
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Zgrizel, pohodil, odlomil in fuknil skozi zaprto 
okno. To bi storil z joypadom, če ne bi bil pre- 
več ohrn. Zato sem si duška dal z nekaj gineko- 
loškimi termini, igrator pa mehko odložil in 
ugasnil konzolo. Že peta seansa poskušanja s 
po tamalem sedmimi ponovitvami in s točno 
toliko dolgimi včitavanji. Beseda teče o Arkham 
Knightu, konkretno ko se dotični pridanič po 
uvodnih urah prvič razodene in nad črnega mo- 
Ža pravice pošlje pol ducata litltenkov ter en sk- 
rajno zajeban helikopter. In meni ne rata. Po- 
časno talno pločevino še naciljam, zrakomlat 
pa je očitno izven dosega mojih skilzov premi- 
kanja merka z desno gobico. Konzolni kontro- 
ler, ki sem ga zapopadel šele s playstationom 3, 
mi enostavno ni nikdar postal čisto domač. V 
legoidnicah in bolj odpustljivih špilih nimam te- 
žav, toda za 3D-streljanje prisegam na raču- 
nalniški nadzor in se ga posledično na TVju ni- 
koli nisem niti loteval. 

Arkham Knight ni ne prvooseben, ne streljanka. 
Moj odpor do konzolastičnega Battlefielda, Kill- 
zona in Hala tu ne bi smel imeti veljave. Užival 
sem Že v mnogih tovrstnicah, recimo v Grand 
težavnosti, saj se mi v tistih kratkih trenutkih, ki 
jih namenim lastni zabavi, ne igranju po dolž- 
nosti, ne da živcirati. Hočem izkušnjo in zgod- 
bo. Tako sem se podal tudi na novo Batmanovo 
pustolovščino. V ravsu sem drkal bolj kot ne en 
sam gumb, pri čemer so samodejne kombina- 
cije udarcev, capinov in okolice izpadle hudo iz- 
mojstrovano. ln vožnja je ravno tako dovolj lah- 
kotna, poleg tega šoferska znanja posedujem. 
Enkrat samkrat ni moj kapucinar nastradal. Do 
helikopterja, prvega bossa. 


HVIZEZ TLIHI 


POGOSTO STALNE RUBRIČICE | 


Črkožer 

Jokerplov ta 
Štorija 89 
Crtič deluks 90 


Ni bilo tako, da me je počil za mišji kurac. Niti 
slučajno. Vselej sem jih pokasiral, preden je 
sam utrpel polovično poškodbo. Ne terjam ob- 
čega zgledovanja po Lego špilih, kjer 'umiranje' 
ni z ničemer kaznovano, in ne pravim, da bi 
morali vsled nedeljskih joypadistov poenostavi- 
ti Bloodborne. Zagovarjam pa, da morajo imeti 
igre, ki poudarjajo pripoved in imajo širše zani- 
mivo tematiko, premišljeno težavnost. Če je op- 
cija izi, naj potem bo tako. Po možnosti bi se po 
petem umrtju spodobilo samodejno znižanje 
parametrov ali preskok. Nekateri naslovi to 
imajo, na primer GTA5, Baldur's Gate ll in New 
Super Mario Bros., in izpade posrečeno. Bat- 
man tega nima in zelo verjetno je poglavje o 
Arkhamskem vitezu zame zaključeno. Mimam 
volje ponovnega poskusa, saj sem se v to opti- 
mistično podal že večkrat. 

Da sem šeprtljav? Če Sneti pravi, da je to misi- 
jo naredil v prvo na višji težavnosti, potem sem 
bržda res en les. Na PCju bi najbrž z miško od- 
strelil sovragu vsako eliso posebej. Naj krivim 
starše, ki so me v osemdesetih s spectrumom 
poslali na pot domačega računalništva, name- 
sto da bi mi kupili NES? Tako ali drugače, do- 
tični špil sem kratkomalo nehal špilat, dasi me 
DCjevi svetovi privlačijo. Navsezadnje nimam 
druge variante, kajti misije se na eleganten 
način sploh ne da zapustiti. Spričo neuravno- 
težene težavnosti, zlasti z batmobilom, zabavlja 
mnogo priložnostnih igralcev, tako da nisem 
edini motorični idiot. Rocksteady je s tem ve- 
ličastnemu izdelku naredil medvedjo uslugo. 
Vsebina je pač obče privlačna, a družinski fotri 
nimamo možnosti za osredotočeno peturno na- 
bijanje. LordFebo 

UVODNJAK 


Robomobili za ovinkom 


obema nogama stopili v internet reči, bo tam 

najmanj izenačen z omreženimi onegaji današ- 
njika in jutrišnjika. Električnost in povezanost s sve- 
tom jim dajeta nove možnosti. Ni čudno, da so avto- 
mobili že več let pomembni sestavni del sejmov upo- 
rabniške elektronike, kakršna sta CES in IFA. Toda 
avto prihodnosti ne bo nadgrajen le s komunikacijo in 
z raznimi uporabniškimi servisi, marveč se vse bolj 
pogosto ob njem pojavlja pridevnik avtonomen. Še v 
prejšnji dekadi so bile to samo laboratorijske, nereal- 
ne študije, zdaj pa to postaja čedalje večkrat slišani 
pojem, ki redno polni vsakdanje vesti. Testni cestni 
samodeji navsezadnje že nekaj let pretežno sami od 
sebe vozijo po javnih cestah. Zaenkrat v spremstvu 
človeka, a vseeno dosežkov ne gre spregledati. 
Obstoječe udeležence v prometu nas avto-avtomobil- 
nost v dobesednem pomenu plaši. Vsakdo zase misli, 
da je najboljši volanizator, medtem ko zaupanja v ro- 
bote še nimamo. Že res, da ladje, avione in kombajne, 
ki skrbijo za naš jutranji obrok kosmičev, zvečine 
upravljajo računalniki. Ampak tisto je drugače, odda- 
ljeno. Avtomobili pa so osebni onegaji, naši podaljški, 
s katerimi se zabavamo, parkiramo na robnikih, mo- 
tovilimo med pešci, izsiljujemo počasnele in mojstr- 
sko rešujemo nenavadne prometne situacije. Sicer 
ima vse več modelov določene samodejnosti, od po- 
moči pri parkiranju prek preprečevanja naleta do sa- 
modejne vožnje v koloni. Toda kar težko je verjeti, da 
bo naveza silicijske zaplate in kamer ter drugih tipal v 
popolnosti kos cestnemu kaosu. 
V resnici nihče ne ve, kako hitro bodo avti postali do- 
cela robotski. Malo verjetno, da 2020., kakor se naj- 
večkrat čuje. Napovedi Teslovega Muska, Mercedeso- 
vega Zetscheja in ostalih predsednikov družb so mar- 
ketinške in izrečene v tri dni. Zato, ker to obljublja 
konkurenca in ker je treba zadovoljiti delničarje. Drži, 
da bo kak serijski avto v prihodnjih petih letih, bržda 
celo prej, znal šofirati po avtocesti. To ne pomeni le 
držanja hitrosti na praznem pasu, marveč aktivno pri- 
lagajanje prometu, zavijanje in prehitevanje. Pri Audi- 
ju pravijo, da bo večino tega obvladal prihajajoči 07, 
prav vse pa naslednji A8. Enako optimistični so pri 
BMWju, Mercedesu in Lexusu. Ampak voznik bo mo- 
ral še vedno stoodstotno bdeti nad dogajanjem, more- 
biti celo držati roko na volanu, kakršna je današnja 
zahteva za rabo tosortnih pomoči. 
Kot pričajo izkušnje številnih testiranj, je popoln sa- 
monadzor, kar se tiče tehnikalij v samem avtomobilu, 
izvedljiv. Seveda je pamet zaenkrat daleč od samo- 
učeče umetne inteligence, saj so algoritmi bolj kot ne 
na nivoju ukazov if - then. A značaj robomobila je tak, 
da se bo prej po pomoti ustavil, kot se zaletel, zdrsnil s 
ceste ali zapeljal na napačen pas avtoceste. Kar za ve- 
liko človeških voznikov ne velja. Večja težava je infra- 
struktura, prirejena novemu rodu cestnih udeležen- 
cev. Talne označbe morajo biti jasnejše in semaforji 
mnogo svetlejši, da jih kamere razločijo. Nadalje je tu 
potreba po medprometnem komunikacijskem stan- 
dardu. Avtomobili si morajo namreč medsebojno in s 
centralo izmenjevati informacije. Vsi doslejšnji testi 
vključujejo tudi mnogo podrobnejše zemljevide, kakor 
so na voljo za splošno rabo. In nenazadnje, zakonske 
določbe so nerešene. Kdo bo prevzel odgovornost, ko 
bo šlo nekaj narobe? Znabiti bodo ravno zakonodajal- 
ci večja cokla kot tehnologija. 


A: postaja gadget. Resda drag, toda ko bomo z 

Kaj storiš kot kretničar, ko pobegli vagon drvi proti raz- 
cepu in je na enem tiru otrok ter na drugem kombi na- 
cizombijev? Odločitev bržda ni težka. Kaj pa v bolj ne- 
ugodnem primeru, če je otrok tvoj, kombi pa poln dru- 

gih otrok? Kako bo ob taki priliki ravnal pametni avto? 


Nesreče, dasi redke, se bodo dogajale tudi v robo- 
mobilskih časih, le da jih bodo računalniki vnaprej 
predvideli, preračunali možnosti in karseda ublažili 
posledice. Navsezadnje to znajo že nekateri današnji 
avti, ki par trenutkov pred brezizhodnim karambo- 
lom zaprejo okna, zategnejo pasove in do kraja stis- 
nejo zavore. ZF-avtor Isaac Asimov je pred mnogo 
leti zapisal troje zakonov robotike, katerim se bodo 
morali samodeji pokoravati - vsaj dokler ne pride do 
vstaje strojev. Prva alineja pravi, da robot nikakor 
ne sme poškodovati človeka. Druga, da mora ubo- 
gati ukaze, in tretja, da mora zaščititi samega sebe. 
Seveda oboje v sozvočju s prvim pravilom. Pameten 
avto bo v takem primeru nedvomno naredil vse, da 
bi se izognil zbitju pešca. 

Toda mnogo dejanj v našem analognem vsakda- 
njem svetu ni mogoče rešiti z matematično enačbo 
in slejkoprej pride do situacije samih slabih mož- 
nosti. Tu se robotska vožnja sreča z etično alinejo. 
Poznana dilema vagončka in kretnice vznikne sama 
od sebe. To je tisto etično vprašanje, kaj storiš kot 
kretničar, ko pobegli vagon drvi proti razcepu in je 
na enem tiru otrok ter na drugem kombi nacizombi- 
jev. Odločitev bržda ni težka. Kaj pa v bolj neugod- 
nem primeru, če je otrok tvoj, kombi pa poln drugih 
otrok? Kako bo ob taki priliki ravnal pametni avto? 
Kakšna bo njegova reakcija, ko se bo na cesti s pre- 
padom znašlo dete, hitrost pa bo previsoka? Bo vo- 
zilo žrtvovalo potnike ali otroka? 

To nastopi več etičnih teorij, recimo teorija posledic, 
tako imenovan utilitarizem, po kateri je najboljša 
odločitev tista, ki naredi najmanjšo škodo oziroma 
najnižji bodycount. Točno to govori ničti zakon ro- 
botike, ki ga je Asimov napisal naknadno in ga pos- 


tavil nad vse. Robot ne sme škodovati človeštvu. To 
v širši razlagi pomeni, da je človeštvo bolj pomem- 
bno od posameznika. Varnost šolskega avtobusa je 
torej več vredna od varnosti avtomobila. A potnik bi 
si raje izbral egoistično varianto, tako, ki postavlja 
na prvo mesto njega. Tu pravzaprav ni vprašanje, 
kaj bo naredil avto, marveč, kdo ima pravico algori- 
tem programirati in o tem odločati. To je čisto novo 
področje, s katerim se človeštvo še ni srečalo, saj 
robotov s tako močjo še nimamo v rabi. Robotski 
sesalnik roomba te pač ne more pohabiti. (Vojaški 
droni, ki raketirajo neprijatelja, niso umetnopame- 
tni, marveč frčoplani na daljinsko. Ves čas so pod 
nadzorom človeka, ki edini pritiska na petelina.) 
Vendar je to v resnici širša problematika, ki se tika 
kar splošne robotike. Te bo vse več in bo vse bolj 
umetno brihtna. Koliko bodo pametni samovozi, 
bomo videli v prihodnjem desetletju. Z njimi se dne- 
vno širokoustijo proizvajalci, pa še kakšen, ki to 
sploh še ni. Polprevodniška in IT-panoga takisto na- 
vijata, saj se bosta zaradi njihove potrebe po pame- 
ti dobro omastili. Poklicni šoferji se sicer ne bodo 
strinjali, vendar so avtonomna vozila navidez božji 
dar svetu, ki je avtomobilsko prenasičen in nekultu- 
ren. Kakor so napovedovale že ameriške fantastič- 
ne študije pred več kot pol stoletja, avtomatične av- 
toceste povečajo pretok prometa, omogočijo višje 
hitrosti in so mnogo bolj varne. Nov prometni režim 
bo ljudem dal čas in odvzel stres. Čeprav za dolgim 
in nepreglednim, so taki robotski avti za ovinkom. 
Veselimo se, da bomo priče premiku, kakršen se ni 
zgodil že pol stoletja. 


David Tomšič 


V osemdesetih je bil tole edini poznani robotski avto. A že takrat so se na pol- 
no bavili z avtonomno vožnjo. Vedež o zgodovini, sedanjosti in futuri avgusta. 


Lego išče nov, trajnostni material 


pro 


ge. do 


Veš, da je plastiko izumil in poimenoval belgijski ke- 
mik Leo Baekeland leta 1907? Šlo je za bakelit, prvi 
sintetičen material, ki se ga je dalo po svoje ukalupiti. 
Od tod ime, saj plastikos v grščini pomeni 'obliklji- 
vost'. Danes poznamo mnogo sort plastik, od polivi- 
nila prek najlona do celuloida, in čeprav vsebujejo na- 
ravne dodatke, recimo celulozo in kavčuk, je skupni 
temelj večine nafta. Tudi tista gladka lego kocka ima v 
sebi del fosilnih ostankov, ki kljub naravnemu izvoru 
dandanes veljajo za nečiste. Lego, ki se zadnje čase 
trudi popraviti okoljski vpliv in znižati svoj ogljični od- 
tis, se je zato namenil poiskati nov, prijaznejši mate- 
rial. Plastiko vrste ABS (akrilonitril butadein stiren), ki 
jo uporabljajo od leta 1963, bi radi do leta 2030 zame- 
njali s trajnostno, razgradljivo biosnovjo. Danci nima- 
jo pojma, kaj bi bil ustrezen nadomestek, toda v razis- 
kave kanijo vložiti več kot sto milijonov evrov in zapo- 
sliti kup vrhunskih strokovnjakov. Kdo ve, morebiti iz- 
delajo užitne kocke iz koruze. 


Večigralska Zelda za 3DS 

... pride koncem leta in ne bo 
prva ptičjeperspektivna Zelda te 
sorte. Več Linkov je meče stak- 
nilo že v Four Swords za GBA. V 
Tri Force Heroes, kot se imenu- 
je tale frišnica, pa bo poudarek 
na sodelovanju med tremi igral- 
ci še večji, saj si bodo delili živ- 
ljenjsko črto. Zgodbe bo verjet- 
no komaj za vzorec, igranje pa 
bo razdeljeno na nivoje, po ka- 
terih bodo junački uničevali so- 
vrage in šefe ter reševali uganke. Pomagali si bodo s 
tipično zeldasto opremo, kot so bombe, lok, coprnije 
in bljuvalnik vetra. Ko bo denimo treba premakniti od- 
daljeno stikalo, bo eden zalučal bombo, drugi pa jo bo 
odpihnil čez vrzel. Znali se bodo takisto nositi na ra- 
menih in se metati naokoli, s čimer bodo dosegli višje 
predele. Igrati se bo dalo tudi samotarsko - v tem pri- 
meru bo pomagača moč upravljati z zaslonom na do- 
tik. Vdelano bo še tekmovalno večigralstvo, kjer se 
bodo Linki pomerili v areni. Na srečo bo moč igrati 
prek spleta, tako da z iskanjem soborcev ne bo težav. 


Manjši GoProjev junaček 
Utemeljitelj akcijskih kamer GoPro je programu dodal 
nov model, hero 4 sessions imenovan. Ta zapušča 
standardni doslejšnji videz herojev, saj je v obliki pol 
manjše in pol lažje kockice. Zaradi skromnejšega 
ohišja zdrži le 10 globokomorskih metrov, drugače pa 
paše na vsa obstoječa stojalca. Majhnost kamerici ni 
odvzela kakovosti, kajti posnetki so primerljivi z izve- 
denko silver. Filma v 1440p30 ali 1080p60, fotka pa z 
8 megapiksli v ultraširokokotnem po- 
gledu. Pri tem ohranja vse opcije dru- 
gih modelov, recimo rafalno škljoca- 
nje ali z minutnimi presledki, surov 
način in wifijasto povezavo s telefo- 
nom. Baterija jamči za poldrugo uro 
snemalnega časa. Zadevica, ki so jo 
izdelali tudi za dronsko službo, dospe 
v Evropo še ta mesec za 430 evrov. 


Večji konzolni trdi diski 
in frišen joypad 


Playstation 4 in xbox one vsebujeta 500 giga trdega 
diska, kar se ob večji količini iger sčasoma zapolni. 
Zato sta ravnokar prišla v trgovine terabajtna modela. 
Tovrstni playstation 4 se imenuje 'ultimate player edi- 
tion' in stane enako, torej štiri stotake. Pri tem ne gre 
za sveži japonski model z mat ohišjem, mehanskima 
gumboma in boljšo energetsko učinkovitostjo. Ni še 
znano, kdaj in če ta pride k nam. Terabajtni xbox one 
v osnovi prav tako velja 400 evrov, kar je petdeset 
več kot prej, vendar zraven dobiš še nekoliko preno- 
vljen joypad. Ta ima možnost nadgradnje firmwara 
po zraku, običajen 3,5-milimetrski vtič za slušalke in 
gumba pod kazalcema, ki se zdaj bolje odzivata na 
pritisk po vsej dolžini. Še vedno pa sta mikrostikalno 

klikotalna. 


ZA XBOXONE 


1TB 


Alternativna inačica xboxa 1 TB je tista, kjer zraven 
dobiš Advanced Warfare, pri čemer sta v ustrezne 
barve in embleme odeta tako xbox kot joypad. 


Vendar to ni edina novost glede kontrolnikov za XBO 
(in s tem PC). Kasneje letos pride model elite wireless 
controller, ki bo dodatno izboljšan. Njegova glavna 
značilnost je modularna izdelava, kar pomeni, da lah- 
ko določene dele menjavaš. Osnova je enaka, vendar 
lahko na elitneža namestiš tri različne konice gobic - 
običajno, srednje visoko z izbočenim vrhom in skraj- 
no visoko. Prav tako je moč zamenjati križec, recimo 
osnovnega nintendovskega in takega, ki je zapolnjen 
po vsej površini. Tretji modularni del so do štiri lopa- 
tice, ki gredo na spodnji del hrbtišča in oponašajo 
druge gumbe, na primer L3 in R3. Četrta lastnost pa 
je omejitev pritiska analognih petelinov, da recimo v 
Halu hitreje sprožiš orožje. Microsoft upa, da bodo 
igrator kupovali naprednejši igralci, predvsem prvo- 
osebnih streljank, ki bodo zanj pripravljeni odšteti kon- 
kretnih 150 dolarjev 
oziroma najver- 
jetneje prav 
toliko evrov. 


Elitni kontrolnik za xbox one naj bi te naredil hitreje 
rokujočega s puškami v streljankah, boljšega s 
pestmi v pretepačinah in preciznejšega z volanom v 
dirkačinah. Marketingarji znajo vzburjati! 

Spremembe v vrstah 
varuhov 


V superjunaških podvigih se vrtijo taki denarji, da je 
treba mitologijo zavoljo privlačnosti in svežine neneh- 
no posodabljati. Bralci, gledalci in igralci bi se zako- 
ličenosti naveličali, zato imajo snovalci dve možnosti: 
vpeljevanje vedno novih likov ali eksperimentiranje 
na obstoječih. Zaradi vrednosti posameznih imen je 
nedvomno boljše slednje. V preteklosti smo videli 
mnogokaj, saj ni bilo junaclja, ki še ne bi umrl in se 
nato nanovo rodil oziroma je njegov pajac navlekel 
drug človek. Tako Marvel kot DC sta svoje univerzu- 


setirala ali uvedla vzporedne svetove z enakimi šema- 
mi, a drugimi imeni in življenjepisi. 


Tole je nova zasedba Avengerjev. Thor je baba, 
Amerika je niger in Stark ni več tako vpliven. Mali 
spodaj je Ant-Man, temna figura je Black Panther 
in indijanec Red Wolf. Kje pa je Hulk? 


Ena večjih zadnječasnih sprememb se tika Spider- 
Mana, ki je v svoji 'ultimativni' različici nedavno umrl 
v boju proti Green Goblinu. Njegovo masko si je nato 
nadel 13-letni obarvan portoriški pobič Miles Morales, 
ki ga je takenako ugriznil mutiran pajek. Mali je poslej 
uradni el hombre araria, kakor bi mu rekli v njegovi 
očetnjavi, pri čemer je že dobil lastno animirano seri- 
jo in vlogo v letošnjem pomembnem Marvelovem 
zgodbovnem loku Secret Wars. Motiv založbe, ki je 
predlani na splošno presenečenje predstavila novo 
Ms. Marvel kot muslimanko Kamalo Khan, je jasen: 
svoje rešimože in rešižene želi približati otrokom et- 
ničnih skupin ter novim trgom. Pri tem avtorji navaja- 
jo primer, da so temnopolti otroci pri igri dostikrat 
stigmatizirani in nikoli ne smejo biti Batman ali Su- 
perman, marveč kvečjemu zamaskirana pojava. 


Hispanski Miles Morales je v vlogi Spider-Mana vi- 
deti kot neprivlačen cosplay. Obarvanci naj se ig- 
rajo Cybermana, Black Pantherja ali Obamo. 


julij 2015 


Toda skupnost nad Pajkomoževo spremembo identi- 
tete ni navdušena. Ne zavoljo barve, temveč spričo 
poteze same. Spidey je eden najbolj prepoznavnih su- 
perjunakov in še stare tete vedo, da je pod kapuco 
Peter Parker. Glas nestrinjanja je povzdignil celo nje- 
gov avtor in očak stripa Stan Lee. "(stvarili smo bel- 
ca in ne vidim razloga, da bi to spreminjali. Je prostor 
za črne ali gejevske like, toda izmislite si jih kot nove!" 
Od odločitve se je distanciral tudi Sony, lastnik film- 
ske pravice. V filmskem vesolju bo lik pripadal bele- 
mu Petru, so rekli in obenem oznanili, kdo mu bo da- 
jal fris po Andreju Garfieldu. To bo neznani, še najst- 
niški Tom Holland. Svojo samostojno predstavo bo 
dobil leta 2017. 


Novi igralec se bo kot Spider-Man pojavil že maja 
2016 v Civil Waru, epski vojni med Maščevalci. Pa- 
jek bo prvikrat ob boku svojim stripovskim kole- 
gom, kajti filmske pravice imata različna studia. 


Latino Spidey je samo ena od Marvelovih novotarij, 
kajti konec leta bodo s sloganom 'All-new, all-diffe- 
rent' prevetrili vse zvežčičaste izdaje. Avengerje kanijo 

resetirati, pri čemer Thor ne bo več bog groma, tem- 
več boginja, Captain America pa zamorec. Nadalje se 
ekipi pridružujeta pakistanska Ms. Marvel, vesoljski 
policaj Nova in androidni Vision, ki smo ga spoznali v 
Ultronu. Organizacija Shield ne bo v prvem planu, niti 
ne Starkova bogatija. A ti popravki na filmske in igral- 
ske svetove še nekaj časa ne bodo vplivali. 

Odmeven dogodek se je takisto zgodil v DCjevem ta- 
boru, kjer je redna izdaja stripa Batman prejšnji me- 
sec postregla z nemajhnim presenečenjem. Že prej je 
štorija namignila, da je Joker prastar zlikovec, ki si 
življenje tako kot Ra's Al Ghul podaljšuje z dionezijem. 


Če koga zanima, naj si pridobi digitalne stripe 
venčka Endgame, ki traja od izdaje 435 (ravnokar je 
izšla 441). Storija se bavi z Jokerjevim poreklom. 
Smeječi psihopat zastrupi Gotham, nakar skupaj z 
Batmanom smrt storita. Novi Bats postane Jim ... 


vetrojeb 2015 


Temni vitez je to pogruntal, nakar sta se večna nas- 
protnika v podzemni jami spopadla na žive in mrtve. 
Na kraju oba obležita smrtno ranjena, votlina pa se 
podre. Vsaj dozdevno umre tudi Bruce, a hkrati ne 
Batman, saj je naslednja epizoda vpeljala njegovo no- 
vo inačico. Pod masko oklepljene, skorajda ironma- 
novske pojave tiči nihče drug kot komisar Gordon. 
Gre pravzaprav za projekt gothamske policije in Jim, 
po novem bivši marinec, se je izkazal za najbolj pri- 
mernega, le brkov se je moral znebiti. Na odločitev je 
nedvomno prispevala priljubljenost lika iz nadaljevan- 
ke Gotham. Odjemalcem je zaplet pogodu in prodaja 
zadnjih izdaj je menda rekordna. Pri tem založba ni 
razkrila, kako daljnosežna bo zamenjava, vendar to 
zagotovo ne bo trajni Šišmiš. V njegov kostum so za 
kratek čas že stopili različni ljudje, med drugim Dick 
'Robin' Greyson, ko je Bane Batmanu zlomil hrbteni- 
co. Ampak master Bruce, bel in čeden, se vselej vrne. 


Nova Logijeva volana 


Playstation 4 in xbox one kljub računalniškemu drobu 
in USBju ne prepoznata neuradnih igralnih pripomoč- 
kov. Vsak mora imeti v sebi nov varnostni čip, zato si 
z volanom od prejšnje generacije ali s PCja v Drive- 
clubu in Forzi Horizonu 2 nimamo kaj pomagati. Da si 
pred leti za obvladovanje Gran Turisma 6 ali Forze 4 
odštel par stotakov za kakega od boljših dirkaških na- 
prav, Sonyju oziroma Microsoftu dol visi. Ne le to, še 
"Bibiblbibibi!" ti delata. Nekaj novih modelov resda 
obstaja, med njimi bedni Thrustmasterjev T80, a širo- 
ke oziroma slovenske razpoložljivosti ni. To pa se bo 
najbrž spremenilo, ko Logitech pozno poleti pošlje na 
trg volanizatorska onegaja G29 in G920, prvega za 
playstation 4 in drugega za xbox one. Ker en sam 
model za oba sistema očitno ni izvedljiv. No, bosta pa 

vsaj oba kompatibilna z 

računalniki. 


Le playstationovski G29 bo imel barvne ledice, ki 
predstavljajo obrate in kao pomagajo pri presta- 
vljanju. A iz izkušenj z G27 je ta element brezve- 
zen. Obratomer imaš vendarle na zaslonu, torej 
tam, kamor imaš usmerjene in fokusirane oči. 


Dotičnika sta v osnovi enaka: troje jeklenih pedalk, 
ročno šivan usnjen obroč in par močnih servomotor- 
jev za kakovosten povratni odziv. Prestavne ročice, ki 
itak nikoli ni bila obče uporabljana, ni, zgolj sekvenč- 
ni uhlji za obročem. O brezvrvičnosti lahko kajpakda 
le sanjamo, kajti zadeva bo terjala tako priklopno kot 
napajalno žico. Vsaka inačica bo imela svojemu siste- 
mu lastne gumbe, pri čemer se zdi playstationova va- 
rianta nekam obilnejša, saj vključuje večstopenjski 
prednastavljiv vrtljiv gumb in obratomerske ledice. 
Novinca gradita na renomeju izvedenke G27, kar po- 
meni že izkušeno visoko kvaliteto izdelave, od brez- 
zračnih zobnikov prek kakovostnega pedalnega pod- 
stavka do patenta pritrditve. A cena za tako ambicioz- 
nost je precej visoka: 400 evrov. Glede na zadovoljiv 
nadzor s ploščkom in na nepriročnost take inštalacije 
v dnevni sobi bo prodaja za konzole precej butična. 

Reliji so poniknili, ampak se očividno vračajo. Od Co- 
demasterjev prihaja Dirt Rally, pri italijanskem Mile- 
stonu pa so jesen za trojček sistemov napovedali la- 
stno dirkaško simulacijo, pri kateri sodelujejo z devet- 
kratnim prvakom Loebom. Razvijalci obljubljajo naj- 
večjo igro svoje baže doslej, z več kot petdesetimi dir- 
kalniki in vsemi poznanimi prizorišči. Menda bodo 
najbolj ikonični brzinci pravilno preslikani, zato bomo 
lahko podoživeli višek grupe B na korziških ridah in 
tiščali peugeota 208 T16 na verodostojen Pikes Peak. 
Dirkalnike bomo seveda nastavljali, razbijali in popra- 
vljali, na razpolago bo več načinov udejstvovanja, 
med drugim krožne relikros dirke, medtem ko bo veli- 
ki Seba deloval kot mentor. Na žalost pa so izdelki do- 
tične ekipe obrtniški in brezdušni, kar je pokazal tudi 
zgodnji demo. Drvenje med smrekami je bilo precej 
nenavdušujoče. Avto se je obnašal kot čoln in grafika 
je bila zastarela. Vseeno držimo pesti, kajti nekateri še 
pomnimo dobre tosortne igre! 


Nova igra od unih, ki so Gothic storili 

E3 ni mesto za avanture in zapadne frpjke, a na Ga- 
mescomu bo obojega gvišno več. Med slednjimi bo 
premiero v Nemčiji doživel Elex, nov projekt žerman- 
ske ekipe Piranha Bytes. Način igranja te dogodivšči- 
ne v prostranem odprtem svetu ostaja enak kot v Got- 
hicRisenu, torej tretjeosebno arkadno mlatenje in ra- 
ziskovanje. Vendar bo scenarij to pot zelo drugačen: 
namesto po srednjeveški oziroma gusarski pravljični 
pokrajini se bomo klatili širom pokatastrofične Zem- 
lje, polne mutantov in sprtih človeških komun. Nepo- 
sredna prodajna konkurenca letošnjemu Falloutu 4 pa 
to ne bo, kajti Elex je na sporedu za 2016/17. Kako 
madmaxovski scenarij to bo, izvemo avgusta! 


AMD splovil naslednjo družino radeonov 

E3 je AMD izkoristil za prihod naslednje generacije 
grafičnih kartic radeon. Ta je ločena na dve liniji. V pr- 
vi so štirje izdelki pod znamko Rx 300, ki so žal zgolj 
prepakirane prejšnje dvestotke, le da včasih z nekaj 
več rama. Zaresno nove kartice na osnovi čipa Fiji pa 
nosijo drugačno ime: radeon fury. Na policah sta ta 
hip dva njihova primerka, totalno nabildani fury X in 
'običajni' fury, dočim čez poletje dobimo okleščenega 
furyja nano. Njihova posebnost je raba moderne pom- 
nilniške arhitekture HBM ali High Bandwidth Memory, 
ki z zlaganjem plasti celic v nadstropja doseže hudir- 
jevo visoke prepustnosti. Ob tem imajo inženirji še te- 
žave s kapaciteto, zato imata oba furyja le po štiri gi- 
gabajte rama. Takisto se grejeta, zato je fury X kot 
eden redkih tovarniško opremljen s 
sistemom vodnega hlajenja. Košta 

nekaj pod 800 evri, s čimer čelno 

tekmuje z Nvidijinim geforcem GTX 

980 ti, medtem ko jih titan X še ved- 
no vse pelje scat. 


Leto je naokoli in v Kaliforniji se je 
vnovič odvil največji šov te branže, 
Electronic Entertainment Expo — E3. 
Tu so na ogled najbolj spektakular- 
ne igre, ki jih bomo deležni v letu ali 
dveh. sede v zadnjo vrsto, kjer 
se malo navdušuje in malo negoduje. 

Pogled na Los Angeles Convention Center, kjer se vsako leto tradicional- 
no odvije E3, takoj da vedeti, kakšen je ta šov. Na njem ne šteje tisto, kar 
je in je bilo, niti majhno in tiho. Bistveni so ropotavi, lesketavi izdelki za 
polno ceno, ki ležijo v bližnji prihodnosti. Uncharted 4 za playstation 4 
bomo denimo igrali šele marca 2016. Ce. 


je 'trade show' - tržnica, bazar, čaršija, kjer elektronski 
krošnjarji razobesijo najbolj bleščeče, glasne in veličastne 
igre, kar jih premorejo v cevovodu. Tod ob poslih, ki bodo v 
kratkem krojili podobo igralske igrajine, kofetkajo in se ro- 
kujejo možje ter žene s kravatami. Ne manjka jih, kajti nav- 


zlic vsemu žmiganju stroboskopskih luči, trušču iz zvočnikov in kame- 
ram je E3 namenjen profesionalnim obiskovalcem - založnikom, avtor- 
jem, prodajalcem, novinarjem. Letos so sicer za marketing zraven pri- 
pustili nekaj običajne raje in morda je tudi zato število obiskovalcev med 
16. in 18. junijem poraslo na nekaj več kot petdeset tisoč. A E3 za raz- 
liko od nemškega Gamescoma in japonskega Tokyo Game Showa osta- 
ja poslovna trdnjava in ne žur za igralsko publiko. 


DRUGI ČASI, DRUGI OBIČAJI 


Vseeno je splošna javnost vključena na daljinsko. Deležna je prenosov 
glasnih napovedi na orjaških zaslonih, ki jim še vedno anahronistično 
pravijo 'tiskovne konference', čeprav so se že zdavnaj prelevile v odrske 
predstave, ki nimajo nobe veze s tiskom. Sedeže v avditorijih sicer zase- 
dajo poklicneži, zlasti novinarji. Toda spričo pretočnih oddajanj in bloganj 
v živo je javnost podatkov deležna v istem trenutku kot profiči. Ti so v 
konferenčnih avditorijih sesekljani na nivo občinstva, ki je dolžno navijati 
in se smejati, kot oni nevidneži v komedijantskih serijah. 

Ta blišč E3ja je namenjen predvsem zagretim igralcem, ki smenj sprem- 
ljajo in bodo v naslednjih mesecih za najljubše izdelke glasovali z lastnimi 
denarnicami. Tudi zato je bilo letos bore malo omenjanja poslovnih podat- 
kov, kar je še donedavna tvorilo nezanemarljiv del govorov. Internetna 
generacija, vajena stalnih dražljajev in večopravilnosti, za take reči nima 
potrpljenja. Še hardver, ki ga ni moč primerno demonstrirati, je bil mini- 
malno zastopan, na primer VR-headseti. ln ko je AMD predstavil nove ra- 
deone, so o tem poročali le mediji, ki se ukvarjajo s strojno opremo. Sa- 
moumevne kartice niso zanimive. Igrice so. 

Igralsko gledalstvo je pač doseglo kritično maso, ki zagotavlja, da njego- 
va mnenja na družbenih medijih zares odmevajo in vplivajo na založnike. 
Spomni se predlanskega pljuvanja medijske osredotočenosti xboxa one 
in povzdigovanja konkurenčnega PS4 v nebo, kar se je nato dejansko 
odrazilo na prodaji. Firme zdaj igralce poslušajo, naj bo to Warner, ki je 
spričo upravičenih kritik tehnične plati začasno umaknil iz trgovin Bat- 
man: Arkham Knight za PC, ali Bungie, ki zaplate za Destiny izdeluje na 
podlagi pripomb skupnosti. 

Nemara so ravno zaradi naraščajoče zahtevnosti in tečnobe gmajne letos 
v predstavitvah kazali več igranja, ne le prikolic s spedenanimi prizori in 
vnaprej pripravljenimi animacijami. Še več, celotne 'tiskovke' so imele 
priokus streženja fanom. Morda podjetja celo kaj zaslužijo z ogledi na 
streaming servisih. Sicer pa, kaj je drugega kot udinjanje oboževalcem 
najavljanje prenovljenih inačic starih iger, kot je Final Fantasy VII Rema- 
ke, oziroma z bučnim aplavzom sprejeta nazajzdružljivost xboxa one z 
igrami od 360? 

a a 

Oboževalci serije Final Fantasy za HD-inačico kultne sedmice milo prosijo že lep čas, 

zdaj pa se jih je Sguare Enix usmilil. Kdaj igra pride, ne vemo, znano je le, da bo go- 

tovo narejena za PS4. Po osemnajstih letih ne bo šlo le za prestavitev v visoko ločlji- 
vost, temveč za obnovo, kar odraža ime — Final Fantasy VII Remake. 


Igralni demo večigralščine Star Wars: Battlefronta je zaradi prelestne podobe ljubite- 

ljem žaromečev in x-krilcev postavljal kocine pokonci. Toda DICE z njim ni uspel uti- 

šati kritik, da gre bolj za kožico čez zadnje Battlefielde kot za prelomno igro. Nemara 
bo prisotnost Vaderja, Nebohodca in Fetta dogajanje poživila. Več z Gamescoma. 

Nekaj časa speča franšiza Gears of War je bila deležna dveh vpogledov. GoW Ulti- 
mate Edition bo HD-inačica prvenca, ki že koncem avgusta pride na xbox one in 
kasneje letos na PC. Imela bo posodobljen multiplayer z namenskimi strežniki. Stiri- 
ca pa je bila deležna obelodanitve igralnega dela in nič kaj dosti drugega. 

h PA Dreams je nov izdelek britanske skupine Media Molecule, kjer so si izmislili Little- 


Bb mm, 0) BigPlanet. Enako bo šlo za playstationov naslov, v katerem bomo obiskovali sanje 
' ij a na 2 drugih in izdelovali ter delili svoje. Šlo bo za preprost, a zmogljiv ustvarjalnik 3D-ri- 

Od prvega Pro Eva mineva dvajset let in čeprav Konami pluje v drugačne vo- sank. Kaj natanko to pomeni, bomo izvedeli šele v Parizu koncem oktobra. 

de, bo jeseni vseeno založil klasični polnocenovni PES 2016 za PC, PS4 in 


xbox one. Med prvinami navajajo spremenljivo vreme, nadgrajeno fiziko žoge, 
napreden sistem stika med nogometaši in docela prenovljeno Master League. 


NOVINARSKA BEDA 


Ker dostop do ekskluzivnih podatkov, ki niso na voljo vsem, dobijo le največji 
mediji, imajo od celotne prireditve daleč največ prav slednji. Daleč so časi, ko 
smo Jokerjevci z velikimi očmi in pričakovanji poromali na E3, nakar smo se 
na licu mesta pomenkovali z velikimi imeni industrije in nazaj privlekli gudijev, 
da so cariniki križem gledali. Majice, figurice, devedeji, neoprane gate redkih 
ženskih developerk - ni bilo, da ni bilo. Zdaj je potovanje v LA skorajda nesmi- 
selno. Za letalske karte, ki so junija znatno dražje, bivanje in pospeševalnike 
infarkta rukneš manjše premoženje šibkih evrov, nakar si kot minoren medij iz 
žepne evropske države deležen drobtinic. Tod štejejo gledanost, branost in kli- 
kanost, dočim so nagrade 'best of E3' povsem marketinške narave, saj jih po- "a 
delijo še pred začetkom šova. Letošnji Need for Speed bo 3. novembra reštartal ponočnajško urbano drvenje, ki 
Pa še nekaj je. Včasih sta si bila ameriški in nemški trejd šov dosti vsaksebi -  Meediugcur bili ei ea a o ke leli 
prvi konec maja, drugi koncem avgusta. Zdaj se odvije E3 sredi junija (nasled- ziranja in kozmetike ter policaje. Špil bo imel zgodbo, element, ki se doslej v seriji 
nje leto bo od 14. do 16.), Gamescom pa se je premaknil na začetek meseca ri- res ni izkazal, in bo zahteval stalno povezanost. Multi bo namreč brezšivno vpet. 
topraska - letos od 5. do 9. avgusta. To je mesec in pol razlike, s čimer je krat- 
ko po vsej verjetnosti potegnila stara celina. Težko je namreč verjeti, da bodo v 
Kalnu kmalu po Los Angelesu razkrili ali pokazali karkoli bistvenega. Preprosto 
zmanjka streliva. Sony je zato večjo prisotnost napovedal na oktobrskem Paris 
Game Weeku. 


UDARNIŠKO KONFERENCIRANJE 


V središču pozornosti so bile kakopak konference, zlasti velike trojice Microsoft 
- Sony - Nintendo (njihova je bila daljinsko digitalna), pa tudi EAjeva, Bethes- 
dina, Activisionova, Sguarova. Nekatere so bile zelo profesionalne, druge 
manj, na primer EAjeva, kjer legendarni žogobrcar Pele ni vedel natanko, kaj bi 
sam s sabo. Zanimivo je, kako se je na njih orisovala marketinška narejenost. 

Nintendo je kazal odvrtke. Zelda: Tri Force Heroes bo od zgoraj gledana, skupinsko 
usmerjena akcijada za 3DS. Prav tako so ožarometili Mario Tennis: Ultra Smash za 
bila kontrast pobijanciji ostalega E3ja, predstavitev ni butala. Ni bilo novega sistema 
NX in orenk Zelde, tale Super Mario Maker pa bo samo orodje za izdelavo lastnih 
vodovodarščin. V njem bomo gradili dvorazsežne nivoje in jih delili z drugimi. 

Xbox one bo prihodnje leto dobil ekskluzivo, ki prihaja naravnost iz Tokia. To bo 
arkadna pustolovščina ReCore, v kateri bomo vodili punco in njenega robotske- 
ga spremljevalca. Slednji se bo tekom dogodviščine spreminjal, saj bomo nje- 
govo dušo oziroma jedro lahko vstavili v katerorkoli mehansko telo. Obetavno. 

Play Xbox 360 games 
on Xbox One. 

Ker je xbox 360 v Ameriki še vedno izredno prisoten, je avditoriju na Microsoftovi 
konferenci odneslo streho, ko so oznanili, da bo xbox one jeseni postal združljiv z 
igrami zanj. Vsa čast MSjevim inženirjem, da so se tega sploh lotili, a zazdaj slika ni 
obetavna. Potrjenih naslovov je malo, delovanje pa je srednja žalost. Bomo videli. 


Novi Hitman je bil neobhoden, na E3ju pa je bila večna serija z morilskim plešcem 
prisotna s kinematografičnim trailerjem, ki ni pokazal niti mrvice igranja. Nekaj smo 
ga videli v ločeni predstavitvi nalik tehnološkemu demu. Obljubljajo izredno velike 
stopnje z nelinearnim opravljanjem ciljev in napredno umetno pamet. 


BA pe— 


sli ni" 


PC Gaming Show je bila pogovorna oddaja, ki je s širino pokazanega in količino teh- 
nološkega čveka nagovarjala predvsem starejše lastnike igralskih računalnikov. Le 
taki bodo zmožni pljuniti okrog 600 evrov za vodno hlajeni radeon R9 fury X, ki ga je 
predstavila AMDjeva direktorica Lisa Su (spodaj). Prezenco so imele tudi steamove 
mašine, kot je Alienwarova zgoraj. Toda posebnega hrupa okrog njih ni bilo. 

RAPORT 


Ena manj otipljivih napovedi je bil Dishonored 2, ki pride enkrat prihodnje leto. 

Ta prvoosebnica v punkovskem alternativnem vesolju se bo odvijala petnajst 

let po izvirniku, igrali pa bomo kot Corvo ali novinka Emily. Nove nadnaravne 
moči, s katerimi bomo spremenili usodo kraljestva, so samoumevne. 


Tipi na odru so bili sicer ustvarjalci in industrijski velmožje, a všečni nastopači, 
ki so se po načelu 'manj geek, bolj frajer' trudili prodajati svoje umotvore. 
Izpeljave iz konferenc so zlasti tri. Prvič, sistemske ekskluzive (torej igre, ki iz- 
idejo le za eno platformo) so precej izgubile na veljavnosti. Saj Sony ima Un- 
charted in Microsoft Halo. A z izjemo redkih izjem so igre namenje več igralnim 
napravam, kar je trend, ki smo ga zaznali že proti koncu prejšnje generacije. 
Tako so se izdelovalci konzol za zapolnitev časa hvalili s tem, da bodo špili na 
njihovih napravah najprej deležni dolpotegljive vsebine (tako je Sony Microsof- 
tu splel DLC za Call of Duty) in izdelkov 'third partyjev', se pravi zunanjih part- 
nerjev. No, razen Nintenda, ki ostaja na glavo obrnjen svet zase. Wii U in 3DS 
s prodornim softverom zalagajo praktično sami, kar je eden od razlogov, zakaj 
so njihovi špili tako samosvoji. 

Drugič, tole je bil prvi E3, rešen navezave na zastarela PS3 in xbox 360. Next- 
gen je current gen postal in PS4, xbox one ter sodoben PC so privzete igralne 
platforme, ki jih ne ovira več tehnologija z začetka dvatisočih. To se pozna zla- 
sti po olepšani grafiki in količini odprtih svetov, ki vznikajo, kamor pogledaš. V 
takega se denimo selijo Zelda, Metal Gear Solid in Tom Clancy. In tretjič, E3 
2015 je bil izrazito usmerjen v prihodnost. Nemalo predstavljenih projektov je 
namreč na koledarju 2016. Oziroma '17, če upoštevamo pregovorno datum- 
sko neresnost naše industrije. 


RAČUNALNIKOVA RENESANSA 


Redni bralci naših raportov se verjetno spomnite neprestanega omenjanja dej- 
stva, da je E3 konzolastičen šov, kjer je PC opazneje prisoten le na tekmova- 
njih. No, letos se je krajina nekoliko spremenila, saj sta AMD in PC Gamer 
prvič uredila PC Gaming Show - dveinpolurno konferenco po zgledu Sonyjeve 
za PS4, ki je bila sceloma namenjena peceju. Otvorila se je s kolažem novih in 
starih računalniških iger, od SimCityja in Wing Commanderja do Minecrafta, ki 
je s podobami izrekel naslednje: "PC ima najširšo, najbolj odprto, najmanj cen- 
zurirano in najbolj raznoliko knjižnico iger med vsemi platformami." 

PCGS se je odvil na manjšem odru, a je imel edinstveno strukturo, kajti udeja- 
njili so ga v obliki pogovorne oddaje. Moderator Sean 'Day9' Plott, nekdanji po- 
klicni igralec Starcrafta in zdajšnji e-športni komentator, se je po sistemu talk 
showa menil s številnimi gosti. Del tega je sicer odpadel na AMDjev shameless 
self promotion in na kraju je zadeva izpadla preveč razvlečena. Tudi kakih po- 
sebnih revelacij ni bilo. A skozi debate z xboxovim šefom Philom Spencerjem, 
Ryanom Geddesom iz CCPja, kjer delajo EVE Online, očetom DayaZ Deanom 
Hallom, Davidom Brabenom (Elite) in podobnimi smo bili deležni nekoliko dru- 
gačnega igralskega platna. Sestavljali so ga mnogi veliki in mali naslovi, a 
hkrati sta bili prisotni odraslost in intima, ki sta drugod na E3ju manjkali. Upam, 
da se zadeva na E3ju 2016 vrne in še izboljša. 

ga PCju oa ni RN To je čas, ko računalniške igre v glaieli 


zalo s nea bona (če gre meli verjeti Microsoftu - vzemimo z rezervo, 
prav?), ko je praktično vse narejeno za PC x PS4 x XBO in ko imajo koncem 
leta v trgovine prispeti prve Steamove mašine, igralski PCji, ki temeljijo na 
Steamu in Linuxu. Osebno sicer mislim, da je to nepotrebno drobljenje trga ra- 
vno v trenutku, ko PC-igranje uživa nedeljeno pozornost. Toda stroji, kot je 
Alienwarov steam machine, ki so ga imeli na E3ju, in pripadajoči čukasti kont- 
rolnik, ki je hkrati joypad ter miška, so očividno pripravljeni na splovitev. 

RAPORT 


VIDEZNA NAVIDEZNOST 


Še nekaj je bilo del PC-predstavitve - naglavniki za virtualno resničnost, ki so 
pri konzolaših uživali manjšo pozornost. Sony je imel project morpheus za PS4 
na razstavnem prostoru, dočim ga je na konferenci omenil le bežno. Ločeno so 
zanj napovedali večigralsko streljanko Rigs, ki jo delajo Guerrilla Games, je pa 
čudno, da izdelek še zdaj nima uradnega imena. Nemara bo na kraju ostal kar 
morpheus, approved by Laurence Fishburne. 

Med naglavniki je najbolj razvpit oculus rift, ki medije polni še bolj, odkar je Fa- 
cebook za firmico s Carmackovim pečatom odštel dolarsko milijardo. Prodaj- 
na inačica naglavnika naj bi v trgovine prispela v prvih treh mesecih nasled- 
njega leta, na E3ju pa so kazali dvoje: tehnologijo sledenja uporabniku v pro- 
storu Constellation in igralni kontrolnik. Sledenje v prostoru temelji na enem ali 
več senzorjih, ki jih nekam postaviš ali privijačiš, nakar motrijo infrardeče dio- 
de na čeladi in igratorjih. Tako sistemu sporočajo lego igralca v prostoru, veli- 
kem približno šest krat šest metrov. Podoben je sistem Lighthouse, ki ga upo- 
rablja konkurenčni Valvov naglavnik steamVR. Ena taka kamera bo riftu pri- 
ložena, toda za maksimalen izkoristek naj bi potrebovali dve in vprašanje je, ali 
bodo razvojniki vse skupaj sploh požegnali. 

Vsakemu riftu bo sprva priložen xboxov joypad, vendar bo nekaj mesecev po 
splovitvi dobil lasten kontrolnik za manipulacijo 3D-prostora. Strokovni jav- 
nosti so ga v otip ponudili prav v času E3ja. V vsako roko primeš ročaj v obli- 
ki polmeseca, ki ima gobico, gumbe in plastičen obroč. Prav tako ima dva pe- 
telina, enega pod kazalcem in drugega pod sredincem. Tako lahko privzeto 
odprto virtualno dlan spremeniš v pest, s čimer nekaj zgrabiš ali udariš. Preiz- 
kuševalci so bili nad sistemom očarani, saj naj bi deloval izredno gladko in brez 
težav. Valvova varianta ima podobno rešitev, dočim se morpheus naslanja na 
poznani liziki move, ki jima sledi kamera. Industrija porna se že slini! 

Poleg rifta in viva sta bili na E3ju prisotni še dve naglavni napravi. Ena je star- 
VR švedske firme Starbreeze, kjer so doslej izdelovali igre, zdaj pa so kupili za- 
gonsko podjetje InfinitEye. Posebnost naprave je širše vidno polje od tekme- 
cev in vsak predočesni zaslonček ima ločljivost 2560 x 1440. Kdaj bo na voljo, 
če sploh, niso povedali. Druga tovrstna zadevščina je Microsoftov hololens, ki 
sodi pod krovni pojem Windows Holographic. To je tehnologija, ki čez prizor 
resničnega okolja zarisuje virtualne objekte, kar se razlikuje od digitalnih sve- 
tov navidezne resničnosti. Hololens so vizirska očala, ki omogočajo, da recimo 
iz zelenice lazijo pošasti. Za delovanje ne potrebujejo ločenega računalnika, saj 
ga že vsebujejo. Tako lahko igraš s strmenjem v steno, od koder uletavajo 
zombiji, na katere meriš s prstom. Ali pa obiščeš Minecraftov grad, ki se dvig- 
ne iz mize, oziroma se greš 3D-modeliranje z rokami po zraku. 

Vsi ne stavijo na VR. Warren Spector (Deus Ex, Epic Mickey) meni, da bo no- 
rija kmalu minila, dočim se Nintendo usmerja v e-športe. To je bilo videti tudi 
po spremljajočem finalu vseameriškega tekmovanja Nintendo World Cham- 
pionship v starikavih igrah na novih sistemih. V zmedi nedokončanih naprav in 
vesoljskih konceptov si je v tem trenutku zares nekoliko težko zamisliti, da bo 
navidezna resničnost prepričala tudi množice in ne le nišnih navdušencev. A 
kdo bi vedel, Mogoče bomo res kmalu odložili klasične igratorje, si nadeli črne 
čebre in se dodatno odtujili soljudem. 


ŠUS V GLAVO 


Všečnost E3ja je na kraju seveda povsem odvisna od osebnih želja. Svetlogled 
novopečen igralec, ki je šele dobro vstopil v svet prvorazrednih titul, virtualne 
realnosti in megablastičnih konferenc, bo nanj gotovo gledal bolj navdušeno 
kot vsega vajen starodobnež. To ne pomeni, da mi je bil E3 2015 osebno zani- 
krn. Pokazal je, da je industrija v dobri kondiciji, da se imamo nadejati zanimi- 
ve, spektakularne, občasno celo inovativne robe, da VR brez dvoma prihaja in 


uk 

Ena redkih ekskluziv, napovedanih za sisteme za navidezno resničnost, je bil Sony- 

jev Rigs: Mechanized Combat League. Ta bo tekel na playstationovem VR-headsetu 
morpheus, šlo pa bo za večigralsko streljanko, kjer se bodo v naprednih robotskih 
oblekah spopadale ekipe treh proti trem. Ambicije segajo celo v e-športno areno. 

Jako odmevno razkritje je bil Mass Effect Andromeda. Naslednji v nizu vesoljskih er- 
pegejev pride koncem leta 2016 na PC, PS4 in xbox one, dogajal pa se bo na dru- 
gem koncu in v drugačnem časovnem okvirju kot dosedanja trilogija — Andromeda 
je namreč ime nove galaksije. Vozili bomo novega Maka in igrali kot on ali ona. 


am 


v 
Naglavniki za VR so bili kakopak odmevni. Zgoraj je nadzor z onegajčkoma za ocu- 
lus rift, spodaj fris nekoga, ki mu 'neodvisni' starVR povzroča čuden občutek v 
želodcu, levo pa vesoljska sprehajalnica Adrtft, ki je kot nalašč za rabo s sistemi za 
navidezno resničnost. A morda so izdelovalci pravi trenutek okrog VRja že zamudili, 


kajti najbolj razvpita in vroča je bila ta roba lani. Še mesece bo trajalo, da bo moč 
kupiti končne izdelke, s katerimi gotovo ne bo takoj vse v najlepšem redu. 

Ena odmevnejših neodvisnic je bil Mighty No. 9, neuradni / dušni naslednik slavne- 

ga konzolnega hardcore skakaškega niza Mega Man. Predseduje ji Mega Manov iz- 

virni oče Keiji Inafune, po uspešni kampanji na Kickstarterju in založniški pogodbi z 
Deep Silverjem pa igra pride na številne sisteme, tudi wii U in vito. 

Street Fighter V bo za PS4 in PC izšel šele spomladi 2016, toda priprave nanj so že 
v polnem teku. Na E3ju so zanj obelodanili dobro znano Cammy in hrusta Birdieja, 
ki ga nismo videli od SF Alphe 3. Slavna pretepačina bo imela dve ključni mehaniki 
- obrambno potezo V-skill in nabor specialk V-trigger, ki se bo spreminjal med liki. 


Ena redkih neodvisnic, ki je prišla do izraza, je bila francoska Mother Russia Bleeds. 
To bo ultranasilna, hodi v desno pretepačina s pikslasto grafiko, kjer boš v slogu 
Double Dragona krvavo mlatil ruske mafijoze, vojake in drugo slovansko svojat. Na 
ozadjih smo opazili zlorabljene barske plesalke. Unravel (spodaj) pa bo od strani 
gledana ploščada z likom iz volne, ki se bo sproti razpletal. Založil jo bo veliki EA. 

RAPORT 


Na 'tiskovnih' konferencah zmerom obelodanijo kak nenavaden projekt, ki je 
še v povojih. Na xboxovi je bil to lon, prihajajoča spletna masovnica Deana 
Halla (DayZ), v kateri bomo gradili ogromne galaktične konstrukcije ter tam 
živeli in umirali. Napovedujejo realistično fiziko in seks v breztežnosti. Okej. 


da je PC kot sistem za plačljive igre tudi v Ameriki že nekako poravnan s kon- 
zolami. Nobenega dvoma tudi ni, da področje tak šov potrebuje. Vendar imam 
zadosti kilometrine, sivih celic in zdravega cinizma, da vidim za zastor. 

Kljub nekaterim obelodanitvam v slogu For Honor lahko nedvomno pojamram 
glede količine nadaljevanj. Druga šibka točka letošnjega E3ja je bila odsotnost 
pričakovanosti, kot sta bila recimo God of War 4 in Gran Turismo 7, ter zazr- 
tost v futuro na rovaš zadevščin, ki so jih na taistem mestu nedavno zavzeto 
oglaševali. Sony na glavni prireditvi ni niti omenil ročnega sistema PS vita in ni 
pokazal niti enega špila za liziko move ali za playstation camero. Najbolj pa se 
je osramotil Microsoft, kjer je bil kinect čisto odsoten, dasi so še lani pleteničili 
o njem kot o neobhodnem delu xboxa one. To lepo pokaže, kakšen odnos 
imajo proizvajalci do lastne robe. 

A čeprav vse to dam na stran, zaznam filozofski problem. E3 je ameriški šov, 
ki je številnim Slovencem upravičeno nekako tuj, celo mrzek. Je že res, da pri 
nas marsikdo uživa v sličnih igrah kot Američani. Call of Duty, Battlefield, FI- 
FA, Need for Speed, World of Warcraft, Batman, League of Legends, Hearth- 
stone - vse to je pod Alpami zelo popularno. A vendarle so nam blizu drugi 
žanri, drugi pristopi, bolj miselni in miroljubni, ki jih na E3ju ni bilo na spregled. 
Avanture, pacifistične neodvisne naslove in podobno si iskal z lučjo pri belem 
dnevu. V ozadju so bile celo dirkačine, frpjke in ples. Kamor si pogledal, se je 
pobijalo. Naj je bila to ašašinka v Assassin's Creed: Syndicate, ki je serijsko 
brutalizirala nasprotnike, soldati brezštevnih vojaških igrah ali post- 
apokaliptični preživeli v Falloutu 4. Da ne omenjam črevastega Dooma in 
krvošpricnega Shadow Warriorja 2. 

Nintendo je s svojimi živopisanimi, priljudnimi naslovi sekal iz siceršnje ponud- 
be enako kot Microsoft s Halom na Japonskem, kjer je strelno orožje redko. 
Občutek na nemškem Gamescomu pa je bistveno drugačen ter domačen in 
nabor softvera bolj raznolik. Tako da, ja. Saj Kim Kardashian je mačka, čez- 
lužna trigger happy mentaliteta zna biti v škripcih koristna in novi Doom bomo 
itak igrali jaz, ti in on. A nobene potrebe ni, da od jenkijev uvozimo čisto vse. 

Zapestni računalniček pipboy je ena najbolj prepoznavnih ikon Fallouta. 
Takšen zgoraj bo del zbirateljske inačice za štirko! Čeprav bo v stoevrski škatli 
te edicije v bistvu le plastično ogrodje, v katerega boš vstavil fon z aplikacijo, 
so navdušenci prvo serijo prednaročil razgrabili na mah. Založnik uspe vsakih 
nekaj dni izvreči novo, ki spet koj poide. Za dobavljivost vprašaj internet. 

LEGO AVENGERS Nova kockovna igrica, ki bo v srži enaka kot 
ducat prejšnjih, bo parodirala in legolizirala oba naslovna filma, tis- 
tega iz leta 2012 in letošnjega. Kar je škoda, kajti Avengerji so bili 
osrednji že v Lego Marvel Superheroes, kjer je bilo dogajanje origi- 
nalno. Kdo ve, zaradi kakšnih licenčnih pogodb so se odločili zdaj 
slediti že poznanima štorijama, namesto da bi šli v širino in v svežo 
povest zajeli tudi Može X ter Defenderje. Teh za razliko od prej ne Sj 
bo niti v vlogi zbirateljskih likov. Skozi zgodbovni modus bomo to- 
rej poskakovali Kapitana Ameriko, Thora, Hulka, Ironmana, Black 
Widow in Hawkeya, sprva v boju proti Asgardčanu Lokiju, nato 
proti umetnopametnemu Ultronu. Novost pri tem bo neposredno ee 
sodelovanje stričkov in tetke. Zeleni bo recimo tovariša vrgel na 
višjo polico ali Vdovo v luft, da bo iz zraka postrelila sovražničke. 

; Kakšnih drugih premikov glede na sorodstvo pa ni videti, čeprav 
bo kljub precejšnji stagnaciji teh iger destrukcija gvišno barvita in - 
uživaška. Aja, New York bo seveda ponovno odprt in še bolj poln 

—, zabave ter skrivnosti. (1f) 

DOO Kako pomladiti eno najbolj le- 
gendarnih iger vseh časov, da 

jo bo psihotično režeče sprejela tako novodobna mla- 

dež kot veterani? Z zvrhano mero eksekucij z motorno 

x ' žago in puško", vendarle! Id je na E3ju naposled po- 
, kazal četrti del vesoljsko peklenske streljanke, ki so 
v | Y Ma ga posvečeni uzrli na lanskem GuakeConu. Naš mari- 
h ))' MI t boat | nec in njegova marsovska okolica spomnita na viso- 
,: ga ; kotehnološko trojko, saj bo imel čelado s holograf- 

; V skim prikazovalom in hidravlične noge za blažitev 


Ji 


NI padcev. A gibanje bo hitrejše in srhljivost begajočih M8 s 
fe: a črnih senc bo nadomestilo krvavo norenje. Demonska 
za Ža golazen se bo v snopih šiber razčesnila na troje in če 
»>- SE bo pri tem omahovala, ji bomo pomagali z nagravžni- "», 
p' 65 mi pokončanji. Enemu od zombakljev je marinec de- > - , a 
Mr MA ue, nimo odtrgal nogo in mu jo zatlačil v gobec. Višek si- 
(ip i mulacije uslužbenca vesoljske mesnice bo razdvoje- 
s vanje nakaz z motorko, ob čemer so se nam demoni 
J skorajda zasmilili. 
Nov akrobatski element v divjem šviganju med zveri- 
nami bo dvojni skok, s katerim se bo moč pognati na 
višje police. Srditost boja bo namečkoma zaostrena z RR 8x. 
k] | zalogami zdravja, ki ga bodo metali zaklani pošastki, ča 
kar nas bo pehalo v neprekinjeno morijo. Toda hu- | 
- | | 4 dičevska zalega nam ne bo ostala dolžna in v demu je 
; . ve okostnjaški revenant izvedel eksekucijo nad igralcem. — 
v) uda. Kdor si je ob tem morda zaželel stopiti v peklenščkovo 
: kožo, bo na svoj račun prišel v znova divjem death- 
matchu, ki se bo igralno zgledoval po Cuaku Live. % 
Tamkaj bomo namreč lahko pobrali artefakt, ki nas bo m z 
za kratek čas zmutiral v demona. Tako samotarsko 
kot večigranje želijo avtorji za povrh poživiti z orodjem -- 
SnapMap, preprostim sestavljalnikom kart in scenari- 
| jev. Umotvore bodo moderji lahko hitro delili skupno- 

ab — MV sti kar skozi igro, tudi na konzolah! (ag) 

PLANTS VS. ZOMBIES: GARDEN WARFARE 2 Križanje tower defense špila Plants vs. Zombies z Battlefieldom se zdi čudaška. A morda je ravno zato dobro 
obrodila in pri PopCapu jo bodo nanovo pognojili. Tudi dvojka bo tretjeosebna grupna rešetalka, kjer si bodo nasproti stale hodeče lončnice in zombiji. Likom od prej 
se bo pridružila vsaj šesterica novih. Med njimi zombijski pirat in napol olupljena pomaranča. Listnati in gnilomesni komandosi bodo premogli večji izbor specialk kot 
prej, denimo oblačenje v velike robote, igralni načini pa več zaguljenih ciljev. Z vključkom botov bo moč prav vse preigrati samotarsko ali v dvoje na predeljenem za- 
slonu. Špil pa kljub večji obsežnosti ostaja na polju risankastega preganjanja koruze z bazukami in zombijev z laserji. (ag) 

WORLD OF FINAL FANTASY Najava World of Final 

Fantasy nas sicer ni pognala s kavča kot rimejk legendar- 

ne sedmice, a vseeno deluje kot luštno japonsko igranje 

vlog za staro in mlado. Udinjanje bo zato preprostejše in 
prečiščeno, podoba pa pisana, s hecnimi 'chibi' liki. Kljub 

temu naj bi bila zgodba poštena in dežela Grimoire velika. 

V njej biva mnoštvo likov iz pisane zgodovine niza, tako 

da bomo med njimi našli stare znance, kot je špičastolasi 

Cloud. Glavna akterja bosta brat in sestra, ki bosta v po- 
kemonskem stilu tepla in zbirala za serijo značilne mon- 

strume. Spopadi bodo potezni in v slogu starejših Fanta- ba 
syjev. Lahko bomo spreminjali velikost junakov, kar bo |. 
vplivalo na zmožnosti v pretepih in pomagalo pri razisko- 

vanju sveta. Kljub lahkotnosti obljubljajo globoko iz- 

kušnjo, ki naj bi posrkala tudi stare oboževalce. Držimo 

pesti, da zavoljo široke ciljne publike World ne zaide v 
povprečnost. (kv) 


MA ,ssaAssiN'S CREED: SYNDICATE 


Victory, kodno ime novega Ašašinskega izročila, so zamenja- 
li, a bi bilo povsem ustrezno. Čas in kraj dogajanja devetega 
osrednjega poglavja je namreč Anglija leta 1868, ko je krono 8 
nosila kraljica Viktorija. Po njeni več kot šestdesetletni vlada- 
vini je poimenovan celoten vek, Britanski imperij je bil tisti 
čas na vrhuncu in London glavno mesto sveta. Zgodovinske- 
| ga pomena sicer dotična letnica nima, medtem ko se v igrini 
N kronologiji tisti čas bratovščini morilcev slabo piše. Še Cerkev 
d in monarhija sta odrinjeni na stran, saj deželo nadzorujejo 
templjarji. Poslednje upanje za ravnovesje sta dvojčka Jacob 
in Evie Frye. Prvikrat v seriji bomo igrali s prosto izmenljivima 
junakoma, kar bo videti kot v GTA5. Lika bosta lahko sodelo- 
vala ali harala po različnih koncih meste, pri čemer bodo nju- 
ni značaj, sposobnosti in poteze samosvoje. 
London bo tretjino večji od lanskega Pariza in razdeljen na po- 
znane občine, kot so Westminster, City in Whitechapel. Neka- 
teri deli bodo aristokratsko bleščavi, drugi polni sodrge, vse 
ulice in ceste pa bodo živahne kot še nikdar doslej. Povzpeli 
se bomo na mnogo znamenitosti, recimo na parlament, Big 
Ben, Tower in westminstersko opatijo, a ne na Tower Bridge, 
ki so ga postavili kasneje. Prav tako nam bodo, kakor smo že 
navajeni, pot križale številne poznane osebe, med ostalim 
Dickens in Darwin ter kup kronske žlahte. Sherlocka in Raz- 
parača, ki sta uradovala proti koncu stoletja, morda uzremo le 8 
kot smrkavca. Scenarij vsakega dela je bil samosvoj in dru- 
gačen, naj gre za srednjeveški Jeruzalem, osmanski Konstan- 
tinopel ali revolucionarni Pariz, toda letos bomo prvič videli 
stroje. Industrijska revolucija je položila tračnice, nanje posta- 
vila lokomotive in zgradila tovarne, kar bo vdahnilo nekaj 
svežine. Pri tem bo Sindikat bo kanček steampunkovski. 
|, Tehnični napredek bo doprinesel k dinamiki igranja, saj bosta 
kapucinasta ašašina uporabljala batmanovski vzmetni kljuki 
V za hitre potege navzgor. To bo znatno pohitrilo premikanje po 
mestu. Določeno vlogo bo imela takisto železnica, dasi ni zna- 
no, ali bo mogoče iti v podzemno, ki je tedaj v Londonu kot 
najstarejša tovrstna inštalacija na svetu že delovala. Vsekakor 
bo veliko preganjanja s kočijami, ki jih bomo po čefursko 
kradli in z njimi strmoglavljali v Temzo. Dobršen del igre bo 
pripadal ukvarjanju s cestnimi tolpami, ki jih bo treba poveza- 
ti in uporabiti kot strateško orodje zoper smrtnega sovražnika. 
Bolj neposredni nucniki za stik z neprijatelji pa bodo spreha- 
jalna palica z rezilom, medeninasti boksarji, revolver in mače- 
tasti kukri nož. Uporabljala jih bosta tako Jakob kot Eva, pri 
čemer je bil boj v demu hitrejši kot v Unityju. 
Kot vedno se napoved novega Creeda gleda in bere nad- 
močno. Ko bi le bilo tako idealno in brez jate hroščev tudi ob 
izidu. Mimogrede: multiplayerja tokrat ne bo sploh. Kanadska 
Ubijeva ekipa se hoče stoodstotno osredotočiti na globoko 
enoigralsko izkušnjo. (lf) 

Pred štirimi leti je Anno 2070 znani niz nemških strategij o grajenju človeških zaselkov prvič poslal v prihodnost. Nasled- » 
nji del pa bo pokukal izven Zemljinih meja. 2205 je po mnenju Blue Bytovcev leto, ko bomo Mesec naposled ropali za la- 
stne potrebe. Metropolam na modrem planetu bomo morali pridružiti lunine kolonije, ki bodo dobavljale redke materiale za razvajeno zemeljsko populacijo. Izzi- 
N vi bodo pri gradnji tam zgoraj drugačni, saj se ne bomo toliko ukvarjali z zamejevanjem poljedeljskih površin kot z obrambo pred meteoriti in žarčenjem. Razvoj 
mest bo kljub oddaljeni prihodnosti sličen kot prej. Z nabranimi surovinami bomo nadgrajevali stavbe in prebivalstvo šolali v vse naprednejše eksperte. Ni pa vi- 
deti, da bi na neki točki vso proizvodnjo prevzeli roboti, medtem ko bi se šli ljudje vdajat hedonističnim neizrekljivostim. Eh. (ag) Ubisofi za PC, 3. novembra 

zg HORIZON: ZERO DAWN 


Veličastna mesta so pokopališča postala in [ 
sčasoma jih je zavzela narava. Le poraščene 
razvaline nemo pričajo o starodavni civilizaci- 
ji, ki je nekoč vladala planetu. Veke zatem se g 
je človeštvo prebudilo in razdrobljena pleme- 
na lovcev ter nabiralcev si zdaj skušajo zago- 
toviti prostor pod soncem. A to pot so v pod- 
rejenem položaju, kajti novemu svetu vladajo 
črede mehanskih beštij. Taka je podlaga od- 
prte akcijade Horizon, ki je bila eno večjih se- 
jemskih presenečenj. Kakor se ideja praljudi 
in robotskih dinozavrov čuje nezdružljiva, po 
videnem sodeč deluje dobro in celo naravno. 
Tole je vsekakor zelo zanimiv projekt amster- 
damske ekipe Guerilla, ki smo jo poznamo po 
| prvoosebnem streljaškem nizu Killzone. 
Kako je prišlo do neobičajnega scenarija ozi- 
roma od kod so se bitja vzela, seveda niso raz- 
krili. Odkrivanje skrivnosti iz davnih dni in sti- 
kanje za artefakti bo namreč osrednji cilj v 
kože odete punce Aloy. Izza njenega hrbta bo- 
mo raziskovali čudovite krajine, od gorskih 
vrhov do zelenih travnikov, srečevali pripadni- 
ke svoje vrste in se spopadali z raznoterim ko- 
vinskim življem. Babnica se je izkazala kot za- 
jebana pobijalka hodečih mašin. Kljub njihovi 
velikosti se jih je lotevala le z lokom, s katerim 
je prožila različne sorte puščic. Med ostalimi 
harpunaste, ki so jekleno zver za trenutek pri- 
kovale, da je razgalila šibko točko, nekakšen 
(vir energije. Demo je nakazal še druga, bolj 
ubojita orožja, ki ne gredo docela vkup s člo- B 
večnjaško tehnologijo, kaj več pa se ni dalo iz- 
vedeti. Igra je vendarle oddaljena še najmanj hek 
— leto dni. (b Sony za playstation 4, 2016 ni 4 
Wi še. ui s nabit, 
K uti 

Naskoki težkih konjenikov, ki kot macola udarijo v sov- 
| ražno linijo, morilske salve iz mušket in ... oklepljeni 
| grifoni? Niz strategij Total War se odlikuje pri ponazori- 

tvi zgodovinskih bitk, tokrat pa gre v surovi fantazijski 
| svet namiznice Warhammer! Formacijam ljudi se bodo 

»| pridružili troli in zmaji ter sloviti heroji z razvejanimi dre- 
vesi urokov iz bogatega izročila. Orkovski šamani bodo 
lučali magične krogle in po zraku bodo prvič v seriji ha- 
rali leteči bojevniki. Tudi ta naslov bo imel poleg real- 
nočasovnih bojišč vrhnjo potezno karto za upravljanje 
frakcije. Tokrat ne bo poznala zgodovinskih spon in bo 
| hudo samosvoja glede na izbrano frakcijo. Imperij bo 
poznal zahrbtne politične spletke, dočim bodo orki bolj 
brusili sekire in se drli. Poleg so za igranje zajamčeni še 
4 škratje in vampirji, iz namigov grozi tudi Kaosovo legen- 
| darno božanstvo Tzeentch. (ag) Sega za PC, 2016 


DARK SOULS III Kljub veličastju hardcore frpjke Dark 
Souls ll se je nekaterim zdelo, da ji manjka nekaj čara 
prvenca, ki ga je prispeval oče serije Hidetaka Miyazaki. Ta 
ima pri trojki spet ključno vlogo in hoče narediti večji korak 
naprej. Podali se bomo v deželo, ki v okviru že zdaj prečudo- 
4 vite podobe ne bo toliko črnikava in grozljiva kot pepelna in 
uvela. Šušlja se, da bo šlo za preddel. Svet bo znova pre- 
težno odprt in velik, po njem bomo tretjeosebno vandrali 
4 brez zemljevida, se čudili prepletajočim se potem in se veli- 
ko spopadali. Med nasprotniki je bilo v demu opaziti zmaja, 
katranske nakaze in izvrstnega šefa, ki je spomnil na Volda 
iz Soul Caliburja. Takisto se napoveduje merica bojnih no- 
vosti, med drugim več stavov in napadov za sleherno vrsto 
orožja, od greatswordov prek dvojno vihtenih mečev do loko- 
strelov in magij. Videti je, kot da je DS3 podedoval nekaj na- 
gnjenosti k agresiji od žlahtnega žlahtnika Bloodborna. (sn) 


| F O RZ A Peto Forzo so naredili malce na hitro, da bi jo splovili hkrati z xboxom one. Avtomobilov je bilo sicer zadosti, toda manjkalo je prog 
in dodatnosti, kot je dež. Zdaj so imeli programerji pri Turn 10 zadosti časa, da so pogon in vsebino razvili, zato naj bi bila šestica 
Li pravi 'Gran Turismo killer' (če to sploh še kaj pomeni - PS4 GTja itak nima). Karizmatični šef Dan Greenawalt, ki se ukvarja praktično le z vožnjo, dizajniranjem 
in borilnimi veščinami, pravi, da je to največja igra, kar so jih kdajkoli sestavili. Napoveduje denimo sedemdeseturno kampanjo, ki naj se ne bi več suhoparno 
vlekla. Nadalje se bodo v šestici pojavile padavine. Te bodo segale od rosenja do orenk nalivov in ko se bo zvedrilo, bodo na asfaltu ostale zdrsljive luže. Z njih 
nas bo odnašalo v uničljivo okolico, naj bodo to stene, ki se bodo podrle, ali zložene gume, ki bodo frčale vsenaokrog. Med izpostavitvami vrednimi prizorišči so 
Le Mans, Watkins Glen, Daytona, prenovljeni Indianapolis in izmišljene ulice Ria. Med avti pa bo zvezda ford GT, ki bo na ceste zapeljal šele čez dve leti. Vmes 
dospele dirkačine, kot je Project CARS, bo tradicionalno še-kar-realistična Forza 6 lovila še z nočnimi dirkami, skupno 26 lokacijami in najmanj toliko proga- 
mi, 24 istočasnimi avtomobili na stezi, 450 štirikolesniki, v katere bo moč sesti in si jih podrobno ogledati v Forzavisti, izboljšano umetno pametjo ter '1080p 
60 fps'. Spletno plat pa bodo nadgradili sklopi približno enako veščih šoferjev, tako da se mojstrom ne bo treba ubadati z začetniki in grieferji, ki radi vozijo v 
nasprotno smer. Žal ne omenjajo inačice za Windows 10 in glede tega povedo, da ima PC že zadosti dirkačin. (sn) 


SOUTH PARK: THE FRACTURED BUT Me 


Samo v eni igri si se nacizombijevske princese znebil tako, da si j 
prdnil na jajca. In dotični špil dobiva nadaljevanje, kar z drugimi ne 
sedami pomeni novo petnajsturno dozo straniščnega humorja in 
drugih skrajnih štosov čez Kanado. Vse neposredno iz ust Matta 
Stona in Treya Parkerja, enih in edinih avtorjev najboljšega šova v 
tem, prejšnjem in zanamskem vesolju. Dogodivščina ostaja podob- 
na, kar pomeni raziskovanje poznanega mesteca in potezni boj s 
potrebnimi psi, pijanimi flandrami ter ljudožerskimi zarodki. Srečali 
bomo večino poznanih likov in spet obiskali domače lokacije, pri 
čemer pa bodo otroci svoje igranje iz fantazijskega srednjeveškega 
spremenili v superjunaško. Scenarij se napaja iz epizode The Coon 
(S13E02), v kateri Eric, preoblečen v rakunastega nočnega mašče- 

Z valca, dela red na nočnih ulicah. Poleg Coona bodo seveda prisotni 
Mysterion, Professor Chaos in Human Kite, mi pa bomo znova igra- 
li 'novega fanta'. Vsebine niso izdali, kot je prav. Vemo le, da bo ve- 

| liko ritnih lukenj, več obstranskega početja in nič manj Terranca in 
Philipa. (1f) 


W Z enega največjih panojev se je režala maskota Falloutov 
in dajala slutiti, da bo četrti del kultne serije postapokalip- 
tičnih frpjk zvezda prireditve. Vsekakor je bila Bethesda 
radodarna z informacijami. Fallout 4 se bo dogajal v letu 

| 2277, torej v istem času kot trojka, za hip pa bomo poku- 

HE kali tudi v trenutke pred atomsko katastrofo. Kolovratili 
bomo okrog današnjega Bostona, ki bo takrat kup 
ruševin, posejan z zapredki nove civilizacije. To pomeni 
bandite, supermutante, robote in ljudi, ki nam bodo pri- 
pravljeni plačati, da jih branimo pred temi nevarnostmi. 

(A Srž špilanja bo zopet obširno področje, nabito polno ko- 
tičkov za raziskovanje in mutiranih podgan v zasedi. 
"Svet, ki smo ga ustvarili za štirico, je večji od vsega, kar 
smo zgradili do sedaj," je zatrdil kreativni vodja Todd Ho- 

W/ ward. Tajne podzemne laboratorije in naskoke pustinjskih 

/ škorpijonov bo risala najnovejša izvedenka pogona Crea- 
/., tion. Ta resda ni metal čeljusti po tleh, a je bil opazno 
lepši od Skyrima. Bolj so se potrudili z gibanjem bitjec, 
posebej pri nemškem ovčarju, ki bo to pot tesnejši sprem- 
ljevalec. Moč mu bo ukazovati in mu na primer zapoveda- 
ti, naj nam prinese kak predmet oziroma zaposli nasprot- 

"4 nika, medtem ko ga mi od daleč polnimo s svincem. Da 

4 ne bo frustracij kot v trojki, ne bo mogel umreti. 

Najbolj zaresna noviteta srčka bo grajenje, kajti na nekaj 
krajih bo moč postavljati stavbe! Takšne postojanke bo- 
mo lahko povezali s karavanami brahminov, Falloutovo 
dvoglavo inačico goveda, za obrambo pa okoli becirka 
razpostavili strojnične stolpiče in velikanske možnarje, ki 
jih bodo upravljali zavezniški liki. Vkup bo moč zmetati tu- 
di orožja in oklepe. "Imamo tam okrog petdeset osnovnih 
gradnikov pušk in, eee, sedemsto modifikacij zanje," je 
dejal Howard. Navsezadnje bo celo podobo našega lika 
mogoče izdolbsti kar s potegi miške. V nasprotju z govori- 
M4 cami bomo lahko glavno štorijo igrali z joškato osebo. 

" Ustvarjalci pa bodo veseli podatka, da bo špil, celo kon- 
zolna verzija, naklonjen modifikacijam. 

Dialogi bodo še vedno pomemben del igre. Koga zna 
zmotiti, da so vmesnik iz menijskega spremenili v kolut- 
nega iz Mass Effecta, a tokrat v pogovore ne bomo zakle- 
njeni in bomo lahko odkorakali stran. O kvestih ali novih 
veščinah še niso govorili, toda jasno je, da bomo lahko 
večino izzivov opravili na različne načine in se skozi igro | 
prebili pacifistično. Stari dobri Fallout, kjer supermutanta 
podkupiš, da opravi krvavo delo zate, drugače pa popri- 
meš za ročni reaktivni motor in pošastka Deathclawa 
spremeniš v kup goreče žolce. Lahko iz prve ali tretje ose- 
be oziroma skozi poznani sistem VATS, ki ustavi čas in 
omogoča merjenje v posamezne dele telesa. 

Hecen pomagalnik bo pipboyjevska aplikacija za fone in 
tablice s statistikami, dasi Howard priznava, da gre za po- 
grošnost. Totalno navdušenje pa je velmož požel z najavo, 
da špil izide že novembra. LETOS. Takrat so vsi navzoči 
na Bethesdini prezentaciji podlegli blaženosti. Ali nemara 
žarčenju. (ag) 


GIGANTIC Dve ekipi s po petimi različnimi domišljijskimi junaki, ki se skušata zatolči v prah? Kje smo že to videli? To- 
da risankasti Gigantic vendarle ne bo MOBA, marveč bo bliže večigralski streljanki s poklici, kot je Team Fortress 2. 
Šampiona bomo nadzorovali iz tretje osebe in v sovrage pošiljali svinec, ognjene krogle, rezila in podobno bolečino. Sko- 
zi bitke se bodo liki krepili z nadgradnjami veščin, podobno kot v Heroes of the Storm. A glavna posebnost Gigantica se 
skriva v imenu: cilj vsake partije bo pokončanje računalniško vodenega nasprotnikovega monstruma, ki se ne bo skri- 
val za tremi obzidji, marveč se bo ves čas boril ob svojem moštvu! Človeški borci bodo morali 'dihati' skupaj s svojo po- 
šastjo in pravilno kombinirati veščine, da jo bodo okrepili ter hkrati oslabili nasprotno. (ag) 


STAR FOX ZERO Kar je za računalničarje X-Wing, je za nintendaše 
Star Fox. Gre za staro serijo od zadaj gledanih strelskih arkad v 3D- 
prostoru, kjer smo kot junaški lisjak z risankastimi prijatelji po plane- 
tih in vesolju klatili trume sovragov. V sodobnem delu za wii U, za ka- 
terega skrbijo PlatinumGames (Bayonetta) in ki bo "združek starih in 
novih idej", bomo vnovič pripeti na tračnično premikanje po nivojih. 
V okviru tega bomo besno klatili zračne in tlačili talne sile žlehtnega 
imperija. (Da, Star Wars je imel trohico vpliva na Star Foxa.) Vmes 
bomo vpadali v arene in obračunavali s šefi, ki naj bi jih bilo toliko kot 
sumljivcev v kantini na Mos Eisleyju. A pri ubiranju poti bo več svo- 
bode, saj se bosta lahko naše plovilo in tank preobrazila v nove obli- 
ke in tako določila pot naprej. S trotovskim gyrowingom bomo lahko 


M. celo hekali. Inovativen bo tudi nadzor, saj bomo merek nadzorovali s 


premikanjem zaslonskega kontrolnika, kar pomeni gibanje plovila in 
streljanje v različne smeri. (sn) 


RISE OF THE TOMB RAIDER 


Predlanska epizoda je reštartala serijo in vzela nedolžnost 
mladi arheologinji, tokratno poglavje pa bo iz Lare naredilo 
legendo. Po pustolovščini na japonskem otoku punca spo- 

| zna, da miti niso prazne marnje in da je svet poln nadnarav- 
nih pojavov. Njen naslednji cilj je potopljeno jezerno mesto 
Kitezh, nekakšna ruska Atlantida, ki utegne skrivati odgo- 
vore o nesmrtnosti. 

Kot ponavadi ne bo edina iskala bajeslovnega eliksirja 
življenja. Toda sovražniki ne bodo le plačanci skrivnostne 
organizacije, marveč tudi narava sama. Lara se bo namreč 
znašla v zasneženih hribih, kjer ji bodo grozili plazovi, volko- 

vi in medvedje. Zato bo ena od plati vnovič preživetvena. f 
Stikali bomo za dračjem za ogenj, izdelovali puščice in pa- 
sti, nabirali zeli za oskrbo ran in zastrupitev rezil ter celo MB 
slačili kožo divjadi. Območja bodo pretežno odprta in mar- 
sikaj bo večrešljivo. Barabe bo Lara lahko postrelila, se jim 
prikradla za hrbet skozi grmovje in jim vrgla molotovko, se 
jih lotila iz drevesnih krošenj ali nad njih naščuvala kosma- 
tinca. To seveda ni posebej revolucionarno in v resnici je v 
demu izpadlo nekam bedno, ko so se soldati neinteligentno 
prestopali, medtem ko so njihovi kameradi kot pokošeni 
padali pod strelicami. Obnašanje morajo dodelati, zakajti 
next-gen seže dlje od lepih las. 

Drugače so odlomki iz raznolikega igranja predstavili res 
obetavno igro. Ta bo poleg svobodnjaškega značaja, slič- 

| nega predhodniku, imela ravno tako mnogo skriptanih in 
napetih sekvenc. Zaigrati je bilo mogoče del, kako Lara s 
spremljevalcem pleza po zaledenelem slapu. Kakor se pod- 
vig ne sliši pretirano razburljivo, je bilo dogajanja toliko, da 
si komajda uspel dihati. Zgledovanje po filmskem Unchar- | 
tedu je očitno, poleg tega sta zrcaljenje ledu in snežni pršec | 
dobro prikazala moč grafike. Še ena igralna plat bo zvesta 
naslovu in tradicionalnim koreninam niza: spustili se bomo 

v mnoge ancientne grobnice, polne tajn, ugank in pasti. Kot K 
v starih časih, torej. Nekaj pelina za veliko ljubiteljev neu- š 
strašne joškarice je samo Microsoftova začasna ekskluziva. 
Na PC in playstation pride pustolovščina šele kakega pol le- 
ta kasneje. (lf) 


imi 
ME ] 


GUILD WARS 2: HEART OF THORNS Uspešni 
mmorpg Guild Wars 2 razen po domišljenem svetu slo- 
vi po odsotnosti naročnine. Bali smo se, da bodo avtor- 
ji novce zbirali s štancanjem zasoljenih razširitev, ven- 
dar bo Heart of Thorns šele prva. V njej bomo odpoto- 
vali v novo pokrajino, The Heart of Maguuma. To bo 
samosvoje pragozdno območje, čigar masivno rastlinje 
se bo pelo v višave in zahtevalo obilico navpičnega gi- 
banja. Vrhnja izkušenjska meja se ne bo dvignila, bo- 
mo pa namesto tega usvajali mojstrstva, ki bodo okre- 
pila vse like na igralčevem računu. Med raziskovalnimi 
bo na primer moč odkleniti padalo, kar bo še kako 
uporabno pri padcih z dreves. Frišni poklic, revenant, 
se bo močno razlikoval od doslejšnjih. Z njim nas bodo 
obsedali duhovi legendarnih junakov sveta in nam 
omogočali rabo raznolikih veščin za mnogotere vloge, 
od zdravilske do morilske. (ag) 


4 


Okej, vsi vemo, da bi jih Brusli prefukal 
kot nune, a naj vseeno zastavimo reto- 
rično vprašanje: kdo bi zmagal v boju - viking, vitez ali samuraj? Odgovor bo moč 
poiskati v novi sekljačini For Honor. V njej se bodo veččlanske ekipe teh bojevnikov 
spopadale v množici horizontalno in vertikalno razgibanih kart, od srednjeveškega 
gradu do votlin in zelenic. Na taktični ravni bo treba zavzeti ključne točke, a rulja bo 
bolj uživala v vihtenju hladnih orožij, ki naj bi bilo v isti sapi enostavno ter globoko. 
Z mečem v roki bo moč menjavati med raznimi položaji rezila in blokirati na več 
strani, pri čemer bo krasno, če bomo nasprotnika sunili v odprto stran, ravno ko 
nas bo skušal pičiti. Občutek teže in surovosti kovine, ki zadene meso, je bil v de- 
mu soliden. Želve, ki so stalno blokirale, pa je bilo moč naučiti kozjih molitvic s pre- 
diranjem obrambe. V ogib dolgočasenja ADD-generacije bo imel napreden bojev- 
nik dostop do posebnih moči, med drugim meteorja, ki bo udaril v bojišče. 
Navdušenci nad povsem realističnim obračunavanjem ne bodo rajali. Toda For Ho- 
nor se ne bo spustil v pretirano fantazijskost, saj naj ne bi vseboval nobenih zmajev | 
1 in čarodejev. Zraven tega obljublja kri, čreva in dosti modusov, v splošnem ukroje- 
nih po streljankah, a tudi takega z več ducati umetnih nasprotnikov na bojišču, ki 
bodo lazili iz utrdb v slogu zvrsti MOBA. Te bomo masovno mlatili kot v Dynasty 
4 Warriors. Igrali bomo tako z lastnoustvarjenim in nadgrajevanim likom kot s speci- 
M fičnimi heroji. Drugače to ne bo free to play internetna zadeva, marveč poln, plačljiv 
EM naslov s tako večigralsko kot samotarsko platjo. In ena redkih čisto novih blagov- 
% nih znamk na letošnjem EJju. (sn) K 


UNCHARTED 4: A THIEF'S END 


Dejansko je težko verjeti, da je ubogi stari PS3 s svojega pol giga grafičnega 
| pomnilnika zmogel poganjati vse tri Unchartede, ki so še vedno videti dokaj na 
nivoju. Nedvomno zato, ker ni šlo za igre v odprtem svetu, temveč za linearne, 
filmske dogodivščine malo neustrašnega in malo hecnega zakladnega lovca 
| Nathana Draka. Uncharted 4, ki so ga na E3ju obsežneje pokazali v igralni obli- 
ki, se sicer ne seli med neovirane planjave. Bodo pa nivoji bistveno večji (do te 
mere, da bodo prvič v seriji omogočali furanje z vozili) in manj zakoličeni kot f 
doslej. Ko se bo Nathan raz-upokojil in po vsej obli iskal dolgo izgubljenega 
brata, bo deležen recimo dokaj velikega odseka obalnega mesta z obilico do- 
mačinov. Po njem ne bo vodila samo ena pot, temveč bomo cilj lahko dosegli 
iz več smeri oziroma se iz njih lotiti tokrat pametnejših sovražnikov, vsled kate- 
rih bo mogoče gladko prehajati iz skrivanja v neposredne obračune in nazaj. V 
smer več pristopov je šla že trojka, vendar je PS4 neprimerno močnejši. 
Na ta rovaš pa ne kanijo žrtvovati temeljnih značilnosti serije - hitrega odvija- 
nja, mešanja akcije in komedije, streljanja iz zaklona, filmskosti in grafične kra- 
sote v 1080p pri netrzajočih šestdesetih sličicah v sekundi. Že zdaj je igra vide- 
ti krasna, sploh ker so razkazovali s soncem obsijano prizorišče in ne te- 
mačnega džungelskega otoka kot pred meseci. Največja Nathanova pridobitev 
bo drugače oprijemalna kljuka, s katero se bo lahko nekoliko po batmansko in 
bojda ne pretirano skriptano vzpenjal po stenah in drugih objektih ter se z njo (4 
boril. Takisto bo imel še druge bojne sposobnosti, denimo plazenje po vseh šti- Wi V, 
rih in slepo streljanje na robavse, vse to pa se bo v povezovalo v gladko tekoče "Ri od 4 
ve 
xv 


in kinematografsko impresivne obračune. Izdelava igre se je drugače tako zav- 
lekla, ker je predlani dala odpoved dotedanja voditeljica Amy Hennig, nakar 
sta vajeti prevzela Neil Druckmann in Bruce Straley iz Last of Us. Tipa sta za- 
vrgla osem mesecev kovanja in snemanja zgodbe, ampak zdaj naj bi vse na- 
predovalo kot po maslu. (sn) 


» sm pe s 
SKYLANDERS SUPERCHARGERS Lahkotnemu poskakovanju, 
mlatenju in streljanju se bodo letos pridružila preganjanja z najmanj 
dvajsetimi avtki, helikopterčki, tankci in podmornicami. Vozila bo- | 

do virtualna le v inačici za ipad, drugod pa bo šlo za plastične 
igračke, ki jih bomo tako kot Skylanderje postavljali na portal (moč 
bo uporabiti novega ali starega). Šofiral jih bo lahko katerikoli lik, a 
samo novi jim bodo dali posebne sposobnosti, kot je bljuvanje 4 
ognjenih krogel. To bo prišlo prav v strelsko usmerjenih nebeških 
nivojih, ki se jim bodo pridružile bolj klasične dirke, podmorske tek- 

me in arene. Po slednjih ne bomo samo divjali, marveč bomo taki- 

sto reševali lahkotne uganke. Inačice za PC niso napovedali, tisti 

za stari wii in 3DS pa naj bi bili nekoliko drugačni in še najbolj pod- 

obni Mario Kartu. A povezava z Nintendom se tu ne konča, saj bo- 

sta med Skylanderji novi izvedenki Donkey Konga in Bowserja, ki 
bosta istočasno delovala kot amiiba. Denarnice že cmizdijo. (sn) 


' DEUS EX: MANKIND DIVIDED 


V letu 2029 bomo znali človeška telesa popra- 
vljati in nadgrajevati s kibernetičnimi vsadki, ki 
bodo odstranjevali slepoto in nadomeščali ampu- 
tirane ude - le da ne v distopičnem svetu Deus 
Exa. Tamkaj po travmatičnem finalu trojke, Hu- 
man Revolutiona, v letu 2027 pride do velikega 
razkola med kiborgi in običajnimi, neizboljšanimi 
| ljudmi. Prvi so ožigosani z nalepko nezaželenih, 
nevarnih posameznikov. Prisiljeni so v umik v ge- 
ta in podtalno delovanje ali izgnanstvo. Ena red- 
| kih izjem je naš junak, frajerski možakar z vgraje- 
s, nimi črnimi očali Adam Jensen, saj ga ima pod 
okriljem protiteroristična organizacija Združenih 
narodov. Zanjo lovi odpadniške kiborge, a je 
hkrati dvojni agent, saj sumi, da njegove šefe 
upravljajo Iluminati ... 
Luštna stran Jensenove službe je razpoložljivost 
najmodernejših strojnih nadgradenj, ki bodo še 
bolj odpuljene kot v predhodniku. Rezila iz zape- 
stij, s katerimi je v HR klal levo in desno? Tokrat 
jih bo lahko izstrelil in celo detoniral! Icarus dash 
bo dragonballovska specialka za preskakovanje 
stolpnic, dočim bo nanooklep, s katerim se bo 
spremenil v hodeči tank, že dajal slutiti zoro na- 
notehnologije izvirnih Deus Exov. To bo v pomoč 
pri rešetanju, ki bo zopet spoj prvoosebnega po- 
gleda in tretjeosebnega čepenja v kritju. A kot 
seriji pritiče, bo bojevanje le eden od načinov za 
soočanje z izzivi, saj bo moč celotno igro 
prečkati, ne da bi kogarkoli ustrelili. To pot tudi 
šefe, ki so bili šibka točka trojke. Jensen bo 
prvak v plazenju skozi prezračevalne jaške, he- 
kanju v izboljšani miniigri in čebljanju. Predvsem 
pa videz ne bo imel več rumenkastega sijaja troj- 
ke, marveč bolj sivinskega, kot Watch Dogs. (ag) 


DESTINY: THE TAKEN KING Tretja razširitev za prvoosebno 
mmojsko streljanko Destiny bo večja od obeh prejšnjih skupaj, 
| kar bo odražala visoka cena v rangu 40 evrov. V zameno naj bi v 
kampanji dobili bistveno boljšo zgodbeno podlago. Spopadli se 
bomo s skrivnostno temačno entiteto Oryxom, kraljem zombijal- 
ne frakcije Hive, in hordami podrepnikov. Za razliko od House of 
| Wolves in The Dark Below, kjer smo pokončali Oryxovega sina 
Croto, naj bi med barabini zavel svež veter. Frakcija Taken bo na- 
mreč vsebovala senčne, skrivenčene in mutirane inačice obsto- "s 
ječih kanalj vseh strani, od Fallenov prek Hivov in Vexov do Ca- 
| balov. Spaki se bodo obnašali na nove načine in bodo opremljeni 
z novimi veščinami ter opremo. Z njimi in v večigralstvu z drugimi 
igralci se bomo udarili v nizu novih lokacij, med njimi na bojni lad- 
ji v orbiti okrog Saturna. Takisto bomo deležni novih strikov, izvir- 
nega raida proti Oryxu, dveh novih načinov za crucible in pred- 
vsem po enega podrazreda za vsako od treh obstoječih klas. (sn) ši 


% Beseda 'ambicioznost' je bila na E3ju velikokrat slišana, 
praviloma iz samohvalnih ust. Toda projektu Wildlands 
4 pritiče. Gre za novo Ubisoftovo soldatsko franšizo, ki se 
bo kot prva clancyjevščina odvijala v odprtem svetu. In to 
ne v nekem malem izmišljenem becirku, marveč bo ob- 
| močje delovanja dobršen del Bolivije. 
Deželo vodijo narkokarteli, ki z belim prahom zasipajo ce- 
lotno Ameriko, in to Strička Sama moti. Odprta vojna ni 
na mestu, zato v akcijo pošlje štiriglavi vod Duhcev. Nji- 
hov cilj: od znotraj uničiti sistem, kakor vedo in znajo. 
"| Svoboda, prostranost in južnoameriškost sličijo na Just 
Cause, a četudi bo tale igra ravno tako tretjeosebna stre- 
ljanka, se od Ricovih eksplozivnih akcij loči. Prvič, bo bolj 
resna, in drugič, v pomoč nam bodo trije komandosi, ki jih 
bodo vodili bodisi živi igralci, bodisi umetna pamet. Bomo 
pa v Wildlands takisto uporabljali čuda različnih vozil, od 
kolesnih prek rečnih do zrakoplovov. Pri tem bo dogajanje 
v približno našem času, ne v prihodnosti, kot sta bila Ad- 
vanced Warfighter in Future Soldier. 
Osrednja lastnost bolivijske odprave bo popolna svoboda 
operiranja. Ustvarjalci so demonstrirali misijo, v kateri je 
bilo treba uničiti zalogo kokaina. Nad postojanko so lahko 
rambovsko jurišali, se je lotili bolj tiholazno ali prestregli 
pošiljko na poti. Enkrat so vodjo pihnili, drugič ugrabili in 
ga tretjič pustili v nemilosti svojega nadrejenega. Vendar 
ne bo šlo le za male odločitve, kako se lotiti posamezne 
misije, marveč bo imel igralec proste roke pri širši sliki. 
Mogli bomo pomagati lokalcem v boju zoper kriminalne 
združbe, podkupovati pokvarjeno vojsko ali med sabo 
spreti različne kartele. Izvajali bomo atentate, sabotaže in 
ugrabitve, ustrahovali veljake in špijonirali, vsako dejanje 
pa bo imelo posledice. 
Poleg čuda odločitev in medsebojnih vplivov se Ubijevi 
studiji - kar pet jih dela na projektu - trudijo še v smeri raz- 
gibane, življenjske okolice mnogoterih videzov. Bogote 
resda ne bomo obiskali, toda na podeželju bo baje stotina 
raznolikih vasic in številne lokalne znamenitosti, recimo 
svetovno znana Cesta smrti, vklesana v steno, ter naj- 
večja slana puščava. Celo vreme, prebivalce z lastnimi 
življenji in lokalno folkloro naj bi vključili, trdi založnik. 
Koliko bo od slednje imel igralec, ki bo na spomenike in 
indijanske razvaline gledal skozi rešpetlin ali kamero na 
—, dronu, nimamo pojma. Takenako lahko le ugibamo, kako 
| se bo osrednji ambiciozen načrt izkazal v praksi. Bo naše we 
partizanstvo res delovalo organsko in verodostojno ter bo | 
zaradi tega situacija drugačna kot pri kolegu? Za izpolni- 
tev visokoletečih obljub imajo še čas, saj je do izida več 
kot leto dni. (lf) 


KINGDOM HEARTS 3 Ena bolj hecnih navez v svetu iger je se- 
rija Kingdom Hearts, kjer se združujejo Sguarovi in Disneyjevi sve- 
tovi. Temu kopitu bo sledila tudi trojka, kjer se bomo kot punčka z | 
lulčkom Sora odpravili reševat tako stare kot nove dimenzije, med 
njimi Zlatolaska. Pri tem bomo iskali sedem varuhov svetlobe, 
predvsem pa smisel v divjem, arkadnem bojevanju, ki bo temelj 
igranja. Prva KHja sta bila po tej plati nekoliko plitka, kar naj bi v 
trojki do neke mere popravili. Sora in kompanjona Jaka Racman 
ter Pepe Šiljo se bodo lahko združili v skupne napade na večje hor- 

de risankastih sovražnikov in bili še sami deležni transformacij. [ 
Čudežni ključemeč, ki ga Sora vihti od nekdaj, se bo namreč spre- 
minjal v bazuko, lok in celo letečo kočijo. Pri šefih, ki naj bi bili ek- V 
stra gromozanski, pa bodo uporabni summoni, kar ne bo vključe- 
valo le klicanja velikih bitij, temveč denimo skok na vlakec smrti, ki 

bo filmsko drvel okrog glavarja. Ustvarjalci torej stavijo na spekta- 
kel, v isti sapi pa omenjajo veliko razgibanost svetov, nasprotnikov, 4% 
pristopov in raziskovanja. (sn) 


im 


METROID PRIME: FEDERATION FORCE 
Ob novici, da bo novi Metroid Prime prišel le na 
3DS, da bo šlo za sodelovalno streljanko in da v 
njej ne bo protagonistke Samus Aran, so fani po- 
penili. A ne glede na njih bo Federation Force na 
drkalico prinesel merico prvoosebne rešetalne 
akcije. Kot član odprave štirih soldatov se bomo 
odpravljali na skupinske misije, ki bodo običajno 
zapovedovale, naj področje očistimo običajnih in 
šefovskih sovražnikov. Ko se bomo tega naveli- 
čali, pa se bomo udejstvovali v tekmovalnih mo- 
dusih. Na E3ju so kazali blast ball, kjer je bilo tre- 
ba v nasprotni gol spraviti kroglo, ki je pri zado- 
stni hitrosti ugonobila sovražne igralce. Po igrišču 
so bile nametane številne nadgradnje, toda ključ- 
nega pomena sta bila spretnost in moštveno so- 
delovanje. (sn) 


SA CALL OF DUTY: BLACK OPS 3 
Black Ops 2 je bil prvi Call of Duty, ki je pošteno pokukal v voj- 
skovanje prihodnosti. Od tedaj sta mu tja sledila tako Ghosts kot 
Advanced Warfare, toda Black Ops 3 bo v fantastiki vse naštete 
gladko posekal. Pisalo se bo leto 2065, torej kar štiri desetletja po 
dvojki. Izboljševanje ljudi z genskim inženiringom in kibernetičnimi 
vsadki bo tako vsakdanje kot danes silikonsko joškovje. Spopada- 
li se bodo roboti in specialne enote supervojakov. Ti bodo vihteli 
orožja, katerih učinek bo po videnem na sejmu v resnici mejil na 
magijo. Na daljavo bomo lahko z mislimi shekali drone in jih 
obrnili proti prvotnim lastnikom, nad sovrage pošiljali roje nano- 
botov in z elektromagnetnimi udarci sprožali granate v letu. Ek- 
sooklepi so zajamčeni, kakor tudi raketna pomoč pri skakanju in 
tekanju po stenah. Ej, kdo je v moj Call of Duty privlekel Titanfall, 
Mass Effect in Deus Exa?? 

Treyarch se je že dokazal kot najbolj svobodomiseln od franšizinih 
studijev in ni naključje, da bo kampanja v Blops 3 prva od peta do 
glave narejena za sodelovalno nažiganje v četvero. Ker štirje ter- 
minatorji potrebujejo prostor, bodo prizorišča bolj odprta. Na 
takšni arenski lokaciji so v igralnem demu junake naskakovale 
množice sovražnikov, da je bila gneča že kar naporna. Po drugi 
plati se razvejana štorija iz dvojke žal ne bo vrnila, večigralstvo pa 
bo z bliskovitim gibanjem in visoko tehnologijo še najbolj podobno 


| Re Ti V MP z. VE onemu iz AW. Njegova zanimivost bo, da bomo igrali določene li- s 
dih iu ke s pripojenimi poklici in ne več brezobličnih soldatov. Med njimi (A A V 
K oli Z - m bo denimo hi-tech lokostrelec nalik Hawkeyeu. Tretji gradnik špi- W AA 
ŠA - z la bodo spet zombiji, o katerih pa še ni podrobnosti. (ag) 


goli, NO MAN'S SKY Sliši se neverjetno: galaksija z milijardami 

it. različnih planetov, ki čakajo na raziskovalčev škorenj. Težko 
pričakovani prvoosebni vesoljski špil No Man's Sky obljublja 
prav takšno gromozansko okolje, kamor bomo odšli odkrivat 
nova alienska bitja in starodavne razvaline. To bodo avtorji 
dosegli s proceduralno zapisano vsebino, kjer bo posame- 
zno osončje 'spravljeno' v peščico matematičnih enačb. Z 
vsemirskim plovilom bomo potovali med njimi, rudarili, 
trgovali z odkritimi artefakti in nadgrajevali opremo, od lad- 
jice do skafandra. Igra bo samotarska, bomo pa s soigralci 


delili najdene lokacije, floro in favno. Na sejmu so pokazali 

nekaj obrtniških elementov in Sentinele, frakcijo robotskih 

paznikov, ki jih bomo dobili za vrat, če bomo nebrzdano ro- 

mi, pali naravna bogastva novih svetov in brcali trinoge žirafe v 
z kolena. (ag) 


THE LAST GUARDIAN 


Shadow of the Colossus in Ico za PS2 sta svetu dala vedeti, da so lahko vi- m - 
sokoproračunske igre umetnost. Nato so za PS3 najavili nov projekt Tea- 
ma ICO, ki je bil zaslužen za tretjeosebni arkadno-pustolovski mojstrovini. 
Ko so Last Guardiana obelodanili na E3ju 2009, smo bili prepričani, da 
bomo kmalu znova ganjeni ob spremljanju dečka in gromozanskega per- | 
jateža, ki bosta kolovratila po ruševinah iz mokrih sanj nadebudnega štu- 
denta arhitekture. Nato je dolgo vse tiho bilo in glavni mož Fumito Ueda je 
zapustil ekipo. Zdaj se je vrnil, novi dražilnik pa je pokazal igranje, domala [ 
enako tistemu izpred šestih let. V njem pobič icasto kliče ptičevca naoko- 
li, colossasto pleza po njem in vmes teče, skače ter potiska ancientno ma- 
šinerijo, prav kakor v dražilniku pred mnogo leti. (Mimogrede, tisti video je 
bil lažen, saj je bila grafika za PS3 vse predobra.) Tedi je to bilo impresi- 
vno, danes pa malo manj in najnovejši filmček deluje nekoliko štorasto ter 
- last-gen. A upi so kljub temu najvišji in Guardian je ena tistih ekskluziv, ob 
katerih omembi privzeto močimo spodnjice. (kv) 


Nevarne prigode atletičarke Faith iz leta 2008 še dandanes izsto- 
pajo iz množice prepodobnih si akcijskih pustolovščin. Edinstveni 
Mirror's Edge je bil namreč prvoosebna simulacija parkurja, torej 
urbanega teka, plezanja in skakanja. Nova dogodivščina ne bo nič 
drugačna, le da se bo časovno odvijala par let pred izvirnikom. 
Spet bomo skozi oči gibčne, a še mlajše Vere delali karafeke po 
hladnem mestu prihodosti, v katerem vlada totalitaren, orwellov- 
ski režim. Kajpakda bomo na strani revolucionarjev, ki hočejo z 
zrušiti kuruptivno policijsko ureditev, pri čemer bo imela pripoved | 
po navedbah založbe 'filmsko vrednost'. Velja pa ob tem pripom- 
niti, da štorije tokrat ne piše Pratchettova hči Rhianna. 
Princip premikanja ostaja v osnovi podoben enici. Robovi in druge 
točke, kjer se punca lahko prime, odrine ali povzpne, so obarvani 
rdeče, kar jasno izstopa iz splošno klinične podobe. Seveda bo na P 
voljo čuda novih trikov, na primer tek po steni, levji skoki in pre- 
meti. Gibanje bo novemu hardverskemu rodu primerno gladko in 
raznoliko, poteze pa brezšivno povezane. Pri tem bo spodbujano 
neprestano premikanje, kajti ko bo Faith v tekočem nizu skokov, a 
oprijemov in dričanj, bo neranljiva za krogle. Za razliko od prej pa | 
jih sama ne bo trosila in se bo zanašala edinole na izmikanje, 
opletanje z udi in suvanje sovražnikov v globino. 
Catalyst bo vključeval odprto mesto. Še vedno bo obstajala rdeča 
nit glavnih nalog, a ne bomo več vpeti v linearni žleb dogajanja, ž 
marveč bo moč po svoje raziskovati tako usrane ulice kot svetle 
nebotičniške vršace. Avtorji, švedska ekipa Dice, zelo poudarjajo 
več poti pri opravljanju sabotažnih nalog. Na streho se bo recimo 
mogoče povzpeti po notranjosti, skozi jaške ali po zunanji strani. 
Takisto bo na voljo mnogo postranskega početja, kot so parkur- 
ske dirke, kurirske zadolžitve in hekanje reklamnih panojev za 
partizansko propagando. Večigralstva v pravem pomenu besede 
pa ne bo, le tek na čas proti prijateljevem ghostu. 
Špil bržda ne bo podiral prodajnih rekordov, vendar se po prikazu 
demonstracije in izkušnjah od prvenca ideja v praksi odlično ob- 
nese. Razvijalcem in EAju prst gor za pogum, predvsem pa za od- 
. sotnost streljanja. Pošicanje miličnikov bi bilo najlažje, toda to bi 
- zavdalo unikatnosti. (lf) 


] SHADOW WARRIOR 2 


Predlanski reboot prvoosebnice Shadow Warrior je 
bil le uvod v polnopravno dvojko. V njej bomo znova š 
sarkastični kineski bojevnik Lo Wang s polno malho 
enovrstičnic, tradicionalno-modernih orožij in nad- 
naravnih moči. Poslanstvo bo karseda krvava in raz- 
novrstna anihilacija trum človeških in demonskih 
sovražnikov. Videti je, da bomo po toliko letih spet 
priče obračunu za najbolj črevast naslov med novim 
Doomom in Shadow Warriorjem! Nivoji bodo zdaj 
bistveno večji in manj linearni, z velikim gradom kot 
središčem. Omenjajo spletno večigralstvo za četve- 
rico, eden bo spako zamrznil in drugi zdrobil. Pri tem 
ne bo umanjkalo ciničnih, nekoliko pokvarjenih go- 
vornih izjav. Who wants some MORE Wang?! (sn) 


PROGRAM 


1.DAN TOREK 4. AVGUST 

Odhod avtobusa ob 22.00 uri iz Dolgega mostu 
v Ljubljani. Sledi nočna vožnja skozi predor 
Karavanke po Turski avtocesti preko Avstrije, 
mimo Salzburga do Nemčije. Nadaljevanje 
vožnje z vmesnimi postanki mimo Munchna, 
Nurnberga, Wurzburga in Frankfurta 

do Kina. 


2.DAN SREDA 5. AVGUST 

V Kaln bomo prispeli okrog poldneva. Prosti 
čas za sprehod po mestnih ulicah ter okrepčilo. 
Možnost obiska sejma. Nato sledi vožnja do 
hotela in nastanitev. 


3.in 4. DAN 

ČETRTEK 6. AVGUST IN 
PETEK 7. AVGUST 

Zajtrk v hotelu. Sledi 
prevoz do sejemskega | 
prizorišča. Ogled sejma. 
Nočitev v hotelu. 


5. DAN 
SOBOTA 8. AVGUST 
Zajtrk v hotelu. Odhod 


proti Kolnu in ogled sejma. ' k 


Po končanem ogledu sejma 


se bomo napotili proti domu. k AN 


Vrnitev v Slovenijo v jutranjih 
urah naslednjega dne. 


Ime in priimek (Na 
Naslov Na 
Poštna številka in kraj Na 
E naslov MNE CSv Na 
Riziko odpovedi 16 € da MMne (plača se pri prijavi) 

Dodatno zdravstveno zavarovanje 8,50€ da Mne (plača se pri zadnjem obroku) 
A Sem polnoleten Nisem polnoleten 

Ob prijavi se plača 89 € akontacije, ostalo možno po obrokih, zadnji obrok mora 

biti plačan do 15.8.2015. Prijave pošlji na: Celovška cesta 71, 1000 Ljubljana 


Kraj in datum: NA »ocris: 


Splošni pogoji so objavljeni na www.abctour.si 


DNI 
IGRALSKIH 
UŽITKOV! 


etenje v Frankfurt ob svitu, celo- 
dnevno špilanje in nato hitra vrni- 
tev v domovino. Urno in učinkovito, 
kot ena od misij soldata Big Bossa 
oziroma Snaka, ki se bo v 
MGS5 helikoptersko odprav- 
ljal na nindža izlete v afgani- 
stansko pustinjo. Pa ne med aktualne 
teroriste, zakaj letnica bo 1984, ko je 
sovjetsko-afganistanska vojna v polnem 
razmahu. A pri tem velja poudariti, da se 
niz MGS vselej dogaja v vzporednem 
svetu, kjer je tehnologija naprednejša. 
Spomnimo, da gre za serijo z bogato zgo- 
dovino, v kateri se tiholazenje mojstrsko 
meša s filmskostjo. Ta plat je bila v štirici 
na udaru, saj buljenje v dolgo(vezno) po- 
dajanje štorije marsikomu ni sedlo. Še 
najmanj nepoznavalcem zapletenega do- 
gajanja, ki so se ob razvlečenih monolo- 
gih praskali po glavi in bežali igrat bolj 
priljudni Splinter Cell. Toda že uvodno 
poglavje v prihajajočo petico, Ground Ze- 
roes, je nakazalo, da kani Kojima obreza- 
ti holivudski del in zapleteno povest. 
Predvsem pa, da se Metal Gear odpravlja 
v odprt svet, ki bo nudil nešteto pristopov 
in postranskih opravkov. MGS za novo 
generacijo, skratka. Zlasti zato, ker se bo 
odvijal blizu začetka kot čreva dolge ča- 
sovnice in ne bo zahteval predznanja. 


Si me čakal, ne? 

V navdušujočem in filmsko bombastič- 
nem enournem uvodu, ki sem ga v enaki 
meri gledal in igral, sem izvedel, kaj je 
Kačon počel zadnjih devet let (počival v 

neLET 
KAČJE GneeDi 


Le še dva meseca nas ločita od 
sklepnega dela niza tretjeosebnih 
šunjačin Metal Gear Solid. Kako 
njegov oče Hideo Kojima pripravlja 
teren za najnovejši umotvor? Z obi- 
lico prikolic in draženja, kajpak. Ter 
vabljenjem v Konamijeve pisarne 
na sendviče in pridobivanje iz- 
kušenj iz prve roke, kjer srečneži 
preizkusijo praktično končan izde- 
lek. Med njimi je bil č 


sij 
Mi K 
EN 


Peti del niza MGS bo Kačona poslal v prostrano odprto afga- 
nistansko pustinjo, kjer bo imel bolj proste roke kot doslej. 


komi PRESS) in od kod mu rog na čelu. 

Ne le to, kojci sem prepoznal Kojimin stil, 

vključno z domiselnimi vici in bizarnim 

humorjem, ki seka skozi siceršnjo mrko 

resnost in opominja, da gre za izdelek iz 

Dežele vzhajajočega sonca. Trupla vse- 

vprek, kamera pa pokaže razgaljene ritni- 

ce. Če niz poznaš, se gotovo spomniš tri- 

ka v prvem MGSju, kjer je eden od šefov 

prevzel nadzor nad junakovim umom. 

Porazili smo ga tako, da smo joypad 

vtaknili v drugo vtičnico. Takoj ob štartu 

petice me je pričakala slična genialnost 

in kapo dol Kojimi, ki zna izkoristiti po- 

sebnosti medija na še nevidene načine. 

Kmalu se je dogajanje preselilo v Afgani- 

stan, kjer se je igranje odprlo in, vsaj ko- 

likor sem ga uspel doživeti, filmskost po- 

stavilo na stranski tir. Dežela bo prostra- 

na, toda junak bo imel na voljo raznotera | 
vozila. Katerokoli si bo lahko 'sposodil', 
nekaj pa si jih bo lastil in jih izbral pred 
misijo. Tak bo hudo uporabni konj, ki bo 
galopiral hitreje od džipa in bo nevpadljiv, 
predvsem pa bo sposoben zlesti na nedo- 
stopno hribovje. Že tu je bilo videti, koli- 
ko prijemov bo na voljo, saj se je Snake 
med ježo znal skriti na bok kljuseta in 
mirno odjahati mimo patrulje. Tudi malo 
robotsko hoduljo bo lahko vzel s seboj. 
Ta bo uporabna, saj zna prečesati okoliš 
in označiti, kje so soldati. Koristni bodo 
tudi pomagači, ki jih bo Kačon po želji re- 
krutiral tekom igranja. Med njimi smo 
spoznali kužata, ki zamoti stražarje z la- 
ježem, se pobesnelo zaganja vanje in iz- 
voha uporabno robo. Vendar ga bo pot- 
rebno najti in vzgojiti. 


Junak bo mogel rekrutirati pomagače. Skrivnostna Ouiet se 
bo prežarčevala in ostro streljala, kuža DD pa bo lajal in grizel. zas 

vetrojeb 2015 


Skullsi so frišni in posebno zopri 
tarčo, se sprehajajo ležerno kot zo 


ni sovragi. Preden opazijo 
mbiji, a so urnejši od konja. 


Med prevoznimi sredstvi je robotska hodulja najzanimivejša. Ne 


le, da je tiha in urna, takenako preče 


! Malokatera peskovščina omogoča t 


pretiravali z enim, nam bo umetna p. 
— mem 


sava okolje in deli batine. 
— . s— 


oliko pristopov. Ako bomo 
amet urno stopila na prste. 


—— g 1: 

OZNANILA 


Kača strupenjača 

Območje igranja bo za tovrstno igro velikansko. Čisto vsega ne bomo dose- 
gli in ponekod bo napredovanje vseeno dokaj tunelsko, za kar bodo poskr- 
beli kanjoni in kasneje gosta džungla. Polno bo postojank, ki jih bomo v du- 
hu novejših peskovščin osvobajali ali po njih stikali v iskanju osebkov in ro- 
be. Recimo načrtov za orožje in kaset z znanimi komadi iz osemdesetih. Ob- 
stranske naloge bomo lahko opravili med glavnimi, do katerih nas bo pone- 
sel helikopter, ki bo rabil kot odskočna deska za odprave. 

Snake se je v demonstraciji izkazal za gibčnejšega in sposobnejšega na- 
pram Ground Zeroes. Plazil se je, čepel, spektakularno klofal, nažigal iz za- 
klona, plezal in počel toliko vragolij, da sem se spraševal, kako so jih sploh 
spravili na omejeno število gumbov na gamepadu. Zaradi hude kompleks- 
nosti nadzor sicer terja nekaj privajanja, a za veterane bo prehod naraven. 
Po zaobvladanju pa bo občutek svobode fantastičen. 

Kot je navada, boš po glavnih zadatkih ocenjen in če nikogar ne boš fental, 
bo cifra najvišja. Na tebi pa bo odločitev, ali se boš skozi sovražnike prebil 
ponoči in z uspavalnimi naboji ... počakal na ugodno vreme, ki se bo nara- 
vno spreminjalo ... za kritje prosil pomagačico ... morda sredi belega dneva 
pozval bombnik ... se zapodil nad postojanko s tankom ... ali se v bazo vti- 
hotapil kot senca in izginil, predno bodo Rusi opazili, da nekaj ne štima. 
Možnosti in opreme bo toliko, da je v enem skozihodu ne bo mogoče izku- 
siti. Big Boss si bo pomagal še z napravo iDroid, ki bo rabila kot meni, zem- 
ljevid in še marsikaj, z mehansko roko ter z napihljivimi balončki za od- 
vračanje pozornosti. ln seveda s humorno kartonsko škatlo, v katero se bo 
skril in presenetil nič hudega sluteče stražarje. 


Več je... več? 


Sodeč po videnem se zna skozihod petice zavleči v trimestno število ur, saj 
sem po celodnevni seansi imel občutek, da sem uzrl komaj kaj. Se pa pri 
tem poraja vprašanje, če se bo doslej jako osredotočeni niz razvodenel, kot 
se rado zgodi ob pretiravanju s količino. Nalepka '10.000 kvestov' sicer de- 
luje impresivno, a kaj to pomaga, ko se opravki pričnejo hitro ponavljati in 
presedati? Kolega iz foha, ki je igral poleg mene, se je nalog loteval ram- 
bovsko. Sicer je napredoval hitreje, a ob koncu dneva je tarnal, da se mu je 
zdela akcija repetitivna. Medtem sem jaz pazljivo stopal, ocenjeval situacije 
in se jih loteval na karseda domiselne načine. Predvsem pa pri tem blazno 
užival. To dosti pove o naravi igre. Phantom Pain bo dal orodja in namige, 
nakar si bomo izkušnjo izoblikovali sami. Eksperimentiranje se bo na dolgi 
rok obrestovalo, saj se bo okolje prilagajalo pristopom. Če bomo denimo 
klali kot usekani, bodo sovragi pričeli nositi težke oklepe, kar bo Kačona 
prisililo, da prilagodi taktiko. 

Velik del igranja bo predstavljalo ubadanje z bazo na ploščadi sredi morja. 
Ker je bila v Ground Zeroes porušena, jo bo treba zgraditi na novo (s po- 
močjo mikroplačil bo šlo hitreje) in jo poseliti z živalmi ter posadko različnih 
sposobnosti. Skupaj z zalogami jih bo Kačon ugrabljal tekom misij ali pro- 
stega vandranja. Na neki točki sem tako na svojo stran pridobil prevajalca, 
ki je odtlej služboval kot tolmač pri zasliševanju in prisluškovanju. Tam bo 
nadalje moč trenirati in razvijati novo opremo ter orožje, ki jo bo Snake te- 
kom misij po mili volji naročal. Ko sem sredi naloge naletel na moteče od- 
dajnike, sem kar na licu mesta naročil, naj spacajo eksploziv in mi ga do- 
stavijo pred nos. 

V bazi se bo prav tako odvijal del večigralstva, saj bo drug igralec lahko ule- 
tel vanjo, te okradel in ti izmaknil pribočnike. Ne bo pa to edini način mer- 
jenja Kačonov z drugimi igralci. Takisto se vrača Metal Gear Online, kjer se 
bo med seboj v različnih načinih šicalo in zalezovalo do šestnajst sodelu- 
jočih hkrati. Kot se za tako velikansko blagovno znamko zagre, jo spremlja 
dosti vročega blaga, na primer avtentična Šefova ledra za petsto evrov ali 
replika njegovih škornjev. Priznana angleška motoristična znamka Triumph 
je celo napravila seksi prilagojen model svojega seramblerja. 


Poslednji Metal Gear? 


'Hype train' okrog petice torej drvi s polno paro. Kaj pa je z govoricami in 
štalo okoli Kojime, ki se je odvijala zadnje mesece? Vse kaže, da bo to na- 
posled zares njegov zadnji MGS, saj serija ostaja pri Konamiju, on pa odha- 
ja. A ne skrbi preveč, saj avtorji zatrjujejo, da bo s srcem pri stvari do kon- 
ca projekta. O tem bomo sodili 1. septembra, ko Phantom Pain pride na 
oba playstationa in xboxa, ter dva tedna pozneje, ko kanijo sploviti raču- 
nalniško inačico. 


27 


Taksisti večine velemest besno žugajo, 
ko mimo njih šviga flota fuštaksijev Uber. 
razišče skrivnost tega svetov- 

nega fenomena urbanega premikanja. 


FURMANI 
PRIHOD- 


NOSTI 


rizor iz holivudskih filmov, kjer 
stasita igralka stoji na robu mo- 
krega pločnika, krili z rokami in 
se dere "TAXI!", upajoč, da jo 
bo brkati neprespanež v rumeni 
kripi le opazil, so preteklost. Po svetu se 
širi Uber, novodobni, digitalizirani prevo- 
zniški servis, trepet staromodnega ceha in 
ponos ameriških hipsterjev, ki si osebni 
transport naročijo z enostavnim dregom 
pametnega telefona. Pobral jih ne bo pro- 
fesionalni taksist, temveč njegov nelojalni 
konkurent iz sosednjega bloka, vpisan v 
Uberjev razvid. Sistem se po svetu hitro in 
trmasto širi, neteč proteste in podporna 
zborovanja. V Ljubljani ga sicer še ni, a 
ker gre za vsaj 50 milijard dolarjev vreden 
posel, ki se eksplozivno širi, bo pod tem 
ali onim imenom slej ali prej prišel k nam. 
Navsezadnje se je beseda že poobčeime- 
nila. Kako si šel domov? / ubered. 


Kmečka enostavnost 


Uber je enfant terrible delilne ekonomije. Gre za izkoriščanje 
kapacitet, ko niso v rabi. Koncept je bralcu morda bolje 
znan po priljubljenemu Airbnbju, kjer lahko slehernik oddaja 
lastno nepremičnino, ko je zdoma. Ali po slovenskem Pre- 
voz.org, ki omogoča načeloma neprofitno deljenje prevoz- 
nih stroškov med neznanci. Toda pri Prevozih se vožnja zgo- 
di ne glede na to, ali sopotnik obstaja ali ne. Uber pa je pre- 
cej manj človekoljuben. Pravzaprav je na trenutke profet su- 
rovega kapitalizma. Njegovi vozniki niso naključni civili, ki 
slučajno poberejo nekoga med vračanjem s šihta, marveč 
registrirani šoferji. Na cesti so večinoma zaradi strank oziro- 
ma neposredno zavoljo zaslužka. Uber pri tem igra vlogo 
zvodnika, ki v zameno za to možnost pobere petino prihod- 
kov. Vozniki so torej pogodbeni samozaposlenci, 'partnerji', 
kar krovno podjetje odreši številnih dolžnosti do njih. Za 
preživetje so povsem odvisni od krutega trga. 

Drugače je vse skupaj sila enostavno. Prebivalec Tokia, Abu 
Dabija, Dunaja, Kansasa ali katerega drugega od prek dve- 
sto krajev, kjer je Uber uspel pognati korenine, si mora sne- 

ti mobilno aplikacijo. Vanjo vnese cifro kreditne in 
pritisne na gumb, ki alarmira najbližjega Uberjevca. 
Zadeva je namreč lokacijsko podložena in samodej- 
na, tako pri iskanju kot pri plačevanju. Program be- 
leži prevoženo razdaljo in po določeni formuli izra- 
čuna strošek, ki obremeni kartico in pošlje račun na 
e-naslov. Kdor želi svojega folkevagna spremeniti v 
bankomat, mora Uberju zgolj posredovati doku- 
mente o ustreznosti in zavarovanosti kolesnika ter 
vozniško. Nato dobi 'vozniško' aplikacijo in že zač- 
ne služiti. Pri tem ne gre za črno ekonomijo, saj mo- 
rajo furmani načeloma prihodke prijaviti, plačati 
davek na dobiček in nekatere dajatve. Odvisno pač 
od tega, v kateri izmed petdesetih držav, v katerih je 
Uber dobrodošel, operirajo. 


Prvi Uberjevec Kalanick je umazanec. Prostodušno 
prizna, da so za uspeh nujni udarci pod pas. Zava- 
janje medijev, tisoči lažnih naročil konkurentom ter 
infiltracija špijonov v njihove vrste so vsakdan. 


Storitve javnost ne dojema kot cenene, kljub temu, 
da lahko postavka za miljo pade na okrog 1,1 do- 
larja. To je za ameriške razmere malo, ampak Uber 
je pri čezlužnikih hipsterski trend, uspešnica Silicije- 
ve doline, furman prihodnosti. Z njim dobiš svoj 
oseben prevoz, in to v dobrem avtomobilu, saj Uber 
starejših ali bogvari rjastih krip ne sprejema. Iz- 
kušnja je bolj podobna idealu osebnih šoferjev za 
gospodo iz ameriških filmov. Še več, za tiste najbo- 
gatejše so vedno na voljo luksuzni SUVi in celo li- 
muzine. Za vzdrževanje kakovosti skrbijo kar sami 
potniki in šoferji, saj se ob vsaki vožnji medsebojno 
ocenijo z zvezdicami od ena do pet. Če voznik ne 
vzdržuje povprečja 4,7, ga trešči banmacola, pa tu- 
di stalno tečne stranke lahko doleti podobna usoda. 


0 


— 0 Zlžirn o 


V South Parku so nad imitacijo Uberja navdušeni. V 
epizodi se pojavi tudi Elon Musk, ki je zaskrbljen, da 
utegne Timmy zadušiti njegovo fabriko Tesla, in ga 
povabi na smrtonosno bitko v stilu Wacky Racers. 

Srboriteža 


Nemško zveneče podjetje iz San 
Francisca sta si pred šestimi leti 
zamislila dva mlada, a izkušena 
podjetnika. Bila sta besna, da ji- 
ma sredi neurja v Parizu ni uspe- 
lo priklicati taksija. Travisa Ka- 
lanicka se morda kdo spomni iz 
časov Napsterja, ko je skrbel za 
konkurenčni Red Swoosh. Bolj 
kot ime drugega utemeljitelja, 
Garreta Campa, pa vam je 
morda znana njegova platfor- 
ma StumbleUpon. Do 2010 sta 
pod imenom UberCab storitve 
ponujala le doma, a sta že tam 
hitro zašla v težave. Beseda 'Cab' je kazala na 
cehovsko storitev, zato so se zanju začele zani- 
mati mestne oblasti. Te so ju zasule s prepoved- 
mi. A par je pokazal lastnost, ki ju zaznamuje še 
danes: srboritost. Oblastem sta se porogala, iz 
imena izbrisala Cab in nadaljevala poslovanje. 
Vztrajanje se je splačalo. Z letom 2011 sta se 
začela širiti izven ZDA, začenši s Parizom. Da- 
nes uberificirata svet. Podjetje je vredno že do- 
brih 40 milijard dolarjev (več od slovenskega 
bruto družbenega proizvoda), saj je uspelo pri- 
tegniti cekine zvenečih vlagateljev. Med njimi so 
družba Amazonovega ustanovitelja Bezos Ex- 
peditions, kitajski iskalnik Baidu, bogati Arabci 
iz katarskega finančnega megasklada, znani 
angelski investitor Chris Sacca in sam Google, 
ki ima v upravnem odboru svojega človeka, Da- 
vida Drummonda. To v dolgoročni, globalni igri 
ni nepomembno. 


Postavka v Uberjevem taksimetru se prilagaja 
povpraševanju, kar je Uberju prineslo preglavi- 
ce. Ob lanski drami s talci v Avstraliji so cene 
poskočile, nakar se je nanj vsul bes javnosti. 


V čem je torej problem? Hitro bo razumel tisti, ki 
si je ogledal Handicar, slavno epizodo South 
Parka. Tam se Uberju porogajo skozi prizadete- 
ga Timmyja. Fant razvije telefonski program- 
ček, s katerim ga someščani lahko vedno in po- 
vsod naročijo za prevoz z njegovim vozičkom. 
Ker je invalidnež poceni in vedno na voljo, se 
kmalu temeljito zažre v prihodke lokalnih taksi- 
stov. Namesto da bi krivca našli v svoji lenobi, 
draginji in pomanjkanju osebne higiene, možje 
zaženejo znameniti krik "They took our jobs!" in 
se spravijo v boj proti vzporedni ekonomiji. 


vetrojeb 2015 


Taksisti na 
udaru 


Parodija ni tako daleč od resni- 
ce. Številke kažejo, da je san- 
franciški taksi še leta 2012 
mesečno opravil 1424 voženj, 
lani poleti pa le še 504. Pov- 
prečni John Doe ima očitno ra- 
je Timmyja. Ista uradna stati- 
stika kaže, da se na Uberjevega 
voznika čaka manj časa in da 
je ta načeloma bolj ustrežljiv od 
rumencev. Taksisti so ostali na 
cedilu. Z ene strani po njih mla- 
ti država, ki zahteva plačevanje 
številnih dajatev in terja opravljene specifične tečaje ter 
ostalo licenčno birokracijo. Hudujejo se upravičeno. Z 
druge strani pa prihaja delilna ekonomija, ki je v večini 
držav zakonodaja še ni zares zaobjela. 
Uberniki so torej nelojalna konkurenca. Praktično v vsa- 
kem mestu, kjer je Uber odprl izpostavo, so licenčni 
vozniki skočili v zrak. Deset tisoč črnih je zaprlo sre- 
dišče Londona, v Moskvi so za dan prenehali sprejemati 
naročila, pariški so zabarikadirali vpadnice v mesto in 
sežigali gume ... Protestov je bilo preveč za naštevanje 
in bili so deloma uspešni, saj je UberPOP, inačica osnov- 
nega appa, prepovedan v Italiji, Nemčiji ter Franciji. A to 
ne ustavi rasti in širitve Uberja. In kot kaže zgodovina, se 
pravna ureditev ali praksa vda in prilagodi realnosti na 
terenu, če je ta preveč očitna. Pobegli vlak je težko usta- 
viti. Tudi založbe so v ihti ščitenja avtorskih pravic dolgo 
tolkle po YouTubu, ki ni dovolj hitro brisal milijonov ne- 
legalno naloženih pesmi. Danes jih nalagajo same, pri 
čemer kasirajo še drobiž od reklam. Nove plejade mož- 
nosti, ki jih ponuja informatizacija, bo raja pač izkoristi- 
la. Kot Timmyjev priročni Handicar. 


Taksisti imajo prav, da so besni. Pravila na trgu naj bo- 
do enaka za vse. Ce so oni primorani opraviti izpit poz- 
navanja mesta, plačati takse občini in dati cesarju, kar 
je cesarjevega, bi isto morali storiti Uberjevci. 


A ne pritožujejo se samo licenčni taksisti, tudi Ubrovci 
so vse glasnejši. So v podobnem položaju kot navadni 
slovenski espeji. Ni dopusta, bolniške, malice ... Šofer je 
prepuščen samemu sebi. Zlomljena noga? Jebiga, dva 
tedna prazna plačilna lista. Vse skupaj bi morda še šlo, 
če bi si lahko sam določal ceno. A je ne. Postavlja jo 
Uber in se glede na povpraševanje spreminja v realnem 
času. Nekoč je bila višja, nakar sta se vsula plaz novih 
ubervoznikov ter naraščajoča množica kopij (Lyft, Side- 
car, Haxi) in cene poteptala. Poskus upora v Los Ange- 
lesu je razkril, da so tamkajšnji šoferji s 14-urnim delov- 
nikom petek in svetek komaj zaslužili za minimalno 
plačo. Toda ob tem so licenčni taksiji več kot dvakrat 
dražji in nič čudnega, da jim promet hitro pada. 

Linksys", vodilno podjetje v 
omrežnih rešitvah za dom in mala ter 
srednje velika podjetja, je oznanil 
prodajo večkot 
100 milijonov 

žičnih in brezžičnih usmerjevalnikov 
po vsem svetu. Linksys je prvič 
predstavil svoje domače rešitve 
decembra 1999, ko je na trg lansiral 
prvi usmerjevalnik za splošno rabo 
EtherFast Broadband Cable/DSL s 4- 
portnim stikalom - BEFSR41. Ta 
usmerjevalnik je postavil temelje 
vzpostavitve interneta v domovih 
potrošnikov. Danes, 16 let 
kasneje in z več kot 60 
različnim ii 
usmerjevalniki, ki 
povezujejo stotine milijonov ljudi in 
naprav z internetom, je Linksys 
dosegel mejnik, ki ga je pred tem 
uspelo doseči le malo izdelkom. 


Poiščite svoj izdelek Linksys pri 
svojem odličnem prodajalcu, 


Distribucija: Avtera d.o.o., www.avtera.si 


LIN<SYS 


PERFORMANCE PERFECTED" 


PNE | | Vprašanje je, ali se bomo takemu nadzoru lahko AVTI LO » LEE 


sploh izognili. Prvič, transport tako iz ekoloških kot 


VII gosi udi |. cenovnih razlogov dolgoročno pelje v smer kolekti- ee "T 
uje ai oi vizacije. Bolj bo priročno in ceneje bo kapacitete 4€. A | — EK 


poe deliti z ostalimi, naj bo to podzemna ali skupni kom-  MečREeNe abs RS MEJE RELE] 
g bi v soseski. Vse popularnejši postaja 'car sharing,  MujuMljiezi A ee ASS A A OSA 
neh skupni avtomobili v stilu ljubljanskih družbenih bici- novno nizkocenovno fušprevozništvo, ki sliši na 


keljnov, ki so na voljo vsakomur. Drugič, poveza- ime UberX. Ponekod nudi polnopravno taksislužbo, 
nost, pospremljena s pojmoma 'connected car' ter presenetljivo poimenovamo UberTaxi, če si z ap- 
'internet of things', prihaja v vse samovoze. Nekoč pom pomagajo pravi taksisti. Za tiste z globljimi 
so napovedovali, da bo krasna bodočnost prinesla žepi so pripravili UberBlack in UberLux, kjer BWMje 
i leteči avtomobil za vsakogar. A prej bo dala sistem, serije 7, mercedese razreda S ter tesle upravljajo le 
9 ki bo sestavljen iz samovozečih strojev, trdno nad- (ledu dura Mene 
zorovanih in vsled manka človeškega faktorja nače- stavka je 30 zelencev, prevožena milja pa dodatnih 
lomna manj nevarnih. šest. In ko države ravno tuhtajo, kako pravno zaob- 
jeti in regulirati to novotarijo, jih Uber prehiteva po 
desni in eksperimentira s prevozom svega-i-svašta. 
V Hongkongu so začeli testirati UberCargo za to- 
vor. Paketi po New Yorku švigajo v košarah kurirjev 
UberRush. Nujno nucate nekaj iz samopostrežbe? 
Špecerijo za vas opravi in robo dostavi UberFresh. 
Lokalno in poskusno ponujajo celo sladoledarske 
tovornjake in ... helikopterje. Ni čudno, da se njihov 
končni cilj pomenljivo imenuje UberEverything. 


Proti Ubru so se ponekod uperili celo njegovi lastni 
šoferji, bogatejši za lekcijo, da so topovska hrana, 
prikriti zaposleni brez pravic. Podobno lahko sami 
vidimo v Sloveniji, kjer se širi espejevstvo. 


Morda je Uber znanilec trenda trde roke kapitaliz- 
ma, v katerem se mora delavec pač prilagoditi, žrt- 
vovati zdravje in guliti trdo dnino - ali izginiti. Morda 
pa je vsa ta razprava zaman. V Uberju so jasni: ta- 
koj, ko bo oprijemljiva tehnologija na dosegu roke, 
bodo vse voznike nagnali. Nadomestila jih bo avto- 
matizirana, brezpilotna jata. 


Veliki zapisovalnik 


Ni nepomembno, da je eden glavnih Uberjevih de- MUlgreteraAVI eter oseke ele ee 
ležnikov prav Google, ki že dolgo razvija računalniš-  MU0ULCM ra era 
ko vodene avte. Uber je poleg tega tesno integriran Melje UJE HR A 
z Google Maps, kar je primerjalna prednost pred eEU Carnegie Mellon za razvoj lastnega samovoza. 


Lyfti, in je še en kanal za odtekanje informacij. Skup- 

na lastnost obeh lastniško povezanih magnatov je  Delilna ekonomija nasploh temelji na informatizaci- KAKO s — E?O 
to, da pomembno prispevata k naraščajočemu nad- | ji, ki je počistila ogromno odvečnih stroškov. Dati 

zorovalnemu aparatu. Vozačem Uberjeva aplikacija bicikel v najem za en dan je nekoč prineslo več sit- LJ UDBLJANI 
stalno prikazuje, kje v mestu so najpogostejše st- nosti kot dobička. Danes se lahko ozrete po sobiali lUKRSKnnaneana use S ul se 
ranke. Novodobno zalezovanje? Tak način naroča- posestvu in v večini videnega izvohate potencial za Mežica raka a A es 
nja prevoza nasploh ustvarja permanentno bazo po- hiter dodaten zaslužek. Boljša kolesa lahko neznan- ci ne bi naletel na prazen okoliš. Nekatere centrale, 
datkov aktivnosti. S sodno odredbo ali pri NSAju na ca na izlet popeljejo prek Liguida. Tista večinoma ki povezujejo taksije, ponujajo svoje aplikacije. Tako 
kak lažji način je na dosegu roke mož postave. Ko prazna soba s kramo na koncu hodnika? Začasno Taksi Laguna kot Taksi Metro se hvalita z elektron- 
so pri Uberju opravili statistično analizo nočnih pre- skladišče za nekoga. Mali pesjak? Ko gre nekdo na skim pionirstvom. Oba kosa programske kode upo- 
vozov, so s ščepcem inovativnosti prišli do sistema počitnice, vam prek DogVacaya podtakne zverinico rabljata GPS-lociranje naročnika, s tem, da Laguna 
beleženja avanturic za eno noč. Veliki bratje poceni na čuvanje. Iščete zaplato zemlje za solato nekje v podatke o cilju samodejno vnese v obrazec. Ta zah- 
in neustavljiv. Potniki so večinoma navdušeni. S bližini? Rešitev je Growfriend. Potencial izmenjave (MERA NS su ol alni 
prepovedmi poskušajo številna mesta, kar je izzva- storitev med navadnimi ljudmi (in ne podjetji) je hu-  MEVlLeEZN Ji osi los So o oa Cool 


lo celo proteste v zaščito storitve. Kjer pa je ni, se do velik in temelji na internetu. Ter vsem, karo se- MMeUri oa jani eV le oo 
navdušenci pogosto zavzemajo za njega uvedbo. bi medtem razkrijemo celemu svetu. je Uberju bolj podoben, saj na zemljorisu v realnem 
času prikazuje trenutna nahajališča vozil, zato lahko 
opazuješ, ali se želeni dejansko giblje proti tebi. 
Kljub temu je osnova obeh taksicentral telefonsko 
središče, ki naročila posreduje, medtem ko Uber to 
izvaja samodejno. Je pa res še nekaj. Fušanja je med 
ljubljanskimi licenciranimi taksisti ogromno, saj so 
vozniki glavnotočnih central prepogosto zaposleni 
le za nekaj ur, v praksi pa delajo dneve in noči. Dav- 
neh gre ki seveda ostanejo neplačani in v tem smislu je nelo- 

tim jalna konkurenca že dolgo prisotna. 


UBER 


9 mno nona 
950 157y STREET NOR TMNEST 7 


TAXI 


—— 

x A ie? 
Rulja je z elektropimpom zadovoljna. Kaj ne bi bila, saj je izkušnja gladka. Fon ti prikaže točno lokacijo 'tvo- 
jega' voznika, njegovo ime in telefon, znamko in fotko avtomobila ... Ponavadi je ta kakovosten. 


BR—o y/ 

N 
onedrone 


Želiš postati pilot? 


MALOZASLONSKA 
VELEJUNASTVA 


Iz stripov izvirajoče superherojstvo ne jenja. 


, ki nosi 


supermanaste spodnje gate in spi v pajkomožasti pižami, 
se iskreno veseli sleherne nove predstave teh neskončno pisanih 
svetov. Tokrat je židane volje spričo napovedanih TV-serij. 


Že i ! 

Televizijski šovi po stripovskih predlogah se vrtijo 
že več kot pol stoletja. Prvi DCjev je bil The Adven- 
tures of Superman, ki je štartal leta 1952, sprva 
črnobelo. Najbolj znamenita serija starih vremen pa 
je nedvomno Batman iz leta 1966, katerega pisane 
oprave Jokerja, Robina, Riddlerja in Pingvina so 
baje pripomogle k razmahu barvnih televizorjev. 


ii a 
Kdo je ta levi? Nimam pojma. Vem pa, kdo je ta de- 
sni. Nihče drug kot Bruce Lee, katerega ameriška 
igralska kariera se je pričela prav v superjunaški 
TV-seriji Green Hornet! Mali Kinez seveda ni igral 
glavnega lika, marveč njegovega sidekicka po ime- 
nu Kato. Malokdo ve, da so že tedaj križali svetove, 
zato se je srečal z Batmanom in stepel z Robinom. 

Marvel je v šestdesetih prav tako skušal priti v dne- 
vne sobe, a nista bila uspešna ne Spider-Man, ne 
Captain America. Legenda med ekranizacijami Maš- 
čevalcev je Incredible Hulk, ki je od leta 1977 pet 
sezon zabaval staro in mlado. Bodibilder Lou Ferri- 
gno še danes na ta rovaš služi dolarčke s prodajo 
svojih podpisov na raznih konvencijah. 


julij 2015 


swald je zavladal Gothamu, rumeno- 
pajačni kvazi doktor Wells je bil izde- 
janjen in službo je nastopil novi Ra's 
al Ghul. New York je rešen, ime ta- 
starega Starka oprano in dobri fantje 
so Hydri porezali par najbolj ognjevitih glav. Taki 
so telegrafski zaključki sila priljubljenih televizijs- 
kih nadaljevank z licencami stripov založb DC in 
Marvel. Iz vsake hiše smo letos zrli v tri oziroma 
štiri in prav vse so bile po svoje privlačne. Zato bo- 
do z izjemo Constantina vse dobile podaljške. 
A poleg novih letnikov obstoječih so ustvarjalci do- 
mišljijskih okrajev napovedali za pest novih serij. 
Krovna lastnika silnih mož in žena, WB in Disney, 
ste se očitno namenila z njimi zavladati na vseh pod- 
ročjih, saj se je njihova pojavnost v zadnjih letih po- 
deseterila. Kot smo pisali pred časom, bo samo fil- 
mov iz obeh taborov v prihodnjih petih letih več kot 
dvajset. Geekovska kultura čez vse! Koga briga, 
kdo je ubil Cezarja in Kennedyja. Povejte vendarle, 
kdo je pihnil Waynova! 


Stari prijatelji, 
nove dogodivščine 


Poznane DCjeve obraze, ki jih oddaja mreža CW, 
bomo vnovič gledali šele na jesen, a govorice že 
polnijo piflarske kuloarje. Četrta seja Arrowa bo 
svetlejša in bolj humorna. Oliver, ki očitno s Felicity 
ni pobegnil za večno, bo verjetno postal Green Ar- 
row, večjo vlogo pa bo dobil pomagač Speedy. Ki je 
kajpak njegova sestra. Gotham bo po drugi plati 
postal temačnejši in po besedah scenarista bomo 
deležni velikega hudobneža, takega, ki noče vladati 
Gothamu, marveč ga uničiti. V pripoved bodo vpe- 
ljali znameniti lobi Court of Owls in mladi Lucius 
Fox bo postal stalen lik. Več bo tudi Harveyja Den- 
ta, videli bomo Victorja Friesa in krožku slabih fan- 
tov se nameravajo pridružiti najmanj King Tut, 
Clayface ter Mad Hatter. Če gre verjeti dobro obveš- 
čenim virom, je Fish Mooney mrtva zares, saj je bi- 
la Šmitova babnica že spočetka dogovorjena le za 
eno sezono. In ne, Batmana tudi to pot ne bo. 

Najbolj nenavadno pa se bodo razvile povesti iz 
Central Cityja. Flash je že dvakrat demonstriral uk- 
rivljanje časa, kar je pravzaprav njegova ultimativ- 
na supermoč, odgovorna za nastanek DCjevega 
večvesolja. V ikoničnem zvezku Flash of Two Worlds 


Četudi nisi gledal oddaje, lahko le enkrat ugibaš, za 
katerega gothamskega zlikovca nastavek je tale 
manični nasmešek. Bo v naslednjem svežnju Bur- 
kež kid imel kakršnokoli vlogo? Pa mali Strašilko in 
Bršljanka? Je riba, ki jo vržeš v morje, res mrtva? 
Si bo Edo naposled nadel Riddlerjevo masko? Od- 
govori bodo pričeli kapljati septembra. 


vetrojeb 2015 


leta 1961 je prav Berry Allen prvi vstopil v alterna- 
tiven svet, kjer je bivala starejša različica Flasha. To 
je bilo bralcem tako všeč, da je založba pradstavila 
celo vrsto takih zrcalnih 'Zemelj', vsako s samosvo- 
jim izročilom. Eden takih venčkov je bil Flashpoint 
(risanka se kliče Flashpoint Paradox), v katerem se 
brzonogi vrne v preteklost in reši mamo, a za ceno 
povsem spremenjene časovnice. V zaključnem delu 
prejšnji mesec sicer tega ne stori, vendar bo igranje 
s tkanino časa vseeno pustilo posledice. Prihodnja 
nanizanka bo zato prepletala več alternativnih rde- 
čih niti in v eni od njih bo Cisco postal Vibe ter Cait- 
lin zlobna Killer Frost. Kar poznavalci striplore itak 
že ves čas vemo. 


Brzčev časotek v zadnjem delu je postregel z utrin- 
ki drugih svetov, recimo tistega, v katerem je Barry 
v zaporu. Med ostalim je uzrl prijateljico, ki postane 
beli hodec, no, Killer Frost. Reversa sicer ne pokaže 
in načeloma naj bi bil izničen, vendar je njegov igra- 
lec Tom Cavanagh zagotovil, da ga bomo redno vi- 
devali tudi v prihodnji seji. Iskreno se je veselim. 


Na Marvelovi strani se bo Peggy Carter preselila v 
Los Angeles, a scenarij za nadaljevalni osemdelni 
letnik, ki pride na spored naslednje leto, še ni izde- 
lan. Najbrž bo imel v njem konkretno mesto znani 
negativec Arnim Zola, ki smo ga uzrli v zadnjem po- 
glavju in je povezal dogajanje z Winter Soldierjem. 
Agents of S.H.I.E.L.D. pa dospejo septembra. To 
seveda pomeni tretjo dozo 22 epizod, kjer zlepa ne 
bo zmanjkalo dogajanja, spletk in referenc na Aven- 
gerje. Skye bo postala Guake, družina nadljudi In- 
humans bo delala reklamo za lasten bodoči film in 
Hydri bodo spet pognale glave. 


Skye oziroma Daisy Johnson je prva Shieldovka, ki 
pridobi nadnaravne moči. Terigenetična megla ji je 
namreč namenila sposobnost supervibriranja, ki 
more prožiti potrese, zavoljo česar ima v stripih 
vzdevek Ouake. Zato bo osrednji lik prihodnje sezo- 
ne, močnejše mesto bodi imeli tudi modifikanti In- 
humans in militaristična vesoljska rasa Kree. 

Supergirl 

Superfrača je Supermanova sestrična, katere krstno 
ime na Kriptonu je bilo Kara Zor-El. Kakor bratič 
Kal-El je tudi ona pobegnila uničenju očetnjave in 
se znašla na Zemlji. Sčasoma se je zavedla svojih 
moči, kot sta letanje in laserski pogled, našla žlaht- 
nika in mu pričela pomagati pri obrambi Metropoli- 
sa pred zlobnjaki. Nakar so jo DCjevi uredniki med 
Krizo neskončnih Zemelj leta 1985 kratkomalo ubi- 
li. Po njihovem mnenju so se ubežniki s Kriptona, 
med ostalimi še pes Kripto, pomanjšano mesto 
Kandor in Zodova družba, prenakopičili na modrem 
planetu, kar je dobičkanosnemu Supermanu odvze- 
malo edinstvenost. A v stripovskem bajeslovju je 
smrt vselej prehodna. Zaradi apela skupnosti so 
babnico čez čas vnovič obudili z enakim izročilom 
in kot taka bo jeseni nastopila v seriji mreže CBS. 


4 

Nekateri Superdeklin kostum črtijo, češ, da je cos- 
playerski, drugi ga hvalijo zaradi ujemanja z jeklo- 
moževo teksturo. Bodi tako ali drugače, šov po 
šestminutnem trailerju sodeč ni videti slab, a ima 
zaradi svetlosti in tozemskosti drugačen ton od Ar- 
rowa ali Gothama. Kar je v redu, saj ne smejo biti 
vse zgodbe za isto ozko ciljno skupino. 


Naslovno vlogo so namenili Melissi Benois, znani iz 
Gleeja. Zakrinkana v 24-letno Zemljanko Karo Dan- 
vers, živečo v National Cityju, bo postopoma odkri- 
vala svoje poreklo in nadnaravnost. Klarka najava 
začuda ne omenja, so pa nanizani nekateri drugi li- 
ki, poznani iz stripov: fotograf Jimmy Olsen, kas- 
nejši superzlobec Hank Henshaw in izvenzemeljski 
kriminalec Vartox. Sicer naj bi se dogodki odvijali v 
istem vesolju kot Arrow in Flash, toda po besedah 
producentov zaradi različnih TV-hiš v prvi sezoni 
navzkrižij ne gre pričakovati. 

Nad napovednikom gmajna ni navdušena, saj daje 
vtis nadaljevanke za punce. Najbrž je kriva tudi Cali- 
sta Flockhart kot Karina šefica. A s tem ni nič naro- 
be, saj je vsebino navsezadnje treba približati spolu z 
razpočnicami. Vseeno ustvarjalci obljubljajo proper 
superjunaškost, zvesto zgodbam v sličicah. Upamo, 
kajti filmski poskus leta 1984 se je klavrno končal. 


Legends of Tomorrow 


Veste, da je Vandal Savage eden najbolj trdoživih zli- 
kovcev v DCjevem albumu? A izven stripov se redko 
pojavi in ni ga bilo niti v pretepačini Injustice. Trenu- 
tek slave je imel le v risanki Justice League: Doom. 
Njegov življenjepis pripoveduje o kromanjoncu, ki 
mu je pred 50 tisoč leti meteorit podaril pamet, 
nesmrtnost in zločestost. Odtlej je pod različnimi 
imeni, kot so Aleksander Veliki, Džingiskan in Hitler, 
sodeloval pri vseh poskusih podjarmljenja človeštva. 


Tudi zdaj pripravlja vojsko, menda svet še ni videl 
večje, s katero bo v bližnji prihodnosti dokončno 
zavladal planetu. Rip Hunter, znani popotnik skozi 
čas, zato iz bodočnosti pride v sedanjost in skuša 
pravočasno združiti superjunaclje za boj zoper uni- 
čevalca sveta. 


To ne bodo katerekoli rešimoži in rešižene, marveč 
zvečine že poznani šemasti obrazi. Časoplovec na- 
mreč dospe nikamor drugam kot v Central City. V 
novi seriji, ki štarta zgodaj 2016, bomo tako uzrli 
Granta Gustina kot Barryja Allena iliti Flasha, Step- 
hena Amella kot Oliverja Gueena / Arrowa ter ne- 
broj njunih kolegov. Tu bodo ironmanasti Atom, ki 
se po novem ume pomanjšati, oživljena Sara oziro- 
ma White Cannary, ognjeviti Firestorm in celo lopo- 
va Captain Cold ter Heat Wave. Studio omenja še tri 
velike nove like, na primer zamorkljasto Hawkgirl, 
tisto, ki se pokaže v zadnjem delu Flasha. Nadalje- 
vanko producirajo isti ljudje kot Arrow in Flasha, pri 
čemer ju seveda ne bo nadomestila. Upamo le, da 
bo ohranila visoko pripovedno in intrigantno raven. 


Blackbirds in naprej 


DC ima v paci še en projekt iz taistega vesolja, ki ga 
kani sploviti prek mreže TNT. Naslov Blackbirds v 
stripih ni poznan, a za besedo stoji grupa Teen Ti- 
tans, v katero so združeni pomagači glavnih super- 
junakov in drugi mlajši drzniki. V šovu, ki ga bodo 
začeli snemati šele poleti, bo osrednja figura Dick 
Grayson, prvi Robin, ki samostojni Nightwing po- 
stane, dočim preostalih likov niso razkrili. Najbrž 
bodo sodelovali Kid Flash, Speedy, Starfire, Raven 


in Oracle (Gordonova hči). Zadeva pride na male 
ekrane nekoč prihodnje leto. 

Slično daleč sta tudi Hero Project in 44Hero. Prva je 
upodobitev neznanega herojčka Starmana, ki je v 
več kot pol stoletja trafičnega obstoja večkrat spre- 
menil svojo biografijo in takisto veščine. Katero ob- 
iko bodo uporabili, ni znano. 44Hero pa sledi kon- 
ceptu DCjevega stripa Dial H for Hero. Njegovo vo- 
dilo je bilo, da vsakdo lahko postane velejunak za 
kratek čas, ako na številčnici odtipka prave črke. 
Nadaljevanka bo predstavila punco, ki s telefonično 
aplikacijo pridobiva kratkoročne in poluporabne su- 
permoči. Obe seriji producira hiša Machinima. 


Vertigove ekranizacije 


Založnik DC je zavoljo stripovske cenzure, ki ni od- 
obravala določenih tematik, prizorov in sporočil, 
pred leti ustanovil vejo Vertigo. Pod tem imenom so 
izdajali odraslejše zvežčiče s srhljivo vsebino in sta- 
rostno oznako 18. Eden od nizov pripoveduje zgod- 
bo o Luciferju, ki ima dovolj pekla, zato se preseli 
na svet smrtnikov. Fox bo dotični lik, ki si ga je iz- 
mislil pisatelj Neil Gaiman, drugo leto prinesel v 
prelepi Los Angeles, kjer bo pomagal mični policaj- 
ki. Nenavadno početje za gospodarja podzemlja. 
Napovednik namiguje na simpatično, pričakovanja 
vredno serijo z mnogo hudičevskega humorja. 
Druge za leto 2016 potrjene TV-serialke z licenco 
Vertigo so še DMZ (druga ameriška državljanjska 
vojna), Scalped (sodobni Indijanci in njihova odvis- 
nost od ognjene vode) in Preacher (fajmošter, ki se 
speča s pošastjo). Štorijalnih detajlov ni, niti niso 
dodeljene vloge. Druge sezone Constantina, ki ta- 
kenako izhaja iz hiše Vertigo, pa zaenkrat ne bo, saj 
je postaja NBC odklonila nadaljevanja. 


be: 

Padli angel Lucifer Morningstar si za novo bivališče 
izbere LA, saj mu je v peklu dolgčas. Tam v slogu 
serij CSI in Elementary pomaga pri reševanju zloči- 
nov, življenje pa mu otežuje žlahta, ki ne sprejme 
njegove odpovedi. Dražilnik obeta! 

Marvel na malih zaslonih 


Honorarna avengerka Jessice Jones se izven stri- 
pov še ni prikazala, ampak tam je povezana z mar- 
sikaterim znanim likom, od Tonyja Starka do Petra 
Parkerja, v katerega je bila zaljubljena. Za super- 
veščine, kot sta moč in polovično letanje, se ima 
zahvaliti radioaktivnim kemikalijam, delovala pa je 
pod vzdevki Jewel, Knightress in Power Woman. 
Toda v nekem trenutku ji ni bilo več do junaštev, 
zato je odložila masko in postala detektivka. Taka 
bo tudi podlaga TV-serije Jessica Jones, ki jo bo še 
letos v eni potezi in v 4K izdal Netflix. Produkcija je 
kajpakda Disneyjeva. 


To je po Daredevilu že drugo sodelovanje Disneyja 
oziroma Marvela in Netflixa. Očitno je partnerstvo 
zgledno, kajti za 2016 pripravljajo drugo sezono 
Nebojše z več liki (Punisher, Bullseye ...) in tri sveže 
stripovske serije. Svojo nadaljevanko dobita Jessi- 
cina someščana, njujorška rešimoža Luke Cage in 
Iron Fist. Prvi je bivši zapornik z neprebojno kožo, s 
katerim se Jessica celo poroči, in drugi specialni 
karatejc, ki obvlada či. Nato bo vse junačke, vključ- 
no z Daredevilom, povezala nizika Defenders, po- 
imenovana po istoimenski Marvelovi grupi. 

Vsi televizijski odvrtki sodijo v tako imenovani Mar- 
velov kinematični univerzum, kar pomeni, da se go- 
dijo v istem svetu. Da bi v TV-oddaji ugledali Hulka 
ali Thora, je sicer malo verjetno, reference pa ne- 
dvomno bodo, kar gledalci Shielda in Carterjeve že 
poznamo. Poleg tega Marvel prek televizije promo- 
vira svoje bajeslovje in pripravlja teren. Nemara se 
kakšen od omenjenih likov znajde v visokoprora- 
čunski predstavi na velikem platnu! 


Posamični superreševalci hitro postanejo dolgčas- 
ni, zato so se že ob zori stripa pričeli združevati v 
krožke, kakršni so Marvelovi Defenderji. Drugo leto 
bodo v skupni predstavi nastopili Daredevil, Jessi- 
ca Jones, Luke Cage in Iron Fist. 


julij 2015 


HP Deskjet Ink Advantage 


Do 2x več strani 
za isto ceno." 


Začnite varčevati danes. Pojdite na: 
www.hp.com/si/veczamanj 


/ 


HP Deskjet Ink Advantage 3545 


O 2014 Hewlett-Packard Development Company, L.P. " Glede na tiskanje z drugimi črnilnimi kartušami HP Deskjet. Podatek temelji na primerjavi nazivnega števila natisnjenih 
strani originalnih kartuš HP301 / HP122 in 650, ki ga je objavila družba HP, ter priporočenih maloprodajnih cen. Dejanske cene so lahko drugačne. Dejansko število natisnjenih strani 
je odvisno od posameznega tiskalnika, natisnjenih slik in drugih dejavnikov. Za več informacij obiščite hp.com/go/learnaboutsupplies. Izidi za ostale kartuše so lahko drugačni. 


V 


»me: 


Ne 


Kakšna je razlika med maso in težo? 

Ko ljudje po prazničnih obedih z grozo stopajo na do- 
mače tehtnice, običajno govorijo o telesni teži. Toda 
skala naprave vendarle izpisuje kilograme. Že če bi v 
osnovni šoli učitelju dejal, da težo merimo v kilogra- 
mih, bi fasal cvek, saj je to enota mase, dočim težo iz- 
ražamo z newtoni (N). Gre pač za še eno rabo fizikal- 
nih količin 'po domače', ki najbolj pikolovske učen- 
jake dela sitne, a nima kvarnih posledic na naše živ- 
ljenje. Če poimenovanje v vsakdanjih okoliščinah, na 
primer tehtanju jabolk na tržnici, pomešaš, ne bo hu- 
dega, ker nobena branjevka sadja ne prodaja v new- 
tonih. Na Luni bi bilo pa že drugače. 

Maso si v splošnem lahko predstavljamo kot merilo 
za množino snovi. Več kot je atomov neke tvarine 
skupaj, večjo maso ima. Natančneje jo določimo kot 
vztrajnostno količino, ki se upira gibanju. Večja ko je 
masa telesa, bolj se bo treba potruditi - z večjim vpli- 
vom oziroma silo bo treba nanj delovati -, da ga bo- 
mo pognali v premik. Iz te opisne definicije je Isaac 
Newton v 17. stoletju izluščil svoj drugi zakon, ki se 
glasi F - m . a. Ali, z besedami: vsota sil, ki delujejo 
na telo, je zmnožek mase telesa in pospeška, s kate- 
rim se giblje. Masa telesa je stalna, kamorkoli v veso- 
lju ga postavimo, dokler mu ne odvzemamo tvarine in 
se lotimo izvajati jedrskih reakcij. 

S težo je drugače. Gre za gravitacijsko silo - količino, 
s katero masivni objekti privlačijo okoliške predmete. 
Recimo Zemlja nas, da ob skoku ne odfrčimo v veso- 
lje, marveč telebnemo nazaj na tla. Stric Newton je 
pogruntal, da je ta privlak sorazmeren z maso obeh 
teles in obratno sorazmeren s kvadratom razdalje 
med njima. Ker se slednja na Zemljini površini v gro- 
bem ne spreminja, lahko tu enostavno dobimo težo 
tako, da maso predmeta pomnožimo z Zemljinim 
težnostnim pospeškom g, ki znaša 9,81 m/s" ali po 
kmečko kar 10. Lahko si mirne duše zapomniš, da je 
newtonov desetkrat več kot kilogramov in je 120-kil- 
ski ... ee, silak težak 1200 N. Sile so vektorji in ima- 
jo tudi smer. Gravitacijska kaže proti središču Zemlje. 

Izvor gravitacijske sile so ravno druga masna tele- 
sa. V primeri z ostalimi elementarnimi silami je 
razmeroma šibka, a deluje na zelo velike razdalje. 

Začetek druge svetovne vojne je zaznamoval množičen 
poboj. Je bilo dejanje težko ali masivno, pove Aggressor. 


Dokler se ne zmotiš in ženskam teže dejansko ne po- 
veš v njutnih ("Ej, težka si 600 ..." "POK"), ni panike, 
če kilogramom rečeš teža. Razlika med količinama 
postane opazna, ko zapustimo vsakdanje okoliščine. 
Teža je drugod po vesolju drugačna kot na tleh mod- 
rega planeta. Že tisoč kilometrov stran od površja je 
za četrtino manjša. Na Luni zaradi njene manjše ma- 
se znaša šestino tiste na Zemlji, dočim je daleč stran 
od materije v vsemirju ni. Zato astronavti poskakujejo 
po Mesecu: ker jih k površju vleče le šestina gja! Tu 
pride do zanimivega razkoraka med glavnima rodo- 
voma tehtnic. One na utež bodo na Luni kazale enako 
kot na Zemlji, saj na uteži, ki izenačijo navor na ročici, 
deluje enako manjši pospešek kot na merjeni pred- 
met. Te tehtnice v resnici merijo maso. Po drugi plati 
one na vzmet merijo silo, torej težo, ki jo šele na ska- 
li prevedejo v kilograme mase. Te tehtnice bi na na- 
šem satelitu kazale napačno, šestkrat manjšo maso. 


Kdo je nasrkal v Katinskem gozdu? 

Iz zgodovinskih bukel se lahko marsikaj naučiš, 
včasih pa še več iz tistega, kar v njih manjka. O Go- 
lem otoku, ki ga boš v socialističnih učbenikih iskal 
zaman, kdaj drugič, tu pa se bom lotil teme, ki je do 
devetdesetih let prejšnjega stoletja nisi uzrl ne .na 
vzhodni, ne na zahodni strani Železne zavese! Katin- 
ski pomor poljskih vojnih ujetnikov je bil tabu za ljudi 
vseh političnih barv in razgalja brutalnost, s katero so 
se velesile na svetovni šahovnici poigravale z manj- 
šimi narodi. 

Štorijo začnimo avgusta 1939 v Moskvi, kjer sta sov- 
jetski zunanji minister Molotov in njegov nacistični 
kolega von Ribbentrop podpisala pakt o nenapadanju 
ter se dogovorila, kako si bodo razdelili Poljsko. Spo- 
razum se je v krvi odrazil nekaj tednov zatem, ko je 
Stalin Poljsko za Nemci še sam napadel v hrbet in si 
prisvojil nemajhen del ozemlja. A to je bil za Poljake 
šele začetek trpljenja. Sovjetski diktator je namreč 
odločil, da se je treba rešiti poljskih oficirjev in iz- 
obražencev ter tako v kali zatreti temelje, na katerih 
bi Poljaki lahko gradili nacionalni odpor. Zloglasna 
obveščevalna služba NKVD je s srhljivo učinkovi- 
tostjo odbrala 22.000 ujetnikov. Aprila in maja 1940 
so jih prepeljali na več lokacij v današnji zahodni Ru- 
siji in Ukrajini, jih usmrtili s strelom v tilnik ali glavo in 
jih zakopali v množične grobove. Celokupno so pobili 
polovico vseh poljskih vojaških častnikov, med njimi 
štirinajst generalov, ob tem pa več sto zdravnikov, 
pravnikov, inženirjev in univerzitetnih profesorjev. 
Groteska se je razživela, ko so Nemci Sovjete leta 
1941 sami napadli. Področja pobojev so zasedli in do 
pomladi 1943 zbrali dovolj pričevanj, da se jim je 
začelo svitati, kaj se je tam zgodilo. Prvo od najdenih 


grobišč je bilo v Katinskem gozdu nedaleč od Smo- 
lenska. Šlo je le za eno od več njih, toda kot prvo je 
dalo ime celotnemu pokolu. Nacistični propagandni 
minister Goebbels je rajal od zadovoljstva, saj je lah- 
ko komuniste prikazal kot barbare in zasejal nemir 
med zahodne zaveznike. V bizarni maniri so eni zlo- 
činci druge obtoževali grozodejstev! 


Trupla, ko so jih izkopali Nemci in strahoto pokaza- 
li svetu. Po stopnji razkroja so Britanci že takrat hit- 
ro ugotovili, da so morala biti zakopana leta 1940. 


Spočetka je nemški prijem deloval, kajti Poljaki v iz- 
gnanstvu so se skregali s Stalinom in spravili Britance 
in Američane v neprijetno situacijo. Toda nato je 
prišla v igro neizprosna geopolitika. Poljska je bila v 
primerjavi s Sovjetsko zvezo vredna premalo, zato sta 
Churchill in Roosevelt ukazala, naj dokaze o sovjetski 
krivdi pometejo pod preprogo. Ko so 'rdeči' ozemlja 
okoli Katina zasedli nazaj, so izvedli lastno lažno pre- 
iskavo, s katero so krivdo kajpak naprtili Nemcem. In 
tako je obveljalo, ker Zahod Sovjetov ni hotel žokati. 
Celo med hladno vojno po Stalinovi smrti je vsaka 
omemba pomora sprožila protestne note iz Kremlja. 
Zato so bili vsi tiho. 

Resnica je prišla zares na dan šele ob razpadu Sovjet- 
ske zveze, ko so leta 1989 Rusi naposled priznali, kdo 
je v resnici zagrešil grozoviti zločin. Toda pot do spra- 
ve se bo še vlekla. Rusi še vedno niso odpečatili vseh 
dokumentov in pokola Poljakov nočejo označiti za 
genocid. Med obema državama še tli. Gotovo ni po- 
magalo, da je pred petimi leti ravno na poti na sloves- 
nost v Katinu strmoglavilo letalo s poljskim političnim 
vrhom, vključno s predsednikom Lechom Kaczyn- 
skim! In zato danes v partijah Dote 2, ko se skregajo 
Poljaki in Rusi, obvezno začno naokrog leteti Katinski 
gozdovi in tamkajšnje travme. 

Vizualne goljufije 


tem, kako založniki plahtajo kupce iger 

s prirejenimi slikami iz iger. Tedi je ve- 
ljala skrita, toda dokaj uležana praksa, da so 
na zadnjo stran škatlic lepili touched-up scre- 
enshote, na katerih so bili prizori spremenjeni 
in grafika izboljšana. Nekateri na prvi zadeg 
uča niso bili videti lažni, a so vseeno bili, dru- 
gi so bili več kot očitno lažni. Boji med tanki 
in drugimi vozili v realnočasovnih strategijah 
v slogu Command 8 Conguerja so bili nena- 
vadno polni granat in laserskih strelov, sovraž- 
niki v prvoosebnih streljankah so bili fasci- 
nantno podrobni in nasploh so bili prizori do 
roba napolnjeni z elementi, predvsem z eksp- 
lozijami. Sredi minulega desetletja so pri Pe- 
nny Arcade celo iznašli izraz za take slike: 
'bullshot', kar skozi 'shot' cika na 'bullshit'. 
Povod je bila simulacija ameriškega nogome- 
ta Madden 06, ki v končni 'next-gen' inačici 
ni bila videti niti približno taka kot v resnici. 
Rihtanje šotov je še zmerom redna praksa. La- 
ni je na ta rovaš spregovoril nek grafični ma- 
her, ki za enega večjih založnikov povsem le- 
galno, službeno in za cekin spreminja slike. 
Med njegovimi deli in nalogami so glajenje na- 
zobčanih robov, nadomeščanje nerazločnih 
tekstur z boljšimi, popravki osvetlitve, ostre- 
nje, lepljenje umetnih vremenskih učinkov in 
še marsikaj. Celo dodajanje imen internetnih 
igralcev na vidne nasprotnike, čeprav večig- 
ralska plat sploh ni kakor na sliki. Obrni reci- 
mo na strani s predogledi iger z E3ja in si oglej 
tamkajšnje zale podobice. Sem prepričan, da 
je med njimi večina krepko prilagojenih, kar 
bomo izvedeli šele po prihodu igre na police. 
Le da se bo tega tedaj v vznemirjenju nad sve- 
žo igrico spomnil malokdo. 
Ali pač? Internet ni le poln bedakov, marveč 
tudi genialcev, ustvarjalcev, razumnikov in tis- 
tih, ki prežijo na založniške bulšite ter bulšote. 
Taki so okrog izida Witcherja 3 njegove avtor- 
je CD Projekt napadli na rovaš sličnega meše- 
tarjenja. Izpostavili so sumljivosti v promocij- 
skih podobah, ki so kljub naprednemu pogonu 
bolj spomnile na narisanost kot na resničnost, 
ter ugotovili, da so v reklamne namene za ina- 
čico xboxa one uporabili gradivo 1080p, če- 
prav špil tam teče v nekoliko nižji. A to se 
skupnosti ni zamerilo toliko kot izrecna pri- 
merjava končne inačice s tisto, ki so napove- 
dali pred dvema letoma. Prvi filmčki so bili nič 
manj kot gate slečajoči in šolne sezuvajoči, z 
resnično bujno vegetacijo, mesti, ki so segala 
do obzorja, oblaki na nebu, dekico na hrbtu 
Geraltovega konja Roacha in še marsičim. Pri- 


Pp: dolgimi leti smo objavili članek o 


nastavitvah je gmajna takoj opazila manj de- 
tajlov, kar je bil povod za frontalni naskok na 
razvijalce. Ti so se branili, rekoč, da tedaj še 
niso vedeli, koliko dela bi terjal tako podroben 
odprt svet, zato so ga bili vmes primorani vi- 
zualno poslabšati. Razumljivo - a razumljiva je 
tudi ihta odjemalcev, ki so pač menili, da bo 
po vsem tem času igra izgledala bolje, ne 
slabše. Wild Hunt je na kraju sicer odličen, 
vendar je vsa ta rabota, če si jo imel priliko 
spremljati, pustila slab priokus. 


Witcher 3 ni edini tak primer. Slično se je pri- 
merilo z Dark Souls II, ki je bila v napovednem 
filmčku iz 2013 lepša kot takrat, ko je leto kas- 
neje izšla. Šlo je predvsem za razlike v osvet- 
ljevanju in teksturah, kajti obojega tedanji plat- 
formi PS3 in xbox 360 nista zmogla poganjati s 
sprejemljivo gladkostjo. Kot vemo, je bila ta na 
dotičnih sistemih že tako majava, in avtorji pri 
From Sofwaru so se branili, da bi bil framerate 
še dosti nižji, če bi obdržali kakovost iz ozna- 
nitvenega videa. Verjamem, a zopet - igralci 
so bili nakurjeni in na kraju razočarani. Prav ta- 
ko se je za zlaganega izkazal slavni film od The 
Last Guardiana za PS3 izpred šestih let. Sony- 
jevi odgovorni so z varne časovne razdalje pro- 
stodušno povedali, da je zadeva na playstatio- 
nu 3 ob taki grafični kakovosti tekla z nekaj 
sličicami v sekundi, zato so prizori nastali na 
precej boljšem hardveru. Pokazali so torej ne- 
kaj, česar naj bi bil kupec deležen na določe- 
nem sistemu, nakar se je izkazalo, da to sploh 
ni mogoče. Najbolj pa je odjeknil škandal z 
Aliens: Colonial Marines, saj je zaradi te stre- 
ljanke Sega fasala celo tožbo. Razlika med og- 
lasniškimi videi in igranjem je bila jasna kot 
beli dan, kajti prvi so imeli daleč več učinkov. 
Dasi so bili določeni ljudeki zasačeni z roko v 
žaklju, se bo praksa nadaljevala. Oziroma se 
že. Pogledam recimo na zadnjo stran škatlice 
od Batman: Arkham Knighta in vidim na njej 
tri slike, ki nimajo dosti zveze s samo igro. 
Scarecrow je kot s kake samostojne podobe, 
ki jo je navdihnil špil, batmobil prav tako delu- 
je narisan in ima na mitraljez več kot očitno 
dodan strelni ogenj, dočim je podoba Gothama 
docela nerealna oziroma v neskladju s tisto, ki 
si je deležen med igranjem. Manj v zrklo bo- 
deče, a v končni fazi podobno je z Assassin's 
Creed: Unity, Call of Duty: Advanced Warfare, 
Forzo 5 ... Nemara so prav zato te slikice na 
šatuljah tako drobne - da padejo v oči, da pa 
niso že vnaprej videti zlagane. Tržniki so pač z 
vsemi žavbami namazani in bodo storili vse, 
da bodo svojo robo spravil v promet. Tudi go- 
ljufali. 

Sneti 


Far Cry 4 je eklatanten primer izmišljevanja 
promocijskih slik. Na take podobe bi zlahka 
nalepili oznako 'inspired by FC4". 

IGROVJE 

Izdelovalnik plovil v vseh svoji prelestnosti. Sleherna rdeča pika na trupu je 
kraj za pritrjevanje novih elementov in gre za najboljše vesoljske lego kocke. 


Galactic Givilizations 3 


ad obiskujem metropole nekdanjih imperiali- 

stičnih velesil. Njihove monumentalne stavbe in 

veličastne promenade izpričujejo slo po moči, ka- 

mor so usmerili ves ustroj države. Osupnejo že tu- 
zemski prizori - kako bodo šele tisti ob spomenikih med- 
planetarnih imperijev! Nebotičniki, ki se bodo prav zares 
dotikali neba, in kolonialne križarke, ki bodo zakrivale 
pogled od enega konca obzorja do drugega. Na takih 
občutjih vzdušje gradi poteznica Galactic Civilizations 3, 
naslednik kultne dvojke iz leta 2006. Ta je postala pojem 
vesoljskih ekspanzijskih strategij, ki jih označujemo s 4X, 
kar je okrajšava za eXplore, eXpand, eXploit, eXtermina- 
te. Pričakovanja so bila za trojko ogromna kot obok Rim- 
ske ceste. A bolje izpade, če jih nimaš. 


Proti zvezdam 


Stardockov niz Galactic Civilizations že z imenom ne 
skriva, da gre za prenos Civilizacij v vesolje. Namesto 
naselbin poseljuješ planete, namesto tankov gradiš fuzij- 
ske bojne ladje in namesto Džingiskana tepeš insektoid- 
ne prikazni s slabim smislom za humor. Galaksijo riše 
dvodimenzionalna karta, narejena iz šestkotnikov, kar je 
prva opazna razlika glede na GC2, ki je imela štiriko- 
tniško. Na njej iščeš naseljive zaplate materiala, kjer ko- 
lonistov sestopu z ladje ne bo takoj skurilo ali utopilo. 
Tam zarediš svojo civilizacijo in jo razvijaš s stavbami, 
podobno kot gradiš mesta v Civi. Drugi centri tvoje moči 
so vesoljske postaje, ki lahko pomagajo dejavnostim na 
planetih ali pri obrambi oziroma rudarijo za dragocenimi 
redkimi surovinami. Takšna je antimaterija, s katero se- 
staviš najbolj smrtonosne rakete za ladijski arzenal. 

Da pokukaš za črni rob karte, sestaviš ladje v velikih lad- 
jedelnicah, ki to pot zasedajo lastno polje na zemljevidu 
in jih je moč napasti. Pirati, ki jih je povsod polno, imajo 
v njih postojanke za svoje plenilske ekspedicije. Sprva so 
precejšnja nevarnost za skopo opremljene raziskovalne 
barkače, zato moraš raziskati naprednejše railgune, la- 
serje in energetske ščite, s katerimi jih odpihneš z obličja 
galaksije. Slejkoprej srečaš bolje organizirane frakcije od 


Mi Pogled na raziskovalno drevo da vedeti, da je GC3 igra za predane ljudi. Po- 
hvalno je, da se razlikuje glede na izbrano frakcijo in se na veliko mestih veji. 


gusarjev: druge civilizacije. Nekatere so agresi- 
vno ekspanzijske in ti na podano roko odgovori- 
jo s kanonado plazmatskih projektilov, druge so 
hipijevske in rade trgujejo ter razglabljajo o tež- 
kih dilemah kozmosa. Miroljubne ali ne, na nek 
način jih boš moral preseči, kajti zmagovalec bo 
na koncu le eden. Zato moraš pedantno nasta- 
vljati proizvodnjo slehernega planeta in neumor- 
no raziskovati, kajti v praznini vsemirja se skri- 
vajo močni artefakti starodavnih civilizacij. 


Kam bi leteli? 


Kot običajno vojaško pregazenje tekmecev ni 
edina pot do prevlade. Zmagaš lahko takisto z 
najhitrejšim izluščenjem znanstvenih skrivnosti, 
razširjenjem svoje dominantne kulture čez tri 
četrtine karte, sklenitvijo zavezništva s prav vse- 
mi ostalimi rasami ali odkrivanjem artefaktov. 
Galactic Civilizations 3 briljira v tem, da ti da na 
razpolago več možnosti napredovanja. Greš razi- 
skovat močnejša orožja, da se rešiš piratov na 
eni strani, ali raje doseg ladij, da odideš v drugo, 
nebranjeno smer? Planet nasprotne frakcije je 
moč pridobiti na tri načine. Prvi je invazija, drugi 
je odkup za mastne novce in ogromno diplomat- 
skega kapitala, tretji pa 'culture flip', ko posto- 
janka od vzhičenosti nad tvojo krepostno civili- 
zacijo naznani odcep od matice. Ko te žuljenje 
takih dilem spremlja v čas, ko bi moral zvečer 
zaspati, veš, da si padel v klasični 4X-sindrom. 
Še dobro, da si uspel oditi od monitorja (saj ne, 
ravno sem kliknil End Turn). 

V dvojki se je izjemno odlikovala umetna pamet, 
ki je presenečala tako z zvitostjo kot življenj- 

skostjo. Slednje ji še vedno ne manjka, kajti ob 
diplomatskih žlobudranjih padeš s stola. GalCivi 
so vesoljske igre z najboljšim humorjem, ki pre- 
veva vse gradnike, od govoranc do naključnih 
dogodkov, s katerimi se srečujejo kolonisti. Ti na 
primer naletijo na gigantske morske pse. Se jim 
boš pustil malo pojesti, jih zaprl v živalski vrt ali 
uporabil kot orožje? Od takih odločitev je odvi- 
sna usmeritev v eno od treh ideoloških vej: miro- 
ljubno, pragmatično in militaristično. Z njimi so 
zamenjali zlohotnost iz predhodnikov in delujejo 
podobno onim iz Beyond Earth - z njimi odkle- 
paš bonuse za celotno civilizacijo. 

Po drugi strani te diplomacija in računalniški na- 
sprotniki v mnogočem pustijo hladne. O njihovi 
napadalnosti ne bi razglabljal, ker je prve mese- 
ce trpela za hroščatostjo, zaradi katere se včasih 
niso premaknili s štartne pozicije. Ogromni obliž 
inačice 1.1 za popolno odpravo tegobe v času 
pisanja teh vrstic še čakamo. V sporazumevanju 
z njimi namečkoma manjka zajeten spisek mož- 
nosti, ki smo jih imeli v GC2, od groženj do pod- 
tikanj. Precej boli manko vohunjenja, ki je izosta- 
lo, ker ga avtorji do izida niso uspeli dodelati, in 
je takisto mišljeno za prihodnje mesece. 


IGROVJE 


Heja bumbarasa 


Druga ikonična lastnost igre je najobširnejši sestavljalnik ve- 
soljskih ladij, kar jih premorejo naslovi te baže. Najprej z na- 
tančno izbiro uporabnih modulov, s katerimi prirediš lastnosti 
plovila zadani vlogi. V trup vgrajuješ tako senzorje in motorje 
kot zaloge hrane. In seveda orožja ter obrambo treh sort: žar- 
kovna, raketna in projektilna. Sleherni kos ima ceno v teži, za- 
to je enote treba specializirati. A to je šele polovica izdelovalni- 
ka. V drugem zavihku imaš namreč še kozmetičen spisek priti- 
klin, s katerimi lahko povsem spremeniš videz ladje in naokrog 
španciraš v tapravi leteči žlici ali likalniku. Dizajne je moč tudi 
deliti z drugimi igralci. 

Sestava ladij ima veliko vlogo v boju, saj v največji meri določa 
zmagovalca. V spopade se namreč ne moreš neposredno 
vmešati. Ko se na karti sovražnika srečata, le poženeš izračun, 
ki si ga po želji ogledaš z realnočasovnim odvrtkom. Takrat sil- 
ne križarke v tri-deju švigajo okoli in se streljajo z zelenimi sno- 
pi. A kako so postavljene, odreja kratek spisek predhodnih 
ukazov, vezanih na vlogo plovila. GC3 je zato bolj igra za nav- 
dušence nad optimiziranjem ekonomije kot vojskovanja. Celo 
Endless Space ima manj toge bitke. ln še nekaj me je zmotilo: 
enote ne nabirajo izkušenj, zato je veteranska flotilja ravno ta- 
ko potentna kot frišna. Res blesava pomanjkljivost, ker Star- 
dock te plati menda preprosto še ni uspel izgotoviti in poveljni- 
ke z veščinami špara za DLC. Kurc, pa današnje igre. 


Naposled multi 


To je natura Galactic Civilizationa 3. Po eni strani je poln lukenj 
in stvari, ki jih avtorji obljubljajo za DLCje, po drugi pa te položi 
z epsko velikostjo in vzdušjem krmiljenja ogromne civilizacije. 
Karte so na primer naravnost megalomanske. Če si v svobod- 
njaškem načinu, kjer se v naključno ustvarjenem vesolju po- 
meriš z do sedmimi silicijčniki, izbereš večji zemljevid, si dober 
za nekaj tednov. Ne hecam se. V večigralstvu pa je teoretično 
lahko nasprotnikov, tako živih kot računalniških, celo sto! Prav 
zato so ena od zahtev za poganjanje igre 64-bitna Okna. 

DA, omenil sem multiplayer, element, ki so ga veterani serije 
najglasneje terjali. Trojka ga naposled ima, a je seveda nedo- 
delan. Ne omogoča vročega stolčka in ni ga moč pognati prek 
e-pošte (PBEM). Teče le, dokler so vsi igralci prisotni na igri- 
nem strežniku. Lahko si edinole verižiš odločitve za vnaprej, da 
se izvedejo, ko si na vrsti. Če se ti kajpak sploh uspe udejstvo- 
vati, preden vse skupaj zgrmi z linije, kar je še vedno bolj pra- 
vilo kot izjema. 

Razen peskovnika v solo in več imaš na voljo še tri manjše 
kampanje. Te sledijo pripovedi predhodnika in v njih si potol- 
čena človeška flota prizadeva vrniti bestialnim Drengijem milo 
za drago. Špas je fajn, a kratek, saj traja za manj kot en Call of 
Duty. Samotarstvo resda ni fokus 4X-iger, a ne bi se branil 
daljše zgodbe, kajti Galactic Civilizations ima od vseh takšnih 
franšiz najboljši pridih vesoljske opere in je primeren za kam- 
panje. Njegove humorne rase, od Drengijev do robotskih klov- 
nov Yorov, se namreč karakterno razlikujejo bolj kot igralno. 
Finese bo razločil šele veteran, v nasprotju z Endless Space, ki 
z nekaterimi povsem spremeni pravila igre. 


Za en krog okoli sonca 


Galactic Civilization 3 je zbirka navdušujočih in razočarajočih 
gradnikov. Sprva te odpihne z epskostjo in možnostmi, nakar 
sprevidiš dosti tistega, kar manjka. Poznejše partije v večjih 
univerzumih so mukotrpne, ker ni napredne atomatizacije, saj 
tudi samodejne upravnike postojank načrtujejo za dolpoteglji- 
vosti. Takisto igro pesti nekaj hroščev in neuravnoteženosti, saj 
je z letalonosilkami in senzorji računalo prelahko izigrati. 

Sploh ne dvomim, da bo špil čez leto pošteno gladkejši in ob- 
sežnejši, saj obliži letijo in Stardock je na ta način že večkrat 
močno popravil vtis. A oceno moram dati obliki, v kakršni je, 
in trenutno glede na dvojko ne prinese dovolj novosti, da bi bi- 
la nova klasika. Povrhu je od davnega 2006 prišlo dosti dobrih 
izzivalcev, med drugimi Sins of a Solar Empire, Endless Space 
in Distant Worlds. Stardock potrebuje večji fuzijski kanon! 


39 


<4] 


Hatred je pobijalka, 
inično dovrši N 


rožarska (ne)kultura, ki jo s svojimi 
mogočnimi mediji širom sveta sejejo 
pištolarsko vesele Združene države, je 
v igrah posebej močna. Letošnji sejem 
E3 je bil nabito poln vsakovrstnega rešetanja 
in streljačine se umeščajo med daleč najbolj 
popularne žanre. Zato slejkoprej pride do 
skrajnosti, kakršna je Hatred. 
Gre za razvpito izometrično pokalico, katere 
temeljna posebnost je starostna oznaka AO 
(Adults Only, le odrasli), po ameriški klasifika- 
ciji še korak naprej od 18--. AO podelijo zaradi 
spolne eksplicitnosti ali skrajnega nasilja - 
lahko si misliš, da kleč ni v prvem. Hkrati ta 
nalepka pomeni, da igre ne smejo razpečevati 
v trgovinah in da ne pride na konzole, saj tako 
Sony kot Nintendo in Microsoft izdelke s tem 
ratingom prepovedujejo. Bojda gre šele za tre- 
tji špil s to oznako, po Manhuntu in vmes od- 
povedanem Thrill Killu. A distribucijske težave 
ni, saj sta tu PC in digitalna platforma Steam, 
kjer Sovraštvo stane diaboličnih 16,66 evra. 

Cena torej ni visoka, vsebina pa se zdi pogumna, domala robinhu- 
dovska. Pravi pljunek v obraz tistim, ki omejujejo demokracijo in 
svobodo govora ter igre po krivem dolžijo ključnega vpliva na razne 
psihote, kot sta Breivik in Roof. A ta plat je domala vse, kar ima Ha- 
tred pokazati, kajti kot špil je izdelek precej slab. 


Dotik svinca 


Nastopamo kot v črn montel zapakiran odtujenec, ki sovraži ves 
svet. Po teksaški navadi ima v kleti orožarno, strelišče, eksplozivna 
telesa in zvezanega ubožca, ki ga na kraju zaštiha. Tako se priučimo 
igranja in dojamemo, da modela ne poganja nič drugega kot tisto iz 
naslova - mržnja. Ne vemo, zakaj se mu je tako odpeljalo, da hoče s 
strelnim orožjem in nožem pokončati vsakogar, ki mu pride na pot. 


U 


Sneti se počuti umazanega od znotraj. 
Ne le zaradi priskutnih zločinov, tem- 
več zaradi dosti bednega igranja. 


nekaj gibalno-strelsko- 
inventarne taktike v ve- 
liki badabumi v okoren, 


enoličen in vobče slabo narejen špil x 
zanašanje na razvpitost namesto na | 
igralnost x Destructive Creations 

Pri tem ne daje nikakršnega sporočila, ničesar 
noče povedati, nikogar nič naučiti. Le obstaj 
in pobija kot hodeča zmes besa, teorij zarot ter 
problemov prvega sveta. 

Prav v odsotnosti nauka se skriva neke vrste 
komentar praznine sodobnega potrošniškega 
obstoja, kjer vse gledamo skozi užitek in de- 
nar. Tipu se je verjetno sfrtajčkalo zaradi odtu- 
jenosti, manka človeške bližine in preobilice 
reality showov. V končni fazi lahko o tem, pa o 
smislu ali nesmislu početja ugibamo, saj je 
morilčeva pot podprta le s kratkimi, odgrčani- 
mi stavki. Zgodbe domala ni, tako da gre za 
gol strelsko-klavski pohod od predmestja prek 
železniške postaje do kitajske četrti - "Jemljejo 
nam službe!" - in jedrske elektrarne, kjer se 
odvije mračen, prazen zaključek. Tak, ki te pu- 
sti samega v temi z vsemi negativnimi čustvi, 
ki jih je igra prej sprožala. A smisel je v odsot- 
nosti česarkoli razen sovraštva, trpljenja, nasi- 
lja in smrti. Hatred nas sprašuje s tem, ko nas 
ne sprašuje: kako je kaj takega sploh mogoče? 


Šimpanz na pohodu 


Zares. Kako je mogoče, da se neka bojda inteligent- 
na opica tako maščevalsko in brez zadržkov spravi 
nad lastno vrsto? Da je tako okrutna? Kajti Hatred se 
ne drži kaj dosti nazaj. Ko v nagnjenem pogledu od 
zgoraj ubiraš korake po dokaj velikih in odprtih nivo- 
jih, sicer ne moreš ubijati otrok, starčkov ter invali- 
dov, niti ne folka zapirati in ga dlje zlorabljati. Morilec 
raji privošči hitre smrti, s čimer je manj nagravžen od 
Trevorjevih mučiteljskih popadkov v Grand Theft Au- 
tu V. Vsekakor pa povzročiš na stotine smrti, najprej 
civilistov, ki bežijo vsepovprek in se skrivajo v hišah, 
policistov, ki jih ščitijo, specialcev in vojakov. To 
počneš v slogu dvopaličnih streljank, twin stick shoo- 
terjev, kjer lik in orožje usmerjaš ločeno. 

Če žrtev ne pokončajo tvoje krogle, imaš priložnost, 
da pristopiš k njim in jih s pritiskom na gumb ekspli- 
citno ugonobiš v naključni kratki animaciji štihanja, 
streljanja ali udarjanja. Pri tem ne manjka jadikujočih 
prošenj ubožcev, ki jih črnivec seveda gladko pre- 
sliši. Usmrčevanje vrača energijo, od padlih obo- 
rožencev pa dobivaš strelivo in nova orožja. Začneš s 
strojnico, nakar ti pod parklje zaidejo pištola, šibreni- 
ca, metalec plamenov, granate, molotovke. Te botru- 
jejo velikim eksplozijam z impresivnimi vzbuhi pla- 
menov, raznašanju avtomobilov in frčanju delov hiš 
naokoli, kar poganja fizikalno srce. Prav tako lahko 
voziš nekatere avtomobile, ki pa so precej krhki, da 
kreten v plašču ne bi bil premočan. 


Gnila srž 


Tak vsekakor nisi, saj je Hatred težka igra, neprimer- 
na za sprostitev in grižljajčkasto sproščanje frustracij. 
Strelivo in energija sta dodobra omejena in le na do- 
ločenih točkah v odprtih nivojih naletiš na nadaljeval- 
ne točke z omejenimi ponovitvami. Če ti teh zmanj- 
ka, moraš od samega začetka nivoja, kar se ne zgodi 
malokrat. Tedaj je treba znova opraviti vse stranske 
misije, ki si jih nemara že, kot so vpad na hišno žur- 
ko, izbris pogrebne povorke in pokol na kolodvoru. 

A težavnost je neprijetna, saj je igranje okorno. Bla- 
znež se zatika ob objekte, kar je posebej tečno v 
hišah, in krogle sovražnikov ga rade dohitijo izven 
neposrednega vidnega polja. Tedaj je treba preklopi- 
ti v pogled, ki na zaslon nariše merilno črto in seže 
nekoliko dlje, kjer pa se kameri in tvojim čutom brž 
zblodi. A četudi zamojstruješ nerodno gibanje, začneš 
pridoma izkoriščati preval ter čepenje in na rovaš 
močne brce varčevati s strelivom, se špil izkaže za ja- 
ko enoličnega. Zaradi pičle zaloge sovražnikov, ki se 
ne morejo pohvaliti z umetno pametjo, ponavljajočih 
se animacij klanja civilov, v enako črno-rdeče-sive 
tone obarvane, duhamorne okolice, manka šefov in 
nenehno ponavljajočih se ciljev se igra krepko vleče. 
Takisto grajam odsotnost kombinacij gibov in 

točkovanja ter ostre poskoke težavnosti, ki dajejo 
občutek nepravičnosti (čeprav si brez streliva, moraš 
izvesti terminatorski napad na policijsko postajo). 
Ne, Hatred ni dobro načrtovana igra. 

Niti ni tehnično spodobna, saj se celo po več zaplatah 
rada odloča za strmoglave padce gladkosti ter druge 
hrošče. In še vedno je gumb za menjavanje orožja 
enak tistemu za usmrtitve. Ni mi treba razlagati, kako 
zoprno je sredi strelskega obračuna namesto energije 
dobiti kroglo med zobe, ker si pomotoma preklopil na 
napačno krepelo. 


Najdi zen 

Ob Hatredu v končni fazi nisem bil nič kaj zgrožen, na 
kar so očitno ciljali poljski avtorji Destructive Crea- 
tions. Če bi hotela biti igra učinkovita, bi morali 
ustvariti še kaj več od neotipljive, splošne kritike po- 
trošniške družbe. Predvsem pa udejanjiti zdravo strel- 
sko jedro, ki bi ne stavilo na kvazi pretresljivost pri 
paranju grl in polnjenju lutkastih človečkov z naboji, 
temveč na razgibanost, zanimivost in adrenalin. Ne 
pa, da te že po pol ure prime, da bi vse skupaj odložil. 
Razen, si mislim, če v tem početju najdeš nek spre- 
vržen odvod za svoje tleče sovraštvo. Nasvet: pojdi v 
naravo in tam brcaj v drevo. Bo manj težav za vse. 


POSTAL 


Hatred kakopak ni ravno izviren, saj se mnogi 
spomnimo špila iz leta 1997, ki mu je za vzor — 
Postala. Ravno tako izometrična streljanka z ne- 
kaj od zgoraj gledanimi deli se napaja pri slen- 
govskem izrazu 'going postal'. Ta je nastal na 
podlagi niza umorov, ki so jih v osemdesetih in 
devetdesetih na ameriških poštah zagrešili tam- 
kajšnji delavci. Nek poštar je z avtomatsko puško 
pobil pet ljudi, ko so ga odpustili, nek drug tip je 
ustrelil lastno mater ter še dvoje zaposlenih na 
pošti, in tako dalje. Po tem zgledu v igri nastopi 
'Postal Dude', lokalni čudak, ki se mu je po vsem 
sodeč zmešalo in se loti morilskega pohoda. Na 
moreče risankastih ozadjih širom mesta in pripa- 
dajoče narave masovno nažiga tako po kričečih 
civilih kot policistih, jih zažiga in meče v luft. 

Kot je očitno v ediciji Postal: Classic and Uncut, 
ki jo prodajajo na Gog.com, se igranje ni izvrstno 
postaralo na vseh področjih, med drugim pri 
ohlapnem merjenju. Vendar je špil kljub temu ne- 
navadno privlačen, saj strelska akcija ostaja za- 
dosti zanimiva. Podložena je s še danes izvrstnim 
zvokom, morbidno okolico in satirično-srhljivimi 
dnevniškimi izpiski, ki nudijo vpogled v zblojeno 
psiho Postal Duda. Vsekakor je špil bolj subtilen 
in igralen kot Hatred ter pri dobrih 5 evrih cenejši. 
Če ti nekoliko retro občutek ni mrzek, premisli o 
njem. Dvojka je bila šest let kasneje prvoosebna 
streljanka, bistveno drugačna od prvenca in Hat- 
reda, trojko pa smo ponovno gledali od zadaj. 

samosvoje muhe. Tale je posejan z rastlinami, ki ob draženju eksplodirajo v dež bodic. 


PR — 
Na desni vidiš moje vrle astmatične bojevnike, desno je zverjad Cadenca. Zla modra 
vila borcem z zadetki krade izkušenjske točke! Ampak tu bo v glavo fasala molotovko. 

frpjkah se neustrašni junaki širom slikovitih 
dežel smejijo zmajem v brk in za zajtrk trikrat 
rešijo civilizacijo pred pogibeljo. Vse lepo in 
prav, toda v špilih redko srečamo sovraga, ki 
mu še tak šampion ne more do živega: čas. Bicepsi 
uplahnejo, kosti ošibijo in pri osteoporozi ne pomaga 
niti level 100. Kaj ostane za heroji ljudstva? Njihovi 
potomci, ki morejo biti podobno stasiti in krepostni - 
lahko pa postanejo Lannisterjevi Joffreyji, če jih dobi- 
jo v roke napačni. Ali jih naredijo napačni. Kako 
ohraniti rodbine sposobnih bojevnikov, ki bodo obra- 
nili deželo pred pretečo nevarnostjo, je tema neodvi- 
sniške potezne strategije Massive Chalice. 


Domišljijski matičar 

Na meje pravljične Nacije pritisne zla magična megla 
Cadence, ki tvar spreminja v nič. Na srečo se zna raz- 
tepsti samo po pokrajinah, ki jih zasedejo njeni čar- 
obni monstrumi. Protistrup so magično obdarjeni člo- 
veški posamezniki, ki tvorijo oddelke vojščakov za 
obrambo pred groteskno zverjadjo. Dotični borci so 
redki in dragoceni, njihov dar pa deden. Zato tvorijo 
družine, katerih podaniki bodo zmožni nadaljevati 
poslanstvo, dokler ne bo gromozanski čarobni kelih, 

Glialice 


v katerem je zbrana magična sila naroda, sposoben 
odpihniti Cadence. Pred teboj je tristo let obrambe 
dežele z liki, ki jih v glavnem dobiš s preudarnim po- 
ročanjem njihovih prednikov. 

Vsak ima skupek telesnih lastnosti, kot sta srčna na- 
paka in frigidnost, ki so mu jih oddali starši, ter oseb- 
nostne poteze, ki so mu jih privzgojili bodisi doma ali 
na vadbišču. Lastnosti znajo imeti občuten vpliv na 
boj, saj astmatik pri teku hitro omaga, pijanec pa na 
vojsko pride majavih nog. Osebke moraš družiti tako, 
da na koncu pride ven pogumen trometraš s tovor- 
njakarsko pestjo in očmi, ki vidijo dlje od Legolaso- 
vih. Vendar pričneš s četico pretežno kilavih solda- 
tov. Iz njih je treba oblikovati družine in skozi genera- 
cije mukotrpno izločati neljube lastnosti. 


-—— zevgeniko izloči vse neljube aS 
podanikov ražen.neplodnosti. Ojej. - — 


organizacija rodbin humor, V 

dušje in slog« zanimivi sovragi 
zahtevnost - prehiter tok časa 
Double Fine 


[0 


plitvost nasweč področjih - 


| Sicer navdušujoč videzni slog ima žal hibo — sla- 
bo razločne in preveč podobne si obraze likov. 

Tok realnega časa vsake toliko preseka napad gola- 
zni in rezultati tvojega križanja človeških pasem mo- 
rajo na bojišče. Spopadanje je odeto v izometrično 
podobo in potezno ukazovanje, s katerim peterko kri- 
vonogih depresivnih šampionov pošiljaš v naskok. 
Sistem je na moč enostaven, saj borci v enem koraku 
izvedejo dve akciji in izbirajo iz veščin treh poklicev: 
pretepača z deblom (ja), strelca s samostrelom in 
akimističnega lučalca eksplozivnih steklenic. Z zma- 
gami se razvijajo in alkimist začne namesto molotovk 
trositi pobezljane čebele, samostrelec pa videti skozi 
stene. Povrhu jih z raziskovanjem nadgrajuješ in na 
primer opremiš z magičnimi bombicami. 


Mršavost v genih 


Massive Chalice ni za tiste, ki si radi delajo idealne li- 
ke, saj ti igra pri pedantnem načrtovanju meče pole- 
na pod noge in te zasipa z naključnimi dogodki, ki ju- 
nake pehajo v depro. Najbolj pa je brutalna njihova 
umrljivost, saj ti jih lahko pobere že pri štiridesetih in 
boš vekal ob smrti najboljšega strelca. S posamez- 
nim bojevnikom bojno polje obiščeš zgolj okoli pet- 
krat, preden jo mahne v družinsko grobnico. 

Po eni plati to navdušujoče dvigne zahtevnost, saj 
moraš premišljeno vzpostavljati trdne rodbinske ko- 
renine in nadgrajevati urjenje ter tehnologijo. Sicer te 
kasnejši monstrumi meljejo v prah. Dejanja imajo res 
oprijemljiv in pomemben vpliv na izid! Po drugi strani 
pa je tok časa prehiter, da bi se na like uspel naveza- 
ti. Z izjemo peščice najbolj uspešnih jih večina ostane 
brezobličnih obrazov. Kdor je po predogledih priča- 
koval fantazijski Crusader Kings 2, se je uštel. Massi- 
ve Chalice je preplitev, da bi bil vzdušna simulacija 
monarhičnih linij. 

Razen bežnih sporov med nekaterimi familjami ne vi- 
diš niti globljih mahinacij med lastnimi možmi. Plit- 
vost se nadaljuje v potezni boj. Ne pozna zaklona, ta- 
kisto ne overwatcha oziroma odzivanja med nasprot- 
nikovo potezo, kar je žalostno. To skuša nadomestiti 
s specialkami in prebrisanimi beštijami - ena denimo 
junaka od udarcu postara za pet let, druga eksplodira 
v roj manjših. A želel bi si več. 


Začetek dinastije? 


Res pa je, da Massive Chalice stane le 20 evrov. Če- 
tudi nima večigralstva, za to ceno premore dovolj 
vsebine. Nudi dober strateški izziv na zanimivo stilizi- 
ranem pisanem kanvasu in poleg si deležen zvrhane 
mere Double Finovega ciničnega črnega humorja. 
Vendarle ti nekje zadaj stalno kljuva, da bi z nekaj 
več ambicioznosti in večjo zapomnljivostjo herojev 
lahko dobili precej več. Nemara nekaj generacij kas- 
neje, če jo križajo z XCOMom in Crusader Kingsi? 

Mone-in the 


a tiste, ki smo v začetku devetdesetih let prejšnjega stoletja preveč igrali igrice 
na PCju, so bila podstrešja nekaj posebnega. Tam si pričel Alone in the Dark, 
prelomen naslov iz leta 1992 in začetnika 3D-preživetvenih špilov, brez katere- 
ga ne bi bilo Resident Evilov ter Silent Hillov. Legenda pa ima zdaj črno packo, 
kajti zaradi nje sem moral igrati lllumination, šesti del niza. Ta namreč ni v redu špil. 


Res ne. V smislu: če bi danes poznali časovne stroje za vračanje v preteklost, bi ene- 
ga ponucal, da bi odpotoval v 1992 in terminatorsko preprečil nastanek prvenca, sa- 
mo da ne bi bilo te grozote. Nikoli si ne bi bil mislil, ampak našel sem igro, ki je slabša 
od Bollovega istoimenskega filma. Da, Bollan je napravil muvi Alone in the Dark. Še 
nisi gledal? Bolje zate, ker spada med zločine proti človečnosti in imaš od njega lahko 
posttravmatski sindrom. Toda še vedno je boljši od tega dreka. 

Malopridneži so izjavili, da imam grd klobuk, zato jih bo vs vse dolete- 
[las smrt! To je, čez deset minut, kolikor bo trajalo, da bodo popada- 


li. Že tile osnovni sovražniki tudi pod lučjo krepavajo celo večnost. 
roge ZOE ni NE — 


Edina pametna navezava llluminationa na prejšnje dele je nekaj pripovednih detaj- 
lov in imen. Tale blontni fante je potomec Edwarda Carnbyja, protagonista enice. 

NAH  VEEOM. AH 
Okolica sega od sivih zidov zapuščenega mesteca do rjavih tovarniških in spet sivih jam- 


skih, pa do ... svetlo sivih pokopaliških. Avtorjem je nekdo sunil tričetrt barvne palete. 
PA 


vetrojeb 2015 


%. 


IGROVJE 


Dark: lllumination 


Kdo je prižgal luč?? 

Že na štartu llluminationa nekaj ne štima. Naslov je Sam v temi, toda tretje- 
osebna igra s pogledom od zadaj, ki so jo deloma utemeljili na odličnem Left 4 
Deadu, je namenjena internetnemu sodelovanju v četvero. Zaradi družbe je to 
bolj podobno zblojenemu pikniku kot trepetanju v osami. Glavna igralna me- 
hanika je naslednja: naskakujejo te zločesti monstrumi iz drugih dimenzij, ki 
postanejo ranljivi za tuzemska orožja šele pod lučjo, podobno kot v Alanu Wa- 
ku. Zatorej skušaš biti čim več časa oblit s sojem svetilk in ognja. Pretikanje 
električnih stikal in netenje kresov je edina stalna metoda ukvarjanja z okolico. 
Seveda poleg streljanja, kajti tole je akcijska rešetalka, ki se nesramno poščije 
na vse prejšnje pustolovske izvode. 

Pogled izza ramena je izdelan tako genialno, da tvoja postava zavzame vso le- 
vo tretjino zaslona. Zato skušaš med štirimi možnimi igralnimi liki vedno izbra- 
ti coprnico, ker kaže razgaljen hrbet, da vsaj kaj vidiš. Drugič, po gladkosti 
premikanja izvirnik izpred dveh ducatletij tegale nese podolgem in počez. Bog 
ne daj, da se ti kaka beštija priplazi za hrbet, ker te kamera brcne v mednožje 
in ti zarine prste v oči. Zver pred seboj lahko kresneš s pestjo, a tvoj osebek 
ima slabšo odzivnost kot nekoč televizijski Hugo preko telefonske tipkovnice. 
Falot ti bo v tem času že trikrat spustil direkt. 

Vsak od štirih likov ima lastna orožja in čirečare. Lovec troga kalašnikovko in 
nanjo našvasan plamenometalec (zato je ocena 9 in ne 8), čarovnica pošilja 
strele, inženirka postavlja tesla coile, duhoven pa čeblja z bogom ali nekaj. 
Vsakega lahko z izkušnjami pošteno levelaš v mnogoterih ozirih. Popravek: 
obvezno ga moraš, ker na začetku zdravje kar samo beži iz tebe in moraš oga- 
bno tlačaniti, preden svojega borca razviješ dovolj, da nisi v sramoto moštvu. 


Raje v samico 


Gnusobe se ti običajno brez vsakega zvočnega namiga pojavijo za hrbtom, ker 
se rojevajo iz praznega niča in nastajajo v neskončnost. Igra naj bi po zgledu 
LAD premogla silicijevega režiserja, ki prilagaja vsebino gibanju igralcev. V 
praksi ti tale iz nevemkakšne ihte zaklene vrata in na tla postavi napačne pri- 
boljške. Nasploh je lllumination LAD, preveden v svet Alone in the Darka, am- 
pak z Googlovim prevajalnikom. Ne vsebuje niti malo domiselnosti Valvovih 
iger, saj je glavni cilj v polurnih stopnjah nabiranje okrog štirih kosov baterij ali 
dinamita, da lahko odpreš vrata/luknjo za naprej. Seveda so ti predmeti 
odloženi v najbolj oddaljenih kotičkih, borci pa hitri kot trinogi velblodi. 
Pošastke v igri so avtorji dobili tako, da so narisali osebke, ki so Bollov film 
gledali več kot enkrat, in dobili brezoblične, kruleče oneje. Mislim, da imata 
dva še dlako, pa tretji pošilja nek strup skozi stene. Aja ne, tisto je hrošč. Trije 
šefi bodisi padejo prej, preden zgruntaš, da naj bi bili šefi, bodisi požro tri tone 
svinca. Špil ima obupno slabo nastavljene težavnosti, ki se ne prilagajajo šte- 
vilu igralcev. Če sta recimo le dva, bosta fasala enak naval kot štirje, ker botov 
ni. To je malo problematično, ker človeštvo tokrat vendarle ni zapadlo neum- 
nosti in najdeš soigralcev na liniji natančno nič. Da bi lllumination igral v solo? 
Raje se grem sam zaklenit v kako nabrušeno Jigsawovo past, kot da se uba- 
dam z njegovo brezzvezno kampanjo, ki nima ne repa ne glave. 


Atari, spokaj 

Illumination nima nobene zveze s predhodniki in je le brezsramen poskus Ata- 
rija ukrasti nekaj novcev na račun stare slave. Oziroma tistega, kar je od Atari- 
ja ostalo, se pravi nič. V reviji ne bi dobil toliko prostora, če ne bi na vsak način 
hoteli poudariti, da se ga NE dotikaj. Vsi, ki sem se jim spričo igranja tega go- 
vna zasmilil, pa lahko na uredništvo naslovite kako tolažilno pismo. 


najde idealen naslov 
za preizkus Steamovega siste 
vračila denarja. 


ee, baba ima na hrbtu lepo 
tetovažo ,/< ampak res čisto 
vse ostalo < Pure FPS / Atari 


KHOLAT 


rugi februar 1959, severni Ural. Ekipo ruskih 
D planincev slabšanje vremenskih razmer prisili, 

da na obronkih gore Kholat postavi bazni tabor. 
Kar sledi, ostaja nepojasnjeno. Čemu si je skupinica 
od znotraj izrezala pot iz šotora in v samih gatah 
zbežala proti bližnjemu gozdu? Preiskovalci so trupla 
našli več tednov kasneje. Večina jih je umrla zaradi 
podhladitve, a nekatera so imela kljub brezhibni zu- 
nanjosti hude notranje poškodbe. Dve sta bili zaradi 
radiacije pomarančne polti in eno brez jezika. Dasi je 
najbolj verjetna razlaga tega resničnega dogodka 
snežni plaz, incident zavoljo mnogih nenavadnosti že 
pol stoletja ostaja omotan v tančico skrivnosti. S tem 
je kot naročen za stephenkingovski interaktivni obisk. 


V igri se ne zgodi nič akcijsko zanimivega. Sem in tja 
se strese kak kup kosti v jami, v sneg se vtisnejo 
ognjene stopinje ali se prižgejo bakle. To je vse. 


Igra me zabriše v sredo gorske pustinje in v prvi osebi 
pošlje po sledeh preminulih Rusov. V posesti imam 
kompas, svetilko in zemljevid z devetimi pozicijami, 
kot nalašč za preživetveno grozljivko. Drugih nami- 
gov ni, zatorej prisluhnem taborniški žilici in se po- 
dam čez neprijazno krajino. Nobenega pobiranja ali 
kombiniranja predmetov. Nobenih ročic ali ugank. Sa- 
mo veter, ki neusmiljeno brije, ko gazim po globokem 
snegu med koordinatami zatočišč preminulih. Teh ne 
pregledujem detektivsko, marveč samo dobim nov 
delec raztresene zgodbe, kar poleg hoje predstavlja 
večji del izkušnje. Enkrat najdem dnevnik nesrečnika, 
drugič poročilo vladne službe. Pri tem razvijalci niso 
spletli verodostojne teorije, marveč so zgodbo o plazu 
prepisali z nečim bolj eteričnim in nadnaravnim. To iz- 
kusim, ko me izza drevesa naskoči plameneče bitje in 
me ob dotiku pokonča. Edina obramba je beg s skri- 
vanjem. Nakaze so sicer počasne in se zmedejo ter 
pozabijo name. Vseeno pa me mnogokrat upepelijo 
na poceni način, kar razvrednoti suspenz. 


Gigerjev slogovni vpliv je ponekod zelo očiten. Sek- 
sualno eksplicitnejšim morbidnostim se Tormentum 
odpove, tapiserije organsko zlepljenih udov ostajajo. 

Vizualno je Kholat presežek med indie sodobnicami 
in vsake toliko se izgubiš v pristnem občutku ruskega 
zebeža. Kakšna škoda za luknjasto štorijo. 


Pripoved postaja vedno bolj zagonetna. Zdaj cika na 
zle vesoljce, ki z ljudmi ne ravnajo prijazno, spet dru- 
gič na tajne vladne poizkuse s človeško psiho. Lov za 
kosmi pripovedi spominja na tisto iz Dear Esther, s to 
razliko, da fabula tu razpade v skrajno zmedeno in na 
trenutke nesmiselno pisanje, ki zavda začetni rado- 
vednosti. Izgubljam se, ker karta ni točno zarisana, 
skok čez ped visoko deblo pa predstavlja nepremost- 
ljivo oviro. Glede na to, da je igra malodane simulaci- 
ja gorništva, to ni v redu. Pasti situacijo samo še po- 
slabšajo. Včasih se nabodem na kol, ko se tla pod no- 
gami od nikoder vdajo, ali z navidez ravnih skalnih 
polic zdrsnem v pogubo. 

Kholat ni napačna igra, a ima boleče veliko neizko- 
riščenega potenciala. Nadgrajena pamet, boljši dizajn 
in zaključek zgodbe, ki bi odgovoril na več vprašanj, 
kot jih zastavi, bi bili koraki v pravo smer. Sama pre- 
misa s trdojedrno orientacijsko-preživetveno izkušnjo 
namreč ni slaba, prav tako pozitivno izstopa avdiovi- 
zualni del, med drugim glas pripovedovalca, ki pripa- 
da Seanu Beanu. A zahtevanih 18 evrov je preprosto 
preveč za bornih pet ur igranja, naphanih s klišeji, 
češ, da je vse skupaj maslo KGBja, neprepričljiv ko- 
nec in kopico nezasluženih smrti. Trier 

IMGN.PRO e 18 EUR 


GUNS, GORE 8 GANNOLI 


repričan sem, da bi radi brali predvsem opise 
B dobrih iger, in mi bi jih zelo radi objavljali. A kaj 

storiti z naslovom, kjer je prvi vtis dober, nakar 
se igranje spridi? Vložil si že toliko časa, da nekaj iz- 
plena moraš pokazati, in opozoriti gre na naslove, ki 
so videti jako luštni, a v resnici niso. Tak je Guns, Go- 
re 6 Cannoli, za katerega mi je žal dati negativno 
mnenje, a mi drugega ne preostane. 


Če se greš sodelovalno igranje na istem sistemu, je 
badabum kažin proti okrepeljeni količini kanalj še 
večji. Hkrati pa narasteta tudi zmeda in okornost. 


Risankasta podoba je neznansko očarljiva in ni čud- 
no, da je špil na Kickstarterju hitro dobil sredstva. A 
če bi ga finančno podprl, bi bil krepko jezen. 


Gre za od strani gledano arkadno streljačino v slogu 
legendarnega Metal Sluga, le da je umeščena v gang- 
sterska trideseta. Pa ne katerakoli, temveč zombijska. 
Igramo tipičnega filmskega wiseguya, ki mora s teka- 
njem na desno in rešetanjem preživeti trupelsko apo- 
kalipso. Proti njemu napredujejo blodeči kadavri, stru- 
pene domine, razjarjeni mesarji in še ducat vrst gnilob. 
A tudi gangsterji, vojaki in možje postave, ki so nevar- 
ni od daleč. Lotiš se jih s konkretno orožarno, od na- 
vadne pištole prek šibrenice do plamenobacača in 
molotovk. Zelo važen je skok, saj je ploščadenja dosti, 
tako za ogibanje zombijem kot premagovanje ovir in 
doseganje naslednjih delov nivojev. 

Ti gredo od mestne okolice prek suburbije do kanali- 
zacije in vojaškega oporišča. Vse je narisano na roko 
in odeto v žive barve ter odlično risankasto animacijo, 
tako da je Guns, Gore 6 Cannoli paša za oči. Takisto 
požgečka centre za humor, saj je z enovrstičnicami v 
stilu "Hey look, Napoleon Blownaparte!" in vici na ro- 
vaš gangsterskih klišejev precej zafrkantski. Navse- 
zadnje je hec vtkan že v naslov, kjer 'cannoli' pomeni 
sicilijansko sladico, ki jo žreš za povrnitev življenjske 
energije. To gre vkup z živahno akcijo, kjer si malo- 
krat pri miru. Raje upepeliš po ducat zombakljev na- 
enkrat, pri čemer se imaš fino. 


Dostikrat je modro izkoristiti okolico. Počakaš reci- 
mo, da zombaklji zlezejo na avtomobil, nakar ga do- 
voljkrat strelsko preluknjaš, da ga raznese. 


Razen seveda, ko se nimaš, in to ni malokrat. Težava 
je v tem, da je GOC dosti prijetnejši za čute in gleda- 
nje v let's playih kot za igranje, saj je vse premalo na- 
tančen. Izkušnjo grenijo ohlapen nadzor, okorno pre- 
mikanje, nerodno preklapljanje med orožji, zmeda na 
zaslonu, nejasni robovi ploščadi in iznenadni skoki 
težavnosti. Itak orožarske zagate temeljijo na leseni 
domislici, da lahko meriš le naravnost. Še dobro, da 
lahko kadarkoli spremeniš zahtevnost. 

Vse skupaj marsikdaj deluje, kot da je narejeno v 
Flashu, in ne seže do kolen Metal Slugovi preciznosti. 
Nič ne pomaga, da se lahko na uničevanje zomba- 
kljev na enem PCju podajo do štirje kolegi, da je 
dolžina konkretna in da je notri več šefovskih bojev, 
med drugim z orjaško podgano. Špil je preprosto tako 
štorast, da bistveno bolj jezi kot veseli. Sneti 

ačetkom junija je igralce arenske 

igre Infinite Crisis pričakala trp- 

ka novica. Oznanila je, da avtorji 

s strtim srcem končujejo delo na 
špilu in bodo 14. avgusta nepreklicno odklo- 
pili strežnike. Dobro, spletni naslovi pridejo 
in po koncu življenjske dobe dajo slovo. To- 
da Infinite Crisis je uradno nastopil šele ko- 
nec marca letos, vkup s testiranji pa obstaja 
vsega od pomladi 2013. Povrhu vsega ni po- 
grošen špil in za njim stojijo poznana imena. 
Zgradili so ga v hiši Turbine, starostah raz- 
voja internetnih naslovov, kjer so napravili 
uspešne mmorpgje, kot sta Asheron's Call 
in Lord of the Rings Online. Založil ga je 
Warner Interactive in mu namenil bogat re- 
pertoar markantnih stripovskih junakov hiše 
DC Comics. Batmana, Supermana, Green 
Lanterna, Flasha ... Mar ti sloviti nadmožje 
niso dovolj, da bi ljudstvo drlo igrat? 

Tega so se nadejali na vrhu, ko je pred petimi leti padla 
ideja o njihovem klonu priljubljene Dote, modifikacije za 
Warcraft 3. Eden prvih takšnih, League of Legends, je tak- 
rat eksplodiral in bil je čas za skok na vlak za free to play. 
"Ljudje so na arene očitno nori in če vanje zabrišemo še 
Netopir-moža, bomo iz dolarskih bankovcev delali utice!" 
Pričeli so razvoj špila, ki je dobil naslov Infinite Crisis. 
Rešimože in rešižene je namreč povzel po istoimenski stri- 
povski zgodbi, katere lastnost je množica poduniverzumov 
z različnimi inačicami likov. Batman ima v sosednji dimen- 
ziji teslovsko verzijo z imenom Gaslight Batman, spet v na- 
slednji pošastno Nightmare in tako naprej. To je zagotav- 
ljalo veliko zalogo silakov, ki so premogli slikovite sposob- 
nosti. Poleg običajnih ljudi vmes najdeš tudi polbožanstva, 
kot sta Doomsday in cthulujski Starro. Pustimo ob robu 
detajl, da lahko Joker zato na gobec rukne Atrocitusa, 
čeprav je slednji milijone let star medzvezdni terorist. 


l h € 
lofinte Crisis na bežni pogled zlahka zamešaš z drugimi arenami: ptičev zorni kot, razdelki z uroki 
in opremo ob spodnjem robu, pisani skupinski pretepi. Obrtniško je izdelek zgleden in si je s pri- 
ljudnimi junaki dejansko nabral krog privržencev. A premajhnega, da bi prinašal zadosti novcev. 

Pri Turbinu so igro namenili hardcore igralcem, ka- 
kršni so takrat igrali LoL ali Heroes of Newerth. Infi- 
nite Crisis je posledično starošolska kopija Dote. 
Dve moštvi od treh do petih junakov se v pogledu 
od zgoraj stepeta na karti, kjer morata skozi 
obrambne linije in računalniško vodeno vojsko pro- 
dreti v utrdbo nasprotne ekipe. Skozi posamezen 
match liki krepijo veščine, obenem pa z nabranimi 
novci kupuješ opremo, kot je Beowulfov meč. Edi- 
na novost, ki jo naslov vsebuje, so poudarjeni dru- 
gotni cilji na bojišču. Na enem skušata ekipi deni- 
mo osvojiti Doomsday Weapon, ki nato zbombardi- 
ra vse po spisku. Kljub temu je ukvarjanje s Crisis 
na moč podobno, kot bi se učil Doto 2 ali LoL. Dol- 
ge ure motriš sezname s popisi, koliko Lex Luthor- 
jev urok Critical Mass napravi škode na tej in tej 
stopnji lika ob tej in tej opremi. Špil je sam po sebi 
v redu, fino spretnosten in liki prepričljivi. Toda 
ključen problem leži v manku svežine. 


LJaANeENnNJELJ 
HARIPTONIT 


Ker je Infinite Crisis padel v gnečo tekmecev kot 
Batman med pingvine, bi bil moral igralce privleči 
toliko, da bi zaradi njega pustili svojo prejšnjo Mo- 
bo. Za kaj takega pa niso zadostovali niti hecno od- 
puljeni osebki, kot je Atomic Joker z glavo v stekle- 
nici, ki nasprotnike spotika z bananinimi olupki. 
Namečkoma so ga predstavili ravno pred dvema le- 
toma, ko je Valve z Doto 2 Ligi napovedal dvoboj 
megalomanskih proporcev. Da bi ga igričarji opazi- 
li, bi moral Warner v oglaševanje vložiti dosti več. 
Tega pa kravatarji niso predvideli. Arkham Knight 
je imel petnajstkrat večji budžet za reklame kot Infi- 
nite Crisis v treh letih! Povej, si pred branjem tega 
teksta zanjo sploh že slišal? 

Posledica kiksov je bilo nizko število igralcev. Med- 
tem ko velikane nažigajo stotisoči, si na Crisisovem 
strežniku ob izidu našel nekaj K prisotnih. Premajh- 
na količina ljudi povzroči težave samodejnemu is- 
kalu, ki prepočasi oblikuje druščine in jih ne zmore 
uravnotežiti. In odpadejo še tisti, ki so sprva verjeli. 
A žeblje v krsto je Warner Krizi zabijal že dlje časa, 
saj ni premogel osredotočenosti, ki jo naslov takš- 
nega žanra zahteva. Turbine že dve leti sili tudi v 
razvoj za fone in tablice. Je potemtakem prese- 
nečenje, da se so spomladi ob pogledu na bilanco 
odločili za brzinsko evtanazijo? Ko so za mnenje vp- 
rašali DC Comics, so tam samo odmahnili z roko. 
Infinite Crisis ni prva Moba, ki je odšla v prerani 
grob. Znan je denimo še Rise of Immortals, ki ni- 
kdar ni prišel iz bete. Sporoča pa tisto, kar žebramo 
že leta: lahkomiseln razvoj tovrstnih naslovov pelje 
v podobne tegobe kot nekoč v žanru mmorpgjev. 
Mobe zahtevajo zavzetega razvijalca s pogumnimi 
idejami, ne polovičarskih poskusov, sicer si obsojen 
na propad. Škoda, kajti Infinite Crisis ni zanič. Še 
slab mesec časa imaš, da pomahaš Starru v slovo - 
kdo ve, kdaj ga bomo spet videli v igrah. 

COMICS 


V vesolju straši. Nekaj manipulira s svetlobo in pači podobe iz oddalje- 
nih prostranstev. Igra se z zvezdami in galaksijami, da kršijo osnovne 
Newtonove zakone fizike. Ta nekaj je ena največjih skrivnosti našega 
časa, ki utegne določiti tudi, kako se bo čas končal in s tem ultimativno 
usodo vesolja. McMungo skuša doumeti: kaj je v resnici temna snov? 


vy 


lovek je simbolične raziskovalne korake 
storil že neštetokrat in vedno znova ga je 
pričakal nov horizont, poln neznanega. 
Nezarisani del je dobil ime, ki je izdajalo 
primanjkljaj v znanju, naj bo to HIC SVNT LEO- 
NES ('Tu so levi'), kar so starorimski kartografi 
načrtali na teritorije južneje v Afriki, ali 'terra incog- 
nita', kar so v dobi odkrivanja namalali na konti- 
nent na drugi strani morja. Dandanes zremo v ne- 
bo in se čudimo, kako revno je naše poznavanje 
vidnega vesolja. Komaj tipamo po domači galaksi- 
ji, kaj šele po ostalih tristotih milijardah. A tisto, 
kar zares odpre usta, šele pride. 
Snov, ki jo poznamo - iz katere smo sestavljeni, jo 
vidimo in tipamo - predstavlja le drobec obstoječe- 
ga v vesolju. 4,9 odstotka. Preostanek, kar 95 od- 
stotkov, zavzemata skrivnostni temna snov in tem- 
na energija, ki skupaj vladata vsemirju. "Človek je 
ob vsem znanju, ki ga je nakopičil, morda lahko ze- 
lo vzhičen. Ampak potem se vpraša: kaj pa zares 
razumem? Mi znamo zaenkrat za silo skrpati skupaj 
razumevanje štirih odstotkov vesolja. Bolje kot nič, 
ampak ni to nekaj, s čimer bi bil ravno zadovoljen," 
je za Joker razložil fizik Marko Mikuž. 


Strašenje po galaksijah 

Da so naše puzle o stvarstvu daleč od sestavljenih, 
so prvič pogruntali pred skoraj stoletjem, ko si je le- 
gendarni astronom Jan Oort ogledoval zvezde v 
naši okolici. Pričakoval je, da se bodo pokorile za- 
nesljivemu in skozi stoletja dodobra preizkušenemu 
Newtonovemu zakonu o gravitaciji. V galaksiji, ki 
spominja na disk ali odebeljeno palačinko, bi se 


sle 


morale zvezde blizu središča premikati mnogo hit- 
reje kot tiste na zunanjem robu. Oort pa je presene- 
čeno izmeril, da hitrost kroženja z oddaljenostjo ne 
pada. Galaksija, z lepšo slovensko besedo megleni- 
ca, tako prej spominja na ogromen zabaviščni vrti- 
ljak, kjer se sosednji konjiči in kočije premikajo z 
enako kotno hitrostjo. 

V praksi so sicer zadeve nekoliko bolj zapletene, a 
dejstvo je, da taka meglenica sama po sebi ne bi 
mogla obstajati. Privlačnost, ki z nevidno nitjo pri- 
penja vsako zvezdo v sistemu, bi se namreč vdala 
sredobežni sili. Isto bi se moralo zgoditi pri jatah ga- 


r' ge 

Za uradno odkriteljico temne snovi velja Američan- 
ka Vera Rubin, ki je z mnogimi meritvami utišala 
tudi največje dvomljivce. Oort je sicer pravilno 
predvidel nevidno tvar, a naredil napačne izračune. 


laksij, kjer so prav tako izmerili nepravilnosti. Vsako 
vesoljno kroženje se pokorava enakim zakonom: 
bližji sateliti okoli Zemlje potujejo mnogo hitreje od 
daljnih in Uran črnino takisto reže počasneje od 
Merkurja. Astrofizikalni umi so zato prišli na dan z 
najočitnejšo razlago: tam zunaj je mnogo, mnogo 
več mase, kot je lahko vidimo. Temni dejavnik kre- 
pi niti, ki držijo skupaj vesoljske vasi. 

Prvožogno pojasnilo za tako nedorečenost je, da 
vse snovi ne vidimo. Nekateri objekti kratkomalo 
niso dovolj osvetljeni in za povrh moč svetlobe z 
razdaljo eksponentno šibi. Za nekaj Soncu najbližjih 
zvezd človeštvo je človeštvo izvedelo šele pred ne- 
kaj leti! Kaj šele stotine milijonov svetlobnih let od- 
daljeni sistemi, kjer so zagotovo še številne črne lu- 
knje, polne nagoltane mase, odmrle zvezde, ki ko- 
majda brlijo, in obširni, neosvetljeni oblaki prahu ter 
plinov. A taka razlaga na kraju vendarle ne zdrži. 
Tovrstnih objektov je enostavno premalo. Da bi lah- 
ko pojasnili veliko, kar desetkratno neskladje med 
vidno in prisotno maso v meglenicah, bi moralo kar 
90 odstotkov vseh zvezd odmreti v temnejše stadi- 
je. Če bi bilo to res, bi se vesolje do zdaj razvijalo 
povsem drugače. Poleg tega so tovrstne skriteže 
iskali še s sledenjem drobnim popačenjem v tkanini 
časa in prostora, ki ga povzroči njihova težnost. Tu- 
di to se ni dovolj obrestovalo. 


Učeno tavanje po temi 


Nujno je poudariti, da je tudi ta znanstveni konsenz 
še vedno domneva, izpeljana iz gore nejasnosti in 
prgišča meritev. V resnici vemo edinole, da tam zu- 
naj nekaj je, kar gravitacijsko vpliva na našo snov. 

Grayitacijsko lečenje 
" Masa ukrivlja svetlobo, so davno tedi pogrun-" 
tali ata Einstein. Natančneje" rečeno, masiven 
» objekt ukrivlja prostorin čas v svoji "okolici, kar 
povzroči; da fotoni uberejo drugačno pot okoli 
njega, kot bi jo sicer. Temu pojavu fečemo gra- 
vitacijsko lečenje in je v skrajnih primerih, ko 
se na kupu zbere res titanska gmota robe, opa- 
zno tudi z golim očesom. Najbolj masivne jate 
galaksij prostor-čas popačijo do te mere, da so 
podobe za njimi ležečih objektov podolgovate 
in razobličene. Primer: jata Abell 1689 (na sliki) 
leži 2,2 milijarde svetlobnih let stran od nas. 
Vsaka lisa na fotografiji je galaksija, grupacija 
kot celota pa vsebuje več kot bilijon zvezd. Z 
ogromno prostorsko lečo, ki jo ustvarja, izostri 
celo objekte, ki so oddaljeni kar 13 milijard 
svetlobnih let. To pomeni, da izhajajo iz časa le 
malo po prapoku! A ne bi jih uzrli, če posredi 
ne bi bilo temne snovi. Iz velikosti leče so iz- 
računali, da vidna masa znaša le boren odsto- 
tek tiste, ki je prisotna in gravitacijsko deluje. 
Nekaj skritega je na delu, in tega je stokrat več. 

Zemlja 


O lastnostih te neoprijemljivosti lahko astrofiziki 
sklepajo le posredno, iz sledi, in te kažejo, da je sk- 
rivnostnež kaj nenavaden. Svet temne snovi nas- 
protuje naši intuiciji in zlahka poruši marsikaj, kar 
imamo s svojim dojemanjem ustroja za samoumev- 
no. Denimo, da je lahko vse vidno, torej bodisi svet- 
lobo oddaja, bodisi jo odbija. A temna tvar je očitno 
ne. Popolnoma je gluha na vsakršen elektromagne- 
tizem. Fotoni nemoteno smuknejo skoznjo, zato bi 
se morala imenovati transparentna snov. Še en vi- 
dik, kako začasen in neznanje izdajajoč je naziv 
'temna'. 

Druga čudaškost: temnina ne reagira niti na močno 
jedrsko silo. Gluoni, ki skrbijo za povezovanje naj- 
drobnejših gradnikov stvarstva, je ne morejo lepiti 
skupaj, kar onemogoča kasnejši nastanek atomov. 
Temni osnovni delci samotarsko frčijo naokoli v vse 
smeri in niso del kompleksnejših matrik obstoja. Če 
bi bilo kakorkoli drugače, bi se lahko temnina po 
vesolju povezovala v zelo težka atomska jedra, va- 
nje pa bi se zaletavali kozmični žarki, kar zemelj- 
skim detektorjem ne bi ušlo. Le temnini lastna bi 
lahko bila peta, do pred kratkim neznana sila, ki so 
jo astrofiziki presenetljivo naslovili ... temna sila. 
Obstajajo namreč indici, da koščki temne snovi ko- 
majda, a vendarle reagirajo drug na drugega. 

Elementarne sile 


V naravi obstajajo štiri temeljne sile, četvero 
načinov, na katere lahko snov medsebojno de- 
luje. Nosilci sil so točkasti delci z imenom bo- 
zoni. Posebnost temne snovi je, da se za neka- 
tere izmed njih kratkomalo ne zmeni. Prvi te- 
meljni način interakcije, elektromagnetizem, 
zajema vse od magnetnih polj do svetlobe, ki 
se s teh tiskanih črk pravkar odbija v tvoje oko 
in prinaša informacije. Njihov nosilec je foton. 
Drugi in za to tematiko zelo pomemben način 
je močna jedrska sila. Ta najdrobnejše delce 
snovi lepi skupaj, da se lahko napaberkujejo 
vse do atomov, in je predpogoj za nastanek 
vsega kompleksnejšega. Temeljno lepilo se 
imenuje gluon. Na tretjem mestu se najde šib- 
ka jedrska sila z bozonoma Y in W, ki sta spre- 
vrženca, saj spreminjata snov. Med drugim 
omogočata fuzijo v Soncu, ki zato sveti in nas 
greje. Četrta je najočitnejša: gravitacija. Ta je 
obenem najbolj problematična. Bozona gravi- 
tona, ki naj bi jo prenašal, namreč še niso našli. 


Porodnišnica delcev 


Če bodo kje na Zemlji v doglednem času uspeli naj- 
ti in dokazati obstoj temnine, se bo to zgodilo v Ve- 
likem hadronskem trkalniku (LHC) v Švici. Ni vrag, 
da se ne bi enkrat na stotinah milijard tam razbitih 
protonov porodila težak delec temne tvari in njegov 
antidelec. Kot zapoveduje narava, se bosta jela 
drug drugega uničevati v seriji zaporednih razpadov 
na vse manjše in manjše koščke ... kar bo možno 
le, če temnina reagira na šibko jedrsko silo. Na kon- 
cu bo ostal le najmanjši košček temne tvari, teore- 
tični WIMP (Weakly Interacting Massive Particle). 

A tudi tega še ne bodo mogli zaznati, ker človeška 
orodja ignorira. Pobegnil bo neznanokam in nemara 
milijone let vandral po vsemirju, dokler ga gravita- 
cija ne bo toliko upočasnila, da se bo umiril v črni 
luknji ali predmestju kakšne galaksije. Za seboj pa 
bo pustil tatinsko sled. Fiziki v detektorju Atlas, kjer 


- Antimaterija 

Ternna snov ni enaka alitimateriji. 'Antim 

je združek osnovnih delc asprotnim nabo- 
jem. Eden odrnjih je pozitron, pozitivna različi- 
ca elektrona. Če se srečata, se urno hitro uni- 
čita s popolno pretvorbo v energijo po znani 
enačbi E - me?. Protisnov je torej koncept, ki 
vsakršnemu osnovnemu delcu nasproti posta- 
vi njegov antipod. Potemtakem ga najdemo tu- 
di pri hipotetični temni tvari. Protisnovi v naši 
barionski materiji v vesolju skoraj ni več, se jo 
pa človeštvo uči izdelovati doma, kar je dvore- 
zen meč. Antisnov je lahko najučinkovitejši vir 
energije, saj bi le kak gram zadostoval za pot 
do Lune. A ni treba biti Kane, da ob tem dou- 
meš potencial ultimativnega orožja. 


dela tudi Mikuž, imajo filigransko natančno izraču- 
nano, koliko mase in energije so poslali po velikem 
krogu. Ne bo jim ostalo skrito, če bo novonastali 
WIMP švignil iz detektorja. V bilanci bo nastala veli- 
ka luknja, ki jo lahko pojasni le masivni lopov. 
Eureka trenutek tega stoletja? Morda. Le ena težavi- 
ca je. Da bi se vse to sploh lahko zgodilo, mora 
držati predpostavka, ki ji rečemo supersimetrija s 
simpatično kratico SUSY. Nedokazani sveti gral fizi- 
kov. Če bi na prej opisan način odkrili WIMP, bi bilo 
vprašanje, kaj bi odjeknilo kot večja novica. Poglavi- 
tni kandidat za najlažji WIMP je supersomerni delec 
nevtralino. Pozor: to NI supersimetrični partner nev- 
trina, kot se pogosto napačno poroča, temveč je 
prek senčne pregrade povezan s tremi bozoni. Na 
nevtrine pa sliči po obnašanju. Prav ta trenutek vam 
skozi vsak kvadratni centimeter kože dokazano in 
povsem neopazno šviga na milijarde nevtrinov, in če 
nevtralini obstajajo, pravkar počnejo isto. V zgodbo 
padejo kot ata na mamo. So zelo masivni, ne zmeni- 
jo se za svetlobo, se ne lepijo skupaj in jih je dovolj, 
da lahko pojasnijo natanko tistih 84 odstotkov, koli- 
kor naj bi bilo temne mase v vesolju. Z nevtralinom 
se vse lepo poklopi in njegovo odkritje bi bilo veli- 
kansko zmagoslavje. 


LHG je 27 kilometrov dolg krog superprevodnih magnetov, po katerih poganjajo podatomske delce pri sko- 
raj svetlobni hitrosti, jih zabijajo enega v drugega in si ogledujejo, kaj je nastalo. Kot pravi Einstein, sta ma- 
sa in energija izmenljivi, zato je ob trku sproščena energija kojci na voljo, da jo narava pregnete v nekaj dru- 


gega. Proces stvarjenja v najčistejši obliki! 

Semena osvetij 


Temna snov je mišice začela kazati kmalu po začet- 
ku časa. Medtem ko so termodinamične spone pra- 
juho delcev ohranjale gladko in enakomerno, se je 
temnina jela zgoščati v kepe, kamor je težnost pri- 
vabljala vedno več tvarine. S tem je izvedla dva 
podviga. Prvič, zaukazala je, kakšna bo dolgoročna 
struktura celotnega vesolja. Aktualni modeli velike- 
ga poka kažejo, da je tako zasejala semena vseh 
galaksij in drugih formacij, ki so se skozi tekovine 
evolucije naposled izgotovile. 

Drugič, omogočila je, da se je vse to sploh lahko 
zgodilo, in to v doglednem času. Barioni, torej atom- 
ska jedra, so bili še dolgo, dolgo preveč energizirani, 
da bi se upočasnili in začeli sami oblikovati gravita- 
cijske pasti. A čeprav predpostavimo, da tempera- 
tura ni problem, bi vesolje ob odsotnosti temnine še 
vedno potrošilo neprimerno več časa, da bi se sploh 
začelo sesedati v oprijemljive strukture. Gladko in 
oblačnato bi ostajalo tako dolgo, da naše galaksije 
morda sploh še ne bi bilo! V praksi pa se je zgošče- 
vanje odvilo v časovnem oknu med 380.000 in 150 
milijoni let po velikem poku. Na koncu obdobja so 
začele nastajati prve meglenice, kar je botrovalo 
kasnejšemu rojevanju zvezd v njih. 


Oblika vesolja in kam gre 


Clovek se često sprašuje, v čem je smisel njegove- 
ga obstoja. A to zbledi, ko se pojavijo naslednja 
vprašanja: kaj je smisel vesolja? Kako se bo vesolj- 
ski vek končal in kaj bo s tem doseženo? Kako se 
sploh lahko razganja v nedogled in ali se bo morebi- 
ti ustavil? Znanstveniki so na astrofizikalni prerez 
teh vprašanj ponudili kar nekaj oprijemljivih odgo- 
vorov. Skoraj vse je odvisno od - gostote vesolja. In 
temna snov je pri gostoti nadvse pomembna. Če 
povprečna zgoščenost znaša pet atomov na kubični 
meter, bo materija medsebojno dovolj gravitacijsko 
prežeta, da bo silo prapoka slejkoprej ustavila in ve- 
solje stabilizirala. Ker masa vpliva na prostor-čas, je 
vesolje v takšnih razmerah ploščate oblike. 

Če je vsemir redkejši, potem ni sile, ki bi lahko nje- 
govo širitev ustavila. Stvarstvo je v tem primeru od- 
prto in po obliki spominja na konjsko sedlo. Če pa 
je v kubiku več kot tistih borih pet vodikov, je veso- 
lje kroglasto. Ne bo se le nehalo raztezati, temveč 
se bo začelo krčiti in nekega dne spet vse obstoječe 
stisnilo v izvirno singularnost. Kot bi s kamero pos- 
neli eksplozijo in posnetek zavrteli nazaj. Kvarki 
naših teles, Zemlje in sploh vsega se bodo spet 
združili v eni točki. 


rega je izpeljan kup fizikalnih teorij. Slednje na- 
lagajo, da poleg našega, vidnega sveta obstaja 
vzporeden in dopolnilen. SUSY vsem najmanj- 
šim gradnikom snovi in energije, ki so jih do 
zdaj odkrili in popisali v standardnem modelu 
osnovnih delcev, doda supersimetrične part- 
nerje. Ti so precej masivnejši od njih, kot bi 
suhljatemu možu dodali supermasivno ženo. 
Namišljenci dobijo končnico -ino. Gluonu se 
denimo pridruži gluino. 

Zakaj je to pomembno? Zamisel brez kapric 
reši kup zagat, s katerimi se fiziki neuspešno 
ravsajo že desetletja. Denimo združevanje os- 
novnih sil. Šibka in elektromagnetna sila sta pri 
skrajno visokih temperaturah združita v eno, 
elektrošibko silo, in precejšnja možnost je, da 
se jima lahko pridruži močna interakcija. Po 
domače: videti je, da je trojica v osnovi ena sa- 
ma reč, prasila, ki se je po velikem poku razklo- 
pila. Nadsomernost zlahka popolni luknje v 
enačbah in pojasni tako enovitost. Problem je v 
realnem svetu. Tam od sedemdesetih let prej- 
šnjega stoletja, ko so jo naumili, namreč ni niti 
sledu o tej domnevni dodatni polovici stvar- 
stva. Kot pri temni snovi gre tudi tukaj za še en 
lov na sence. 


To so bile teorije. V praksi so astrofiziki najprej z 
meritvami zgruntali, da povprečna gostota znaša 
ena. Vesolje je torej takšne oblike kot list papirja, ki 
se razteza po svoji ravnini. Ampak, Houston, ima- 
mo težavo. Izmerjeni delež običajne snovi znaša le 
0,2 atoma na kubični meter! Tudi če dodamo temni 
material, robe ni dovolj za izmerjeno kritično gosto- 
to. Daleč od tega. Dodaten dejavnik je vseprisoten 
in še skrivnostnejši: to je temna energija. Kakšna je 
sestava vesolja skupaj z njo, je povedal teleskop 
Planck. V bilanci je običajne snovi 4,9 %, temne pa 
26,8 %. Preostalih 68,3 odstotkov je temna energi- 
ja! Ta zapolni luknjo do 1, saj sta snov in energija 
po teoriji relativnosti eno in isto. 


In glej, gradbeni odri vesolja: prvi 3D-zeml ... vesoljevid oblakov temne snovi. Trije ultrazmogljivi teleskopi 
so preučevali številne parametre ožjega izseka neba tri milijarde let v globino. Ustvarjeno karto temnine so 
primerjali z razporeditvijo svetle snovi in ugotovili, da slednja dejansko v grobem sledi temni strani. 


Kozmična mreža 


Vesolje ni ogromna praznina, po kateri so na- 
ključno posejani drobci z imenom galaksije. 
Najnovejša dognanja vse bolj pritrjujejo tezi, da 
je vse, od atomov do milijard svetlobnih let ve- 
likih struktur, hierarhično organizirano. Naše 
vesolje je pravzaprav ogromno, povezano om- 


režje, v katerem ima ključno vlogo ravno temna 
snov. Je kakor gravitacijska pajčevina, ki pove- 
zuje vse. Večje zgostitve snovi, tako pravih jat 
galaksij kot temnih zadev, ležijo pri sovpadni- 
cah niti, in za povezovalne filamente v glavnem 
skrbi prav temnina. Tako kažejo modeli struk- 
ture vesolja in za to obstajajo neposredni doka- 
zi. Lani je havajski observatorij Keck posnel 
ogromen oblak plina, ki se razteza globoko v 
prazen prostor, tja, kjer ga načeloma ne bi 
smelo biti. Tam in takšen je mogoč le, če nanj 
deluje gravitacija spodaj ležeče strukture. De- 
cembra lani pa je eden največjih zemeljskih te- 
leskopov, VLT v Čilu, opazoval skoraj sto iz- 
jemno svetlih galaksij, kvazarjev. Ugotovil je, 
da njihovi položaji povsem sovpadajo z ogrom- 
no strukturo, ki jo predvideva teoretični model, 
in da njihove vrtilne osi sledijo tej mreži. Na po- 
dobi je eden takšnih modelov, ki od daleč spo- 
minja na nevronsko mrežo v možganih. V vsa- 
kem primeru: vse je povezano. 


Temna energija 


Obstoj in vlogo temne energije so astronomi sprva 
izvohali, ko so merili hitrost širitve vesolja. Ugotovi- 
li so, da je prvih 7,5 milijarde let obstoja gravitacija 
polagoma zmagovala. Snov je vlekla nazaj skupaj, 
pri čemer je temnina igrala poglavitno vlogo. Pra- 
pok je izgubljal sapo in širjenje vesolja se je upočas- 
njevalo. Nato pa je - presenetljivo - začelo pospe- 
ševati. Ugotovitev, da prostor vesolja vse hitreje 
'pada' navzven, je ugotoviteljem prinesla Nobelovo 
nagrado. Obenem je odprla vprašanje, le zakaj je 
tako? Fiziki nimajo pojma, a je najbrž posredi tem- 
na energija. Ali pa Branko. Še ena terra incognita 
človeštva 21. stoletja. 

Teoretični modeli so sicer pripeljali do najverjet- 
nejše razlage, ki še ustreza tem meritvam. Temna 
moč je lastnost prostora. Da, prazen prostor, četudi 
popoln vakuum, ne more biti nič. Ni le dimenzija, ki 
omogoča ostalemu, da v njej obstaja. Prostor je en- 
titeta sam po sebi! Prostor ima energijo, ta pa dro- 
ben, komaj zaznaven podilak. To ni antigravitacija, 
kot se včasih napačno opisuje, a učinek je temu po- 
doben. Vse razganja navzven in je dolgoročno proti 
privlaku temne tvari v veliki prednosti. Čemu? Med- 
tem ko naj bi bila bilanca snovi in ostalih oblik ener- 
gije vedno enaka - torej se energija lahko le pretvar- 
ja v snov in obratno, ne more pa nastajati nova -, 
temna energija ves čas pridobiva na moči. Širjenje 
prostora je ne redči, temveč se skupaj z novonasta- 
lim prostorom rojeva vedno več temne energije. 
Razdalje med osvetji se tako le še večajo in večajo. 

Slovenka š Š prsti vmes. 


Mažen' prispevek k dokazofjanju oblakov, emne 
. snovi-je m di slovenska profesorica'fizike:? 
" Maruša Bradač, ki deluje na univerzi v Katifdr-" 


nije (ZDA). Leta 2006 je njena raziskovalna sku" " 


pina uspela slediti gibanju oblakov temne sno- 
vi v kopici galaksij Krogla. 'Bullet cluster' je 
pravzaprav dogodek, trčenje dveh podrejenih 
jat galaksij. Roja vesoljskih objektov in oblakov 
plina se združujeta. Dejanske kolizije zvezd se 
pri tem skorajda ne dogodijo, saj so celo notra- 
nje razdalje gromozanske. Se pa zato toliko 
bolj aktivirajo oblaki plina in prahu, ki so nosil- 
ci večine tamkajšnje običajne snovi. Nasprotna 
oblačna tabora pri srečanju močno segrejeta, 
stisneta in nekoliko preusmerita. Na fotografiji 
Nasinega vesoljskega teleskopa Chandra, ki lo- 
vi rentgenske žarke, sta vidna v rožnati barvi. 
Oblaka temne snovi, ki so ju zaznali prek gravi- 
tacijskih vplivov, so obarvali v modro. Lepo je 
vidno, da se je masa temnine zaradi manka tre- 
nja kaj malo zmenila za dogodek in se ločila od 
običajne snovi. Prav ta dogodek je dal astrofizi- 
kom misliti, da temni delci morebiti ne ignori- 
rajo drug drugega, temveč medsebojno intera- 
girajo s pomočjo neznane ... temne sile. 


Konec vseh koncev 


Čeprav ne vemo, kaj ta drugi, močnejši temni 
šment zares je, lahko na tej točki napovemo, kak- 
šen bo konec vesolja. Teorija, da vsakemu velike- 
mu poku sledi veliko krčenje, ki pripelje do ne- 
skončne zgostitve in novega velikega poka, sosle- 
dje pa se ponavlja v svojevrstni verigi vesoljskega 
življenja, je enostavno napačna. Morda je kozmos v 
,a tokratni je zago- 
tovo poslednji. Prostor bo tisti, ki bo uničil njegovo 


preteklosti šel skozi takšne cikle 


vsebino. Zamrznil jo bo, morebiti tudi raztrgal. 


Naša Galaksija je bila nekoč precej manjša. Da je 
zrasla do današnje velikosti, je požrla sosednje me- 
glenice. To počne še danes, ko se v domači postroj 
dodajata pritlikava galaksija Canis Major in material 
Magellanovih oblakov. Okoli Rimske ceste kroži 
več veliko satelitskih osvetij. Med njimi je večina 
pritlikavih, kar pomeni, da vsebujejo nekaj deset ti- 
soč zvezd in so idealna opazovališča za iskanje 
temnine. Vsebujejo le odstotek navadne snovi. 

Najstarejša svetloba 
Ob gledanju v vesolje dobesedno in neposred- 
no vidimo preteklost. Človeštvu je tam na voljo 
najstarejša svetloba sploh, najsivejši metuzale- 
mi med fotoni. To je kozmično mikrovalovno 
sevanje ozadja, vseprisoten odmev prapoka. 
Najnatančneje ga je prek celotnega neba pos- 
nel evropski satelit Planck, ki je s tem člo- 
veštvu omogočil, da vidi vesolje v maternici. 

Izhaja iz leta 380.000 po velikem poku. 

Tako kot lahko iz zvena zvonca sklepamo, kako 
velik in kakšne oblike je, lahko iz vzorca 'zvena' 
prasevanja natančno izvemo, kakšna sta bili 
prvinska struktura vesolja, ki jo je začela do- 
ločati temna snov, in njegova kemična sestava. 
V prvi vrsti je ta informacija še en, ločen dokaz 
za obstoj temne snovi. Meritve širjenja vesolja 
namreč kažejo, da je mase vseh vrst v vesolju 
približno šestkrat več od tistega, kar o barionih 
pokažeta prasevanje skupaj s primarno nukleo- 
sintezo. In v drugi, nič manj pomembni vrsti, 
prasevanje posredno pove, koliko barionov na 
enoto volumna vesolja imamo danes. Od tega, 
koliko delcev na kubični meter vsebuje vsemir, 
bo odvisno, ali se bo ta večno širil — ali pa se 
bo skrčil nazaj na mero, manjšo od kvarka. 


Razdalje med galaksijami se bodo le še povečevale. 
Nastopil bo čas, ko se bomo poslovili od druge polo- 
vice vesolja. Iz enega dela ne bo več mogoče videti 
na drugega. Polagoma tudi do drugih, bližnjih galak- 
sij ne bomo videli več. Lokalno bo gravitacija sicer 
še vedno zmagovala in držala Mlečno cesto skupaj. 
Medtem bo začelo iz dveh razlogov zmanjkovati to- 
plote. Prvi je, da bodo zvezde pokurile gorivo. Roje- 
valo se bo vedno manj novih in zmerom šibkejše bo- 
do, dokler ne bo nastopil dan, ko bo ugasnila po- 
slednja. To bo toplotna smrt. K temu bo svoje pri- 
spevalo širjenje prostora, ki ga ves čas hladi, tako 
kot se ohlaja plin, ko pod pritiskom izstopa iz deodo- 
ranta. Vse bo postalo mrzlo, nepremično. Kemičnih 
reakcij ne bo več. Črne širjave bodo polne črnih lu- 
kenj, a sčasoma bodo še one izparele. Gravitacija bo 
zato izgubila bitko. Še več, možno je, da se bo tem- 
na energija destabilizirala, še pridobila na moči in ta- 
ko razpihnila prostor, da se bodo celo atomi raztrga- 
li na osnovne delce. Prah si in v prah se povrneš. 
Ali pa! Morda je naše vesolje le eno izmed številnih 
mehurčkov prostora, ki je nastal po velikem poku in 
ko se eden zruši, da drugemu energijo za nadaljeva- 
nje. Morda je celotno vesolje le droben delček neče- 
sa, celica v telesu neznane, nepredstavljivo večje st- 
rukture. ln morda bo znanost vse te scenarije prem- 
lela ter prišla na dan z nečim drugim, povsem ne- 
pričakovanim. So to strune? Ogromne energetske 
membrane, ki nihajo in vsak medsebojni dotik spro- 
ži nov veliki pok? Je morda temna snov ena od oblik 
rešitve? Do toplotne smrti vesolja je še kakšna bili- 
jarda let. Človeštvo ima še veliko časa. Medtem bo- 
do Mikuž in ostala znanost neutrudno skrbeli, da se 
bodo obzorja jasnila in premikala. 


Poleg švicarskega trkalnika se z lovom na tem- 
nino že dolgo ukvarja kup drugih nerazbijaških 
akterjev. Ena družina so detektorski iskalci, ki 
se zanašajo na predpostavko, da je nevtralino 
sam sebi antidelec. Po prvem scenariju naj bi v 
trku nastal par pozitron-elektron. Ker pozitroni 
v vesolju niso pogosti, bi njihove ekscesne ko- 
ličine lahko kazale na iskani zaklad. NASA je na 
Mednarodno vesoljsko postaja namestila za 
avtobus velik vohljaški stroj, ki je v nekaj letih 
zaznal 400.000 antidelcev elektrona, kar je pre- 
cej več od pričakovanega in bi lahko kazalo na 
obstoj temne snovi. A ker lahko pozitrone blju- 
vajo tudi drugi viri, denimo pulzarji, je poved- 
nost podatka prenizka za potrditev. Po drugem 
scenariju bi se dva trčena WIMPa medsebojno 
uničila vse do energije, torej bozonov, in na- 
okoli poslala gama žarke. Iščoč slednje Nasin 
teleskop Fermi dolga leta prečesava celotno 
nebo in tretjino najdene radiacije znanstveniki 
pripisujejo temni snovi. 

Drugi način iskanja temnine je čakanje, da se 
bo eden izmed WIMPov zbudil in reagiral z na- 
vadno snovjo. Je že res, da naj bi nevtralino 
moral prečkati 10.000 svetlobnih let železa, da 
bi naposled reagiral z njim. A ker naj bi jih sko- 
zi Zemljo ves čas letele nepregledno visoke 
številke, ni vrag, da se bo kakšen prej ali slej 
oprasnil s pomočjo šibke interakcije. Po globo- 
kih rudnikih so tako namestili detektorje v obli- 
ki na skoraj absolutno ničlo ohlajenih panelov 
germanija. V primeru trka bi zaznali toploto. 
Tretji način: eksperiment DAMA/LIBRA računa 
na veter iz temne snovi. Če ta obstaja, bi moral 
biti najmočnejši junija in decembra, ko se Zem- 
lja, krožeč okoli Sonca, popelje skozi ravninsko 
ploščo Galaksije. V središču naj bi bilo koncen- 
tracije temnine največ, zato je ob prečkanju 
'veter' najmočnejši. Presenetljivo detektor že 
sedmo leto zapored zaznava porast dogodkov 
ravno v tem obdobju in optimistično so oznani- 
li, da bi to lahko bili WIMPi. A večina znanstve- 
ne srenje se ne strinja. 

Četrti način je iskanje še bolj čudnih in spet na- 
mišljenih delcev, aksionov, ki poteka v eksperi- 
mentu PVLAS v Italiji. Če supersimetrija propa- 
de, se bodo teoretiki najbrž obesili na ta scena- 
rij. Še vedno obstaja tudi možnost, da temnina 
odgovarja le in izključno težnosti. V tem prime- 
ru pa akademskim glavam zmanjka idej, kako 
bi jo lahko ujeli. 


ŽELEZNINA 


eveda je glavno vprašanje, ali sloviti 
Moorov zakon, ki s podvajanjem gosto- 
te tranzistorjev populistično opredelju- 
je hitrost računskega razvoja naše civi- 
lizacije, še vedno drži. Kljub dolgolet- 
nemu napovedovanju bridkega konca? Zakon letos 
praznuje Abrahama, zato se ga spodobi razdelati. 
Pri tem pa je treba najprej razjasniti, kaj je raz- 
mišljujoči inženir tedaj zares rekel oziroma zapisal. 
Po spominu množic se namreč vrti več različic te- 
ga znamenitega izreka, ki se je s širjenjem izročila 
nekoliko spreminjal in prilagajal realnosti. 


OD ELEKTRONKE NAPREJ 


Da se je digitalna era začela, smo potrebovali stikal- 
ce, ki bi ga bilo moč upravljati in z njim krmiliti tok 
elektronov. Takega, ki bi ga postavili v položaj 0 ali 
1 in s tem dobili kretnico za drugi tok, ki teče sko- 
zenj. S tem smo dobili osnovo za računanje v dvo- 
jiškem, binarnem sistemu. To vlogo so sprva imela 
mehanska stikala in pozneje elektronke ter releji. A 
vse to sodi med velike in energijsko potratne ele- 
mente. Posledično so bila prva vezja nepraktično ve- 
lika in med delovanjem so se tako segrevala, da so 
lahko nadomestila gašperček. 

Nato je prišel tranzistor, ki so ga leta 1947 izumili v 
Bellovih laboratorijih in kasneje zanj dobili Nobelo- 
vo nagrado za fiziko. Za razliko od elektronk je novi 
element trošil manj energije in je bil že v štartu bolj 
kompakten, sčasoma pa se ga je dalo v velikih ko- 
ličinah spajkati na majhne površine. Inženirji so se- 
veda hoteli vedno hitrejše računanje in v ta namen 
je bilo treba v vprego dodajati vedno več tranzistor- 
jev. Ti so s spoznavanjem lastnosti polprevodnikov 
postajali manjši in manjši. 


Replika prvega tranzistorja, kot so ga zložili Bellovi 
inženirji in kasnejši nobelovci John Bardeen, Wil- 


liam Shockley ter Walter Brattain. Zraven je le nekaj 
let mlajši, a že krepko manjši bratec. 


Naslednja prelomnica je bil izum integriranega vez- 
ja leta 1958. Do tedaj so bili predniki čipov le grobi 
sklopi posameznih sestavnih delov, ki so jih na kon- 
cu postavili na skupni polprevodniški substrat. Jack 
Kilby iz firme Texas Instruments pa je vse skupaj 
nanesel na polprevodniško ploščico in nanjo narisal 
še potrebne povezave med komponentami. Njego- 
vo odkritje je omogočilo, da so čipovje začeli pre- 
prosto izdelovati s tiskanjem elektronskih elemen- 
tov na silicijeve rezine. Tako vlogo imajo še danes. 
Pridelajo jih tako, da silicijeve kristale razžagajo na 
standardizirano velike kose. Mimogrede, tudi Kilby 
je dobil Nobelovo nagrado za fiziko, a z zamudo, saj 
so mu zasluge, da je digitalni razvoj naše civilizacije 
dobesedno podivjal, z njo priznali šele dvatisočega. 


Si že pomislil, kaj te dandanašnji najbolj obkroža? Zrak? 


Da. Joški? Takisto, samo 


da žal večidel zaplankani. Kaj 


pa tranzistorji? Morda si ob tej besedi pomislil na minia- 
turne radijske sprejemnike iz osemdesetih let, vendar 
govorim o malih kretničarjih elektronov, ki v milijardnih 
jatah domujejo v vseh tvojih napravah. Gordon Moore, 
inženir, ki je kasneje soustanovil Intel, je pred petdeseti- 
mi leti napovedal, da se bo njihovo število na enaki po- 
vršini redno podvajalo. Darguis de Sade se loti prešte- 
vanja, ali se je svojati zares uspelo tako namnožiti. 


KAJ TOČNO PRAJI 
SLAUNI 2AKON? 


Gordon E. Moore je bil leta 1965 direktor razvoja v 
podjetju Fairchild Semiconductor, torej v družbi, ki 
je tedaj utirala pot razvoju segmentov današnje 
elektronike. Revija Electronics Magazine ga je po- 
prosila, naj svoje ugotovitve strne v napoved za pri- 
hodnje desetletje. Nastal je zgodovinski članek 
Cramming More Components onto Integrated Cir- 
cuits. Ta današnjega zakona sicer ne opiše povsem 
konkretno, je pa v njem ključna naslednja misel. 
"Število komponent na tiskanem vezju se je doslej v 


PER INTEGRATED FUNCTION 


LOG, OF THE NUMBER OF COMPONENTS 


ODOBONO—- NMT 


DROB OBOBORERRER 


grobem povečevalo s faktorjem dva na leto. Krat- 
koročno je moč pričakovati, da se bo ta trend nada- 
ljeval, če ne celo povečeval. Napovedi na daljši rok 
so bolj vprašljive, vendar ni razloga, da se taka rast 
ne bi nadaljevala še vsaj prihodnje desetletje." 

To je torej besedilo slavnega zakona - govora je o 
eksponentni rasti elementov tiskanega vezja na do- 
ločeno obdobje. Moore je obenem za čez deset let 
napovedal čipe gostote z do 65.000 tranzistorji na 
eni sami rezini (v tistem času je bilo povprečno šte- 
vilo okoli petdeset). To se je zares zgodilo natanko 
leta 1975 in gospod Moore je postal spoštovan vi- 
zionar. A ravno tedaj je svojo misel prvič prilagodil 
in časovno obdobje podvajanja zaradi naraščajočih 
stroškov razvoja in izdelave raztegnil na dve leti. 

Originalni grafikon, kot ga je Moore priložil svojemu članku, na desni pa za primerjavo dejansko število tran- 


zistorjev skozi čas. Grafikona sta linearna zgolj na videz, saj navpična os narašča z logaritemsko funkcijo. 

Na tem mestu velja omeniti manj znano ekonoms- 
ko komponento njegove misli. Svoje napovedi je 
namreč podprl z opazovanjem cen sestavnih delov 
tiskanih vezij, ki so se s poskočnim razvojem tehno- 
logij vztrajno nižale. Inženirji so lahko zaradi tega na 
eno rezino stlačili večin več najrazličnejše šare. S 
tem pa so celotni čipi postali bolj kompleksni in nji- 
hov razvoj dražji. Ta jin in jang sta nekako uravno- 
težila našo digitalno evolucijo, da je šla naprej po 
črti ekonomske upravičenosti, opotekajoč se med 
hlastnim in dragim razvojem ter potrebami trga. 
Procesorska tehnologija bi namreč lahko napredo- 
vala hitreje, a podjetja stroškov takega razvoja ne bi 
dolgo zdržala. K sreči je bil dovolj nenasiten zmog- 
ljivosti, da se je napredek nadaljeval bliskovito. 
Moorov zakon seveda ni zakon v pravem pomenu 
besede. Ni ga sprejel noben parlament, medtem ko 
znanstveni zakoni temeljijo na bolj temeljitih podat- 
kih. Ne, šlo je za grobo opazovanje in predvidevanje 
bodočega obnašanja človeštva, in oboje se je izka- 
zalo za točno. A ekonomija pri tem igra svojo vlogo, 
kajti če ne bi razvoja tehnologije spremljala rast bla- 
ginje v ključnih delih sveta, bi se lahko inženirji s 
svojimi čipi slikali na simpozijih. 


se" 


Leta 1985 je Intel predstavil procesor i386, ki je 
kasneje gnal prenekateri domači stroj. Brez ventila- 
torja! Postavil pa je tudi ukazne in druge standarde 
še vedno zelo žive 32-bitne arhitekture x86. 


Še ena komponenta Moorovega zakona je njegova 
družbena vloga. Spodbujal je namreč inovacije, kaj- 
ti pri načrtovanju razvoja je prenekateri direktor v 
glavi slišal strogi glas: "Vsako drugo leto morajo bi- 
ti naši čipi dvakrat močnejši, sicer ne bomo dose- 
gali niti tempa konkurentov." Zaradi tega Moorov 
zakon nekateri označujejo za prerokbo, ki izpolnjuje 
samo sebe. Drugi tak bodrilni pogon smo pozneje 
postali potrošniki. Navadili smo se, da nam naprave 
z vsakim letom prinesejo več funkcionalnosti, ki so 
lepše in hitrejše. Ponudnikov, ki nas ne presenečajo 
s prelomnimi inovacijami, pa ne prenašamo dolgo. 
Kodak, Nokia in še kdo so to izkusili na lastni koži. 


SHKEPTIHI SE URSTIJO, 
eAKON OSTAJA 


Gospod Moore še ni dobro zapisal svojih ugotovitev, 
ko so se že začela ugotavljanja, kdaj bomo z manj- 
šanjem čipov trčili ob zid fizikalnih dejstev in bo za- 
kon prenehal veljati. A kje smo zares? Od lani Intel, 
paradni in vlečni konj polprevodniške branže, svoje 
procesorje tiska v 14-nanometrski tehnologiji, naj- 
bolj znana je njihova družina Broadwell. 14 nano- 
metrov označuje širino pasu, kjer so natisnjene po- 
samezne komponente, in obenem velikost uporab- 

ljenih tranzistorjev. Naj ponazorim: da bi z njimi do- 
segli debelino človeškega lasu (ta znaša približno 
100 mikrometrov, kar je 100.000 nanometrov), bi 
jih morali drug ob drugega zložiti več tisoč! 

No, Intel na parnasu ni več sam, saj tovrstno tehno- 
logijo obvladajo tudi drugi, denimo Samsung, ki ar- 
hitekturo procesorjev kupuje pri britanskem ARMu. 
V 14 nm postopku je tako napravljen procesor exy- 
nos 7, ki bije v obeh galaxyjih 6. V klub se letos pri- 
javlja še Gualcomm z novim snapdragonom. Inte- 
lov največji konkurent AMD počasi sledi s 15 nm 
postopkom, a je ubral malo drugačno pot iskanja 
zmogljivosti. Njihovi inženirji v ta namen parijo gra- 
fični in osrednji procesor, ki usklajeno naslavljata 
isti pomnilnik in tako hitrita izračune. Skratka, Moo- 
rov zakon je letošnje leto dočakal še kako živ. Res 
pa je, da njegovega tempa nismo dosegali samo z 
manjšanjem tranzistorjev, ampak, kot bomo videli, 
še s kupom drugih zvijač. 


sev oi A rm z. ča 


Še nerazrezana silicijeva rezina Intelovih jedrc. Iz 
nje bodo pridelali nekaj deset procesorjev xeon, 
vedno pa ostane kar nekaj škarta. Na vsakem čipu 
čemi po 4.300.000.000 tranzistorjev. 


Skeptiki menijo, da bo fotolitografija, kakor se ime- 
nuje proces tiskanja tranzistorjev na čipe, sčasoma 
zares naletela na omejitve. Sam Moore je pred dese- 
timi leti povedal: "Ko opazujemo napredek tranzis- 
torjev, vidimo, da se bližamo velikostnemu razredu 
atomov, ki pomeni usodno prepreko. A minili bosta 
še generacija ali dve, preden bomo prišli do tja." ln 
res, leta 2020 naj bi po načrtih polprevodniške bran- 
že vse skupaj že izdelovali v 5 nm postopku, dočim 
imajo atomi silicija premer okoli 0,2 nanometra. 
Toda pri takih velikostih napočijo silne težave. Kot 
bomo videli, zaradi kvantnih pojavov prihaja do na- 
pak, ki jih zazdaj ni moč učinkovito predvideti in 
preprečevati. Velika količina tranzistorjev in komu- 
nikacija med njimi pa terjata dovajanje več energi- 
je, s čimer se poveča segrevanje celote. Da se stva- 
ri bližajo nekakšni kritični točki, je hitro vidno. Pred 
dobrimi dvajsetimi leti procesorji sploh še niso po- 
trebovali hladilnikov, danes pa nanje obešamo kilo- 
gramske priprave, ki karseda hitro odvajajo toploto. 
To resda pomeni, da smo doslej vedno našli način, 
da je Moorov zakon ostal pred realnostjo. Ampak ali 
bo tako tudi poslej? 


eF-PRIHODNOST 


Smo v dobi, ko je tranzistor postal nova elektronka, 
in če želimo zmogljivost računalnikov povečevati z 
večanjem njihovega števila, moramo najti nekaj no- 
vega. Dokler ne naletimo na ta gral, iščemo najraz- 

Pehanje za Moorovim zakonom je povzročilo, da 
ima deklič v roki in na njej precej več procesorske 
moči, kot jo je imela pred pol stoletja v svojih ra- 
čunskih centrih na voljo NASA. 


ličnejše obvode. Ti sicer povečujejo računsko moč, 
a ne sledijo Moorovemu zakonu. Prva taka, že ome- 
njena rešitev, ki je v množični rabi, je vzporedno ali 
paralelno procesiranje. Uspešno ga udejanjajo več- 
jedrni procesorji, še bolj pa grafični procesorji, ki 
danes poprimejo še za vse kaj drugega kot le kaza- 
nje poligonov. 

Druga tovrstna tehnologija, ki jo Intel uporablja že 
nekaj let, so njihovi 3D-tranzistorji. Tridimenzional- 
ni v smislu, da so poprej plosko ležali na silicijevi 
podlagi, zdaj pa njihova vrata s treh strani objemajo 
mini izrastline iz te podlage, zaradi česar preprosto 
povedano prenašajo več toka v položaju 1 in hitreje 
preklopijo v položaj 0. Oboje pomaga pri večji zmo- 
gljivosti. Tako imenovani tri-gate tranzistorji so se 
prvič pojavili leta 2011 na Intelovih procesorjih 
družine Ivy Bridge. 

Spet nekaj povsem tretjega razvijajo pri HPju. Gre 
za stroj, ki bo prvi izstopil iz dosedanje, 'Von Neu- 
mannove' arhitekture računalnikov. Njihovi marke- 
tingarji so ga visokoleteče poimenovali The Machi- 
ne. Izdelan je okoli posebnega pomnilnika, imeno- 
vanega memristor, ki je poenostavljeno rečeno hib- 
rid med pomnilnikom in shrambo. S tako združitvijo 
nastane neke vrste RAM, ki pa podatkov ne pozabi, 
čeravno mu odklopimo elektriko. The Machine bo 
torej prihranil na šibanju podatkov, s procesorjem 
pa bo povezan z vodili naslednje generacije, ki so 
optična. Namesto elektronov bodo enice in ničle pre- 
našali fotoni. HP namerava delujočo Mašino pred- 
staviti že čez kaki dve leti, a bo treba še počakati, da 
bo poganjala Call of Duty 17. 


oa 


Tranzistorji vrste tri-gate, ki so se prvič pojavili v In- 
telovi družini Ivy Bridge, so na nek način zares tridi- 
menzionalni. Na shemi je lepo vidno, kako vrata tran- 
zistorja objamejo dele silicijeve podlage. Ker slednje 
štrlijo kot plavuti, jim po angleško rečejo fins. 


PRE) 


Če bo Moorov zakon svojo pot nadaljeval tako pos- 
kočno, bomo kaj kmalu deležni tudi takih pravljič- 
nih pomagal. A spomnite se, kakšne naprave smo 
uporabljali pred desetimi leti. 


Nakar pridemo do lucidnega sveta kvantnih delcev. 
V svet, kjer so stvari manjše od atoma, fizika, kot 
smo je vajeni, pa ni več docela normalna. Kvantno 
računalništvo se v resnici zdi najbolj logičen nosilec 
Moorove štafete. Težava je v tem, da besedici kvant- 
no in logično redkokdaj upravičeno sobivata v is- 
tem stavku. V kvantnem svetu namreč bite zame- 
njajo gbiti, kvantni biti. Medtem ko imajo lahko prvi 
le dve stanji, 1 ali 0, imajo gbiti še tretje - supersta- 
nje, v katerem je njihova vrednost 1 in O obenem. 
Prav to naj bi omogočilo izvajanje več operacij vz- 
poredno in silovito povečalo računske zmogljivosti. 
Največji problem je trenutno kvantna dekoherenca 
- to so napake, ki nastanejo pri prebiranju stanja 
gbitov zaradi segrevanja, elektromagnetnega seva- 
nja in drugih motenj. 


Grafen je že dolgo ogledovana polprevodniška reši- 
tev, ki utegne nekoč zamenjati silicij. Podoben je 
grafitu, le da so njegovi ogljikovi atomi razporejeni 
v šestkotnike debeline enega samega atoma. 


Kvantni računalnik je za zdaj v veliki meri še golob 
na strehi, zategle probleme s tega področja pa naj- 
bolj uspešno razvozlavajo pri IBM in Googlu. Pri 
slednjem so v ta namen lani ustanovili Google 
Ouantum Artificial Intelligence Team in se povezali 
z elitnimi univerzami. Toda, kot rečeno, vse te po- 
gruntavščine ne bodo povečale računske hitrosti z 
večjo količino tranzistorjev, zato se strogo gledano 
ne nanašajo na Moorov zakon. 


eAKON IN ZLAHTA 


Velika dirka se torej po petdesetih letih nadaljuje, 
Moorov zakon pa so najrazličnejši teoretiki medtem 
raztegnili na druga področja naših življenj. Le da 
malce modificiranega, v smislu, v kakšnem časov- 
nem okviru nekaj še dosega rast na potenco. Poglej- 
mo recimo takt procesorjev. Ta je sprva res rasel 


eksponentno najprej na eno in nato na dve leti, ven- 
dar so se frekvence med letoma 2000 in 2009 z 
okoli 1,3 povečale le na 2,8 GHz. Resda so se pod- 
vojile, a šele v slabem desetletju. Razlog smo pove- 
dali - večjedrni procesorji, ki so se pojavili prav na 
prelomu tisočletja. A če preštejemo tranzistorje, je 
njihovo število lepo sledilo prerokbi. Zadnji enojedr- 
nik jih je imel okoli 37 milijonov, povprečen proce- 
sor leta 2009 pa 904 milijone, le da so tičali na več 
jedrih. Zmogljivost in tranzistorji so torej sledili zako- 
nu, megaherci pa ne. 

Drugo tako področje so baterije, kjer se Moorov za- 
kon ne obnese najbolj. Vemo, da iskanje kemijske 
reakcije, ki bi izpodrinila današnje litij-ionske aku- 
mulatorje, traja že zelo dolgo. Zato pri kapaciteti 
baterij govorimo o linearni, ne o eksponentni rasti. 
Nekaj upanja zbuja zamenjava litijevih ionov za ma- 
gnezijeve. Slednji imajo namreč dvakrat večji na- 
boj, kar pomeni, da lahko v istem času prenesejo 
dvakrat več elektronov. To se pri bateriji odrazi v 
dvakratni kapaciteti. A do prve uporabne magnezij- 
ionske baterije bo treba premagati še nekaj praktič- 
nih barier. 


Zmogljivost baterij na žalost ne narašča po Mooro- 
vem reklu, drugače bi bili električni avtomobili bolj 
praktični. Graf shrambe električne energije skozi 
čas je premica. Kvota kilovatne ure na kilogram se 
je v desetih letih komaj podvojila. 


Nasprotno se izrek lepo prilega energijski učinkovi- 
tosti procesorskega izračunavanja. Tu velja Koo- 
meyjev zakon, ki trdi, da pri enaki procesorski ob- 
remenitvi število porabljenih džulov energije vsako 
leto in pol pade za polovico. Kar drži. Podobna pre- 
rekanja obstajajo na področju digitalne fotografije, 
kjer je ločljivost tipal le občasno dosegala ekspo- 
nentno rast, večinoma pa dva- do trikrat nižjo, kot 
jo ubirajo procesorji. Drugo ozko grlo fotografije je 
optika, ki pri cenejših fotoaparatih kljub zmogljivim 
tipalom z 20 in večmegapikami ne zmore več prika- 
zovati ostre slike. Vse skupaj je trčilo ob ekonomski 
dejavnik Moorovega zakona, ki pravi, da se mora 
vse skupaj tržno splačati. 

Omenimo še en zanimiv primer. Cena IT-opreme - 
popravljena za učinek kakovosti in inflacije - v pov- 
prečju vsako leto upade za 16 odstotkov, in to že 
vse od leta 1959. Med letoma 1995 in 1999 je ta 
letna pocenitev poskočila na 23 odstotkov, med 
2010 in 2013 pa se je upočasnila na dva odstotka. 
Kriza, pač. Da ne izpademo preveč resnobni, navr- 
zimo še tako imenovani Gatesov zakon, ki trdi, da 
se hitrost komercialne programske opreme zaradi 
bloata, kot kličemo razraščanje brezzveznega pro- 
gramja, vsakih osemnajst mesecev upočasni za po- 
lovico, s čimer uspešno negira Moorov zakon. Kar 
reci, da se ne strinjaš! 

Kvantni procesor, kot ga je leta 2011 izdelalo podje- 
tje D-Wave Systems. Znanstveni krogi so še danes 
sprti, koliko je zares kvanten in ali ni morda njegove- 
ga delovanja moč razložiti s klasičnimi modeli. 


Če si kdaj pomislil, da bi šprical računalništvo, naj 
povem, da je Gordon Moore danes 86-letni penzio- 
nistični multimilijarder. Ukvarja se z ribarjenjem, a z 
veseljem sede pred novinarje in pokramlja o svojem 
izreku. Zlasti zato, ker ga v obdobjih, ko ne vemo 
prav dobro, kam bo znanost v bodoče zavila, radi 
pokopavamo. Tudi sam Moore se je že nekajkrat 
spozabil in tarnali so Intelovi izvršniki. A stara ugo- 
tovitev še vedno drži kot prišvasana. 

Pri življenju jo še vedno držijo potrebe človeštva. 
Trenutno je v modi obdelava velikih količin poda- 
tkov oziroma big data, kot se temu reče, pa takoz- 
vani internet stvari, porajajo se stroji, ki se iz izku- 
šenj sami učijo, skratka, udejanjanje umetne inteli- 
gence je v polnem razmahu. Vsa našteta področja 
potrebujejo v ozadju veliko količino računske moči, 
s katero naprave iščejo povezave in vzorce, podob- 
no, kot meljejo naši možgani. Na drugi strani pa 
protimoorovski pesimizem trenutno ženejo računal- 
ništvo v oblaku, virtualna namizja in podobni trendi, 
ki napovedujejo, da bomo doma in po pisarnah 
kmalu imeli le še monitor, miš ter tipkovnico. Vse, 
kar bo treba izračunati, se bo izvedlo v daljnem po- 
datkovnem centru in k nam v izgotovljeni obliki pri- 
spelo po žici. Zdi se prepričljivo in drži, da je dohaja- 
nje stričkove modrosti iz leta v leto bolj in bolj težav- 
no. A na koncu je bilo doslej še vsakič uspešno. 


Gordon Moore v današnjih časih. Človek je zase- 
bno razvpit dobrodelnež, ki je skrbi za okolje pred 
leti namenil šušteče darilo v razsežnostih petih mi- 
lijard dolarjev. Ostalo mu jih je še okoli sedem. 

Okna 10 so Microsoftov drugi poskus stvaritve operacijskega sistema za 
moderno mobilniško dobo. Aggressorju so občutno bolj všeč od osmice! 


icrosoft ima navado s približno vsa- 

ko drugo inačico Oken usekati mi- 

mo. Windows 95, ME, Vista, os- 

mica ... Običajno lahko krivdo za to 

naprtimo preveč optimističnemu 
eksperimentiranju ali poskusom uporabnika pre- 
pričati v kaj novega. Pri Win 8 je šlo za slednje, kaj- 
ti inženirji so bili mnenja, da je era tablic in dotika- 
nja zaslona zveličavna. Zato od vseh nas terja, da 
moramo tudi na namiznih PCjih buljiti v velike ikone 
'modernega' dotikabilnega vmesnika Metro, ker da 
je tik za ovinkom krasni novi svet hibridnega hard- 
vera. A ni bilo ravno tako in odziv uporabnikov je 
zasnovi pokazal sredinca, kar je povzročilo več ro- 
šad na vrhu podjetja. Poslovila sta se glavni razvoj- 
nik Steven Sinofsky in seveda šefe Steve Ballmer. 
Prevetreno moštvo ima več posluha za odjemalce in 
zares - če so dajala Okna 8 vtis, da želijo tebe prisi- 
liti v spreminjanje navad, imaš pri desetki nasproten 
občutek, da se želijo ona prilagoditi tebi. Do dneva 
izida na 29. julij je še prav malo časa, zato kaže raz- 
grniti izkušnje s preizkusnimi različicami in poveda- 
ti, kakšne sorte sistem je Windows 10 v praksi. 


Na uslugo 


Prva in ključna novost v duhu nove usmeritve je sa- 
modejna prilagoditev vmesniške oblike. Tudi deset- 
ka pozna klasično namizje, katerega smo vajeni od 
prazgodovine, in modernega za naprave s čoha- 
njem zaslona. A te ne sili v rabo obojega hkrati. Ob 
inštalaciji in pozneje je moč nastaviti, kaj želimo vi- 
deti, predvsem pa se zna sistem glede na razpolož- 
ljivi režim rabe prilagoditi. Če imaš na hibridni na- 
pravi pritrjeno tipkovnico, bo stekel stari način, ko 
pa jo snameš, Okna preskočijo v modernega. Pretik 
je moč sprožiti še ročno. Čemu ni tako deloval že 
predhodnik, bo večna uganka. 

'Žive', animirane ploščice s hitrim slikovnim prika- 
zom vsebine aplikacije se sicer na desktop PCju niso 
poslovile. Tam je namreč moderni vmesnik skrčen v 
novi meni Štart, ki je tako sedaj kompakten združek 
neslavnega Metra in od prej poznanega osnovnega 
izbirnika. Sestavljen je torej iz ikon oziroma seznama 
vseh nameščenih programov. Po želji je moč ploš- 
čice v celoti odstraniti in tako dobiti povsem sta- 
rošolsko podobo. Mislim si, da se bo večina odločila 
za to opcijo, kajti blazne uporabnosti animiranih 
kvadratkov v njegovem okviru nisem ugotovil. Poleg 
najdeš še polje iskalnika, ki je tako kot v prejšnjih iz- 
vedenkah Oken v spodnjem levem kotu, kar je 
slabša pozicija od Applovega desnega zgornjega. 
Nemara še bolj kot videzen je važen premik k funk- 
cionalni enovitosti. Aplikacije desetih Oken niso 
več tako očitno razdeljene na stare in moderne nuc- 
nike, ki so se ti kot tablično programje razkomotili 


prek vsega zaslona in te spotikali s svojo okornost- 
jo. V desetki vsi programmi delujejo tako v starem 
kot tabličnem načinu. V prvem dobijo poznano po- 
dobo okna z iksom v kotu, da jih je moč poljubno 
prerazporejati in jih uporabljati več hkrati, eno ob 
drugi. V tabličnem modusu pa preprosto izgubijo 
rob in občasno dobijo večje nadzorne površine za 
prstno upravljanje. Sveta preproščina. Nekaj dvoj- 
nosti iz osmice je ostalo, denimo v okolju za nastavi- 
tve. To še vedno pozna moderen center z vsako- 
dnevnimi parametri in klasično nadzorno ploščo za 
naprednejše reči. A takšna razdelitev ni napačna, 
saj se večina običajnih uporabnikov v glavnem mat- 
ra z iskanjem brezžične povezave v oštariji. 


mim 


bi zm KM zenoge 


Naslednja udarna moderna stvar je sam iskalnik. 
Gre kar za Halovo Cortano, ki se hoče pogovarjati s 
teboj - če si Američan. Takrat iskalniško polje dobi 
podobo, slično Siri, in modro ženšče sprejema gla- 
sovne ukaze ter samodejno svetuje pri iskanju, tako 
na lokalni mašini kot v spletu. Če se ti ne ljubi uk- 
varjati z regijskimi nastavitvami, si v Podalpju ta hip 
še omejen na običajno obliko iskalnika. Microsoft 
upa, da se bo z analizo jezikov v oblaku babše slej- 
koprej znalo sporazumevati z vsem svetom. Datu- 
ma njenega 'Dober dana' še nimamo. Mimogrede, 
iskalnik privzeto išče po vsej mašini, ne kot osmi- 
čin, kjer včasih nisi natanko vedel, kje sploh brska, 
in zna brezšivno gledati na splet. 


Novi Start je videzno dokaj privlačen. Microsoft želi z njegovimi živimi ikonami zamenjati widgete, za kar pa 
zdaleč niso dovolj prilagodljive. Desno so v Action Centru zgoraj opomniki in spodaj ukazne bližnjice. 


Opomnik na resno delo 


Uporabnosti z mobilij je moč občutiti še v tako ime- 
novanem Action Centru. Gre za razdelek ob desnem 
robu, kamor se stekajo opomniki (notifications) iz 
naloženih aplikacij. Če si na Fejsič naložila fejst fot- 
ko v kopalkah, iz desnega kota skačejo komentarji v 
stilu "Slatka mala, puno si mi draga." Koledar te 
opominja na sestanke, Twitter čivka ... Macov OS X 
to pozna že nekaj verzij. Od Appla si je Microsoft 
sposodil tudi Task View, prikaz odprtih aplikacij, če 
stisneš okenski knof plus tabulatorko. Posebej zani- 
miva za naprednejše nucarje je opcija za rojevanje 
novih virtualnih namizij! Vanje odložiš istovrstna ok- 
na, ali skriješ kratkočasne vsebine za primer, ko šef 
prikoraka mimo mize. Zdaj linuksaši ne bodo več 
mogli zafrkavati oknarjev zaradi njihovega manka. 

Novi OS dobro rabi power userjem z velikimi zaslo- 
ni. Ker ni več ločitve na klasično in Metro okolje, se 
je razdeljevanje prostora iz osmice poslovilo. Toda 
namesto tega je tu Aero Snap, samodejno lepljenje 
odprtih oken po polovicah ali četrtinah. Upati gre, 
da bo Microsoft ta vidik še razvil. Ostala orodja, od 
Task Managerja dalje, so prenesena iz predhodnika, 
kar je v redu, ker so bila njegova svetla točka. Prav 
tako je desetka uren operacijski sistem z bliskovitim 
zagonom. Odzivnost in močna sistemska orodja so 
poglavitna prednost pred preverjeno sedmico za ti- 
ste, ki PC uporabljajo kot delovno postajo. Oni, ki v 
glavnem sukajo filme in brskajo po spletu, bodo 
svežino bolj občutili skozi opisano povezanost s so- 
cialnimi omrežji in prijaznostjo premičnim napra- 
vam. Kot predhodnik je tudi desetica omrežno orien- 
tirana - vanjo se vpišeš z Microsoftovim računom in 
iz oblaka OneDrive potegneš nastavitve namizij. 


julij 2015 


Aero Snap je poravnava okna na polovico, pri čemer se na drugi strani samodejno pokažejo vsi odprti pro- 
grami. Zaenkrat pozna načina levo-desno in 2x2, medtem ko se zgoraj-spodaj morda vrne v prihodnje. 


Eden, da vlada vsem 


Microsoft se pri univerzalnosti appov ni ustavil pri 
namizjih. Bržčas najbolj ambiciozno vodilo tehle 
Windowsov je univerzalnost ne glede na platformo! 
To pomeni, da bo tako na podmizni škatli kot tablici, 
telefonu, raspberryju pi in oblačilni elektroniki, pa 
xboxu one ter celo očalih hololens tekel operacijski 
sistem iste vrste. Posledično bo moč med inačicami 
v karseda veliki meri prenašati aplikacije, zato jim 
Microsoftovci pravijo kar Universal Apps. Gre za re- 
sno zastavljeno razvojno platformo, ki obsega moč- 
na orodja, tudi za lahek prenos androidnih in maco- 
vih appov na Okna. Ker je namizniška izvedenka 
Win 10 prva iz tega ekosistema, je prenosljivost pro- 
gramja še težko ocenjevati. Nekaj je moč izluščiti iz 
preizkusne različice telefonskih oken Windows 10 
Mobile. Dejansko poganjajo Office in podobno, kar 
obeta, dočim morebitne tesnejše povezanosti s PC- 
jem, denimo s klici, še ne poznamo. Dospe septem- 
bra, xboxova verzija pa menda še pred Božičem. 
Kar vidimo v tem trenutku, je obstoječa okenska 
trgovina za razpečevanje programja. Ta je odslej 
mesto tako za tablično orientirane skupke kode kot 
tiste za klasično namizje, saj znajo sobivati. MSjev 
tekmec Steamu? Morda pa. Tržnica v tem trenutku 
še šepa, saj se rada obesi in tečnari ob naših regijs- 
kih nastavitvah. Skratka, kot v osmici, hehe. Na sre- 
čo so vsaj privzeti appi doživeli prevetritev. Spom- 
nimo: osnovno programje v osmici, predvsem odje- 
malnik e-pošte in pregledovalnik slik, je bilo grozlji- 
vo neučinkovito in okleščeno. Novi pregledovalnik 
je boljši in med ostalim premore omejeno maličenje 
fotk. A celokupno iz škatle macovo programje osta- 
ja zmogljivejše. Iz Redmonda na to odgovarjajo, da 
bodo svojega nenehno posodabljali. Predvsem bo- 
do morali pridodati sukalo DVDjev, saj se je Media 
Center poslovil! 

Nazadnje je tu najfrišnejši Microsoftov spletni brs- 
kalnik z nazivom Edge. Reč je še tako sveža, da ni- 
ma še niti vseh predvidenih funkcij in je torej prak- 
tično v alfa testu. Vključki (extensions) pridejo šele 
avgusta, če bo vse po sreči. A že sedaj je Edge hiter 
in pusti zadaj vse tekmece, celo Chrome. Fejst 
zmogljivost so hitri zaznamki spletnih strani, na ka- 
terih si lahko obkrožiš pomembnosti in sliko vržeš v 
svojo hrambo ali jo deliš na spletu. Zaenkrat je 
malček še potolčen po kolenih, toda Internet Explo- 
der, ee, Explorer je nepreklicno rekel adijo. 


vetrojeb 2015 


V deseto gre rado 


Ker so Windows 10 za računala in hibridne naprave 
le kamen v večjem mozaiku, o njihovem dolgoroč- 
nem vplivu ne bom razglabljal. So platforma za po- 
ganjanje softvera, ta pa je dobra toliko, kolikor bo 
dobra podpora. Več pritiklin namečkoma pride šele 
po izidu. Med njimi orodje Windows Hello za varnej- 
ši vstop v sistem s skeniranjem prstnih odtisov, pre- 
poznavo obraza in celo očesne mrežnice. Povem pa 
lahko, da že lep čas, niti pri sedmici, nisem bil tako 
pozitivno razburjen nad Microsoftovim operacijskim 
sistemom kot ravno pri desetici. Preizkus da slutiti 
prilagodljivo in zmogljivo okolje. Za povrh smo konč- 
no dočakali večno odsotne funkcije, kot so virtual- 
na namizja, pa moderne novosti, kot so opomniki in 
vgrajena glasovna komunikacija. No, ko bo Corta- 
na prišla v naše kraje, to je. 

Podobno sistemu je prijaznejša kot običajno velika- 
nova politika trženja. Imetniki sedmic in osmic bodo 
namreč nadgradnjo prvo leto opravili brezplačno! Tu 
ni skritih postavk, kajti podjetje se za sistem še ne 
gre naročniškega modela. Preostali bodo za inačico 
Home pljunili 120 evrov in za Professional dvesto. 
Po videnem lahko rečem, da se splača. Še enkrat, 
prihod 29. tega meseca, tudi v slovenščini. 


ANE so 
Dotikabilni vmesnik, v katerega se preobrazi Start 
v tabličnem načinu, ima zdaj taskbar z večino 
funkcij ob spodnjem robu. Super je, da lahko appe 
zapiraš z zavihkom z zgornjega roba! 


Top free apps 


Facebook Slope 
Best-rated apps 


toj ZE 


c Cošage — Woltamalgna 


Muhavost vgrajene trgovine me je pošteno žulila. Njena ponudba se mo 


a lokacijske 


in jezikovne nastavitve, detajli pa spet niso nikjer razloženi. Ker je bera uporabnosti iz škatle pičla, bodo Ok- 
na 10 dokaj verjetno živela ali krepnila na dobri štacuni. Microsoft mora res zavihati rokave. 

n kaj naj zdaj, ko dragi Bats odhaja v Gothamov sončni vzhod, da 
mu škrici dramatično frfotajo v industrijsko smrdečem vetrcu? 
Kaj naj brez njega po trilogiji, ki se je začela pred šestimi leti z 
Arkham Asylumom, se pred štirimi nadaljevala s Cityjem in se 
zdaj nepreklicno zaključi z Knightom? Kakovost stripovskih iger bo 


nižja, meni pa bo dolgčas, ko ne bom mogel več garbati hrustov po 
ulicah neogotskega mesta in v GCPDjeve ječe vlačiti dežurnih gla- 
varskih robavsov. 

Resnici na ljubo sem od Arkham Knighta pričakoval zlasti to, po zna- 
nem kopitu hollywoodskih studiov in velikih softverskih hiš. Več raz- 
turja, več uničenja, več katastrofičnosti. Vsekakor pa ne posebne O ——————— nana 
drame. Pač sitnobo na gobec, malo jamrunge, ker nihče ne pride na V 
večerjo v lepo okrašeni batcave in ker Robin kaže homoerotične ten- L 

dence, in to bo vse. Navsezadnje so Arkhami bolj stripi v gibanju in V m 
manj Nolanovi filmi. 1 
A stripi so taki in drugačni in zgledi tu niso cenene papirnate prigode, 
temveč Millerjev album The Dark Knight Returns - prav tisti, od ko- 
der je obilno črpal omenjeni režiser za proslavljeno trilogijo. Rock- 
steadyjeva igralska se z njo težko primerja, a vseeno poseduje kako- 
vostno turobno vzdušje in pristno dramo, ki temelji na človeškosti 
glavnih akterjev. Najbolj sedaj v Arkham Knightu, kajti četudi je špil 
zaradi Gothamove odprtosti po eni strani najbolj razprostranjen del 
niza, je najbolj intimen glede junakov. Ravno zaradi te življenjskosti 
in ranljivosti so izmišljenski rešimoži najbolj privlačni, ne zato, ker 
znajo nekoga boleče nasuvati v trtico. 


Arkham Knight je spektakularna in dolga mešanica dosti pristopov. Eden ključnih 


Moj novi s cetni dom gradnikov je boj, med DLC-vsebino pa so drugotne kožice, kotrje tale starodobna. 


Spočetka sicer ne kaže na posebno čustvenost in so v ospredju dru- 
ge reči. Predvsem to, da nisi več omejen ne na norišnico, ne na z zi- ' ! dr 
dom obdan predel mesta, temveč se lahko zaradi moči novih igralnih ( FTankovski batmobil gladko vodiš v polnem krogu'in nažigaš s topom ter strojnico. me | 
platform svobodno zapodiš po velikem Gothamu. Brez vsakršnega A jekleni tanc terja dosti veščine in nasploh to ni špil za neobvezno kratkočasenje. NI! 
nalaganja, razen po smrti! Metropola je razdeljena na več otokov, po- : g 1 i 
vezanih z mostovi, in se kmalu docela razpre. Gre za mrakobno, a vz- ge" 

dušno in višinsko razgibano mesto s starodavnim ter modernim pre- - 

delom, neonskimi napisi in številnimi izrazitimi lokacijami, kot so zd iu V ica ua 

stavba policije, Waynov stolp ter filmski studio, kjer ima Šišmiš br- ral a. ev k z v ta ped Ze, 

log. A posebno vzdušje v njem ustvarjajo stalne debate med oboro- -. — nah 

ženci in drugimi tolovaji, ki se po radiu nenehno pridušajo, kako bo- 
do Batsa zmlatili, oziroma se pred njim tresejo in stresajo napihnjene . i 
zgodbice. Z STNI 
Spodobni ljudje so iz Gothama masovno ušli zaradi Scarecrowovih ; 
groženj s strupom, ki kot običajno okrepi strahove, in po ulicah so , 
ostale samo barabe. Te je mogoče kot prej nenehno tepežkati, ven- 

dar so se avtorji zavedli, da smo se tega po treh delih, vštevši prekvel 

Origins, nekoliko naveličali. Sploh pa je junak oborožen in opremljen Tssm le tip 
do zob. Kakšen smisel razen sadizma bi imelo lomljenje ubogih peo- - 
nov? Zato za mlatenje naključnežev ne dobiš izkušenj, mimo njih pa 

brziš še kako drugače kot z uležanim hakljanjem bat-kljuke za robo- 

ve stavb ter jadranja po zraku z bat-plaščem. > 
Po dolgih letih v igrah namreč vnovič dobiš priložnost sesti v batmo- .- H 
bil. Ta je videzno nekje med penisno retroeleganco Burtonovega fil- j 
ma iz 1989 in Nolanovo oklepljeno mogočnostjo v Temnih vitezih, PN 4 ad 
njegova glavna značilnost pa je prilagodljivost. S tiščanjem gumba 
se iz dirkaške oblike, v kateri uporabljaš dodatni potisk s plamenom 
iz auspuha, instantno prelevi v tankovsko. Ta se za večjo natančnost 1 : 
premika bočno in uporablja mitraljez ter top. Takisto se je moč iz ; AN Ni KIVI z? s 
batmobila izstreliti visoko pod nebo in ga nad cesto kadarkoli prikli- 1 pa, SS 
cati. Trenutki, ko Batman na ulici čaka kovinsko živinče in mu bara- 
be sikajo, nakar kriče zbežijo, ko prihrumi kovinski voz, so epski. Pri 
tem se vozilo ne zatika, saj podobno kot med uličnimi pregoni zdrobi 


v 
vse, kar ni masivno - avtomobile, zidane vogale, šibkejše stene, kan- Z "- z 
delabre. Ni to Witcherjev konj, ki ga vsled nerodnosti čakata plug ali 5. 9 


mesnica. w A š h Mz 
ti. 


Več kot solidna zgodba se osredotoča na Batmanove duševne kaprice in strahove. NR 
66 Robinu denimo skorajda ne pusti, da bi mu pomagal, in je vedno najbolj pameten. m 


A 
dk: -N 


C: KONZOLEC ni 


Krute šale mesta in narave 


Batmobil uporabljaš neprestano, tako za hitre prevoze po Gothamu 
a kot bojevanje. Zaradi tega je igralni občutek močno drugačen kot v 
Arkham Cityju, da ne omenjam Asyluma, ki se je odvijal v klavstro- 
pd fobični blaznici. Tokratna dogodivščina je mogočnejša, bolj butajoča 
Ba > in z adrenalinom nabita, v kateri si naposled polno opravilen in spo- 
soben Bats. Fabula pa se ne sprašuje več, kaj ga poganja, kar je v 

V redu, saj smo to do obisti izvedeli v Cityju in Origins ter v kinu. 
< Ne, zdaj so na vrsti druga vprašanja. Batmanovi grehi iz preteklosti. 
w Njegova žgoča želja po rešitvi vseh in vsakogar, celo smrtnih sovraž- 
$ nikov, kar je povezano z znano smrtjo roditeljev. Učinek strahov, ki 
jih amplificira Scarecrowova pomada. In skrivnostna Jokerjeva pri- 
Lik Arkham Knighta so si izmislili posebej za to igro. Vsled številnih veščin bilah- sotnost, ki botruje efektivnemu ter primernemu zaključku trilogije. 
ko bil odličen Batsov sodelavec ali'celo namestnik. A kaj, ko je psihotičen in osre- Drugače tudi zdaj ne zaigramo kot babjek Bruce, vendar je to logič- 
dotočen na maščevanje. Sčasoma izveš, kdo je za masko in kaj se mu je zgodilo. no, saj bi to pomenilo bistveno upočasnitev dogajanja. Ta plat je pri- 
SIT mernejša za stripe in filme ter za morebitno batmansko klikalno 
avanturo. Niti ni povezave s širšim DCjevim bajeslovjem, kajti do- 

met se konča tam, kjer so meje Gothama. 

Detektivski pogled je standarden in neobhoden nucnik, spričo katerega zmerom In Arkhamski vitez, naslovni protijunak, Šišmiševa mlajša in posod- 
veš, kje so nasprotniki. Prav tako čutiš strah, saj jih sčasoma jame grabiti panika. obljena inačica? Spočetka je ta skrivnostni lik, ki je na svojstven in 
se tragičen način povezan z Batmanom, v ospredju. Čeprav srečamo 
Poison Ivy, Penguina in še koga, je Knight glavni fizični antagonist in 
heroja spravi v več konkretnih ter domiselnih zagat. Med drugim v 


z; niz šefovskih obračunov, ki so premišljeno zgoščeni v izteku špila. 
Ž MT OCT | Njegova glasovna podlaga je zelo dobra, a jo drugi še nadkrilijo. Spil 
| > O UMARMED je nabito poln odlično spisanih dialogov, profesionalnega kadriranja 


ter številnih malih, sladokusnih domislic. Na primer kratkih animacij 
ob Batsovih smrtih, ko poslušamo smešne cinizme. Temu pa med 
ne predolgimi včitavanji sledijo povzetki zgodbe v obliki stripovskih 
sličic. Ja, Rocksteady so pravi geeki, ki jim DCjev univerzum doga- 
ja in ga nadvse čislajo, kar se kristalno odrazi v igri. In igranju. 


(raditioe: CALM 


Agatha z oglavnico 


Norenje z batmobilom je namreč le ena od mnogih plasti Arkham 
Knighta, ki vzame stari recept in ga nadgradi ter preoblikuje v nekaj, 
kar je in ni od prej znana batmanščina. Ravno tako gre za mešanico 
tepežkanja, skrivanja, raziskovanja, ploščadenja, detektivstva, reše- 


xP. 


o» —- — se; s »-i vanja ne pretežkih ugank in nadgrajevanja lika. V zameno za kom- 


4 b pletiranje misij v okviru zgodbe in izven nje dobivaš izkušenjske 
03:01.70 MI točke, s katerimi nepremočrtno nadgrajuješ junakove raznorazne vi- 


) d ' č % dike - nabiraš nove poteze v borbi, okrepiš si obleko in podobno. 
! Določene lokacije moraš očistiti tokrat skoraj izključno vojaških ne- 


mai Ge 
Me: iii bodijihtreba (Arkham Knight je vendarle soldat!), kar storiš s poljub- 
: Ri db no kombinacijo udarjanja in tiholazenja. Vihtiš se po zraku med 
4 s" ključnimi točkami, napadaš od zadaj in od spodaj iz rešetk ter izdat- 

poglavja. Igra ti dostikrat pomaga z namigi in te za roko vodi do na- 

slednjega ključnega mesta. A vseeno Arkham Knight ni tipični ne- 

umen blockbuster, kjer bi bilo zgolj pošmajsati vse, kar ti zaide na 

pot. Napredovanje terja stalno rabo starih gedžetov, recimo eksplo- 

ii S ' s zivnega gela za podiranje zidov, in novih, kot sta sintetizator govora, 

Z izvodom igre za PS4 brezplačno dobiš paket dirkaških misij, v katerih se prebi- s katerim odpreš nekatere duri, ter puška za onesposabljanje strojev. 
jaš do gromozanskega Scarecrowa in ga nato obstreljuješ. Kar v redu popestritev. 


. 

eov— — Pri mlatenju uporabljaš le gumbe za udarec, skok in prestrezanje, zaradi česar je 
prijazno do vsakogar. A višje težavnosti znakce izključijo in-nielektrične rokavice. 


Nima smisla krožiti kot netopir okrog čaše vrele krvi: računalniš- 
ka inačica Knighta je arkh-atastrofa. Takih razsežnosti, da je še 
pirati niso hoteli skrekati! Zanjo so bili zadolženi 'zunanji izvajal- 
ci', ki so dodobra zajebali, slišati pa je tudi govorice, da je War- 
ner za tako stanje špila vedel, a naj ne bi mogli nič, ker sta raz- 
voj za PS4 in XBO pobrala devetdeset odstotkov udeležencev na 
projektu. Na vsak način so PC-verzijo ob boku konzolne izdali 
veliko prezgodaj, saj je privzeto omejena na 30 fps, ima teksture 
nižje ločljivosti, manjkajo ji številne grafične nastavitve in nor- 
malne gladkosti ne doseže niti na najmočnejših mašinah. War- 
ner je po hudourniku pritožb umaknil iz trgovin, tudi digitalnih, 
vse izvode pecejevega Viteza. Vrniti ga kanijo čez nekaj ted- 
nov, ko bodo nesrečno izvedenko zadosti popravili. 

Z izstreljevalnikom električnega naboja ugašaš in pokretaš genera- 
torje, z napravo za hekanje slepiš trote. Določena prizorišča zločinov 
moraš detektivsko pregledati, pri čemer kakor v Origins prevrtavaš 
čas, da se v zraku riše hologram dogajanja. Tega si ogleduješ iz več 
zornih kotov, dokler ne najdeš predmeta za nadaljevanje preiskave. 


Na gobec od uspred in od uzad 


Da je Arkham Knight pretežno sestavljen iz znanih elementov, ni 
presenečenje. Presenetljivo je, kako premišljeno so jih Rocksteady 
povezali v tekočo in za načeloma kokičasto igro precej kompleksno 
celoto. Kampanja ostane zanimiva vseh svojih (od oka) petnajst ur 
in se odlikuje z izvrstnim vkomponiranjem omenjenih gradnikov plus 
batmobila. Pri tem ni niti ena plat razvlečena ali drobnjaško navržena 
kot obrobna zanimivost. Še najbolj je občasno detektivstvo, a nič hu- 
dega, ne gre za prave poirotovske uganke. Mojstrsko tempirano se v 
večji meri izmenjujejo pregoni, pretepi, streljanja, skrivanja, čveka- 
nja, raziskovanja in ugankarjenja. 

Knightov potek, flow, je izredno mehek, domišljen ter privlačen. Niti 
za trenutek se nisem v vsej igri dolgočasil ali si želel, da bi bila neka 
sekcija že mimo. Bolj kot se bližaš koncu, bolj strm je tobogan. Ob 
tem sestavni deli niso strogo ločeni, temveč nemalokrat brezšivno 
prehajaš ne le iz mlatenja v skrivanje in nazaj, česar smo že vajeni, 
temveč tudi v uganke in v batmobilsko streljanje. Pa iz glavnih v 
stranske misije in nazaj, ko recimo po mestu pustoši netopirska zve- 
rina, ki jo priložnostno začopatiš sredi neke čisto druge zadolžitve. 
No, če bi šlo le za drugače sestavljene znane kocke, bi se kupci drža- 
li precej kislo. A se jim ni treba, kajti svežina Batsu brizga iz premno- 
gih s kovino prekritih por. V direktnem boju, ki v temelju ostaja ena- 
ko preprost (mlati, mlati, mlati, ob velikem pokazatelju prestrezi na- 
pad, spet mlati, mlati), te presenetijo v štrom odeti vojaki, hrusti z 
miniguni in dohtarji, ki oživljajo padle soborce. Dobro, da občasno 
dobiš pomagača, s katerim izvajaš skupna onesveščanja. Takisto 
zdaj vihtiš orožja, kot so palice za baseball, in za poraze težakov upo- 
rabljaš okolico - tipa na primer treščiš z lampo, ki visi s stropa. 

V skrivanju je moč gladko prehajati iz spodnje v zgornjo plast pros- 
torov, z glasovnimi ukazi pošiljati varnostnike na določene kraje in 
jih tam onesveščati ter pridobivati kode dronov in z njimi elektroku- 
tirati bližnjo soldatesko. Ta ti je sposobna zavdati z odkrivalnikom 
rentgenskega pogleda, kar ga časovno omeji, in na kraju z oklepi, ki 
slednjega onemogočijo. Umetna pamet ni postala ajnštajnovska, zna 
pa skupinsko odpošiljati podanike na kritična mesta, v odtoke meta- 
ti zažigalne granate in občasno oživljati padle kamerade. Bolj vzne- 
mirljivega spoja akcije in skrivanja že dolgo nisem odigral. 


Batmobil, prvič 


A četudi bi bilo mogočno garbanje tečnob bolj slično staremu, se ne 
bi pretirano pritoževal, saj ga v kampanji ni več toliko. Pogosto ga na- 
domesti vojskovanje z batmobilom, ki je vse prej kot sam sebi namen 
in golo sredstvo za hitrejše prečkanje tokrat večjih gothamskih raz- 
dalj. Avto je igra v igri in lik zase, ki ponudi novo dimenzijo. Njegova 
tankovska oblika docela preobrazi dogajanje na ulicah. Namesto 
pešačenja z obilico pretepaških obračunov se Batman zdaj po Gotha- 
mu vozi in se v pogledu od zadaj strelsko spopada z odredi havbic, 
raketometov, nekoliko večjih robotov ter malih helikopterjev. 

Zaradi velike gibljivosti se je moč z batmobilom na refleks ogibati iz- 
strelkom oziroma se postavljati med njihove označene poti, se umi- 
kati za zidove in pod podhode ter švigati iz eksplozivnih območij, ka- 
mor bodo čez nekaj sekund priletele rakete. Sovražni hardver odpra- 
viš hitreje, če ciljaš natančno v majhna ranljiva območja, kar v vse- 
splošnem viharju seveda ni enostavno. Ob tem opraviš več nadgra- 
denj, ki šajtrgi dodajo sposobnosti, kot je začasno ugrabljanje na- 
sprotnikovih vozil in EMP-udar. (Izbereš lahko le eno od skupaj po- 
nujenih dveh, tako da ne moreš imeti vsega.) 


Batmobil, drugič 

Vendar batmobil ni omejen le na vlogo direktnega čistilca Knighto- 
vih oklepnikov, ki jih je proti koncu toliko, da zanje potrebuješ po- 
moč močnih ženskih likov, kot sta Oracle in lwy. Ne le ob eni priliki 
doživi bistveno premoč, zato se z njim udeležiš pravega tankovskega 
skrivanja - tank stealtha. Nasproti se mu postavijo goseničarji, ki so 

DLC-MANIJA 


Osnovna igra je vredna denarja, drugo vp- 
rašanje pa je naknadna digitalna vsebina. 
Ker je ta za izdajatelja Warnerja že nekaj ča- 
sa kakor rudnik živega srebra v srednjem 
veku, Arkham Knight seveda ni mogel os- 
tati brez nje. A tokrat so presegli same se- 
be in zadevo vzeli resno tako količinsko kot 
stroškovno. Igra bo namreč DLC-robo pre- 
jemala nič manj kot šest mesecev, za kar je 
treba v obliki sezonske vstopnice plačati, 
reci in piši, 40 evrov. Do izida tega Jokerja 
je že izšlo nekaj manjših kosov, pridejo pa 
še najmanj Batgirl (21. julija) ... Season of 
Infamy, kjer bomo z Batmanom iz Gothama 
odganjali superkriminalce ... Gotham City 
Stories, kjer bomo prevzeli nadzor nad Bat- 
sovimi sodelavci pred dogodki v Knightu in 
po njih ... več vrst batmobila s pripada- 
jočimi dirkalnimi progami ... pa sveži izzivi 
ter kožice za Batmanovo zunanjost, ki je za- 
radi animacij, izdelanih s srčkom, vedno 
taka, kot si je želiš. 

Upam, da bodo naknadne epizodice boljše 


ay 


—— 


Batmobil je spopadno in prevozno sredstvo, sposoben'je ploščadenja in reševanja 
ugank, z njim ukinjaš bombe in čistiš predele Gothama sovražnega hardvera. 


od obstoječih dveh s Harley Ouinn in Red 
Hoodom. Prvi je brezplačen za vse, druge- 
ga so dobili prednaročniki. A kolikor denar- 
ja, toliko muzike. Od prigode Harley Ouinn 
sem pričakoval obelodanitev, kako je prišla 
tja, kjer v osnovni igri sreča Batsa, dobil pa 
polurno medlost v zaporu, od koder rešuje 
Iw, kar sploh ni dobro vključeno v Knigh- 
tovo štorijo. Harley, ki sicer zna znoreti in 
instantno talati smrtonosne udarce, pose- 
duje Batmanu prepodobne sposobnosti — 
detektivski pogled, hakljanje za robove, 
skrivanje pod rešetkami, eksploziv in iden- 
tično bojevanje. Na koncu premlati Night- 
winga, čez katerega mora nenehno skakati, 
da se ti od vrtenja kamere začne mešati. 

Slična beda je odprava Red Hooda, ki gre 
nad Black Maska. Ce si obrnil igro, veš, ka- 
ko je s Kapuco, zato so njegove sposobno- 
sti smiselne, in zanimivo je, da tip za razli- 
ko od Batsa kanalje pištolarsko pobija. A 
takisto so tu trije prostori, v dveh se na 
čisto enak način kot sicer bojuješ in v enem 
skrivaš, in vsega je konec v kakih petnajs- 
tih minutah. Razočaranji! 

Batsu ni treba nenehno tičati v batmobilu. Če skoči ven, nad njim z daljincem 
prevzame stoodstotni nadzor. Tako vsak na svojem koncu vplivata na okolico. 

"Po zaprtosti v. Asylum in relativne omejenosti Cityja ter Origins je odprti Gotham 


Medijski načrt okrog nove batmanščine ni 
predvidel zgolj igre in polletne dodatne 
vsebine zanjo, marveč jo spremlja isto- 
imenska stripovska serija. Ta se poda v 
čas pred špilom in se ukvarja s tem, kako 
se Arkham Knight pojavi v Gothamu in 
seže v gnilo roko Scarecrowu. V igri o tem 
ne izvemo ničesar, prav tako ne o morebit- 
nih Knightovih povezavah z drugimi super- 
kriminalci, kot je Penguin, pa o tem, kaj je 
počela Harley Ouinn in kakšna je Jokerjeva 
oporoka. V preddelu nastopijo tudi škisi, ki 
jih v igri ni, na primer Killer Croc. Prva cif- 
ra je izšla že februarja, doslej se jih je nab- 
ralo že več kot dvajset in so poceni do- 

KONZOLEC 


občutljivi le na strel od zadaj, zato se je treba z njimi po ozkih ulicah 
Gothama iti mačke in miši, študirati njihovo gibanje, udariti in zbeža- 
ti, preden te kompanjoni opazijo. 

Še se seznam izvirnih batmobilskih možnosti ne konča. Ne pomnim, 
kdaj sem nazadnje z vozilom opravljal ploščadne zadolžitve, toda v 
Arkham Knightu sem jih. S kablom sem se hakljal ob vroče točke in 
gnal s skakalnice čez vrzel med stavbami. Občasno sem moral tovr- 
stno pobočje ustvariti s premikom kakega železnega naklona, pri 
čemer je Batman batmobil zapustil, da je lahko stisnil gumb. A nič 
zato, ob takih prilikah je lahko uporabil daljinski upravljalnik in bat- 
mobil nadzoroval z razdalje. Ne le za boj, marveč tudi za fine miselne 
oreške, ko je bilo denimo treba potegniti dvigalo z junakom navzgor 
ali vise v globeli razsuvati zidove. Šele tedaj je lahko Bats zajadral 
skozi luknjo in ugasnil ventilator, da je batmobil nadaljeval pot v glo- 
bine nebotičnika. Taka organska povezanost Netopirmoževe pehot- 
ne in vozniške oblike je res navdušujoča. A celo to še ni bilo vse bat- 
mobilskega, saj se je le-ta udejstvoval tudi v dirkah po Riddlerjevih 
poligonih. To niso navadne tekme skozi nadzorne točke, saj je treba 
vmes na daljinsko odmikati in primikati ploščadi. 

Dosti izražena batmobilova plat morda komu ne bo sedla, saj v Asylu- 
mu in Cityju ni bilo ničesar sličnega. Terja tudi nemalo spretnosti. Me- 
ni pa se je zdela odlična popestritev vsebine in lepa, bistvena novost. 


V Knightfall 


Arkham Knight je seveda premijska igra za polno ceno, ki pa vložek 
upraviči. Ko opraviš s kampanjo solidne dolžine, ki na srednji težav- 
nosti nudi soliden izziv, se na easy spogleduje z nerodneži in na hard 
streže naprednejšim, ti po vsej verjetnosti ostane odprtih zvrhan koš 
zadolžitev. V ospredju so raznolike Riddlerjeve zagonetke, ki so raz- 
metane dobesedno povsod in jih je v osnovnem kvestu bolj malo (je 


koča o Imas pa ena od njih bolj orenk puzla z vrtenjem simbola v tleh ter opazo- 
stopne digitalno. Je pa res, da so le 24 Dome vanjem okolice). Nekatere so besedne in namigujejo na objekte, ki 


stranske, zaradi česar so precej grižljajč- 
kaste, in da ne risba ne pripoved nista hu- 
do kakovostni. 


Riddler je širom metropole raztrosil že prav nesramno količino ugank in ugankic. 
Do nekaterih zelenih vprašajev prideš hitro, pri drugih pa je treba bolj pomozgati. 


» 

jih moraš skenirati, drugod se moraš za dosego trofej Edwarda Nig- 
me ubadati z gravitacijskimi ali električnimi puzlami, krmariti daljin- 
ski batarang skozi ozke prehode, dirkati ... Škoda le, da so nagrade 
pretežno pičle, v slogu sličic in podobnega balasta. 

Drugi veliki komplet obstranskosti je nič manj kot trinajst ostalih za- 
vojev tematsko enotnih zadolžitev. V njih rešuješ gothamske kapri- 
ce, na primer iščeš manjkajoče gasilce, rešuješ Catwoman, z batmo- 
bilom preganjaš Knightove pribočnike v oklepnikih, onesposabljaš 
bombe in detektiviziraš prizorišča umorov. Pri tem se srečaš z marsi- 
katerim drugim kriminalcem iz gothamskega podzemlja, od Two- 
Faca do Penguina, in z manj znanimi, kot je požigalski Firefly. Sed- 
mero teh dodatnih kompletov moraš končati, da vidiš pravi za- 
ključek Arkham Knighta, drugače si prisostvoval okrnjenemu. 

Ob tem sploh še nisem omenil kupa izzivov v virtualnem prostoru - 
posamičnih scenarijev, ki jih odklepaš z veščim igranjem in pokriva- 
jo mnoge vidike igre, od tepeža in skrivanja do vožnje. Kupa veliko- 
nočnih jajčkov za stripovske sladokusce - imen barov, filmskih po- 
strov, šlager glasbe. Ter opcije new game plus po zgledu Arkham Ci- 
tyja, kamor preneseš vse izkušnje in opremo, težavnost pa se zviša 
še stopnjo nad hard, kar med drugim pomeni odsotnost pokazateljev 
v boju. No, zdaj pa countraj brutalneže, šišmišek :). Večigralstva si- 
cer ni, so pa rezultatske lestvice. 


Zora negotovosti 


Poslednji Batmanov zamah s krili v Rocksteadyjevi trilogiji je zmago- 
valen. Nadgradili so praktično sleherni vidik igranja, dodali batmobil, 


Ra ki preusmeri osredotočenost z uličnega preštevanja reber na visoko- 
tehnološko tankovsko borbo, podložili zelo dobro štorijalno podlago, 

SN ki lepo zaključi trojček, in udejanjili kup postranskih zadolžitev. Če 

A PN iščeš kakovosten visokoproračunski igričarski blockbuster in ti do- 
cas, ne gaja Bats, je to to. Le pripravljen bodi, da boš ob vsej radosti ob ka- 
ŽK ) ama kovostnem špilu spustil solzico na rovaš minulega Netopirja. Skozi 


ni 


vse te zgode si jo je zaslužil. 


"Nekateri želijo le svet v plamenih -Alfred." 
"Toda ogenj bo razsvetlil temino noči ..." - 


/XBO/PC Rocksteady / Warner Interactive 

i Ja Knightova zgodba-se osredotoča na nekaj akterjev, med njimi Scarecrowa. Tip je 
ZE o iPnud gravž, je pa res, da me zanima, če"zna še kaj drugega kot špricljati svoj toksin. 

V Kirby. and the Rainbow Paintbrush 


ova avantura rožnatega zmeneta Kir- 
byja, ki je največje uspehe užil na 
prenosnih drkalicah, da vedeti dvoje. 
Prvič, da se Nintendo dejansko od- 
pravlja v mobilniške vode - in drugič, da ni 
vse zlato, česar se dotakne. Wii U ima števil- 
ne bisere, toda Rainbow Painbrush ni eden iz- 
med njih. Še zlasti, če čislaš klasično igranje 
ploščad z gumbi in ne z drajsanjem po doti- 
kabilnem ekranu kontrolnika, kot bi špilal na 
tablici. Paintbrush se namreč zanaša izključ- 
no na ta pristop. 


Na jago za barvami 


Zgodba je kot ponavadi v žanru in v Kirbyjih 
minimalna. Iz sanjskega sveta malega junač- 
ka so skozi zlo luknjo na nebu odtekle vse 
barve in Kirby se s čopičasto vilo Elline od- 
pravi za njimi, da jih povrne. Čaka ga rajža po 
sedmih novonastalih dimenzijah, po katerih 
bo v pogledu od strani nabiral zvezdice, se 
prebijal mimo ovir, tepežkal sovražničke z za- 
letavanjem vanje in garbal šefe. 

Sliši se klasično platformsko, vendar se Rain- 
bow Paintbrush oddvoji od več kalupov. Naj- 
prej od samega Kirbyjevega, saj debeluhec 
ne golta več nasprotnikov in ne prevzema nji- 
hovih veščin, kakor jih je pred leti na DSu. Na 
nekaj vnaprej določenih mestih se sicer za 
kratek čas v kaj spremeni, na primer v tank, 
raketo in podmornico. S tem spomni na (bolj- 
šo) wiijevo odpravo Epic Yarn, kjer je med 
drugim mutiral v robota, gasilski tovornjak in 
lokomotivo. A glavnino igranja tvori nov pri- 
stop, ki ne daje tako neposrednega nadzora 
nad junačkom, kot smo ga vajeni. 

Kirbyja tokrat usmerjaš s tem, da po zaslonč- 
ku rišeš mavrične črte. Krogelnež bo šel v ti- 
sto smer, kamor ga bo peljala linija, pri če- 
mer bo zahvaljujoč dinamični fiziki ohranil gi- 
balno količino, ko se bo ločil od nje. Tudi si- 
cer smeško rad lebdi v zraku. S tapkanjem po 
telesu je moč Kirbyja pripraviti do sukanja na 
mestu, s čimer nabere brzino in odstrani šib- 
kejše nepridiprave. Sčasoma pa se lahko 
pretvori v veliko kuglo, ki razbije drugače 
pretrde zidove. 


Pri koncu mavrice 


S temi orodji se mora torej spakica prebiti 
skozi približno trideset okoljsko dokaj razno- 
vrstnih stopenj v skalovni, morski, gozdni in 
še kaki zunanjostni varianti. So linearne in nič 
kaj odprte, povsod pa je treba biti spreten zla- 
sti pri risanju usmerjevalnih linij. Osnovna 
skozipot brez lova na časovno-zvezdne rekor- 
de ni težka in je precej očitna. Z mavričnimi 
črtami Kirbyja skrivaš pod slapovi gorja, ga 
spravljaš mimo krožečih sekir in se skušaš 
ogniti špicam bodicam. Z njim manevriraš ta- 
ko po tleh kot po nebu in vodi, kjer ti nagaja- 
jo v različne smeri usmerjeni tokovi. 

Občasno je treba nekoliko spodbosti možga- 
ne, ko te čaka lahkotna puzlica v slogu pra- 
vilne obtežitve skled, nakar v ospredje znova 
stopi arkadna veščina. Na koncu vsakega 

sveta čemi dokaj pr a 
po prostoru frčeča okroglina z obrazom, ki. 
različne smeri dviga ščite, ali tentaklast polip, 
ki izteguje in skriva lovke. Kleč je vselej v 
tem, da najdeš trenutek za napad dosti očitne 
šibke točke in kraj za umik, ko se nakazica 
razhudi. 

Bazična pot skozi igro je dosti kratka, saj jo je 
moč brez večjih kapric prečkati v petih uri- 
cah. Je pa res, da je v Kirbyju nemalo skriv- 
nosti. Ničkoliko je načetih sten, v meglicah 
skritih prehodov in lažnih robov, ki skrivajo 
tajne. Od dodatnega zvezdovja, ki na koncu 
določi oceno, prek navideznih figuric za na 
virtualno poličko do glasbe ter hecnih dne- 
vniških zapiskov. Moč je zapreči tudi troje 
amiibov - Kirbyja, Kinga Dededeja in Meta 
Knighta, ki ti enkrat na dan ponudijo igralni 
bonus, ali skočiti v ločeni challenge mode. Ta 
vsebuje oseminštirideset izzivov dveh vrst: 
zaporedja soban, kjer je treba v omejenem 
času pobirati zaklade, in težjo varianto, kjer je 
serije takoj konec, če zgrešiš en sam komplet 
dragotin. 


Ne me farbat! 


Rainbow Paintbrush je videti krasen, živopi- 
san in risankasto cortkan, da bi ga kar poje- 
del. Njegovih plastelinskih svetov se drži pri- 
dih neona in sladkorne pene, pri čemer nižja 
strojna moč wiija U sploh ni pomembna. A 
problemi so drugod, začenši z nekoliko pre- 
malo raznolikosti v okolju in početju, kot smo 
je vajeni od Nintenda in njegovega studia 
HAL. Četudi špil ni prav dolg, se začno cilji, 
gradniki in pristopi kmalu malce preveč po- 
navljati. Ni to Mario, kjer je novotarija domala 
na vsaki stopnji. 

Ampak v redu, rutine spet ni ogromno. Večja 
kaprica je tisto, s čimer je povezana srčika 
igranja - izključno zaslonski nadzor. Ta se 
sliši novotarijski, vendar botruje številnim ne- 
prijetnim situacijam in zagatam. Trakovi, s 
katerimi Kirbyja pripravljaš k gibanju, se hitro 
prekrijejo ... prekmalu ti zmanjka malarske 
energije, nakar moraš neprijetno čakati, da se 
obnovi ... in na malem zaslonu dostikrat na- 
stane zmeda, v kateri ti ni jasno niti, kje je he- 
rojček, kaj šele, da bi ga učinkovito vodil. To 
je zlasti tečno pri šefih in kvarno vpliva na 
vobče igranje. 

Stalno drgnjenje po ekranu postane naporno 
celo za odraslega, kaj šele za otroka, ki mu je 
Paintbrush sicer privlačen, a je nujnost prec- 
iznega, serijskega zarisovanja linij zanj pre- 
težka. Enostavno se je treba za docela osno- 
ven učinek preveč ubadati in matrati. Doda- 
ten minus je, da stalno buljiš v gamepadov 
zaslon, zaradi česar sploh ne uzreš akcije na 
televizorju. Tako se ti na kraju zdi, da si igral 
tablični špil za polno ceno, kar ni dobra po- 
potnica za Nintendove ambicije. 


Sneti za nekaj časa zapusti 
brkateža, a si zaželi vrnitve. 


wii wiiU OO Nintendo. Nintendo 


Spočetka, ko so situacije enostavne kot tale na sliki, se mi 
je zdela kontrolna metoda v redu. Kasneje pa vse manj. 


(: misliš si lahko co-op pomoč do štirih Deejev. Igraš jih z 
wiimoti, a so nebogljeni in odvisni od Kirbyjevih črt. Meh, 


Težava s črtami je tudi ta, da traja, preden izginejo. Mimo- 
grede se nabere več nepotrebnih, ki motijo osrednje početje. 


Običajno ni nevarnosti, da bi cmoknil v prepad, marveč ti 
zmanjka energije od raznih bodic. Tudi življenja so omejena. 

Skozi filmske prizore se ote z liki, ki si pomagalno odpirajo pot naprej, 
Z? večkrat pa dobimo pod tipke tudi dinote, bodisi za razsuvanje, bodisi za boj. 


i mladiča, ne fotra, še stare tete po mojem ni, 
ki bi ne poznala legoidnih špilov. Naslovov je 
že blizu dvajset in vsi so storjeni ter se igrajo 
po istem šimeljnu vse od jako davnega pionir- 
skega Lego Star Wars. Ta je pred točno desetimi leti 
predstavil čarobno mehaniko kockastih arkadnih do- 
godivščin, ki se je v vsem tem času komaj kaj spre- 
menila. Razsuj vse, kar je videti plastično, poberi mi- 
lijavžent čepkov, pokombiniraj veščine figuric, da pri- 
deš do konca sobe, in ponovi vajo še stokrat, dokler 
ni obrnjena sleherna kocka ter odkrita poslednja taj- 
na. Recept deluje, izdelki gredo v milijonskih nakla- 
dah in staro ter mlado jih predrkava še mesece za- 
tem, ko je pripovedni skozihod skozi prehojen. Pri 
tem seveda pomagajo pisani svetovi, duhovitosti na 
vsakem koraku in nizka težavnost. Umiranje ne stane 
nič in razkockani striček se instantno nazaj sestavi. 


Kockavi mezozoik 


Jurski svet ustroja niti malo ne spreminja in nas v pre- 
izkušeni maniri popelje na barvito pustolovščino čez 
dvajset stopenj vseh štirih dinozavrskih filmov. Začne 
se s prvim stikom z miroljubnimi 'strašnimi kuščarji! v 
izvirnem Jurskem parku in nadaljuje čez vse zapomn- 
ljive dogodke razvpitih projektov igranja z naravo 
družbe InGen. Tu je scena z raptorji v kuhinji, pa reše- 
vanje otrok iz prekucnjenega džipa pred tiranozav- 
rom, godzila v San Diegu, soočenje s spinozavrom ... 
vse do 'aktualnega' spopada z Indominom Rexom. 
Kot vselej špil poznano zgodbo pove v humorni lego- 
idni obliki, v kateri ne umrje niti prašiček. Glasovi si- 
cer niso isti kot v slikosukih, a podobe so nezgreš- 
ljive. Okolje je v celoti skrbno izdelano skladno s film- 
sko vsebino, od kadrov prek arhitekturnih elementov 
do bagatelc, za katerih prepoznavo in čislanje moraš 
na frišno pogledati originalno trilogijo. 

To pot je manj poudarka na klasičnem, akcijskem 
bojevanju, saj t-rexa ali triceratopsa pač ne moreš na- 
brcati v mehko meso. Nekaj je mikastenja z manjšimi 
sortami in neprijatelji naše vrste, poleg tega so prisot- 
ni medkuščarski ravsi. Toda večinski del prebijanja 
skozi nivoje je kao zagoneten, torej iskanje prehodov 
in uporaba znanj oziroma sodelovanje likov. Znanst- 
veniček koplje po dreku, varnostnik strelja, en ima 
svetilko za gledanje v temi, drugi nož za rezanje rast- 
lin. Ženske kriče razbijajo stekla, mulac fotografira, 
uslužbenke hekajo terminale in mehanik popravlja 
stroje. V ta okvir sodijo prav tako dinozavri z lastnimi 
skilzi, recimo dilofozaver s strupenim pljunkom, rap- 
tor, ki vleče, in trirog s silnimi udarci. Ovire kot vselej 
premagujemo še s sestavljanjem konstruktov in pos- 
kakovanjem. A izziva ni ne mozgalnega, ne refleksne- 
ga, kajti vse je otročje poenostavljeno na drkanje ene 
tipke ali vrtenje gobice. 


V dinodrek z dr. Ellie 


Stopnje so tradicionalno posejane s čuda neobvezni- 
mi najdbami, ki so bodisi dobro skrite, bodisi zahte- 
vajo like, ki jih na prvi poti nimaš. Zato je tradicija teh 
iger takisto v vnovičnem, svobodnem preigravanju. 
Nagrade za vztrajnost so dinozavri, vozila, možički in 
drugi bonusi. Pripovedno udejstvovanje pa povezuje 
odprt svet Isle Nublar in Isle Sorna, kjer je mnogo do- 
datnih atrakcij, 'ugank', zlatih kock in dirkaških izzi- 
vov. Poleg tega sta parka odlična poligona za rado- 
stno destrukcijo. Otoka lahko raziskuješ peš, s teren- 
ci ali v krogli, letal pa ni. Če osnovno preigravanje 
grižljajčkastih nivojev vzame pol ure po komadu, torej 
deset ur, imaš hitro zabeleženih dvajset, trideset ur, ko 
skoraj fanatično furaš zbiralništvo. A pri tem je treba 
vedeti, da to razširjeno špilanje ni polnovredno, poleg 
česar grajam neroden način naknadnega dostopanja 


$ a1.550 0? 


Kadarkoli se moremo prosto sprehoditi skozi park in si dati duška s pretepanjem 
Ni EU ter razbijanjem. Ali pa opravljamo drugotne izzive, recimo dirkaške. 


;9,860 (9 


do nalog. Zemljevid res ne dela usluge takemu špilu. 
Drugi minusek tokratne igre je, kot pri Hobitu, pozna- 
na zgodba - nobenega presenečenja torej. 

Licenca pa prinese še eno, največjo hibo: figurice. 
Med njimi so sami človečki in v najboljšem primeru 
prepoznaš Johna Hammonda, lana Malcolma ter 
Owena Gradyja. Vsi ostali frisi so neznani in prepo- 
dobni, brez strašne motivacije po zbiranju. Jurski sve- 
tovi kljub uspešnosti nimajo fanov nalik Marvelu, 
DCju, Vojni zvezd ali Gospodarju prstanov. Tepež 
grmovja in štantov z Barryjem, asistentom Bobom ali 
varnostnikom Nickom se pač ne more kosati z raztu- 
rom Rogomuce, Hulka ali Atrocitusa. Drugod letaš po 
zraku in inventar uničuješ z laserjem, tu so oboroženci 
redki in še ti streljajo z neubojitimi puškami. Dinoti so 
po drugi plati precej eksperimentalni, okorni, omejeni 
in brezosebni, zato jih ne jemlješ kot resne like. 
Dogodivščini obče zabavnosti ne morem očitati, ven- 
dar se umešča za ostale zadnječasne naslove, ki so za 
nameček cenejši. Oba superjunaška, torej Marvel Su- 
perheroes in Batman 3, sta mi bila boljša, prav tako 
The Movie The Game in City Undercover. Zaradi tega 
Jurski svet priporočam le največjim oboževalcem to- 
vrstnih špilov. Kot pove zadnji film: dinomanija je mi- 
nila in treba je pokazati kaj več. Igra tega ne stori. 


Z nožičko v eni roki in liano v drugi 
se LordFeho zaleti v stegno zavra. 


PSA /vse ostalo TT Games / Warner ostalo TT Games / Warner 

Ne glede na to, ali se bojuješ z navadnimi ali šefovskimi kreaturami, je zaslon 
vedno poln nevarnosti. Na srečo trpljenje lajšajo priboljški, kot je dolga taca. 


Če v eni seansi opraviš tri kupčije s hudičem, odkleneš 
demona Azazela. Ta leti in sproža močan kratek laser. ? 


onovno rojstvo je hkrati predelava in dodelava nenavad- 

nega špila iz leta 2011, ki se je takrat znašel na Jokerje- 

vem naj seznamu. Gre za z Biblijo in infantilnimi štosi 

prežeto mešanico dvopalične streljanke ter rogue frpja. 
V glavni vlogi je fantič Izak, ki ga versko blazna mati po navodi- 
lih TV-kanala zapre v sobo in ga skuša z odvzemom konzole 
obvarovati pred skušnjavami. Še več, Bog v nori glavi ji ga veli 
abrahamovsko zaklati. Ječeče dete se pred roditeljico zateče v 
klet, polno insektov, mutiranih otrok, fecesa, hektolitrov krvi in 
drugih grotesknosti, ki se skozi svetopisemske reference vkla- 
pljajo v vcepljeni strah pred grehom. Če ga poseduješ, boš opa- 
zil mnoge subtilnosti. 


Stvarjenje 

Kot v Zeldi fantiča vodimo po širni kletni ječi, ki se vsakič znova 
ustvari naključno. Na razpolago imamo eno življenje, ki ga tvo- 
ri več srčkov energije. Ko jih zmanjka, gremo od začetka, razen 
če ne najdemo dodatnega življenja ali mrtve mačke. Premika- 
mo se po ločenih sobanah, v katerih je treba običajno pobiti vse 
pošasti. Tedaj se odprejo duri v naslednjo kamro, kjer vajo po- 
novimo. Vmes najdemo ključe za vrata, za katerimi so dobrote 
ali trgovina, ali bombe za odstranjevanje kamnitih preprek. 

Vse to počnemo, dokler ne naletimo na šefovski 
brlog. Zaradi naključnosti temnice je lahko to 
zelo zgodaj ali zelo pozno, odvisno od poti, ki 
smo jo ubrali, in sreče. Ko župana premagamo, 
dobimo nadgradnjo hitrosti, projektila ali energi- 
je, kak predmet ali spremljevalčka. Nato skozi 
loputo skočimo nivo nižje. Šefov je sedaj več kot 
petdeset, kjer se petnajsterica novih lepo vklopi 
med pretekle jezdece apokalipse, črve in kakce. 
Prednjači celozaslonska beštija Mama Gurdy, ki 
bruha kri in po tleh razsipava žeblje. 

Spočetka imamo dostop do šestih nadstropij, 
namenjenih seznanjenju z igranjem in osnovni 
zgodbi. S spretnim ponovnim igranjem pa od- 
klenemo še dosti več stopenj in alternativnih bi- 
bličnih karakterjev, ki imajo spremenjene osno- 
vne statistike ter posedujejo kak priboljšek. Ta- 
ko lahko Lazar vstane od mrtvih, dočim ima Ju- 
da vedno možnost skleniti kupčijo s hudičem. 
Od njega lahko v zameno za življenjsko moč do- 
bimo močno demonsko orožje. Kak drug ju- 
naček mora pak biti spreten pri izmikanju, če 
želi trgovati z Luciferjem. 


Spoznanje 

Rebirth v primerjavi s prvencem deluje kot prak- 
tično nov špil. K temu dosti pripomore sveža, 
16-bitna grafična podoba v okviru novega pogo- 
na, zaradi katerega špil teče svilnato gladko pri 
60 sličicah na sekundo tako na PS4 in viti kot 
računalniku. Glede na izvirnik je bolj akcijski in 
napet, saj se zaradi spremenjene narave domala 
vseh glavarjev približa arkadnim streljankam 
vrste bullet-hell, kjer se je treba poleg ciljanja 
občutljivih predelov vešče gibati med nevihto iz- 
strelkov. A že brez tega je težak in poleg sreče 
terja mnogo preučevanja sovragov in spretnega 
premikanja po majhnih sobanah. Tla so denimo 
mnogokrat posuta z žeblji, strupeno lulanko, 
drekci in kamni, kar vse otežuje gibanje. Rešitev 
je letenje, če Bog ali Satan Izaku dasta krila. 
Začasno jih lahko prodobi z uporabo biblije ali 
karte za tarot. 

Fetus na sredini je treba čimprej pokončati s solzami in se hkrati izogibati 
vsem njegovim izbljuvkom. Ako se preveč obiraš, bo priklical pomagače. Ansuz 


Novost so tudi večzaslonski prostori, ki pravilo- 
ma gostijo množico podšefovskih kreatur in se 
jih ne da vedno zaobiti. Če smo dovolj dobri in 
hitri, lahko v njih doživimo zaporedni naval še- 
fov. In če nam še to ni zadosti, je tu višja težav- 
nost, posejana s šampionskimi različicami pas- 
jih nasprotnikov, ki simbolizirajo sedem smrtnih 
grehov. A da vse skupaj ne bi bilo preveč kruto, 
sta tu shranjevanje med sobanami in okrnjeno 
sodelovanje dveh na PS4 in PCju. Druga oseba 
se lahko priključi seansi kot duhec, pri čemer 
strelja, ne pa tudi polaga bomb ali pobira pred- 
metov. Za nameček se nam v kratkem obeta 
ogromna razširitev Afterbirth, kjer bo dete po 
porodu zadihalo z lastnimi pljuči, zaradi števil- 
nih novosti pa bodo razmere v kleti še bolj pe- 
reče. Obljubljajo za več kot sto ur materiala. 


Zavedanje 


Srž te krasno nadgrajene igre, ki v spletnih trgo- 
vinah stane nizkih 15 evrov, je stalno preigrava- 
nje in odklepanje skrivnosti z nabiranjem pred- 
metov. Ti govorijo lastne temačne zgodbice. 
Odkleneš denimo zlodjevski sirup Ipecac, ki 
omogoči velikanske izbljuvke za zdesetkanje 
celih soban nakaz. (To je bilo resnično zlorablje- 
no sredstvo za zastrupljanje otrok od staršev z 
Miinchausnovim sindromom.) Angelska hostija 
pa zmanjša vso škodo na polovico srčka. 

Ta peklensko-nebeška dvojnost spodbuja raz- 
mišljanje, medtem ko naključnost sili k eksperi- 
mentiranju s kombiniranjem predmetov. Vsi ne 
gredo skupaj, medtem ko določene permutacije 
igro dobesedno polomijo. Nenehno si v precepu 
med nagrado in tveganjem, saj lahko napačen 
predmet takoj konča zabavo. Iskanje prave poti 
pa je kombinacija izkušenj, spomina, refleksov 
in intuicije. Za vadbo tega je Rebirth odličen. 


odslej na kupčke dreka 
in nesnago v kleti gleda drugače. 


/Nita / PC 


Nicalis 

mesta, ki so se razvila iz jedrskih zaklonišč. V 

Fallout Shelterju se lahko preizkusiš v koži nji- 
hovega vsemogočnega upravnika. Gre za free to play 
mobilniško igrico, ki je ta hip prisotna le na iOSu in je 
za nekaj razredov boljša od običajnega šmorna. 


V aults so v frpjkah Fallout znamenita podzemna 


V Shelterju te ne pričaka že izgrajen Vault kot v osta- 
lih Falloutih, marveč moraš skorajda z ničle postaviti 
lastnega. V glavnem s kopanjem v živo skalo. 


Bunker opazuješ s strani, kar spomni na bazo iz Xco- 
ma. Spočetka imaš le nekaj soban in s kopanjem se 
je treba razširiti, da nastaniš pribežnike, ki potrkajo na 
jeklena vrata. Pod zemljo seveda vlada kopica sood- 
visnosti. Čumnate potrebujejo elektriko, dočim ljudje 
brez živeža shirajo in podležejo radiaciji. Z radijsko 
postajo iščeš nove preživele, na strelišču uriš borce ... 
Težavnost je kar visoka in nič čudnega ni, če nekaj- 
krat začneš znova. Pri dodeljevanju služb moraš na 
primer upoštevati statistike delavcev, ki so v znanem 
formatu S.P.E.C.I.A.L. Drugih veščin ne poznajo, se 
jih pa da opremiti še z oklepom in orožjem. 
Levelanje in opremljanje človečkov je ključno, kajti 
bunker redno prihajajo plenit banditi, dočim iz tal lazi- 
jo mutirani hrošči. To sili v večanje kolonije in po- 
šiljanje bojevnikov v pustinjo, kjer neinteraktivno 
srečujejo neprilike ter prinašajo domov plen, od plaz- 
matskih pušk do bazuk. To je sicer vse, saj špil nima 
končnega cilja ali zaključnih šefov, in tudi ne večig- 
ralstva. Kljub temu pa vanj zlahka daš ure in ure, ker 
je napravljen prijazno in teče gladko. Izgradnja je v 
nasprotju z ostalimi F2P-igricami hipna, medtem ko 
dogajanje dalje vlečejo kvesti. Najeda le nuja po roč- 
nem pobiranju pridelka. 

Evrska ekonomija je blaga, saj plačevanje za uspešno 
igro ni obvezno, lahko pa za slab evro nabavljaš pa- 
ketke s plenom, ki se odpirajo kot Hearthstonovi pa- 
kelci. Zasvojljivo, tudi spričo hehetanja ob odličnem 
humorju, ki veje iz dialogov naseljencev. Špil, napra- 
vljen z ljubeznijo. 83 Aggressor 

Bethesda e iOS 


redke, toda Implosion pokaže, da jih je moč 

udejanjiti. Gre za tretjeosebni hack-and-slash, 
skombiniran z razvojem lika in nabiranjem opreme, 
kot bi God of War srečal Diablo. Rezultat je zanimiva, 
razgibana razpaljotka za naprednejše, tudi hardcore 
igralce, ki bi bila dobrodošla na večji napravi. Znajde- 
mo se v kibernetski futuri, kjer se v pravi in virtualni 
resničnosti borimo z mutiranimi pošastmi. Z mislimi 
vodimo robotiziran oklep, ki spomni na japonske 
meche. Spremlja nas animejsko obarvanazgodba, 
predstavljene skozi stripovske sekvence z govorom. 
Saj ne, da smo deležni izvrstne ZF-črtice, a detektiv- 
ski kvest glavnega junaka s prijatelji je v redu pope- 
stritev uničevalskega temelja. 


K: sekljaške akcijade so na mobilijah 


Navidezne kontrole so domiselno udejanjene. Če mo- 


dro ikono za tepež na desni tiščiš in premikaš okoli, 
mech izvleče strelno orožje in z njim precizno cilja. 


Ta bazira na dolgem, premočrtnem nizu misij, ki pre- 
hajajo med več okolji (hodniki, led, puščava ...). 
Skoznje plužimo z realnočasnim nadzorovanjem stro- 
ja, opremljenega tako z mečem kot s strelskim kre- 
pelcem. Virtualne kontrole so dobre in omogočajo kar 
nekaj subtilnosti pri premikanju ter zadajanju ran. Hi- 
tro je denimo moč prehajati med zamahi in streli. Ker 
manjka knofov, pri vihtenju sablje ni blazno napred- 
nih potez. Lahko pa z zamiki pri pritiskanju izvedemo 
počasnejše, silnejše zamahe, ki jih s šibkimi povezu- 
jemo v daljše kombinacije. Če se ob tem ne premikaš 
spretno (bloka ni, le izmik), te v rit nasuvajo že osno- 
vni zombakeljski peklenščki in njihove oklepljeno- 
strelske inačice. Kaj šele solidna zaloga vmesnih 
šefov, ki zajemajo oklepljene štirinožce ter ogromne 
varuhe koncev svetov. 

Nič čudnega ni, če pri njih podležeš večkrat. A nič hu- 
dega: naučil si se vzorcev in si nabral izkušenj ter 
opreme. S slednjo si višaš statistike in določaš, s ka- 
terimi veščinami boš opremljen. Na primer s šviga- 


Požari so le ena od nadlog, ki so sprva le mimogred- 
ne nevšečnosti, a sčasoma postanejo vse bolj nevar- 
ne, če prebivalcev ne uriš in pravilno opremljaš. 


vetrojeh 2015 


Določeni šefi, ki jih je kar nekaj vrst, se kasneje vrne- 
jo kot navadni sovražniki. Ena bolj uporabnih veščin, 
ki ti omogoči njih potolčenje, je zaviranje časa. 


Posebne izvirnosti ni. Če si igral kako visokopro- 
računsko sekljačino in Diabla, boš takoj opazil števil- 
na sposojanja, na primer takele gromozanske nakaze. 


njem v ravni črti in poljem, ki zavira čas. Veščine 
sčasoma postanejo zelo važne, zlasti na težjih izve- 
denkah stopenj in pri nabiranju kolajn, v zameno za 
katere si deležen drugačnega mecha. To zahteva ne- 
kaj tlačanstva, a ker so misije dolge po nekaj minut, 
ni jamrunge. Dejansko je vnovično opravljanje misij 
zelo zabavno, če meriš na izboljšanje tako lika kot 
svojih dejanj. A tudi brez tega je igra kar dolga. 
Bojevanje se sicer nekoliko ponavlja in stopnje znajo 
biti duhamorno enostavne. Vendar zna Implosion pre- 
senetiti z marsičim, med drugim z drugačnimi koti ka- 
mere, ogibanjem pastem in branjenjem baze. Cena 
10 evrov je na iOSu premijska, pri čemer ti ne 
nažirajo z mikrotransakcijami. Androidna inačica pa 
je za prvo poglavje zastonj in terja strošek za odprtje 
naslednjih. Z veseljem ga poravnaj! 85 Sneti 
Rayark e iOS / Android 


www.goblin.si 


DLO: DENAR, LOVA, GVENK 


Njega dni smo stežka čakali na redke dodatke za igre, danes pa so vsakovrstne 
razširitve nadvse pogoste. Segajo od poštenih odprav do grižljajčkastih okruškov, 
vse pa praviloma razpečujejo skozi spletne trgovine. Zaradi tega jim s kratico pravi- 
mo DLC - downloadable content ali dolpotegljiva vsebina. Sneti, LordFebo in 
Aggressor si ogledajo nekaj krepkejših primerkov tovrstne robe, ki je postala del 
igralskega vsakdana. Stežka ne bi, saj nam jo rinejo v roke na vsakem koraku. 


a izdajatelje zabavnega softvera je zadnje čase 
najbolj magična kratica F2P - free to play. To so 
načeloma zastonjske igre, v katerih se skrivajo 
bolj ali manj ostre plačljive pasti. A založniške bi- 
lance zadnja leta spreminja še en kratičast pojem, ki 
kravatnikom nosi zlata jajca. To je DLC, downloadable 
content ali digitalno razpečevana dodatna vsebina za 
obstoječe špile. Omogočile so jo stalne spletne poveza- 
ve, ki igram ne dostavljajo le zaplat, marveč tudi plač- 
ljive dopolnitve. 
Te je vabljivo enostavno kupiti: uporabiš kreditno kartico 
in že ti škrati elektrončki prinesejo robo iz internetne šta- 
cune, kakršne so Steam, PS Store in Xbox Live. Nabaviš 
jo posamično, ko je že izdana, ali si ob veliki navduše- 
nosti privoščiš vnaprejšnjo 'sezonsko vstopnico' (season 
pass), ki ti s popustom omogoči dostop do predvidenih 
dodatnosti. DLCjev so deležni veliki naslovi, kot so Call 
of Duty, Battlefield, Shadow of Mordor, FIFA in podobni, 
a temu poslovnemu modelu so podlegle tudi indiejanke. 
Če se da zaslužiti s kakršnimkoli dodatkičem, se to rado 
poskusi. 


Batman si kot modni navdušenec zelo žene k srcu, v kakš- 
nem gvantu garba sovrage. Za oblekice seveda plačaš. 


nekje deset do dvajset evrov, kakršnih več popišemo v 
tem članku. Take dostikrat okrepijo zgodbeno, samotar- 
sko plat, kjer se obstoječi junaki podajo v kak nov del 
sveta. Taka sta Dead Kings za Assassin's Creed: Unity s 
katakombastim pariškim podzemljem in Valley of the Je- 
tis za Far Cry 4 z novim zmrzalnim območjem. Veliki do- 
datki znajo biti usmerjeni tudi v večigralstvo, kot The 
Dark Below za Destiny z novim raidom. Je pa res, da je 
ta plat iger namesto tega običajno deležna skupkov 
svežih prizorišč za družno streljanje, kakor Titanfall s svo- 
jimi tremi 'map packi'. Včasih DLC prinese kak prej 
neobstoječ igralni način, vendar se razvijalci večigralskih 
titul temu načeloma ogibajo, saj vodi v drobljenje baze 
uporabnikov. Ob plačljivosti nekaterih nivojev ta tako ali 
tako razpade na plačnike in neplačnike. 


Na drugem koncu dolopotegljivostne lojtre so 
manjše zadevščine, ki novce iz žepa vabijo z nizko 
ceno. Avtomobili v dirkačinah, ki jih kupuješ po- 
samič, 'a la carte', liki v pretepačinah, posamične 
strelske karte in manjše misije so najbolj tipični 
primeri naknadno ponujanih obogatitev za prgišče 
evričev. A seznam se tu še zdaleč ne konča, kajti 
založniki tržijo celo kozmetiko. Bi rad v Call of Du- 
ty: Advanced Warfare tekal naokoli v steampun- 
kovski inačici eksoskeleta? Tri evre, prosim. In ali 
bi rad Chun Li v Ultra Street Fighterju IV odel še 
posebej lajdrasto? Nabavi paketič kostumov za 
babjo brigado, ki velja petaka. 

Naj bo DLC tak ali drugačen, zanj je značilno, da 
ne spreminja osnovne igre. V nasprotju z nekda- 
njimi dodatki, ki so znali predrugačiti zakonitosti 
in vnesti bistveno svežino v nabore veščin in prije- 
mov, potrebnih za uspeh, gre tu skoraj vedno za 
razširitev obstoječega. Ko kupiš DLC, si lahko do- 
mala vedno prepričan, da boš igral na enak način, 
le v novem okolju in z več vsega. 


Linija sumničenja 

Neumestno bi bilo trditi, da je ves DLC zanič, ode- 
ruški in brez vrednosti. Če prebereš opise ekspan- 
zij v nadaljevanju članka, boš videl, da nimamo 
samih slabih mnenj. Kljub temu pa se ponekod ni 
moč znebiti občutka, da so nekatere kose DLCjev 
naredili tako, da so odrezali dele glavne igre in jih 
zdaj tržijo ločeno. Poglej ekstra vsebino za prihaja- 
joči Batman: Arkham Knight, kjer bodo kupci v 
šestih mesecih deležni Bat-dečve in invazij super- 
kriminalcev na mesto Gotham, vsi dodatki v kom- 
pletu pa bodo stali nič manj kot 40 evrov. Pri tem 
je težko ostati hladnokrven in nesumničav. Isto se 
velikokrat zdi pri ekstra avtih za dirkalne igre, zla- 
sti bolj arkadne, kjer vozne lastnosti in 3D-mode- 
liranje ne terjajo dosti dela. Plačati 7 evrov za tri 
starodobnike v The Crew pač zaudarja po zasluž- 
karstvu, tako kot štirje traktorji za približno toliko 
v Farming Simulatorju. In ali je treba res prodajati 


CALEDUTY CALEDUTY 


CALLDUTY 


Gora za Mortal Kombat X, namesto da bi bil ta iko- 
Tovrstne slabe prakse so marsikaterega igralca spre- 
menile v cinika, ki z mrščenjem in ostro besedo sprej- 
me celo brezplačne DLCje. Ni težko ugotoviti, zakaj. 
Resda ni plačal nič, a ostaja vtis, da bi moralo biti vse 
podarjeno že v igri, namesto da se izdajatelj s tem po- 
stavlja v reklamne namene. Včasih je taka drža upra- 
vičena. Drugebodi pa ipak velja upoštevati rek, da se 
podarjenemu konju ne glede na zobe, ter primisliti, da 
iger ne klamfajo vilini s čarovnijo, ampak ljudje, pod- 
vrženi zakonitostim resničnega sveta. Ko igro izdela- 
jo, namreč traja še nekaj časa, da pride na police ali 
se pojavi v digitalni trgovini, in vmes je priložnost ta- 
ko za popravke kot druge naknadnosti. Denimo 
gvante za Geralta v Witcherju 3, ki je prejel že več to- 
vrstnih brezplačnih DLCičkov. 

Obstajajo tudi situacije, ko se založnik z zastonjskimi 
dolpotegljivostmi opraviči strankam, ki so upravičeno 
jadikovale nad slabo kakovostjo osnovne igre. Tako 
so Dead Kings kupcem Unityja dali brezplačno, dir- 
kačina Driveclub za PS4 pa je bila deležna več avto- 
mobilskih paketov, ki ne stanejo niti prebite pare. 


Neogihna realnost 
zdajšnjih iyer 

Vsakovrstni, zlasti pa predani igralci so DLC-vsebino 
požegnali in vrsta velikih izdajateljev se ji je neprekli- 
eno zapisala. Radi jo imajo Ubisoft, Warner Interacti- 
ve, Activision in Electronic Arts. Slednji je januarja iz- 
dal poslovno poročilo, v katerem je obelodanil, da so 
od 2,2 milijarde dolarjev digitalnega prihodka na letni 
ravni 921 milijonov dobili iz 'extra contenta' - doda- 
tnih nivojev in orožij, podobic z nogometaši za način 
ultimate team v Fifi in sličnega. Zato pravzaprav 
sploh ni važno, kaj meniš ti in kaj menimo mi o igrah 
v slogu streljanke Evolve, kjer kljub polni ceni ločeno 
tržijo dodatne lovce in monstrume, s katerimi igraš, 
ter še o mnogih drugih, kjer je ekstra vsebina napro- 
daj od prvega dne. DLC je tu in bo ostal. 


CALLOUTY 


DLC-vsebina je postala stalnica spletnih štacun. Na Steamu ob igri, ki jo ima, brž uzreš ustrezne kupoval- 
ne ikone. Zmaga pa ga Playstation Store (na sliki), kjer je menijska postavka DLC enakovredna ostalim. 


74 


julij 2015 


Assassin's Greed Unity: 
Dead Kings 


Načrti za prodajo dolpotegljive vsebine za AC Uni- 
ty so se zaradi hroščatosti osnovne igre in drugih 
težav sfižili. Tako si je moč za 7 evrov kupiti Se- 
crets of the Revolution s tremi dodatnimi, a nespe- 
cialnimi misijami, osmimi orožji in šestimi kosi 
opreme. Samotarski zgodbeni dodatek Dead 
Kings, ki naj bi bil sprva plačljiv in del sezonske 
vstopnice (ta vključuje 2D-odvrtek AC Chronicles: 
China, opisan v prejšnjem Jokerju), pa je na raz- 
polago brezplačno. Še dobro, saj Mrtvi kralji kot 
13. spominska sekvenca niso najbolj kakovostni. 
Protagonist osnove igre Arno hoče oditi iz Pariza, 
kjer so se mu podrle sanje in je ostal celo brez čla- 
stva pri ašašinih. Njegov cilj je Egipt, toda prej 
mora raziskati katakombe pod prestolnico in najti 
artefakt za markiza de Sada. Ker ta je bil znan po 
tem, da je stalno hotel artefakte! Arno začne v 
predmestju Saint-Denis, polnem mračnih in me- 
glenih ulic, nakar se kakor srednjeveški Indiana 
Jones spusti v blodnjaški, nelinearni splet predo- 
rov, soban ter votlin. Tam naleti na nove razbojni- 
ke, Raiderje, ki niso obdarjeni s posebnimi vešči- 
nami in so zgolj bolj vzdržljivi od Unityjevih obi- 
čajnih barab. Oziroma niti ne, če uporabljaš novo 
orožje, guillotine gun - sekiro, s katero je mogoče 
izstreljevati granate. Če jim pobiješ vodje, zbežijo, 
vendar so itak tako nesposobni, da jih kljub temu 
objestno masakriraš. Žal je skoraj več kot borbe 
raznih preganjanj in tekanj za sitnobami, ki so 
enako zoprne kot vedno. 


, 
m 


Giljotinski štuc nadomesti Arnojev penis. | 
| 


Saj raziskovanje katakomb samo po sebi ni na- 
pačno, če imaš rad temo, vlago, netopirje in svet- 
lobo lanterne, ki ji je treba prilivati olje, da razsvet- 
liš mrak in odženeš ščurke. Prikritost in boj se 
mešata v enaki meri kot v osrednji igri, šest glav- 
nih misij v okviru kake tri ure dolge odprave pa 
dopolnjuje jerbas obstranskih zadolžitev za kom- 
pulzivne zbiralce. Najboljši del tega je, ironično, 
nad tlemi. Na poti do artefakta te nekaj časa sp- 
remlja pomočnik Leon in takisto naletiš na nekaj 
okoljskih ugank, kjer je treba v pravilnem vrstnem 
redu nekaj doseči ali pretakniti. Vendar imajo te za 
razliko od Nostradamusovih puzel v temeljnem 
špilu označene ključne dele, tako da rešitve res ni- 
so težke. Pač uporabiš tisto, kar je označeno na 
karti, ali se do tja prebiješ. 

Glede na to, da ohrna zgodba ne razkrije prav ni- 
česar pretresljivega ali važnega za Ašašinov kredo 
ter ne doprinese k Arnu kot osebi, je Dead Kings 
precej povprečen. Je pa brezplačen in če te iz ne- 
znanega razloga vleče nazaj v Unity, ki so ga po 
več mesecih le pokrpali v približno normalnost, ti 
lahko rabi kot dober izgovor za ponoven izlet v ro- 
mantičen Pariz. Sneti 

Far Gry 4 Durgesh Prison 
t Valley of the Yetis 


Far Cryjevo odprto ozemlje in bogati svet kar kličeta 
po tem, da bi se katero od mimogrednih zgodb bolje 
obdelalo. Toda doslejšnja DLCja, Escape from Dur- 
gesh Prison in Valley of the Yetis, sta bodisi igralno, 
bodisi pripovedno odmaknjena od siceršnje štorije. 
Pobeg iz Durgesha se sicer tiče znane lokacije, a nje- 
gov scenarij je fiktiven. Znajdeš se pred vrati zapora 
in imaš pol ure časa, da oddirjaš do helikopterja, ki 
te bo odpeljal na varno, pri čemer te kot za stavo za- 
sipajo Minovi soldatje. V prvi vrsti torej ne gre za po- 
beg iz zapora, marveč 'stran od' zapora. Kot drugo, 
nekdo pri Ubiju je dobil idejo FC4 spojiti z rogueliki, 
kajti smrt te postavi čisto na začetek, ostane pa ti 
oprema. Razgibati špil na ta način v osnovi ni napa- 
ka, a dogajalo bo le tistim, ki si res želijo takih stva- 
ri. Uživačem nad svobodnjaško Far Cryjevo igro pa 
bolj ne. Predvsem pa - 10 evrov za zadevo, ki ne do- 
da niti enega kosa opreme, veščine ali sovražnika? 
Bleh, Ubi, tako se tega ne počne. 


WZverine ti znajo tudi 
zdi 


Valley of the Yeti je boljši. Postavi te na frišno zimsko 
ozemlje, kakršnega bi si veliko več želeli že v osred- 
nji igri. Naš junak Ajay se tja zakanta s helikopterjem 
in mora preživeti, dokler ga ne pridejo rešit. Kar zna 
biti problem, ker področju vlada fanatični kult, ki 
časti jetije in se te želi odkrižati po hitrem postopku. 
Ter seveda so tam jetiji. Kosmate zverine udarijo kot 
sloni in nasploh jih moraš upoštevati na podoben 
način, žal pa se jih ne da jahati, haha. Ker so redki, 
boš zvečine streljal kultiste, a to ustvari napetost v 
pričakovanju, kdaj se bo pošast prikazala. Še nekaj 
luštnega vsebuje Dolina: postojanko moraš večkrat 
braniti pred napadalci, pri čemer si lahko postavljaš 
strojnična gnezda in pasti. Celokupno je Valley v re- 
du, čeprav nisem prepričan, da je vredna 15 apo- 
enov, ko jo postaviš ob bok velikanski izvirni igri. 
Ozemlja je res za četrtino izvirnega, a bistvenih no- 
vosti v opremi ali veščinah v njej ni, kot je za DLCj 
nasploh značilno. Aggressor 


Tu branim postojanko, kasneje jo popravim. 


Battlefield 4: Dragon's 
Teeth Final Stand 


Četrto Bojišče je prehodilo trnovo pot od lansiranja 
na minskem polju hroščev do zgledne igre, ki je na- 
stopila šele po letu popravkov. Prve tri DLCje zanj 
smo popisali v lanskem junijskem Jokerju, nabor pa 
sta od tedaj zaokrožila še dva, Dragon's Teeth in Fi- 
nal Stand. Gre za različna odvrtka, saj se prvi doga- 
ja v kitajskih mestih in ob osredotočenosti na peho- 
tni boj skorajda nima vozil, dočim je drugi z odprtimi 
kartami in tankci popolno nasprotje. 

Stisnjena urbana ozemlja v Battlefieldih lahko po- 
strežejo z navdušujočimi spopadi prsa ob prsa, lah- 
ko pa tudi s frustrirajočo neuravnoteženostjo, ko te 
skriti snajper iz enega od milijonov oken položi se- 
kundo po tem, ko si se prerodil. Žal se na kartah 
Dragon's Teetha raje dogaja drugo kot prvo, saj je le 
ena od štirih, Propaganda, odlično zastavljena, med- 
tem ko so druge tri zanič. V Sunken Dragonu na pri- 
mer popravljenost ulic, ki je sicer intriganten ele- 
ment, uniči tok igre. V Lumphini Gardenu vladajo 
ostrostrelci na strehah, v Pearl Marketu pa je kralj ti- 
sti, ki ob pravem trenutku pridirja izza vogala. Se pa 
Propaganda s podobo, slično severnokorejskim so- 
cialističnim mestom, skorajda odkupi za ostale tri. 
Med novo opremo najdeš šibrenico bulldog, ki je že 
kar preveč potentna, ter vozilo RAWR (Remote Assi- 
stant Weaponized Robot), ki ga vodiš na daljavo. 
Prvih nekaj dni so bile igre videti kot dva grozda za- 
kampiranih igralcev, ki so vodili vozilca naokrog. 
Danes je raba smotrnejša in ker onegaj pobereš na 
karti (torej ni unlock), je dobrodošla noviteta. 

Final Stand je klasičnejša izkušnja Bojišča, saj so 
vsa ozemlja velika in odprta. Vsa so takisto hribovita 
in polarna, zato si dobro zapni bundo. Motiv tega 
DLCja je zaključek vojne leta 2020, ki smo ji priče v 
štirici, in oblikovanje Panazijske koalicije, ki je ena 
od frakcij v Battlefieldu 2142. Zato je moč uzreti za- 
metke vojaške tehnologije prihodnosti. Sem spadata 
lebdeči tank, ki se lahko umika vstran, in naprava, 
ki čez karto lansira kapsule s soldati; nadalje railgun 
rorsch, ki ga veterani poznajo iz 2142, ter ubijalski 
leteči dron. To pa je bolj ali manj vse in če je kdo po 
oglasih za Final Stand pričakoval titanfallovsko igro, 
naj na to pozabi. Še vedno gre za BF4, saj nova 
orožja uporabljamo podobno obstoječim. Ta DLC si 
je vredno omisliti preprosto zato, ker z uravno- 
teženimi, velikimi in razgibanimi tereni dobro izrazi 
vse Battlefieldove odlike, z zimskim vzdušjem pa bo 
nostalgike spomnil na 2142. Brez dvoma kvalitet- 
nejša izbira od dveh in v splošnem v redu dodatkič. 
Čeprav se moraš še vedno vprašati, ali je smiselno 
dati 15 evrov za štiri karte. Aggressor 


IGROVJE 


Prvi ovinek v Nordschleife. A mam zavarovanje? 
j j 

Assetto Corsa: Dream Pack 1 ai 


Strupenjaški graug in njegov še bolj bazdljivi jezdec. 
rar Ie 


Čudno bi bilo, če nova dirkačina ne bi prejela dodatne vsebi- 
ne. Gran Turismo ter Forza sta je deležna nenehno in reali- 
stična Assetto Corsa kljub manj korporativnemu ozadju ni iz- 
jema. Sveženj Dream Pack 1 za 15 evrov vsebuje deset avto- 
mobilov in eno progo - legendarni Nordschleife. Sicer z naku- 
pom ne napajaš velikega podjetja, temveč garažne italijanske 
avtorje. A po drugi strani bi lahko paketič veljal kak evrič 
manj, navsezadnje Severna zanka kljub legendarnosti ni alfa 
in omega poželenja in jo Project CARS vsebujejo privzeto. 
Prav tako Sanjski paket ne doda tistega, kar še zmerom po- 
grešamo - sproti spremenljivega vremena, dežja, teme. 
Vseeno je občutek na progi, hja, sanjski. Paketek je usmerjen 
v orenk dirkanje in doda nekaj resnično poželjivih avtov. Tu 
so tri alfe: novejša 4C, legenda DTMa 155 Ti V6 in oldtimer- 
ska GTA iz leta 1966. Sledijo BMW M235 v racing izvedbi, ta- 
nova dirkalna korveta C7R in mercedesa C9 LM ter 190E 2.5 
EVO II. Češnje na torti so po mojem mclaren F1 GTR, hibrid- 
ni mclaren P1 in rižojedni objekt sakejastega slinjenja, nissan 
GT-R nismo GT3. Prav slehernega je skrajni užitek voziti po 
katerikoli stezi v Assettu Corsi. Lega na cesti, vozne lastnosti, 
zvok, občutek moči: vse je zaradi odličnega fizikalnega pogo- 
na poustvarjeno na izredno prepričljiv način. Kot sem dejal v 
opisu temeljne igre v Jokerju 258 - povsem mogoče je, da so 
me Lahi prinesli okoli in da Assetto sploh ni tako realističen, 
kot se zdi. A če so me nategnili, so to storili gosposko. 
Sanjske stroje greš kakopak najprej gonit po edini sveži stezi, 
Nurburgring Nordschleife. Legendarni 'zeleni pekel', ki smo 
ga obiskali lani poleti in o njem članek spisali v Jokerju 254, 
so lasersko skenirali, kar naj bi zagotavljalo verno poustvari- 
tev do zadnje grbinice natančno. O tem lahko morda sodi 
kakšna Sabine Schmitz, jaz že ne. Vem pa, da je rjovenje po 
njej v kabini kakega P1 izkušnja, zaradi katere človek vrže 
solde za orjaški monitor in odličen volan. Ter da so na razpo- 
lago tri variante Zanke: običajna, nato podaljšana 'enduran- 
ce', kjer se vsako odvije 24-urna dirka ADAC Zurich ter se 
začne na formulaški progi Nurburgring GP, in turistična. Tu 
štartaš pred rampami, ki se v resničnem življenju dvignejo, 
potem ko noter vtakneš vstopnico. Lahko pa se tudi obrneš in 
se zapelješ po parkirišču s pripadajočo gostilno. 

Žal vernost okolice ni primerljiva z asfaltno. Parkirišče je pra- 
zno, kar je videti bedno, saj polovico vzdušja na pravem 
Nordsehleifu doprinesejo mašine, ki se pripeljejo s ceste na 
parking, nakar se dirkači tam ustavljajo, dvigajo havbe in na- 
vijajo plin. Tu ni niti enega. Nadalje ni omenjene dirke ADAC, 
ki bi bila kljub osredotočenosti igre na hotlape odličen dopri- 
nos. Pa tudi civilnega prometa ni na stezi. Nekaj civilnih kišt, 
pomešanih z dirkalniki, bi menda že lahko zmodelirali in jih 
postavili na cesto, da bi bilo izkustvo tako kot v vsakdanjiku. 
Za štajerske tablice pa bi poskrbeli moderji. Sneti 

Muakovichu in druščini se v tretjem DLCJu pridruži še Bruce 
! Campbell, ki je imel v Evil Dead 2 motorko namestoroke! 
1 lj 


Call of Duty — Advanced Warfare: 
Havoc  Ascendance 


Futuristična epizoda Call of Dutyja z eksooklepi, ki frčijo v zrak in tro- 
sijo pametne bombice, je prvič prišla iz hiše Sledgehammer. Zato je 
bilo vprašanje, ali bo studio iznašel samosvoj modus igranja, ki bo po- 
stal njegova zaščitna znamka, kot so bili doslej za Treyarch zombiji. 
Odgovor je ne, kajti spet so tu trupelca, čeprav to pot v robotskih okle- 
pih. Način 'exo zombies' je središče obeh doslej izdanih dodatkičev za 
AW, Havoc in Ascendance. Čeprav sta sestavljena iz po štirih večig- 
ralskih kart in ene gnusobaste, je prav bežanje pred visokotehno- 
loškimi grgrajočimi zverinami tisto, zaradi česar si ju velja omisliti. 

Havocova zombakljasta karta Outbreak nas postavi v skrivni laborato- 
rij, Ascendanceva Infection pa v ruralni Burger Town, a obe gresta po 
znanem kopitu. To je, da se z do tremi živimi kameradi otepaš vse šte- 

vilčnejših valov gnile nesnage in se obenem 
opremljaš z vse bolj uživaškimi igračkami za 
deljenje bolečine. Ob tem postopno odpiraš 
duri globlje v nedrja okolja, pri čemer pa se je 
treba podvizati, saj pričneš gol in se moraš 
do eksoobleke šele dokopati. 

Ravno poskakovalni oklep je začimba, ki ne- 
navadno dobro obogati zlajnano krepavanje 
zombijev. Ko pred nepregledno čorbo nagni- 
težev skočiš čez zid ali na streho, je občutek 
prav fin. Zverine ti ne ostanejo dolžne, kajti 
lep delež jih sam nosi tehnološke napredno- 
sti. Ne le, da ti urno sledijo čez plot, poznajo 
tudi prijeme, kot sta EMP-udarec, s katerim ti 
začasno onesposobijo obleko, in trosenje 
bojnih strupov. Edino, kar jim je moč zameri- 
ti, je, da so si videti preveč podobni. Še ena 
luštna kaprica je zvezdniški zbir igralcev, saj 
četverici podobo dajejo John Malkovich, Bill 
Paxton, Rose McGowan in John Bernthal. 
Med dogajanjem kar dosti čebljajo in Malko- 
vicheva prislovična zadirčnost zveni odlično. 
Preostala osmerica ozemelj za streljanje soi- 
gralcev v glave žal zelo niha v kvaliteti. Le ti- 


sta v Havocu pogojno predstavljajo zao- 
krožek, ki bi ga bil pripravljen priporočiti, 
dočim so se pri onih v Ascendancu avtorji 
preveč ozirali na podobo in premalo na igral- 
nost. Site 244 je na primer postavljena v raz- 
bitine vesoljskega shuttla, zakaramboliranega 
pod goro Rushmore s kamnitimi predsedniki, 
kar se sliši izjemno. A v igralni praksi gre za 
nenavdihnjeno področje, ki te sili v nenehno 
dirjanje po hodnikih. V Ascendancu izstopa 
zgolj Perplex, ki združi zanimiv dizajn moder- 
ne bivalne površine z razgibano, hitro akcijo. 
Havocov spisek je kanec boljši in uspešneje 
poudari AWjevo vertikalno igro, obenem pa 
zna pobožati oči. Karta Drift je na primer po- 
stavljena v zimsko letovišče, dočim je Sides- 
how umeščen v kmetavzarsko vasico. 
Vseeno je 15 evrov, kolikor košta posamezen 
DLC, za pet kart ogromno. Ker so MP-ozem- 
lja švoh, je na PCju partijo na njih zelo težko 
dobiti. Zombiji so edino, kar imetniki razširi- 
tev igrajo. Zato moraš biti hudirjevo navdu- 
šen polagalec gnusob, da umeš strošek up- 
ravičiti. Aggressor 


Mario Kart 8 DIG Pack 1 2 


V tem trenutku ni boljše nove arkadne dirkačine, kot je iz- 
vrstni Mario Kart 8. Naj tako imenovani hardcore gamerji kar 
vihajo nos nad Mariom in kompanijo. Pač ne vedo ali nočejo 
vedeti, da se za risankasto zunanjostjo skriva pazljivo načrto- 
vana, samurajsko precizna igra, ki je na eni strani prijazna do 
sedemletnikov, na drugi pa terja filigransko mojstrovanje. 
Sploh ob zastonjskih Mercedesovih avtočkih in predprejšnji 
mesec brezplačno dodanem najvišjem hitrostnem razredu 
200 kubičnih centimetrov, kjer vic ni le v tem, da vse skupaj 
še bolj leti, ampak je zdaj treba pametno uporabljati zavoro. 
Sliši se samoumevno, a vedeti je treba, da je pri 150 kubikih 


vetrojeb 2015 


vse moč speljati brez nje. Zato 200 cc dejansko 
spremeni igralni pristop, kar zna biti za tiste, ki so 
proge nadrkali do zadnjega detajla, prav pretre- 
sljivo. Našteto je obogateno z ravno pravšnjim 
elementom sreče in čeprav MK8 sodi med dražje 
igre za wii U, je vreden poslednjega centa. 

Še zlasti, če pljuneš dodatnih 15 evrov za oba 
DLC Packa, ki doprineseta že prav nesramno ko- 
ličino nadmočne vsebine. Vsak ti da po tri nove li- 
ke in štiri vozila. Sveženj 'The Legend of Zelda' 
vdela Linka, mačjo Peach in rakunskega Tanooki 
Maria, med kartingi pa znamenitega blue falcona 
iz serije F-Zero (geekasti špric). Zavoj 'Animal 
Crossing' ima vaščana, Isabello ter Dry Bowserja. 
No, bistvo je v svežih progah, ki tako perfektno 
dopolnijo obstoječe, da se čez čas vprašaš, kako 
si sploh lahko imel MK8 brez njih. Med njimi ni ni- 
ti ene količkaj slabe, vnovič pa namešajo znane z 
drugih sistemov in povsem nove. 

Sleherni od dveh DLCjev jih vsebuje osem v dveh 
pokalih. Zeldin poustvari Yoshi Circuit s kocke, 
Wario's Gold Mine z wiija in, TO!, izvirni Rainbow 
Road s SNESa, peterica izvirnih pa je Excitebike 
Arena, Dragon Driftway, Mute City, Ice Ice Ou- 
post in Hyrule Circuit. Prva je ovalna motoristična 
arena z rampami, Mute City na podlagi F-Zera 
pokaže, da je wii U zrel za novo inačico te blis- 
kovite futuristične norivščine, dočim je Hyrule 
postavljena v Linkovo deželo z gradom vred. Še 


Zi 


za spoznanje boljše so piste v DLCju Animal Cro- 
ssing. Od prej uletijo Baby Park z gamecuba, 
Cheese Land in Riboon Road z GBAja ter Neo 
Bowser City. Sveže so pak Mute Cityju podobni 
Wild Woods v gozdni okolici, Animal Crossing, 
kjer se spreminjajo letni časi, podzemni Super Bell 
Subway in še ena f-zerasta zadeva, Big Blue. 
Poudarek pri domala vseh stezah je na hitrosti, 
vsaka steza ima bližnjice, številne vsebujejo na- 
ključno gibajoče se ovire, kot je podzemni vlak, in 
sleherna terja dobršno količino urjenja, da zapo- 
padeš svojstvene ritme in se naučiš idealnih poti. 
Ki jih je kakopak drugače ubirati s tem ali onim li- 
kom. Prav tako ni trohice skrbi, da bi na spletu ne 
našel soigralcev, saj ljudje DLCja kupujejo kot 
zmešani in skoraj vsi bi radi nenehno nabijali 
predvsem sveže steze. Nič čudnega! Sneti 

V julijski številki revije Zdravje preberite: 
POČITNICE! KAJ PA ZDAJ? 


KATERI ŠPORTNI VADITELJI SO PRAVILNO USPOSOBLJENI? 


ZASVOJENOST MLADOSTNIKOV S TEHNOLOGIJO 


Ob celoletni 
naročnini 


POKLIČITE ob delavnikih od 8. do 15. ure  $ušeni 


10 odstotkov 


A 059 08 99 30 popusta. 


o smo ob zaključku četrtega pridelka 
Igre prestolov skupaj z Aryo na razma- 
jani barkači odpluli v Braavos, smo ve- 
deli, da nas to leto pričakuje več ne- 
znanih ozemelj kot poprej. Televizijska pripoved 
se je v nekaterih primerih namreč konkretno od- 
maknila od fabulativnih tokov doslej izdanega 
peteroknjižja Pesmi ledu in ognja. Če lahko za 
prejšnje sezone rečemo, da so bile te stranpoti 
zgolj meandri, ki so kaj kmalu zavili k nazaj k 
premici izvirne zgodbe, nas tokrat producenta 
Benioff in Weiss od začrtane poti prestavita s hi- 
trostjo in dosegom Mezinčkovega čudežnega te- 
leporta. Bralci znalci smo sicer vedeli, da silne 
gusarske rodbine Greyjoy z morsko peno na ust- 
nicah tudi letos še ne bo na spregled, zato smo 
si obilo svežine obetali z vpeljavo Dornije, ki smo 
jo lani okusili z Oberynovim nenadno terminira- 
nim obiskom v prestolnici. Toda namesto smrto- 
nosnih kober smo dobili leglo kruljavih beloušk. 


(Ne)strupenjače 

Dornija se v knjigah od preostalih šestih kraljestev 
ne razlikuje zgolj po klimi in tonu polti prebival- 
cev, marveč nasledniki rhoynarskega ljudstva 
razbijajo monotonost moške prevlade. Medtem ko 
drugod po kraljevini velja postava, da očetovo po- 
sest in nazive deduje najstarejši sin, Dornijcem 

spol potomstva pomeni manj kot pisoar Theonu 
Greyjoyu. Prestol dobi najstarejši živi naslednik, 
naj bo ona ali on. V knjigah tako Peščene kače - 
ki so več kot le tri - ne skušajo ugonobiti mične 
Myrcelle Baratheon, v resnici Lannister, marveč jo 
okronati, da bi prevzela oblast nad Sedmimi kra- 
ljestvi. S tem bi premešale štrene Cersei v Kralje- 
vem pristanku in poplačate vse smrti v družini 
Martell, ki so jih prizadejali levji kremplji. V redu, 
tosortnemu siromašenju zgodbe bi še nekako po- 
gledal skozi prste, a kaj, ko so Peščene kače raz- 
vodenela župa svojih knjižnih ustreznic brez ka- 
kršnihkoli značajskih razlik. Zgolj tri enodimenzio- 
nalne figure, od katerih ena rada opleta z dojkama 
in si prepeva Šifrerjevo o lepih dekletih, ki ljubijo 
barabe. Strupenjače iz Ubila bom Billa bi z njimi 
opravile v sekundi. 

Tudi Alexander Siddig kot princ Doran Martell ne 
dobi dovolj časa na zaslonih, da bi se iz njegove 
vloge izcimilo kaj tehtnejšega. Zato sta še najbolj 
svetla točka te niti komični popotni par Jaime 
Lannister in Bronn, sin You-wouldn't-know-hima. 
Slednji nam z Dornijčevo ženo po Castemerskem 
deževju ter Medvedu in zaliki končno predstavi 
tretjo pesem iz Zahodnjega. Myrcellina usoda po 
odkritem pogovoru z Jaimejem zada nov čustveni 
udarec gledalcem, a v poplavi pretresov, ki preve- 
vajo zaključno epizodo, se teža njenega slovesa 
povsem razblini. 


Shireen Baratheon in Jon Sneg skupaj 
i v/bendu Pepel in kri, Daenerys 
umlargaryen pa si pomrmrava oj črni 

Spancir skozi špalir 

Kanček bolj živa od hčerke in približno enako potrta kot 
brat / ljubimec je Cersei v Kraljevem pristanku. V slepi 
želji, da bi se v bitki za sinovo pozornost znebila mlajše 
kraljice Margaery, sama sebi stori medvedjo uslugo, ko 
pritisne kraljevi žegen na ponovno vzpostavitev be- 
raškega meniškega reda vrabcev. Pri tem je kakšno 
lekcijo o vrezovanju insignij v čelo bržda pobral Pittov 
poročnik Aldo Raine v Neslavnih barabah. A poleg av- 
tomutilacije vrabci s čvrstimi krepeli še raje maličijo 
grešnike. Tako v srhljivi mešanici španske inkvizicije iz 
Letečega cirkusa (minus puhaste pernice) ter Opusa 
Dei iz Da Vincijeve šifre (plus kožni pigment) kmalu 
postanejo vladarji ulic Kraljevega pristanka, ki zaradi 
usihanja blaginje odrečejo poslušnost kroni. 

Cerseijine spletke se tedaj obrnejo proti njej, saj je viso- 
ki vrabec vsaj navzven neomajen in nediskriminatoren, 
kar se tiče uveljavljanja božje postave. Po Lorasu in 
Margaery v samici kaj kmalu pristane tudi sama. Njen 
zaključni prizor golega spokornega pohoda z enega 
mestnega griča na drugega v varno zavetje domačega 
dvora jo vsak korak bolj razčlovečuje. Iz kljubovalne, 
ponosne levinje se pod pljunki, iztrebki in ne ravno 
svežo zelenjavo skruši v hlipajočo lupino. V njej pa pla- 
men znova prižge Oyburn s svojim frankensteinovskim 
gorostasim mutcem. Cersei se zakolne, da ga bodo vsi 
najebali, in novi pribočnik jo bo nedvomno rad po- 
slušal. To bo še veselo! 


»Cip-cipa-lip ...« 


Deathwing, 


' Job's done! 


Leteči prstek 


Še preden je Petyr Baelish prišel tkat mreže zarote v 
Kraljevi pristanek in nato v zadnjih treh delih skriv- 
nostno poniknil, je odpeljal Sanso iz zavetja Orlove- 
ga gnezda in Dola nazaj v rodno Zimišče, kjer jo je 
predal v zamož vedremu mladcu po imenu Ramsay 
Bolton. Čim je Mezinček s svojim raketnim nahrbt- 
nikom odfrčal novim komplotom naproti, je Sansa 
na poročno noč odkrila, da je mesnatolični Ramsay 
še nesramnejši in pritlehnejši od svojega kuharske- 
ga soimenjaka. Ko smo že mislili, da ne more biti 
nihče bolj priskuten od Potterjevega Draca in nato 
od Joffreyja, ki smo mu privoščili peno na ustih, je 
Ramsay uspel preseči vse. V enem od bolj mučnih 
prizorov sezone spremljamo Sansino posilstvo na 
poročno noč, ki nam ga režiser, hvala Sedmerim, 
ne pokaže neposredno, marveč skozi trpeči fris ka- 
striranega Njuha. Alfie Allen se znova izkaže za iz- 
vrstnega igralca, saj nam zgolj z obrazno mimiko 
pokaže željo pomagati, nemoč in smrtni strah pred 
malim Boltonom. 

Dotični prizor je bil eden najpogosteje komentiranih 
in seciranih delov serije tako na družabnih omrežjih 
kot v klasičnih medijih. Grajali so sesekljan drama- 
turški lok Sansinega lika, ki naj bi koncem četrte 
sezone navsezadnje le postal močnejši in se pod 
Mezinčkovim mentorstvom vključil med spretne 
igralce, zdaj pa se je znašel znova pomaknjen tri se- 
zone nazaj, ko je trpela pod Joffreyjem. Vendar sam 
menim, da je njen odziv na zdajšnje dogajanje dru- 
gačen in da vseeno kaže spremembo, saj se aktivno 
skuša rešiti z nagovarjanjem Njuha in pobiranjem 
odvečnih tišlarskih orodij. Prizor nam prav tako po- 
kaže, da za izmojstrovanje igre prestolov ne zado- 
stuje sprememba garderobe. Drugačnega razpleta 
poročne noči si niti nismo mogli obetati, če smo 
želeli, da Ramsayjev lik ostane zvest svojim lastnos- 
tim. Tudi kanaliziranja posilstva skozi Njuhovo ob- 
ličje ne vidim kot preusmeritve fokusa z ženske na 
moškega, marveč kot rešitev, kako se izogniti ne- 
posrednemu prikazu nazornega spolnega nasilja. 


em hodca lghaca je Sneg presenetil še bolj. ko 
: službo za pluženje 

Čez ledene planke 


Zato pa pozitivno preseneti Jon Sneg, ki mu po štirih 
pretežno emo sezonah poženejo konkretne gonade. 
Z nastopom službe gospoda poveljnika nočne straže 
potala polno malho sredincev ljudem, ki mu kanijo 
mešati štrene, od Stannisa do Janosa Slynta ter celo 
enemu od belih hodcev. Ti se v epskem spopadu v 
Ostrem, ki je vizualni vrhunec sezone, izkažejo za 
prehud zalogaj, saj Nočni kralj z vsakim spopadom 
poveča svojo Moe postružniških neživcev. izvrstni 


Eda Turobo, z bulji vanj, brazgotinasti Thennec 
Loboda, ki katarzično uvidi zmoto svojih dejanj, in 
borgenovska Karsi. Ob njej smo še bolj jadikovali 
vsled Peščenih kač, saj smo dobili dokaz, da Benioff 
in Weiss znata ustvariti večplastno bojevnico. A 
hodci bodo skrb za koga drugega, saj Jon v finalu 
spozna, da marčeve ide lahko padejo tudi na zimski 
čas, in veselo barva sneg rdeče kot lična štajerska 
ikebana. Vanjo je zadnji cvet zasadil oproda Olly, ki 
je vso sezono na čelu nosil napis "OFAK, JEST MU 
BOM NEKI NAREDU, ČE BO FREND Z DIVJEŽI" 
Tako kot si z njimi ne bo belil las Stannis, čigar lede- 
nemu sledenju pravici so v prvi polovici sezone do- 
dali nekaj človeške topline, da je bil končni padec 
toliko hujši. Ko v poslednjem slepem upu sledi Meli- 
sandrinim okrutinim vizijam, da bi mu rdeči bog po- 
daril naklonjene vremenske pogoje, v starogrškem 
slogu posledično izgubi še pol vojske, ženo, bitko in 
na kraju življenje. Slednjega mu odvzame Brienne, 
ki smo je letos videli odločno premalo, a si je lahko 
več obetamo naslednje leto. Po porazu na 
armade je ona pač edini človek v radiju severa, h 
kateremu se lahko zateče Sansa. 

Šesta sezona nam bo prinesla tudi Brana, ki je bil le- 
tos na študijskem dopustu pod vršakom. Ustvarjalci 
Igre prestolov obljubljajo, da bo naslednjo pomlad že 
izurjen jedi master, in če se bo Isaac Hempstead- 
Wright spotegnil še bolj, kot se je že zdaj, bomo 
morda uzrli Yodi podobno, računalniško generirano 
lutko, ki jo bo vodil v slogu Andyja Serkisa. 


a 
oMdaustavit tidbruhanje. 

Jorah Tyrionu 


Arya se prvič logira na Faceroom.com. 


»A je krokar prinesel kakšne modre 
tabletke? Za prijatelja sprašujem.« 


Scotty je. na (A zato mora Mezinček jezditi. 


.» 


»Atej, kdo je ta gospa Angela iz hiše Merkel, o kateri krožijo govori- 
ce, da ljudi odira še huje kot mi? Se lahko poročim raje z njo?« 


S U 
o»Bridji, nečesa ne stefan im rdečo srajčo, pa'sem še.karž živ. .- " 


Onkraj um morja 


Arya je naposled dočakala trenutek maščevanja. Po 
karatekidovskem umivanju kadavrov ji nihče, ki no- 
si obličje Jagena H'gharja, naroči podeliti dar boga 
mnogoterih obrazov pogoltnemu zavarovalničarju. A 
pogled ji premami debelušni Mace Tyrell, ki je prišel 
v novogrškem (in slovenskem) slogu fehtat braa- 
voško banko za odložitev dolgov. V njegovem 
spremstvu je ser Meryn Trant, kraljevi gardist, ki je 
pokončal Syria Forela. Toda oldboyevski masaker s 
pipcem Aryi prinese mentorjevo kazen in znabiti se 
naslednjo sezono odpravi k Pehti po kapljice. 

Malce južneje v Pentosu pristaneta Tyrion in Varys, 
ki z lahkoto pobereta nagrado za najbolj žmohtno 
pikre debate. A pritlikavca na poti v Meereen najde 
Jorah Mormont, ki se z njim želi odkupiti za stare 
grehe. Tako ga privede do Daenerys, ki se na vse 
kriplje trudi, da ji mesto ne bi razpadlo. Morilski na- 
padi Harpijinih sinov, obupani osvobojeni sužnji, za 
katere se je položaj večinoma poslabšal, pritiski 
starodavnih plemiških družin in lačna zmajčka, ki 
se mastita z mesom starodavnih plemiških družin, 
so le vrh njenih tegob. Kljub temu kani ostati v Mee- 
reenu, dokler je sredi veleiger iz obroča Harpijinih 
sinov ne reši Drogon. Polet naj bi bil veličasten, saj 
že več kot stoletje nihče ni vršal po zraku na ognje- 
bljuvnem martinčku. A zmaj jo odnese z dežja pod 
kap in zdrobi želje gledalcev, da bi se vsaj ena zgod- 
bena nit zaključila prešerno. 


Stetje trupel 

Igra prestolov je še vedno nekaj najbolj impresivne- 
ga, kar se da uzreti na malih zaslonih. Letos je podr- 
la lastni rekord gledanosti, ko si je finalno epizodo 
ogledalo 8,11 milijona osebkov, v izobilju pa jo pre- 
našajo tudi piratski hudourniki. Znova je ponudila 
vrsto zapomnljivih epizodnih vlog, od Adebisija kot 
gusarja, ki išče kupca za Tyrionov kembelj, do vod- 
je borcev Yezzana. Toda vseeno ji v skupnem pog- 
ledu ni uspelo prekositi prejšnje sezone. 

Mogoče to niti ni čudno, kajti letos se je zdelo, da je 
razvoj likov potisnjen na stranski tir v prid nizanja 
dih jemajočih prizorov, ob katerih bomo gledalci 

bentili in jadikovali na tviterju. Mojstri posebnih 
učinkov so sicer prekosili sami sebe - izvzemši 
Daenerys okobal zmaja, ki bi bolj sodila v osemde- 
seta in Neskončno zgodbo - in nam pričarali še bolj 
epsko prostrane panorame. Od padajoče harpije v 
Meereenu do nepreštevnega khalasarja okrog Da- 
ny. Toda Benioff in Weiss sta zaškrtarila z majhni- 
mi, iskrenimi, intimnimi trenutki človeške drame, v 
katerih se izkristalizirajo krhkost, ranljivost, straho- 
vi nastopajočih. Odlika knjižne serije je prav vrtinec 
človeških usod, ki jih igra prestolov meče iz neprili- 
ke v nepriliko. Ene zaradi nizkega položaja na hie- 
rarhični lestvici, druge zaradi nespretnih potez, ki 
jih vlečejo, tretje preprosto zaradi spleta okoliščin 
ali lestve kaosa, s katere jih otresa Mezinček. 

Serija nekaj takšnih trenutkov premore in so gledal- 
cem v užitek. Recimo Jon in Sam, prvi z mešanico 
prijateljske topline in očetovskega pokroviteljstva, 
drugi z neumorno vedrim pogledom na stvari in 
občudovanjem svojega kamerada. Ali Trnova kra- 
ljica in visoki vrabec. Igralci stare garde so nasploh 
izbrani z občutkom in po lanskem slovesu Charlesa 
Dancea tako Dianna Rigg kot Jonathan Price dos- 
tojno prevzameta primat najbolj izraznih prizorov. 
Vendar jih ni toliko, kot bi si jih izbirčnejši želeli. 
Kot sem omenil na začetku, je razkorak s knjižnim 
kanonom vse večji. Liki, ki v knjigah živijo, so v na- 
daljevanki mrtvi in obratno. Metuljev učinek bivših 
odločitev in rezov je zdaj že tako velik, da bi obupal 
celo Ashton Kutcher. A največja pomanjkljivost pe- 
te sezone v primerjavi s knjigami je neznosna turob- 
nost končnih usod. Martinovi romani seveda niso 
Pet kužkov išče pravega (da o šestem, Duhu, ki pri- 
de rešit Samwella Tarlyja, za Jona pa se mu sladko 
jebe, niti ne govorimo). Toda v knjigah jo kak pri- 
danič od časa do časa le skupi. Pogrešal sem Man- 
derlyjeve pite ali televizijski ekvivalent maščevanja 
Freyem in Boltonom. Če bi hotel gledati same slabe 
stvari brez žarka upanja, bi šel brat seznam naj- 
večkrat predvajanih slovenskih skladb. 

A drugo leto bo bolje. Vem, da bo. Na seznamu 
vlog, ki jih iščejo za šesto sezono, je okoreli gusar in 
dobili bomo vsaj enega Greyjoyevega strica. Pa naj 
kraken pogoltne vse barabe in mastno rigne Cthul- 
huju v čast. Valar pozheris. 


Dejstvo, da te od spredaj zabodejo le pravi 
prijatelji je bilo- Jogi V Kulajio uteho-..a 

ob, 
»Hej, Barristan, ne moreš kar umretiy 
v knjigi si še živ. In nosiš oklep. Aja £..« 


Dčka! Rekla sem, da želim 


Rita in oči v dečari soskladju, ki.Se poda 
z prevladujoči zlati" Modna, mrha pravi bt. 4 

TI ŠE NI JASNAZ 


MOJE IME JE AMB 
SEM KORENJE. KAd 

483 STRANEH 


TERMINATOR GENISYS 


itrailerji, kaj? Eni te nahajpajo do nezavesti, na- 
T kar te polni izdelek pusti bolj mrzlega kot pivo. 

Z drugimi je obratno, na primer s tistimi za pe- 
tega Terminatorja. Kolikor mi je znano, so bili nad nji- 
mi navdušeni le člani društev slepih in slabovidnih, 
ter pričakovalo se je nov flop gargavtanskih razsež- 
nosti. Kako se ne bi, če pa sta bila T3: Rise of the Mac- 
hines in še bolj Salvation kadeča se kupčka dingovega 
govna. Godla sta na fanovske strune in navduševala z 
badabumom, pri tem pa pozabila, da sta imela Came- 
ronova prvenec in nadaljevanje dejansko nekaj pove- 
dati o jedrski nevarnosti, nevarnosti umetne inteligen- 
ce in podobnih temah. Tistih, ki smo jih obdelali v ter- 
minatorskem članku v prejšnji številki. Kakšno prese- 
nečenje torej, da se Genisys izkaže za spodoben film, 
ki sicer zaostane za hororjem T1 in akcijo T2, a ne 
preveč, hkrati pa nadkrili nadaljevanji. 
Genisys se začne kot hommage prvencu s poustvar- 
jenimi prizori, ki jim je dodano okolišnje dogajanje. 
Naposled vidimo, kako uporniki v futuri uničijo Sky- 
net, nakar ta v Los Angeles leta 1984 pošlje morilske- 
ga robota terminatorja. Ta mora ubiti Sarah Connor, 
mater vodje odpora Johna Connorja, in s tem prepre- 
čiti poveljnikovo rojstvo. Ob tem časovni stroj upora- 
bijo še gverilci, ki v preteklost odložijo lastnega bo- 
jevnika, Kyla Reesa. A pri kultnem prizoru, ko hoče 
terminator v mesu računalniško mladega Arnolda 
odvzeti oblačila panksom, krenemo v drugo smer. Iz- 
kaže se, da je v preteklost že prej dospel še en T-800, 
ki je mlado Sarah zaščitil in jo naučil bojevanja. Nič 
več torej Kyle ne rešuje šibke kelnarce, temveč ona 
pomaga njemu. Ob strani jima stoji 67-letni kerlc 
Schwarzenegger, ki se je medtem naučil nekaj člo- 
večnosti. Izvzemši nasmešek za v anigife. 


Levo Emilia Clarke kot Sarah Connor, desno v redu 
Jai Courteney kot Kyle Reese in v sredini naš naj- 
ljubši Avstrijec kot T-800 — "old, but not obsolete." 


Kakor Judgment Day je Genisys v prvi vrsti akcijski 
rompompom z izvrstno posnetimi zasledovalnimi in 
uničevalnimi prizori ter kul domislicami, kako na pri- 
mer obračunati z zoprnim terminatorjem iz tekoče ko- 
vine. Dveurni tobogan se začne hitro in nato le še po- 
spešuje, pri čemer ima dosti prstov zraven sam John 
Connor, ki ni več tisto, kar je bil pred Kylovim sko- 
kom v LA. Na sporedu so edge-of-your-seat bežanja 
pred skeletnimi vojščaki, pregoni s helikopterji, ruše- 
nja stolpnic in ostale zadeve, ki sodijo k poletnemu 
blockbusterju. Vendar Genisys ne zaide v neumne 
Salvationove ekscese, niti v pogrevanje župce kot Ri- 
se of the Machines, temveč ostane prizemljen in sa- 
mosvoj. Tudi zavoljo Skyneta, ki naposled dobi nekaj 


Uporništvo proti robotom v prihodnosti ostaja hecno. Zemljo naj bi razdejale jedrske eksplozije, človeški gve- 
rilci pa kljub temu upravljajo s flotami helikopterjev. No, še vedno bolje kot v Salvationu s podmornico. 


prisotnosti na zaslonu. Z njim je domiselno povezano 
spakedrano ime Genisys (geneza oziroma nastanek 
se pravilno črkuje 'genesis'), ki v prenesenem pome- 
nu označuje docela aktualno zadevščino. 

No, tisto, kar Genisys dokončno loči od prejšnjih 
dveh flopov, je znova najdeni občutek za človečnost. 
Močno se pozna, da je pri scenariju sodeloval oče Ter- 
minatorja James Cameron, zaradi katerega sta imela 
TI in T2 tako močne like. Zlahka smo doumeli njiho- 
ve strahove in motive, zaradi česar sta imela groza in 
akcija srce. Slično je v Genisysu, kjer prisostvujemo 
več krvavečim odnosom - med Johnom Connorjem in 
njegovim zvestim pribočnikom Kylom, med Kylom in 
Sarah, ki se morata 'razploditi' za rešitev človeštva, 
med Sarah in njenim sinom Johnom, med Sarah in T- 
800, ki ga kliče 'Ata' ... Vsa so pristna in jih je ravno 
pravšnja mera, da se film ne prevesi v dramo oziroma 
dramatiziranje, da pa ni odmaknjen, sterilen in plehek 
kot toliko drugih spektaklov. Tudi humoren zna biti, 
med drugim zavoljo malce zmešanega policista, ki ne 
da miru s teorijami zarot. 

Ni naključje, da sem tolikokrat omenil Sarah, saj je to 
prava zvezda filma. Ne rdečeučni in nanoroboti, ne 
Kyle, ne John, ne Skynet, temveč Sarah Connor, toč- 
no tako kot v prvencu in dvojki. Po predfilmih sodeč 
je bila Emilia 'Daenerys' Clarke za to vlogo grozna iz- 
bira in niti slučajno ne bi mogla vreči s prestola ene 
glavnih filmskih zajebank v podobi Linde Hamilton. 
Toda Emilia se izkaže za nebrušen diamant. Je približ- 
no taka vojščakinja kot prejšnja Sarah, saj rada popri- 
me za vsakovrstno orožje, snajpa kot dec in v kritičnih 
situacijah ne cvili, temveč ukrepa. Hkrati pa femini- 
stično blaznost bivše Sare spremeni v normalnost, saj 
skozi solidno igro pokaže ranljivost. To simbolizira tu- 
di njeno telo, ki ni vitko in kitasto kot v T2, marveč v 
posmeh hollywoodski obsesiji s suhostjo prijetno zaob- 
ljeno. Ob tem se Clarkova v nasprotju s pričakovanji, 
saj jo poznamo kot joškarico iz Game of Thrones, ne 
pokaže frontalne golote. Kdo bi si mislil. 

Ta misel je primerna za označbo celotenega filma. Kdo 
bi si mislil, da lahko sploh še dobimo Terminatorja, ki 


Ker Skynet ne igra po pravilih, si mora Arnie nadeti 
posebno vrsto boksarja. Udari mogočno, saj je za sta- 
rost v zavidljivi formi. Daj nam Konana, Svarci! 

ni odložišče za polsposobne režiserje in ni narejen sa- 
mo s cekinom v mislih. Škoda sicer, da so časovne 
mahinacije že čisto preveč privlečene za lase in da je 
zaključek idejno precej medel ter poln situacijsko-lo- 
gičnih lukenj. Kljub temu pa je Genisys obetaven 
začetek nove trilogije, ki bo gledalce, upajmo, nabira- 
la kljub morebiti zanikrnim trailerjem. Sneti 
Genyeza je v polnem teku v obeh glavnih kinoverigah 
v Sloveniji in še v kaki manjši dvorani. Začuda pov- 
sod le v 2D-tehniki. 


TED 2 


a Ted ni plišasta igračka, ki bi jo starš dal otro- 
ku v naročje in mu zaželel lepe sanje, smo ve- 


deli. Kot tudi, da je najbolj freh, zblojen in per- 
verzen medvedek. A to, da je lahko še huje, je slutil le 
malokdo. Kot tudi, da nadaljevanje ne bo tako zaba- 
vno kot prvi del. 


Hmm, Teda zaradi njegovega obnašanja očitno ne 
mara niti Terminator?! Ups, napačen film :). 


Ted je sedaj (ne)srečno poročen s Tammy, a do pra- 
vega družinskega statusa manjka še otrok. Ker sam 
ne more zaploditi človeškega bitja, se za pomoč obr- 
ne na najboljšega - in edinega! - frenda. Pravzaprav 
šele po sila neumnem poskusu, kako ga med spa- 
njem skrivaj zdrkati slavnemu ameriškemu športniku 
in tako priti do najbolj kvalitetnega močefita. A tu se 
Tedova kalvarija šele prične, saj ugotovi, da ne za- 
došča zakonskim standardom za starševstvo, ker 
uradno ni oseba. Še več, odvzamejo mu vse držav- 
ljanske pravice! Z Johnom in neizkušeno odvetnico, 
ki raje vleče šišo kot študira pravne predpise, se od- 
pravi po zadoščenje ... 

Če se ob tem opisu krohotate, boste morda celo 
uživali v ogledu nove 'mojstrovine' Setha MacFarla- 
na, ki se trudi smeh izvabiti z žalitvami in posmehom 
moralno etičnim normam v duhu novodobnih subver- 
zivnih komedij. Jaz nisem. V resnici me je sredi zdol- 

gočasenosti vsake toliko popadla nezaustavljiva želja, 
da bi v Tedovem stilu razkurjeno preklinjajoč odro- 
bantil iz dvorane. Morda tudi zaradi tega, ker se spor- 
ni stil humorja ne približa duhoviti satiri, kot jo pozna- 
mo po zaslugi South Parka. 

A to ni edina pomanjkljivost drugega Teda, ki odlično 
pooseblja moto "Ameriki dol visi za vse!" Na prvi po- 
gled propagira 'enake pravice za vse drugačne', v 
resnici pa servira nepregledno vrsto šovinističnih, 
seksističnih, rasističnih in ostalih x-tičnih parol. In to 
na pravljično resnoben način?! Dejansko gre za prikrit 
poziv k netolerantnosti, ki trobi, da je sila kul vse, kar 
je za večino neokusno ali z razlogom prepovedano. 
Od neodgovorne vožnje pod vplivom trave do maltre- 
tiranja geekov na shodu stripovskih fanov. Okej, če 
vsega ne vzamemo preresno, so takšni prizori pogoj- 
no smešni. Kot tudi stranski liki, kot so poneumljeni 
Sam (nas res zanima, kako po petintridesetih letih iz- 
gleda Flash Gordon oziroma da ne zna igrati?), psiho- 
patski Donny ter imbecila Guy in Rick. Pa čeprav ne 
pomagajo k teku zgodbe, temveč delujejo kot mašila. 
Da nastopa Liama Nessona in sklepnega priznanja 
Tedove človečnosti iz ust Morgana Freemana ne 
omenjam. Nesporno kvalitetna je resda animacija na- 
slovnega junaka in njegovo zlitje z realnim svetom. A 
čeprav to danes ni posebna umetnost, mar ne? 


Ena od Tedovih pomembnih življenjskih ugotovitev je: 
"Na spletu si vedno le dva klika od črnih tičev!" 


Je zadeva vredna ogleda? Za ozek krog občinstva 
nedvomno. In ali si Ted zasluži status enakovrednega 
človeškega bitja? Raje ne, tako kot si ga ne vsi tisti 
neplišasti primerki, ki agresivno razglašajo, da je tre- 
ba enakopravnost razširiti do skrajnih meja človeške 
degeneriranosti. Fanatik 

Najbolj pokvarjeni medvedek vas že lahko naskoči v 
kateri od kinodvoran. 


FROM BEDROOMS TO 
BILLIONS 


plošni dokumentarci o videoigrah niso več pot- 

rebni, saj je do zdaj menda že vsakomur jasno, 

da igrice kvarijo ljudi in so odgovorne za putiko 
ter masovna streljanja. Hec! Reči hočem, da je pod- 
ročje že tako široko znano, da ne potrebuje več gene- 
ralne predstavitve. Zdaj se pomikamo v niše in globi- 
no, kar imajo najraje navdušenci. Prav ti so na Kick- 
starterju financirali nastanek tega historičnega ga- 
merskega dokuja, ki beleži nastanek in porast britan- 
ske industrije iger. Tematika je torej specifična, a je 
Slovencu domačna. Medtem ko so se denimo Ame- 
ričani igralsko razvijali zlasti s konzolami, macintoshi 
in IBMovimi peceji, smo se pod Alpami računalniško 
masovneje opismenili z diko angleške kompjuterske 
industrije, ZX spectrumom 48 K. 

ZX80 je bil hišni mlinček z membransko tipkovnico, ki 
si ga v kit ali sestavljeni obliki naročil po pošti. Clive 
Sinclair je z njim naredil orenk posel. 


No, začetek dve in pol uri trajajočega dokumentarca 
seže pred mavrico, v leto 1980, ko so Britanci dobili 
priložnost nakupa poceni osebnega računalnika za te- 
daj neverjetnih 80 funtov. Sestaviti so morali sami, a 
za prikazovalnik jim je rabil domači televizor, za medij 
pa navadne avdiokasete. To je bil legendarni Sinclair- 
jev ZX80 z epskim kilobajtom pomnilnika. Sliši se 
smešno, toda z naslednikom ZX81 in nato mavrico je 
zagnal britansko industrijo iger. Spomine na to v go- 
vornih izsečkih obnovijo številni angleški, poznaval- 
cem področja znani frisi - Jeff Minter, David Braben, 
Raffaelle Cecco, Peter Molyneux, Dave Perry in tako 
naprej. Celo žurnalisti, kot so Penn in Rignall iz Zzapa 
ter Paul Drury iz današnjega Retro Gamerja. Vmes so 
tudi rahlo neprijetna presenečenja, kot je avtor Manic 
Minerja Matthew Smith, ki je čisto res videti kot brez- 
zob klošar. Realnost intervenira, kaj hočemo. 
Zadevščina po izvedbi spomni na slovenski doku- 
mentarec Tehnika ljudstvu, ki je obravnaval vlogo ZX 
spectruma v slovenskem prostoru. Vendar se ne usta- 
vi pri tem strojčku, temveč seže na BBC micro, C64 
in druge mašine, ki so oblikovale britansko sceno. 
Med intervjujčki se rolajo arhivski posnetki in vzne- 
mirljiva muzika (Samantha Fox!), vse to pa skupaj 
seštrika pripoved, ki bo za nepoučene nezanimiva in 
za rumplkamerne navdušence zlata vredna. Bi rad ve- 
del, kako so prve igre delali v domačih spalnicah in 
jih prodajali po pošti? Kako je nastala hiša U.S. Gold? 
Kaj se je dogajalo z ekipo Ultimate? Kako so delali 
ovitke za kasete? Kako so pri Oceanu nastajali li- 
cenčni špili? Kako pravzaprav stihijsko je bilo vse 
skupaj ter kako se je cvetoče področje iz navdušens- 
kega spremenilo v korporativno, kakršno je zvečine 
danes? Glej From Bedrooms to Billions, ki je doživel 
dokajšen uspeh in bo kmalu dobil nadaljevanje, ki bo 
vpogledalo amigina leta. Komaj čakam. Sneti 
Fizično in digitalno HD-edicijo te nišnosti tržijo na 
Frombedroomstobillions.com. Izvod pride 14 evrov in 
priložena sta fičra o izdelavi Elita ter Manic Minerja. 


DAVID PERRY 


s! KRO GEN £/CO Z FOUNDER OF GAIKAL 


Dave Petry je Irec s prisrčno govorno napako, ki je 
njega dni storil Earthworm Jima, nakar je soustanovil 
pretočni servis Gaikai. Pove zanimivosti. 

MAGGIE 


varci je guvernatorstvo resda obesil na klin, a 

mu še zdaleč ni dolgčas. Kupil si je tank, snema 

nove terminatorje, za dobro mero pa še neodvi- 
sniške filme, kakršna je zombijska drama Maggie. 
Kot veli navada, v njej Ameriko napade nekrotični vi- 
rus, ki ljudi spreminja v nakaze s počrnelim mesom in 
zverskim apetitom. Oblasti uspejo njegovo širjenje za 
silo omejiti, a zdravila ni od nikoder. V tej kolobociji 
se znajdeta kmetovalec Wade in njegova najstniška 
hči Maggie v podobi Abigail Breslin. Po dražilnikih so 
nekateri sklepali na pripoved v slogu znane playsta- 
tionove igre The Last of Us, a je daleč od tega. Že na 
samem začetku namreč punčaro ugrizne zombi, kar 
kratkomalo pomeni smrtno obsodbo. Fertik del. 
Maggie je tako pravzaprav že hodeči mrtvec, a do 
končnega padca v blaznost ima še nekaj dni do nekaj 
tednov. Zato jo dohtarji milostno spustijo domov, da 
se lahko poslovi od sorodnikov in prijateljev. Štorija v 
celoti zajema soočanje družine z neizbežno usodo, ki 
spomni na filme o mladih z rakom in sličnimi neozd- 
ravljivostmi, kot je nedavni Krive so zvezde. Dekle se 
ubada z vse bolj nezdravim videzom, ki ga pred kole- 
gi ne morejo več skriti niti ogromna sončna očala. Po- 
stopnim odpadanjem važnih delov telesa. In apeti- 
tom, ki jo sili v napadanje živali, kar poskrbi za posta- 
pokaliptični fantastični vtis. Medtem se Wade in part- 
nerka sprašujeta, ali bosta sposobna lastni hčeri na- 
praviti konec, ko bo nastopila potreba. Morasto, brez- 
izhodno vzdušje zaostrujejo trki s policijo in sosedi, 
med katerimi so nekateri v podobni situaciji ... 


Da bi zaščitil hčer, bradati in zgubani Švarci prime 
sekiro. A boji so v tem filmu druge sorte — notranji, 
osebni, podobno kot v Gibsonovem alienskem Signs. 


A potencialno napet nastavek s svežim pogledom na 
terminalno bolne ljudi precej zvodeni. Predzombijski 
hospic je postavljen v podeželsko okolje in se naprej 
vleče počasi kot nemrtvak z odstreljeno nogo. Pozabi 
na kakršnokoli akcijo, saj je krepavanje nagnitežev 
odmerjeno zelo skopo. To je karakterna drama skoz 
in skoz, z neštetimi bližinskimi prizori Arnijevega na- 
mrščenega in Breslininega vse bolj gnijočega obličja. 
Kar ne bi bilo napak, če ne bi bila udejanjeno na moč 
amatersko. Očitno je, da sta tako režiser Henry Hob- 
son kot scenarist čista začetnika. Tempo je razvlečen, 
svet preslabo razložen in podporni liki medli. Arnold 
in Breslinova sta s prepričljivo igro svetla točka filma 
in dosežeta, da se te njuna stiska vsaj malo dotakne. 
Če nimaš napačnih pričakovanj, je film zaradi njiju 
kljub švohotnemu koncu gledljiv. Če ne drugega, Av- 
strijec dokaže, da bi se lahko udinjal tudi v karakter- 
nih filmih. A vloge terminatorjev so mu še vedno bo- 
lje pisane na kožo. Aggressor 

Maggiejino gnitje pri polživem telesu se bo očitno og- 
nilo našim kinematografom, zato si ga omisli pri stri- 
cu iz Amerike. 


Ernest Cline: 
ARMADA 


antazijskega in znanstvenofanta- 
P.s romanesknega čtiva je 

kolikor hočeš, bistveno manj pa 
takega, ki meri naravnost v geekasto 
igralsko srce. Tisto, ki mu šepetata 
Yoda in Vader, v katerem so varno sp- 
ravljeni Dukovi in Tolkienovi izreki in 
kjer domuje na stotine podob iz novih 
ter starih špilov. Tudi zato je bil prvi 
roman Ready Player One (glej Joker 
224) bradatega piflota Ernesta Clina 
taka uspešnica. Bukva, ki se je odvija- 
la v MMOjski prihodnosti, je kakor 
malokaj drugega nagovarjala nekoliko 
starejšo gejmersko populacijo. Tisto, 
ki je sposobna prebaviti ZF-roman in 
se poznavalsko okopati pod slapom 
referenc ter omemb z našega področ- 
ja. Prav ta je zdaj deležna Ernestove 
druge povesti, Armade. 
Kakor v Ready Player One je junak za- 
gret najstniški videoigričar, ki pade v 
zagato svetovnih proporcev. Le da to- 
krat zlobnjaki niso pripadniki velekor- 
poracije, temveč obiskovalci iz veso- 
lja. Ti človeštvu napovedo vojno in še 
dobro, da je po Zemlji na milijone nav- 
dušencev nad elektronsko zabavo, ki 
je neke vrste priprava na neogibni 
spopad. A naš heroj po zaslugi intuici- 
je, razuma in zapiskov pokojnega 
očeta ugotovi, da se za zastorom skri- 
va marsikaj ... 
Povedati več bi bilo grdo kvarniško, 
saj knjiga temelji na zasukih, ki, četu- 
di so nekoliko predvidljivi, dogajanje 
nenehoma pehajo naprej. V Armadi je 
sicer malo več razmišljujočega usta- 
vljanja kot v Readyju, a kljub temu sta 
bistvenega pomena hiter tempo in na- 
metavanje z lopato. Predvsem razno- 
raznih navedkov, v katere je Cline do- 


ČRKOŽER 


ARMADA 


READY PLAYER ONE 


besedno zatreskan, naj bo to angrešči- 
na v Zero Wingu, Theoden v Gospo- 
darju, oni mulc v Last Starfighterju ali 
Lukec v Vojni zvezd, ki je itak na pie- 
destalu. Ter, da smo malo bolj izobra- 
ženi, še Shakespeare. Ko jih serijsko 
ugotavljaš in si deležen ultimativnega 
soundtracka osemdesetih, ki ga ima 
mali za podlago pri streljanju ("Another 
one bites the dust!"), si nadvse vesel. 
Vzdušje pa je zato, ker te stalno pum- 
pa podtalna ideja, da igranje ni izguba 
časa, temveč priprava na resnično kri- 
zo, naravnost krasno. 

Tako krasno, da te nekajkrat dejansko 
zanese v mišljenje, da je Armada nekaj 
več od klišejske znanstvenofantastične 
zgodbice. Kje pa. Poslužuje se zdrajsa- 
nih in prozornih prijemov, v njej zagret 
igralec opazi kar nekaj topodročnih lu- 
kenj, po sporočilnosti pa vsebina moč- 
no caplja za Enderjevo igro Orsona 
Scotta Carda, na katero se izdatno na- 
slanja. Umetniški ali prelomen roman 
vsekakor ni - je pa dogajaški, zabaven 
in do obisti geekast. Boljše lahkotno 
plažno branje za gejmerja (v anglešči- 
ni) si težko zamislim. Sneti 


Ernest Cline občudovanje in zavist med geeki vzbuja z deloreanom (targa je se- 
veda ghostbusterska), s katerim je okoli vozil Georga R. R. Martina. 

Samo Petančič: 
ANOR KATH - 
DOBA RAZDORA 


dor čaka, dočaka, bi lahko rekli 
K: ki smo brali pisateljev prve- 

nec Pota magov. Kar osem let je 
minilo do izida nadaljevanja, a se je 
splačalo. Doba razdora je priporočljiv 
domači predstavnik visoke fantazije, 
ki bi ga moral pozdraviti sleherni ljubi- 
telj žanra, in ustreznica sag, navdih- 
njenih na namiznem igranju vlog. Dob- 
ro zgrajeni svet vsebuje raznolike po- 
krajine in človeške ter manj človeške 
prebivalce. Raznotere vplivne skupine, 
od ceha trgovcev do čarodejev različ- 
nih šol. Ter spopad na osi dobrega in 
zla, ki dosega vrhunec ob prelomu do- 
be, ko se prebujajo starodavni bogovi. 


ANIK NIH 


DOBA RAZDORA 


V prvem delu smo srečali skupino Iz- 
brancev, ki jim je usoda namenila ve- 
lik pomen, saj so znanilci Sprememb. 
Doba razdora se prične ob njihovem 
vračanju s kvesta. Stanje v deželi se je 
med tem obrnilo na slabše. V Mestu 
gospodarjev golemov so se zakoličili 
novi vladarji, ki bi si radi podredili svet. 
Dežela v kaosu pa ponuja odlično iz- 
hodišče za nepredvidljivo zgodbo, s 
katero Petančič nemalokrat preseneti. 
Čeprav uvodna poglavja nakazujejo, 
da bodo osrednjo vlogo igrali znani 
protagonisti, ti niso imuni na predčas- 
no slovo. Značilno idealizirano pusto- 
lovstvo in herojstvo avtor pahne na 
trda tla. Roman je v srži temna fantazi- 
ja, ki se razlikuje od Gospodarja prsta- 
nov, saj so visceralni opisi umorov, 
nasilja in (vojne) blaznosti zelo pre- 
pričljivi. Vse našteto ustvarja svojevr- 
stno atmosfero, ki kar vabi k branju. 

Lična knjiga je opremljena z zemljevi- 
dom in slovarjem pojmov in imen na 
zadnjih straneh. Škoda le, da ni doda- 
na kratka obnova predhodnika, ki bi 
pomagala osvežiti spomin. Besedilo je 
zloščeno, liki razdelani, opisovanje sve- 


ta pa ravno dovolj podrobno, da ne lo- 
mi štorije. Navdušijo vzpostavitve ne- 
katerih novih pripovednih lokov, deni- 
mo o trolu, ki se poda med ljudi, in o 
nastanku verskega fanatizma. Žal pa 
razpletu občasno zmanjka sape, saj so 
nekateri vrhunci ob vsem stopnjevan- 
ju napetosti dokaj antiklimaktični. Am- 
pak kaj je bilo treba prihraniti za za- 
ključni del. Flegma 


Bojan Ekselenski: 
ATLANTIDA — 
IMPERIJ 
SONČNEGA BOGA 


isatelj Ekselenski je stvaritelj fan- 
P::.: epa Vitezi in čarovniki, 

aktiven pa je tudi v društvu ust- 
varjalcev špekulativne fikcije Zvezdni 
prah, v okviru katerega izhaja najdlj 
delujoči slovenski fanzin Jašubeg en 
Jered. Pred nami je Atlantida, avtorjev 
najnovejši projekt. Gre za znanstveno 
fantastiko, temelječo na znanem mitu 
o potopljenem kraljestvu. Galaktično 
cesarstvo pade pod vpliv mogočne 
svečenice, ki si želi nadzora nad suro- 
vino eretz. Ta namreč omogoča med- 
zvezdna potovanja. 
Zgodbeni okvir je spodoben, a podaja- 
nje pripovedi je osredotočeno na ne- 
skončno naštevanje nazivov in imen. 
Hkrati je besedilo zasičeno z neznani- 
mi religioznimi in tehnološkimi pojmi. 
Čeprav se vidi, da avtor uživa pri krei- 
ranju svojega sveta, zaradi tega trpi 
povest. Liki pa so le enodimenzionalni 
skupek številnih titul. Res je le, da se 
zgodba kasneje sprosti in da na svoj 
račun pridejo ljubitelji vesoljskih bitk. 
Če te v manku domačih ZF-jev knjiga 
mika, lahko na spletni strani Atlanti- 
da.center za poskus prebereš uvodna 
poglavja. Roman je na voljo tudi kot e- 
knjiga, koncem leta pa je predviden 
izid nadaljevanja. Flegma 


Na koncu jeizelnila VAUDLKU 


Atlantida 


Imperij Sončnega boga h 
1 Ji 


| 


n 4 
Bojan Ekselčnsk 


Druga igričarska izbira 


vodnik izdaje izpred točno 

U petnajstih let se je na podlagi 

presenetljive Microsoftove na- 

jave vstopa v svet konzol spraševal o 
futuri gejmerstva na računalniku. 
Napovedani prvi xbox je bil zavoljo 
pentiuma II in nekega geforca prak- 
tično PC v drugačni škatli. To je obe- 
talo netežavno programiranje ob vseh 
drugih konzolnih plusih, od enotnos- 
ti hardvera do potencialno višjih pro- 
dajnih številk. A četudi se je enaka 
pitalica postavljala mnogokrat prej 
in poslej, je igralni PC vselej preživel in se celo ok- 
repil. Xbox pa ni zavladal trgu, kakor se je tedi špe- 
kuliralo. Microsoft je bil in je še vedno preneroden. 
Poleti 2000 smo sicer sanjali o xboxu, katerega for- 
me takrat sploh še nismo poznali. Toda aktualna ge- 
neracija sta bila še vedno prvi playstation, tisti tasivi, 
in nintendo 64 z rogatim ploščkom. Nekaj (ne)sreč- 
nikov si je lastilo še dreamcast, lastovko tistikratne- 
ga next-gena, ki pa ga je kasneje preuranjeno vzel 
vrag. Povprečen Kranjec takrat ni maral kaj prida za 
obtelevizorske drkalice, zato je Sneti oral ledino pri 


REKEL; 


poD 


y 


ne m JC 

n sončne naočnike odeti 
velikega presene- 
-prvoosebnico, : 

ko šulalo DA 


Če imaš več kot 
Dentona. Ta v mo: 


golj 
J A ičdoal ji 
jalno in avanturi 
pristopih k vsaki oviri. Pri tem si je z nanovsadki 
krepil telo. Se bo peto poglavje tudi pozlatilo? 


| Dark Reign | je bila ena na najb 
| starega veka, zat 


JKE 
o dobili, le enakega preboja v dru- 
Igro je prodajala za tiste čase osupljiva 
dtem ko je bila pamet slaba in ustroj 


vetrojeb 2000 


MOŽ Z RIBO PA SE JE 
z60L) NASMEHNIL IN 


VAŽNO JE, 
DA JE VsE ANI 
šE VEDNO 


KONTROLO: 


NAUK TE Z60DBE 
NI SAM PO SEBI VMEVEN, 


osveščanju in promociji. Na ta rovaš 
je tisti mesec spisal primerjalen čla- 
nek 'Druga igričarska izbira', kjer je 
predstavil vse konzolne sisteme. Ve- 
čina čitalcev, prisegajočih na 3D-po- 
spešen ninja PC, se je namenskim 
špilavnim napravam rogala. A za nji- 
hovo današnjo skorajda normalno 
priljubljenost na Slovenskem je v do- 
bršni meri zaslužen prav Joker. Pri 
tem smo bili deležni podpore izključ- 
no od Nintenda, ki je imel kakovost- 
nega predstavnika, dočim je sloven- 
ski Sony s playstationom čisto zabluzil. Tamkajšnji 
komercialist nam je celo odrekel kakršenkoli sup- 
port, češ, da smo mi 'računalniški zabavnik', raču- 
nalnik pa je vendarle konkurenca konzoli. Danes je 
dotičnik predsednik Big Banga ... 

A kot rečeno, na piedestalu je bil v tistih vremenih 
računalnik, ki je edini ponujal visoko ločljivost, ne 
pa neko nepodrobno playstationovo grafiko na bed- 
nem katodnem televizorju. Zato smo se ponovno 
spopadli s procesorji, med katerimi je krono nosil na 
866 MHz naviti pentium Ill, in grafičnimi karticami. 


v lapovilje 
jRonzdle, 


Deus Ex ' da: 


Vampire: x 
Vre Mazpsernii, 4 M 


testis 


Geforce je pridobival napram zgrešenima voodooje- 
ma 4 in 5, ravno tisti mesec pa je prišla precej raz- 
širjena budžetna izvedenka geforce 2 MX. Vse to 
čipovje je bilo v najboljšem primeru izdelano v 0,18 
mikronski tehnologiji, kar je 180 nanometrov. Da- 
nes je torej izdelava desetkrat natančnejša. Dobri 
stari Moore. 


Vse je tistikrat norelo v 3D in prenekateri projekt se 
ni posrečil, a ne Ground Control (89). Ta realnoča- 
sovna strategija je globinsko komponento dobro iz- 
koristila. Futuristični spopadi so bili bolj vzdušni in 
za nameček je tretja razsežnost doprinesla k taktiki. 
Težje je bilo napadati navkreber, kot se braniti niz- 
dol. Čeprav ni bilo ne harvestanja, ne sestavljanja 
enot, je bil bojevalni temelj res kakovosten. K temu 
je pripomogla tudi osrednja enota, poveljnikov voz. 


Po uspehu Baldurja je sosednja ekipa Black Isle pri- 
pravila na videz slično frpjko z enako mehaniko, to- 
da drugačnim značajem. Odprt svet in mnoštvo 
početja sta se v lcewind Dale (84) umaknila linearni 
dogodivščini s poudarkom na globokih blodnjakih in 
nenehnem bojevanju. Privlačnosti je bilo zategadelj 
nekaj manj, dasi je igra v svojem namenu blestela. 
Pred časom je zato prispela prenovljena izdaja, ki 
smo jo opisali v J267. 


V času, ki je minil od Vampire: The Masguerade — 
Redemption (71), so se igre krepko usmerile v 
zgodbe in vidno-slušna doživetja. Tretjeosebni frp 
na podlagi v Ameriki znane namiznice se je osre- 
dotočal ravno na te elemente, pri čemer pa je po- 
zabil na igranje. Mlatenje je bilo enostavno in po- 
navljajoče se, umetna pamet slaba. Nemara bi HD- 
predelava v današnjiku padla na plodna tla ... 

Vsakdo se po svoje spomni Diabla 2 (89). Nekdo 
po nekromantovem uroku corpse explosion, drugi 
po čarodejkinem chain lightningu, tretji po vložku 
dveh let življenja v multiplayer. Druga odprava nad 
sile pekla je bila vsekakor analna, morda bolj kot 
trojka, vendar ne čisto brez napak. Očitali smo 
predvsem nezmožnost urne menjave med strelnimi 
/ ročnimi orožji in nevšečno (ne)shranjevanje. 


HBO časti majice (samo človeške dimenzije) in dostope do storitve HBO GO. 


Intelovi nagrajenci: Robert Prezelj iz Ljubljane (SSD), 
Eva Rogelj iz Kranja, David Donša iz Murske Sobote, 
Albin Krevelj iz Brestanice (vsi majice). Rešitev: sipiju. 


UT 


DOSE- 
GANJE 


IGRALKA 


Dobitniki Farming Simulatorjev: Andrej Medved iz 
Kozine, Anže Stepišnik iz Maribora in Tadej Ogrin iz 
Ptuja. Rešitev: kmetske prilike. 


AKKHAMUVSKI K VIZNIK 


Batmana, enega najbolj poz- 
nanih mitoloških likov, smo 
v reviji predstavili čez in čez. 
Živi v votlini, podnevi je Bru- 
ce Wayne in njegovi kolegi 
so Alfred, Gordon ter Robin. 
Fura se z batmobilom, capi- 
ne obmetava z batarangi in 
ima za Catwoman specialen 
batič. Predvsem pa varuje 
Gotham pred psihopati vseh 
kalibrov. Vsakdo to ve in 
vsakdo bi bil on. 

In v resnici si lahko, kajti 
ravnokar je izšla nadmočna 
simulacija njegovega stasa in 
poslanstva. V Arkham Knigh- 
tu se namreč Batman epsko 
spopade z svojimi znanimi 
nemezami in z eno čisto no- 

vo: Arkhamskim vitezom — 
militantno, brezkompromis- 
no različico samega sebe. 
Nekaj dotičnih dogoviščin za 
playstation 4 smo nafehtali 
od založnika in jih bomo ra- 
de volje poklonili trem izžre- 
bancem, ki se bodo izkazali z 


Pb ora 


gvanoloro. In skrivni geselj 
do 8. ritopraska vpisali v 
spletno glasovnico na naši 
spletni strani na spletu. 


1. Šišmišmož je včlanjen v: 


|) Avengerje 
m) Defenderje 
n) Justice League 


2. Kdo je črnemu junaku 
zlomil hrbtenico? 

a) Bane 

b) Ra's Al Ghul 

c) Killer Croc 


3. Netopirji so edini sesalci 


i)... z jajci pod brado 
j) ... ki umejo letati 
k) ... brez kocin 


Zamotani geselj, ki izhaja iz gornje slike, napiši v 
glasovnico, ki jo poišči na naši rumeni stranki na 


naslovu Joker.si, do 8. avgusta. 


4. Katero je Batmanovo vo- 
dilo? 

v) "Shoot first, ask guestions 
later." 

z) "Why so serious?" 

Ž) "Justice, not vengeance." 


5. Kdo je Harley Ouinn? 

h) zblaznela Gordonova 
hčerka 

i) Jokerjeva bivša terapevtka 
in občasna frača 

j) skrivna identiteta butlerja 


6. Poveži like: 
v) Edward 

j) Selina 

k) Harvey 


e) Two-Face 
i) Enigma 
0) Catwoman 


7. Kaj imaš skupnega s 
Temnim vitezom? 

0) ponoči se v pelerini pla- 
zim po strehah hiš in govo- 
rim z globokim glasom 

p) igram se samo s črnimi in 
zelo temno sivimi lego koc- 
kami 

r) brez Jokerja mi živeti ni 

omaj sem čakal konec šihta. Še enega v množici 
JA dolgočasnih vojnih dni. Ravno na moj rojstni dan 
AV je Svetovna vojna dosegla svetovni rekord v tra- 
janju, saj je z nami natanko sto eno leto in deset dni. Vse 
skupaj je po mojem skromnem mnenju že popolnoma 
brezzvezno. Mi smo tukaj, oni so tam čez. Ko se oni 
odločijo narediti malce posla vojnim pogrebnikom, 
sprožijo juriš in mu rečejo ofenziva. Čez čas se nekaj 
podobnega porodi našim generalom in še mi ponovimo 
vajo. Dolgčas! 
A za ta dolgčas sem glede na svoje civilne prijatelje dob- 
ro plačan. Sicer zame ni praznikov in nočne znajo biti 
naporne, ker pač ni spanja na položaju. Toda plača je 
redna, dobim ofenzivni dodatek, odlično pokojninsko 
zavarovanje in še deset dni dodatnega letnega dopusta 
s subvencioniranim letovanjem na Malem Lošinju, v 
Opatiji ali na Bledu. Čeprav novi kajzer govori o varče- 
valnih ukrepih, si ne bo upal posegati v pravice javnih 
uslužbencev na frontah. Pomislite na stavko na Soški 
fronti ali pri Verdunu! 


"Gospod Franc!" me iz razmišljanja predrami sosed. Ka- 
ko mu je že ime? Aha, Jaša. Zamenjal je Kurta, ki je 
moral pokuriti še lanski dopust. 

Stresel sem z glavo: "Kaj je?" 

"Mislite, da se bo kmalu začela nova makaronarska 
ofenziva?" 

Začudil sem se neumnemu mladičevemu vprašanju: 
"Zakaj to sprašuješ?" 

"Kar tako. Veste, ne bi je rad zamudil. Ofenzivni dodatek 
k plači bi mi pomagal pri nakupu gradbene parcele." 
Mladenič je malce trčen, takšni so vsi novo zaposleni. A 
po stoti ofenzivi se bo že spametoval, če bo imel srečo 
in preživel. Pač današnja mladina. Akcija in adrenalin! 
"Meni je čisto všeč ta premor z občasnim praznjenjem 
šaržerjev." 

"Vam je nekaj let pred penzijo super to zaspano popiso- 
vanje obrazcev." 

Zamislil sem se. Jutri bom praznoval devetintrideset let 
delovne dobe, od tega petnajst let Soške fronte. Po letih 
Soluna, Verduna, Galicije in celo Palestine sem si na 
stara leta zaželel malce mirnejše službe. V njegovih letih 
sem bil enak. Komaj sem čakal na ofenzivo in upal, da 
je ne bom skupil. Takrat smo za snete nasprotnike dela- 
li črtice, danes fotkajo in objavljajo na GesichtBuchu, 
Zirpenu ali Fotoeimerju. Najhuje je bilo v Galiciji leta 
1980. Takrat sem bil še mlad in nor nadobudnež. 

"Po skoraj štiridesetih letih delovne dobe vidiš in doživiš 
marsikaj. Še teh pet let do penzije bi rad preživel v tem 
mirnem kotičku Soške fronte. Upam, da nas vmes ne 
počastijo s kako novo pokojninsko reformo. Tudi tebi 
priporočam, da skušaš predvsem preživeti." 

Jaša je spremenil temo: "Na GesichtBuchu sem imel 
skoraj tisoč liebhabnov za včerajšnji kopfschuss maka- 
ronarja s tisto perjanico." 

Namrdnil sem se: "Danes si mladi liebhabnate še brisa- 
nje riti. Kje se vam ljubi?" 

"Zakaj pa ne. Odkar imamo tudi tukaj Dra-Fe, imam 
svoj Birne 6S ves čas pri sebi. Nikoli ne vem, kdaj je pri- 
lika za dober selbstek." 

Zamahnil sem z roko: "Ko boš dobil kroglo v čelo, te bo 
verjetno najbolj skrbelo, kakšen boš na GesichtBuchu!" 

SVETOVNA VOJNA 


"Saj nisem zabit makaronarski prekarc!" 

"Veliko jih je pod rušo, ker so mislili, da so na dru- 
gi strani zabiti mačkojedi ovcojebi. A se od nas 
ločijo samo po tem, da imajo malenkost večji do- 
datek za stalnost po tridesetih letih delovne dobe. 
Še ofenzivni dodatek imamo enak, kar ni čudno, 
saj sta naš in njihov sindikat člana iste mednarod- 
ne sindikalne asociacije. Zatorej jih ne podcenjuj." 

"Še nekaj sem te hotel vprašati." 

Zavrtel sem z očmi po nebu. Znova je spremenil te- 
mo pogovora. Kurt je lepo molčal in se igral s tabli- 
co. Zakaj je ta tip že drugi dan tako nadležen? 
"Kaj bi rad?" 

"Ste zavarovani?" je skoraj priliznjeno pocukran. 
Zakaj vraga tega mulca zanima moje zavarovanje? 
"Zakaj te to zanima?" 

"Ker sem strokovnjak za vse vrste osebnih zavaro- 
vanj in imam popoldanski s. h.. Delam z Zavaro- 
valnico Graz. Dokler me tu ne vzamejo za nedo- 
ločen čas, si moram pustiti odprte dodatne mož- 
nosti." 

Pri vseh vojnih peklenščkih! Na sosednji položaj so 
posadili frdamanega zavarovalnega agenta. 

"Ti že kar vnaprej povem, da raje nehaj, če hočeš, 
da še kdaj spregovoriva besedo." 

Tip seveda ni nehal s svojim EPP: "Naša zavaroval- 
nica ponuja odlične veteranske pakete. Če vzameš 
nezgodno zavarovanje, skupaj s polnim kaskom za 
vse vrste strelnih poškodb, je v ceno vključena še 
odlična parcela na poljubnem pokopališču in upe- 
pelitev v krematoriju s kromiranim obokom. Lahko 
vam sestavim super paket." 

Presneti mulc! Prodaja mi parcelo na pokopališču! 
"Se poslušaš?" mi je skoraj počil film, "Najraje bi ti 
preštel rebra. Upam, da si zavarovan za poškodbe 
zaradi prijateljskega ognja!" 

"Saj nisem hotel nič slabega." 

"To vsi govorite. Presneto, še na delovnem mestu 
nimam miru pred oglaševanjem. To bi morali pre- 
povedati. Že ti panoji pred bodečo žico me iritirajo. 
Zdaj pa še ti." 

"Še iskali me boste, ko vas bodo naluknjali. Vam je 
znan nov cenik krpanja strelnih poškodb? Brez ka- 
ska te ožamejo." 

Mračno sem odvrnil: 

"Bom pa z brazgotino na Zirpenu oglaševal oslad- 
ne pijače." 


Končno sem dočakal konec izmene. Naše položaje 
je popoldne zasedla divizija iz Bosne. Na moje de- 
lovno mesto je prišel mož mojih let iz Bihača. Že 
deset let je v izmeni za mano. Predal sem mu po- 
ložaj, malce sva preklinjala zaradi novih čelad z re- 
klamno etiketo za podjetje ministrovega prijatelja, 
nakar sem odhlačal do postaje gondolske žičnice. 
Ravno zaradi te žičnice se ob vsakem razpisu za 
nove rekrute na vsako prosto mesto javi po deset 
kandidatov. Običajno izberejo tistega, ki prvi nare- 
di kopfschuss. Najboljši je takšen med oči. 


Zrinil sem se v kabino. Trdno sem se oklepal svoje 
puške in, glej ga zlomka, znova sem srečal Jašo. "Kar 
takoj te opozorim, nehaj mi prodajati svoj zavaroval- 
niški stierblat." 

Med poročili so omenjali Angelo Merkel kot novo fi- 
nančno ministrico Reicha. Malce bližja nam je bila no- 
vica o imenovanju novega upravnika kajzerjeve ko- 
njušnice. Imenovali so naše gore list, Mirka Cerarja, a 
za namestnika so imenovali še enega rojaka, aha, ne- 
kega Karla. Najbolj zanimiva je bila novica s Solun- 
ske fronte. Baje so Grki tik pred bankrotom in od An- 
gležev ter Francozov zahtevajo, da prispevajo za 
plače grških vojakov na fronti. To bi bilo zabavno - 
stavka grških vojakov med našo ofenzivo. 

Čisto po naključju sem se ustavil pri oglasnem pano- 
ju. Znova iščejo pomočnika turističnega vodiča za 
ogled naše naslednje ofenzive. Samo še datum naj 
objavijo in makaronarji bodo točno vedeli, kdaj se bo- 
mo za kratek čas sprehodili na njihovo stran Soče. 
Naletel sem na Uroša. Zaupljivo me potegne na stran: 
"Makaronarji pripravljajo ofenzivo." 

"Kako veš?" 

"Na Kaninu so prodali vse turistične kapacitete. Bra- 
tov kolega dela v kuhinji. Še sreča, da sem ravno vče- 
raj sklenil nov strelni kasko, ki krije vse vrste strelnih 
poškodb, tudi tiste nove. Te zavarovalniške hijene ..." 

Bombe so padale med naše položaje. Potuhnil sem 
se, kolikor se je dalo. Priletelo je blizu. Zaslišal sem 
krik. Jaša ... Stekel sem proti njegovemu položaju. 
Fant jo je konkretno skupil. V roke mi je porinil svoj 
Birne in z zadnjimi močmi vzdihnil: 

"Pritisni na znak hruške. Samo bo naredilo posnetek 
in ga objavilo na omrežjih. To bo ..." je izdihnil. 
Napravo sem usmeril v njegov okrvavljeni obraz. Pri- 
tisnil sem, kot je želel. Glava je mrtvo omahnila. 

Na napravi se je pojavil napis: 

"Začetek zagona aplikacije kasko zavarovanja v pri- 
meru totalke ..." 

DevolJ! DoVol) VSE TE 
TOROBNOSTI! SA) JE VENDAR 
PoteT)E! ZDAJ JE ČAS ZA 
KA) Bol) VESELEGA IN 
LAHKOTNEGA! MoRJE, 
PLAŽA, JUHUHO! HORA! 


TIŠINA, PREKLETo, KAKO 
NEKI NAV TAKOLE foLETNO 
HIBERNIRAM , ZAKLENJEN 
V MOJEM ZMRZOVALNIKU, 
OB VSEM TEM TRUSCU? 


UBOGI JAZ, KAKO TRPIM! 
ZAKAV NEKI SEM ŠEL NA 

KoT VIDITE, sEM ZELO 
POSTAVEN IN PRIVLAČEN. 
JAZ SEM PRAVI MaškKI. 


<.« POLETNO SPRASTILNEGA! 


ŠAO, PONCE. JAZ SEM 
O ZASEKAMOŽ . 
Fu, / 


PoLEG TIGA, DA SEM TAKO 
NEVERJETNO LEP, SEM TUDI 


LEP IN EN. 
Mo Ako JE. DA,DA. 


POGLEJTE, ZDAJ VAS BoM 
VZBORIL Z MoiMi 
TREBUŠNIMI MISI<AMI. 


OH, DA, LE POGLEVTE JIH, 
KAKo so ČVRSTE, KAKo | 
IZKLESANE IN SENZUALNE. 

Hvarendrajv 


Prvič v Sloveniji lahko z mobilno 
aplikacijo dokažeš, da varno voziš in 

s tem prišparaš pri avtomobilskem 
zavarovanju. Brezplačna aplikacija 
DRAJV spremlja tvojo vožnjo in 

jo točkuje. Če po 300 prevoženih 
kilometrih zbereš vsaj 90 točk, prejmeš 
kodo za prihranek pri zavarovanju. 


Naloži si DRAJV, 
prišparaj in postani boljši voznik. 


Na voljo v 
HE App Store 


Čestitamo! 


APLIKACIJA ZA ANDROID je na voljo 


p Google play 

Vse bo v redu. 


MOBILNI P 
U BREZS 


PRENOS 
PODATKOV 
DOMA IN V EU 
PO PORABI UZ. 
NAJVEC 


aH 


na mesec 


Naj bo poletje brezskrbno tudi pri komunikaciji doma in v tujini! 

Mobilni paket EU brezskrbni vam prinaša neomejene klice in sporočila 

v Sloveniji ter dodatnih 100 enot za klice ali sporočila v tujini. 

Internet doma in v tujini pa plačate po porabi, a ne več kot 7 EUR na mesec 
(10 GB v Sloveniji in 1 GB v EU). Ponudba velja tudi za poslovne uporabnike. 


www.telekom.si TelekomSlovenije 


"Naročniško razmerje s paketom EU brezskrbni lahko sklenejo novi ali obstoječi naročniki storitev Mobitel, ki so zasebni ali poslovni uporabniki, v akcijskem obdobju od 23. 06. do 31. 08. 2015. Paket z mesečno naročnino 
20,95 EUR vključuje neomejene pogovore ter neomejene SMS-/MMS-e v vsa slovenska omrežja (velja za storitve opravljene v mobilnem omrežju Telekoma Slovenije) in 100 enot mobilnih storitev v državah območja EU 
(1 enota storitve je enaka 1 minuti dohodnega ali 1 minuti odhodnega klica ali 1 poslanemu sporočilu SMS v državah območja EU). Prenos podatkov se v mobilnem omrežju Telekoma Slovenije naročnikom obračuna po 
ceniku navedenega paketa (0,02 EUR /MB), v državah območja EU po ceniku izbranega operaterja, vendar ne več kot 7 EUR na mesec. Za prenos podatkov pri navedenem paketu velja princip pravične uporabe storitev 
prenosa podatkov, kot je opredeljeno v Posebnih pogojih uporabe mobilnih elektronskih komunikacijskih storitev. Za paket EU brezskrbni se po preseženi vključeni količini prenosa podatkov v mobilnem omrežju Telekoma 
Slovenije (10 GB) hitrost prenosa podatkov omeji na 64 kb/s v smeri k uporabniku in 64 kb/s v smeri od uporabnika. Po preseženi vključeni količini prenosa podatkov v državah območja EU (1 GB) se hitrost prenosa 
podatkov omeji na 0 kb/s v smeri k uporabniku in O kb/s v smeri od uporabnika. Z naslednjim obračunskim obdobjem se ponovno vzpostavi običajna hitrost prenosa podatkov, kot jo zagotavlja Telekom Slovenije. Nad 
vključeno količino 100 enot mobilnih storitev v državah območja EU se naročniku uporaba storitev zaračuna po veljavnem ceniku izbranega operaterja. Količine veljajo v okviru enega obračunskega obdobja. Neporabljene 
količine se ne prenašajo v naslednje obračunsko obdobje. S sklenitvijo novega naročniškega razmerja se naročnikom zaračuna priključna taksa v višini 12,07 EUR, v primeru spremembe obstoječega naročniškega paketa 
za storitve Mobitel v navedeni paket pa se zaračuna enkratni znesek v višini 20 EUR. Cene so v EUR z DDV. Neomejeni pogovori v vsa slovenska omrežja in neomejena sporočila SMS/MMS so namenjena običajni uporabi 
storitve. Uporaba storitve, ki bi kakorkoli škodovala omrežju Telekoma Slovenije, npr. namerna preobremenitev omrežja; onemogočanje normalne uporabe omrežja drugim uporabnikom; uporaba storitve v komercialne 
namene; preprodaja storitve tretjim osebam; uporaba storitve s sistemi za samodejno klicanje oz. pošiljanje SMS-/ MMS-ov brez človekovega posredovanja ipd. niso dovoljeni. V primeru, da Telekom Slovenije oceni, da 
je naročnikova uporaba storitve v nasprotju s temi pogoji, si pridržuje pravico naročnika opozoriti in/ali mu onemogočiti uporabo storitve s takšnimi klici oz. sporočili SMS-/MMS. Za več informacij o ponudbi, obračunskem 
intervalu in ceniku drugih storitev obiščite Telekomov center, pooblaščeno prodajno mesto, www. telekom.si ali pokličite 041 700 700 oz. 080 8000. Telekom Slovenije, d.d., Ljubljana. 

